  Traduocrc din limba germani : GEORGE PURDEA |radu stoichiţa | VASILE DEM ZAMFJRESCU Coordonare terminologica : VASI LE DEM ZAMFIKESCU 1986 Editura Politică, Bucureşti Cuprins Notă asupra traducerii Capitolul I : MUNCA (trad Vasile Dem Zamfirescu şi Radu Stoichiţă) Munca — instituire teleologică Munca — model al practicii sociale Raportul subiect-obiect în muncă şi consecinţele lui Capitolul II : REPRODUCŢIA (trad George Purdea) Problemele generale ale reproducţiei Complexul de complexe Probleme ale priorităţii ontologice Reproducţia omului în societate Reproducţia societăţii ca totalitate Capitolul III : IDEATICUL ŞI IDEOLOGIA (trad George Furdea) Ideaticul în economie Contribuţii la ontologia momentului ideatic Problema ideologiei Capitolul IV : ÎNSTRĂINAREA (trad George Purdea) ' Trăsăturile ontologice generale ale înstrăinării Aspecte ideologice ale înstrăinării Religia ca înstrăinare Baza obiectivă a înstrăinării şi a suprimării ei Forma actuală a înstrăinării Notă asupra traducerii Asemeni primului volum din Ontologia existenţei sociale publicat de Editura politică în 1982, cel de-al doilea volum, care concentrează partea principală a contribuţiei teoretice a lui Lukács, a fost tradus, cu excepţia capitolului Munca, după dactilograma manuscrisului a cărui definitivare a fost împiedicată de moartea autorului (fotocopiile acestei dactilograme ne-au fost puse la dispoziţie de arhiva Lukács din Budapesta) De aici şi un număr de dificultăţi suplimentare create de numeroasele modificări, adăugiri printre rînduri sau pe marginea paginii, ştersături, repetiţii inutile, paranteze nesfîrşite şi chiar nonsensuri datorate unor greşeli dç dactilografiere Pentru depăşirea acestor dificultăţi am apelat cu folos la traducerile maghiară şi italiană ale lucrării Traducerea capitolului Munca, realizată de Radu Stoichiţă şi Vasile Dem Zamfirescu, a mai fost tipărită în 1975 în volumul din colecţia Idei contemporane Anii care s-au scurs de atunci au impus revizuirea ei dintr-o nouă perspectivă Din păcate, încetarea din viaţă a lui Radu Stoichiţă a lipsit acest travaliu de aportul său De aceea, întreaga răspundere pentru noua variantă revine lui Vasile Dem Zamfirescu întregul text a fost supus unei munci de reelaborare cu scopul de a-i spori exactitatea, fluenţa şi claritatea Principala noutate faţă de vechea traducere este de ordin terminologic Astfel, traducerea din 1975 estompa unul din termenii cheie ai acestui capitol, precum şi ai întregii părţi a doua — termenul de alternativă —, redîndu-1 inconsecvent, cîrid prin alternativă, cînd prin opţiune, ulima soluţie fiind şi inexactă Necesitatea de a repune în atenţie conceptul central de alternativă a condus spre soluţii care în limba română pot comporta o anumită ambiguitate : „ Altemati vcharacter“ a fost tradus prin caracter alternativ“ şi „Alternativentscheidung“ prin „decizie alternativă“ Sensul celor doi echivalenţi româneşti este în text întotdeauna, în cazul primului, de act, praxis etc , bazat pe alternative, m cazul celui de al doilea, de decizie realizată în funcţie de alternative De asemenea, s-a renunţat la redarea prin nefireasca sub- stantivare „trebuiele“ a termenului ‘german „Sollen“, el fiind tradus prin „imperativul“ A fost modificată şi traducerea unui alt termen important în gîndirea lui Lukács : „das übergreifende Moment' nu a mai fost redat prin inexactul „moment de depăşire“, ci prin moment predominant“ Celelalte trei capitole ale părţii a doua Reproducţia, Ideaticul şi ideologia, Înstrăinarea, au fost traduse de George Purdea Dintre soluţiile de traducere a unor termeni din aceste capitole merită menţionate următoarele : „Die Vergegenständlichung“ a fost redat prin „obiectuali- zare*\ şi nu prin „obiectivare“, aşa cum s-a procedat în alte traduceri Această opţiune a fost determinată de faptul că Lukács operează, în conceptul unitar de muncă aşa cum apare la Marx, distincţia între obiectualizare şi exteriorizare (Entăusserung) Primul termen desemnează transformarea existenţei în sine (Ansich- sein) în existenţă pentru noi (Fürunssein), transformare mijlocită de muncă, faptul dacă omul este sau nu conştient de aceasta fiind neesenţial Al doilea indică gradul implicării personalităţii subiectului institutor în actul muncii şi în rezultatul acesteia (vezi in special capitolul înstrăinarea) în plus, în cîteva locuri apare şi termenul „Objektivierung“ prin care Lukács desemnează munca în calitate de act unitar ce înglobează obiectualizarea şi exteriorizarea Acest termen a fost tradus prin „obiectivare“ Pentru a evita orice confuzie, „Objektivation“ a fost tradus prin „obiectivaţie“, mai ales că la Lukács are un sens specializat şi anume acela de produs ideatic relativ autonom (arta, ştiinţa, filozofia, dreptul, religia), care are ca punct de plecare viaţa cotidiană şi constituie un răspuns la hic et nunc-ul social-istoric „Entăusserung“ a fost tradus nu numai prin exteriorizare, ci şi prin „înstrăinare“, atunci cînd contextul a cerut-o, echivalent prin care a fost redat şi „Entfremdung“ Termenul „Dinghaftigkeit“ a fost tradus prin „reitate“, iar „Verdinglichung“ prin „reificare“, respectîndu-se astfel nuanţa neutră a primului şi cea peiorativă indicînd o înstrăinare, a celui de-al doilea O anumită dificultate de înţelegere poate fi provocată de faptul că Lukács foloseşte, în special în capitolul Ideaticul şi ideologia, unul şi acelaşi termen — „ontologisch“ (ontologic), cînd pentru a desemna reprezentările, ideile referitoare la existenţă, cînd pentru a desemna existenţa însăşi Semnalăm aici această problemă întrucît nu am considerat oportună traducerea diferită a termenului în funcţie de context, ceea ce ar fi reprezentat, credem, o imixtiune în text In ce priveşte colaborarea dintre traducători, ea s-a realizat in felul următor : o parte a soluţiilor terminologice le-am stabilit împreună, ceea ce a uşurat efortul de coordonare terminologică a unui text atît de amplu, verificarea exactităţii traducerii, coordonarea ei terminologică şi stilistică revenindu-i lui Vasile Dem Zamfirescu, care, în calitate de traducător a trei capitole din volumul I, a asigurat şi unitatea terminologică dintre acesta şi volumul II TRADUCĂTORII Capitolul I MUNCA Dacă ne propunem să prezentăm ontologic categoriile specifice ale existenţei sociale, derivarea lor din formele de existenţă anterioare, legătura lor cu acestea, întemeierea lor pe acestea, deosebirea lör faţă de acestea, trebuie să începem cu analiza muncii Desigur, nu trebuie uitat niciodată faptul că fiecare treaptă a existenţei, atît în întregul ei, cît şi în detalii, are un caracter de complex, cu alte cuvinte chiar şi categoriile ei centrale şi determinante nu pot fi adecvat înţelese decît în cadrul şi pe baza caracteristicii de ansamblu a respectivului nivel al existenţei Chiar şi o examinare superficială a existenţei sociale ne relevă conexiunea indisolubilă a categoriilor ei fundamentale, ca munca, limbajul, cooperarea şi diviziunea muncii, ne relevă noi raporturi ale conştiinţei cu realitatea şi, de aceea, cu sine însăşi etc Nici una dintre acestea nu poate fi adecvat înţeleasă dacă e luată izolat ; să ne gîndim, de pildă, la fetişizarea tehnicii „descoperită“ de pozitivism, şi care a influenţat puternic pe anumiţi marxişti (Buharin), jucînd şi în zilele noastre un rol care nu este de neglijat — şi aceasta nu doar la cei care elogiază orbeşte universalitatea manipulării, astăzi atît de influentă, ci şi la oponenţii dogmatici ai acestora de pe poziţiile eticii abstracte Pentru elucidarea problemei trebuie să ne întoarcem la metoda celor două căi a lui Marx, deja analizată de noi, să descompunem mai întîi prin abstragere analitică noul complex existenţial, ca pe fundamentul astfel dobîn- dit să putem reveni sau înainta la complexul existenţei sociale nu doar ca la ceva dat, şi deci doar reprezentat, ci şi conceput în totalitatea sa reală In realizarea acestui obiectiv ne vor oferi un anumit ajutor metodologic tendinţele de dezvoltare a diferitelor modalităţi de existenţă, de asemenea deja cercetate de noi Ştiinţa contemporană începe să desprindă concret urmele genezei organicului din anorganic, arătînd că în anumite condiţii (de atmosferă, presiune etc ) pot apărea complexe extrem de primitive, în care sînt deja prezente în germene caracteristicile fundamentale ale organicului Fireşte, acestea nu mai pot exista în ambianţa concretă de astăzi, putînd fi reproduse doar pe cale experimentală Iar teoria evoluţiei organismelor ne arată cum treptat, foarte contradictoriu, cu multe fundături, categoriile specific organice ale reproducţiei dobîndesc rolul dominant în organisme Este, de exemplu, caracteristic că întreaga reproducţie a plantelor se realizează — de regulă, cu unele excepţii lipsite de importanţă — pe baza schimbului de substanţe cu natura anorganică Abia în regnul animal, schimbul de materii se realizează total sau cel puţin precumpănitor în sfera organicului şi, iarăşi de regulă, chiar şi substanţele anorganice necesare sînt prelucrate numai printr-o atare mijlocire Drumul evoluţiei este acela al predominaţiei maxime a categoriilor specifice unei sfere a vieţii asupra acelora care îşi trag existenţa şi eficienţa într-un fel ireductibil din sfera de existenţă inferioară în raport cu existenţa socială, acest rol de sferă inferioară îl are organicul (şi prin intermediul lui, fireşte, şi sfera anorganicului) Ne-am referit deja în alte contexte la acest sens al dezvoltării sociale, sens caracterizat de Marx ca „retragere a graniţelor naturii“ Desigur, o reproducere experimentală a trecerii de la faza predominării organicului la socialitate este de la bun început exclusă Hic et nunc-ul social al unui atare stadiu de trecere este imposibil de reconstituit experimental din cauza ireversibilităţii istoriei existenţei sociale Aşadar, nu putem realiza o cunoaştere nemijlocită şi precisă a acestei transformări a existenţei organice în existenţă socială Maximum realizabil este o cunoaştere post festum, o aplicare a metodei lui Marx, potrivit căreia anatomia omului ne oferă cheia anatomiei maimuţei, şi deci stadiul mai primitiv poate fi reconstruit mintal pornind de la cel superior lui, de la direcţia şi tendinţele dezvoltării acestuia O maximă apropiere ne-o permit săpăturile arheologice, care aruncă o lumină asupra diverselor etape ale trecerii, atit din punct de vedere anatomico-fiziologic, cît şi din punct de vedere social (unelte etc ) Saltul însă rămîne, lotuşi, salt şi nu poate, în ultimă instanţă, fi pe deplin lămurit conceptual decît prin experimentul mintal menţionat Trebuie să ne fie deci întotdeauna clar că e vorba despre o trecere — ontologic necesară — prin salt de la un nivel existenţial la altul, calitativ diferit de acesta Speranţa primei generaţii de darvinişti de a descoperi veriga lipsă (missing link) dintre maimuţă şi om a fost inevitabil zadarnică, deoarece caracteristicile biologice pot lămuri numai etapele de trecere, dar niciodată saltul însuşi , Am arătat însă totodată că descrierea, oricît de precisă, a diferenţelor psiho-fizice dintre om şi animal nu va putea surprinde faptul ontologic al saltului (şi al procesului real în care el se înfăptuieşte) atîta timp cît nu va fi în stare să lămurească apariţia acestor caracteristici ale omului pe baza existenţei sale sociale Experimentele psihologice cu animalele cele mai dezvoltate, în primul rînd maimuţele, pot contribui tot atît de puţin la lămurirea esenţei acestor noi corelaţii Se uită uşor, cu acest prilej, caracterul artificial al condiţiilor de viaţă în care sînt puse aceste animale In primul rînd, e înlăturată fireasca nesiguranţă a existenţei lor (căutarea hranei, primejdiile), în al doilea rînd, aceste animale nu lucrează cu unelte făcute de ele, ci cu unelte realizate şi combinate de către experimentator etc Or, esenţa muncii omului se întemeiază, în primul rînd, pe faptul că ea apare în procesul luptei pentru existenţă, iar în al doilea rînd, pe faptul că toate etapele ei sînt produse ale activităţii omului însuşi De aceea, anumite asemănări, adesea mult exagerate, trebuie privite cit se poate de critic Unicul moment cu adevărat instructiv constă în faptul că în comportamentul animalelor superioare se constată o mare elasticitate ; un caz limită special, situat calitativ pe o treaptă şi mai înaltă, trebuie să-l fi reprezentat specia la care saltul la muncă a reuşit efectiv ; speciile existente astăzi se află sub acest raport, evident, pe o treaptă mult inferioară, de la care nici o punte nu duce spre munca autentică întrucît aici e vorba despre complexul concret al so- cialităţii ca formă de existenţă, se poate pune cu drept cuvînt întrebarea de ce am ales tocmai munca din acest complex şi i-am atribuit o asemenea poziţie privilegiată în acest proces şi în saltul pe care l-a constituit apariţia omului Examinînd lucrurile ontologic, răspunsul este mai simplu decît pare la prima vedere Toate celelalte categorii ale acestei forme de existenţă au deja prin esenţa lor un caracter net social ; însuşirile, felul lor de a acţiona se manifestă abia în cadrul existenţei sociale deja constituite şi, oricît de incipient este modul 1er de manifestare, el presupune saltul deja înfăptuit Numai munca are, prin natura ei ontologică, un evident caracter de trecere Ea este, prin esenţa ei, o relaţie între om (societate) şi natură, şi anume atît anorganică (unealtă, materie primă, obiectul muncii etc ), cît şi organică, relaţie care, în anumite privinţe, poate să se încadreze şi ea, fireşte, în seria menţionată, dar care, înainte de toate, marchează chiar în omul care munceşte trecerea de la simpla existenţă biologică la existenţa socială Marx spune, de aceea, cu deplină dreptate : „în calitate de creatoare de valori de întrebuinţare, de muncă utilă, munca este deci o condiţie de existenţă a omului independentă de orice formă socială, o necesitate naturală eternă, care mijloceşte schimbul de substanţe dintre om şi natură, adică însăşi viaţa omului“ 1 în acest text referitor la geneza umanului nu trebuie să ne supere termenul prin excelenţă economic „valoare de întrebuinţare“ înainte ca valoarea de întrebuinţare să fi ajuns într-un raport de reflexie cu valoarea de schimb, ceea ce se poate întîmpla doar pe o treaptă relativ mult mai înaltă, valoarea de întrebuinţare nu desemnează nimic altceva decît simplul produs al muncii, produs pe care omul este în stare să-l utilizeze cu folos în reproducţia existenţei sale în muncă sînt cuprinse in nuce toate determinaţiile care, după cum vom vedea, constituie esenţa noului în existenţa socială Munca poate fi deci considerată ca fenomen originar, ca model al existenţei sociale ; lămurirea acestor determinaţii ne dă, ca urmare, o imagine atît de pregnantă a trăsăturilor ei esenţiale, îneît ni se pare metodologic avantajos să începem cu analiza ei Trebuie să ne fie însă clar că prin această considerare izolată a muncii ca fenomen de bază se realizează o abstracţie ; formarea socialităţii, prima diviziune a muncii, limbajul etc , e drept, iau naştere din muncă, dar nu într-o ordine temporală clar determinabilă, ci în esenţa lor, simultan Facem deci aici o abstracţie sui generis ; din punct de vedere metodologic, ea are un caracter asemănător cu acele abstracţii de care ne-am ocupat temeinic atunci cînd am analizat structura de idei din Capitalul lui Marx Prima ei suprimare se realizează încă în al doilea capitol, în cadrul cercetării procesului de reproducţie a existenţei sociale Aşadar, această formă a abstracţiei, întocmai ca la Marx, nu înseamnă că asemenea probleme sînt anulate — desigur, numai temporar —, ci doar că ele apar aici oarecum numai la margine, la orizont şi că studiul lor adecvat, concret şi total este rezervat unor stadii mai dezvoltate ale cercetării Pentru moment, ele sînt puse în lumină numai în măsura în care sînt legate nemijlocit cu munca — concepută abstract — şi sînt consecinţe ontologice directe ale ei Munca — instituire teleologică Este un merit al lui Engels de a fi plasat munca în centrul procesului de umanizare a omului Şi el cercetează premisele biologice ale noului ei rol în acest salt de la animal la om El le găseşte în diferenţierea pe care a dobîndit-o funcţia vitală a mîinii încă la maimuţă ,,Ea serveşte cu precădere pentru a culege şi a ţine hrana, aşa cum fac şi unele mamifere inferioare cu labele dinainte Cu ajutorul mîinii, unele maimuţe îşi construiesc culcuşuri în copaci sau chiar, ca cimpanzeul, un acoperiş printre ramuri pentru a se apăra de intemperii Cu ea apucă o bîtă ca să se apere de duşmani sau îi bombardează pe aceştia din urmă cu fructe şi pietre“ Engels indică însă cu aceeaşi fermitate că, în ciuda unor atari pregătiri, aici mai trebuie avut în vedere un salt care nu se mai realizează înăuntrul sferei organicului, ci reprezintă o depăşire principială, calitativă, ontologică, a acestei sfere In acest sens, Engels spune, referindu-sc la mîna maimuţei şi mîna omului : „Numărul şi dispoziţia generală a oaselor şi a muşchilor sînt identice la amîndouă, însă mina celui mai primitiv sălbatic poate executa sute de operaţii pe care nici o mînă de maimuţă nu le poate imita Nici o mînă de maimuţă n-a confecţionat vreodată nici cel mai grosolan cuţit de piatră*' 2 Engels scoate în evidenţă cu acest prilej procesul foarte îndelungat prin care se realizează această trecere, ceea ce nu schimbă însă cu nimic caracterul ei de salt O investigare lucidă şi corectă a acestei probleme ontologice trebuie să aibă mereu în vedere că acest salt înseamnă o schimbare calitativă şi structurală în existenţă, schimbare în cadrul căreia, deşi etapa iniţială cuprinde in sine anumite premise şi posibilităţi ale etapelor ulterioare, acestea din urmă, totuşi, nu pot fi dezvoltate din prima printr-o simplă continuitate rectilinie Esenţa saltului o constituie această ruptură în continuitatea normală a dezvoltării, nu apariţia bruscă sau lentă în timp a noii existenţe Despre problema fundamentală a acestui salt in cazul muncii vom vorbi în continuare Trebuie să menţionăm însă aici că Engels are dreptate cînd derivă socialitatea şi limbajul nemijlocit din muncă Aceste probleme le vom trata mai tîrziu, potrivit planului nostru de expunere Aici ne vom referi doar succint la faptul că aşa-numitele societăţi animale (precum şi „diviziunea muncii'1 în general în regnul animal) constituie diferenţieri fixate biologic, aşa cum se poate observa cel mai bine în „statul albinelor“ Din această pricină, oricum s-ar fi născut o atare organizare, ea nu mai posedă în sine nici o posibilitate imanentă de dezvoltare ; ea nu este decît un mod specific de acomodare a unei specii animale la ambianţa ei ; cu cît funcţionează mai bine „diviziunea muncii“ astfel apărută, cu cît ea este mai puternic ancorată biologic, cu atît mai puţin poate evolua După cum vom vedea, diviziunea muncii produsă de muncă în societatea omenească dă naştere, dimpotrivă, propriilor ei condiţii de reproducţie, şi anume în aşa fel încît reproducţia simplă a ceea ce există la un moment dat e doar cazul limită al tipicei reproducţii lărgite Acest fapt nu exclude, fireşte, apariţia unor impasuri în dezvoltare, dar cauzele acestora sînt condiţionate întotdeauna de structura respectivei societăţi, şi nu de caracteristicile biologice ale membrilor ei Marx arăta, vorbind despre esenţa muncii deja devenită adecvată : „Noi presupunem munca într-o formă proprie exclusiv omului Păianjenul efectuează operaţii asemănătoare celor ale ţesătorului, iar albina face de ruşine, prin construcţia celulelor ei de ceară, pe mulţi arhitecţi Ceea ce deosebeşte însă de la început pe arhitectul cel mai prost de albina cea mai perfectă este faptul că el construieşte celula în cap înainte de a o construi din ceară La sfîrşitul procesului de muncă apare un rezultat care încă la începutul acestui proces exista ideal în imaginaţia muncitorului Omul nu se limitează la a modifica forma elementului din natură, ci el îşi realizează totodată scopul său pe care îl cunoaşte, care determină legic modul şi caracterul activităţii lui şi căruia el trebuie să-i subordoneze voinţa sa“ 3 Prin aceasta este exprimată categoria centrală ontologică a muncii : prin muncă se realizează o instituire teleologică înăuntrul existenţei materiale, marcînd naşterea unei noi obiectualităţi Astfel, munca devine, pe de o parte, modei pentru orice practică socială, întrucît in cadrul acesteia se realizează necontenit — chiar dacă prin mijlociri foarte ramificate — instituiri teleologice, în ultimă instanţă materiale Fireşte, aşa cum vom vedea mai tîrziu, faptul că munca poate fi considerată ca modei pentru acţiunea oamenilor în societate nu trebuie să fie exagerat, considerat ca o schemă generală ; tocmai luarea în seamă a deosebirilor foarte importante demonstrează înrudirea ontologică esenţială, căci aceste deosebiri evidenţiază că munca poate servi drept model pentru înţelegerea altor instituiri social-teleologice, ea fiind, potrivit existenţei ei, forma lor originară Simplul fapt că munca reprezintă realizarea unei instituiri teleologice este o experienţă elementară a vieţii de toate zilele pentru toţi oamenii, din care pricină acest fapt a şi devenit o componentă de neînlăturat pentru orice gîndire, de la conversaţia zilnică pînă la economie şi filozofie Problema care se pune aici nu e aceea a acceptării sau respingerii caracterului teleologic al muncii, adevărata problemă constă în faptul că generalizarea aproape nelimitată a acestui fapt elementar — repetăm : de la viaţa cotidiană pînă la mit, religie şi filozofie — trebuie supusă unei autentice analize critice ontologice Nu este, prin urmare, deloc surprinzător faptul că mari gînditori care s-au preocupat mult şi în profunzime de existenţa socială, ca Aristotel sau Hegel, au înţeles cel mai limpede caracterul teleologic al muncii, că analizele lor de structură necesită doar unele adăugiri, dar în nici un caz corectări decisive, pentru a-şi păstra valabilitatea şi în zilele noastre Problema ontologică pro- priu-zisă se naşte din aceea că modul teleologic de instituire — şi la Aristotel şi la Hegel — nu rămîne limitat la muncă (sau într-un sens mai larg, dar justificat, la practica omenească în genere), ci este ridicat la nivelul unei categorii cosmologice universale, ceea ce face ca de-a lungul întregii istorii a filozofiei să se ivească un raport de concurenţă între cauzalitate şi teleologie, o antinomie insolubilă Este cunoscut faptul că finalitatea determinantă la nivelul organicului l-a fascinat în aşa măsură pe Aristotel — asupra gîndirii căruia a exercitat o profundă influentă preocuparea sa pentru biologie şi medicină —, încît, în sistemul său, teleologici obiective a realităţii îi revine un rol hotărîtor Tot atît de cunoscut este şi faptul că Hegel, care a înfăţişat caracterul teleologic al muncii mai concret şi mai dialectic decît Aristotel, a făcut, la rîndul său, din acest principiu teleologic motorul istoriei şi prin aceasta al întregii sale viziuni despre lume (Ne-am referit la unele dintre aceste probleme în capitolul despre Hegel ) Şi astfel, această opoziţie străbate, de la începuturile filozofiei pînă la armonia prestabilită a lui Leibniz, întreaga istorie a gîndirii şi a religiilor Referirea la religii se întemeiază pe caracteristica teleologici de a fi o categorie obiectiv-ontologică Pe cînd cauzalitatea este un principiu al automişcării, adică al mişcării care se desfăşoară de la sine, caracter care se menţine chiar şi atunci cînd un şir cauzal îşi are punctul de plecare într-un act de conştiinţă, teleologia este prin esenţa ei o categorie instituită : orice proces teleologic comportă instituirea unui scop şi implicit o conştiinţă care instituie scopul De aceea, a institui înseamnă în acest context nu numai a ridica în conştiinţă, ca în cazul altor categorii, în primul rînd în cazul cauzalităţii, ci conştiinţa iniţiază prin actul instituirii un proces real, şi anume unul teleologic A institui are aici, prin urmare, un caracter ontologic insuprimabil De aceea, concepţia teleologică asupra naturii şi istoriei înseamnă nu numai finalitate, desfăşurarea lor conform unui scop, ci implică şi faptul că existenţa lor, mişcarea lor, atît procesul în totalitatea lui, cît şi în detaliu, trebuie să aibă un creator conştient Trebuinţa care dă viaţă unor atari concepţii despre lume nu numai la autorii filistini de teodicee din secolul al XVIII-lea, ci şi la gînditori lucizi şi profunzi, ca Aristotel şi Hegel, este o trebuinţă umană elementară şi primitivă : trebuinţa unui sens al vieţii care să guverneze cursul lumii şi mai ales evenimentele vieţii individuale Chiar şi după ce dezvoltarea ştiinţei a destrămat acea ontologie religioasă, în care principiul teleologic putea să se desfăşoare nestingherit la nivel cosmic, această trebuinţă primitivă şi elementară supravieţuieşte, totuşi, în gîndirea şi simţirea vieţii de toate zilele Ne putem referi nu numai la ateistul Niels Lyhne, care la căpătîiul copilului său muribund a încercat să influenţeze printr-o rugăciune procesul teleologic dirijat de Dumnezeu ; această atitudine aparţine în genere forţelor psihice fundamentale care determină viaţa de toate zilele N Hartmann în analiza sa a gîndirii teleologice formulează această situaţie foarte pertinent : „Aici se manifestă tendinţa de a întreba cu orice prilej : Pentru ce trebuie să se petreacă lucrurile tocmai aşa ? Pentru ce trebuie să mi se întîmple tocmai mie ? sau : Pentru ce trebuie să sufăr astfel ? Pentru ce a trebuit să moară atît de tînăr ? La orice întîmplare care ne «afectează» într-un fel ne simţim îndemnaţi să punem asemenea întrebări, chiar dacă acest fapt nu ar fi decît expresia unei nedumeriri, a unei neajutorări Se presupune în mod tacit că oricum acestea ar putea fi bune la ceva ; se caută un sens, se caută să se surprindă în faptul întîmplat o justificare Ca şi cum în viaţă tot ce se întîmplă ar trebui să aibă un sens“ El arată, de asemenea, că pe planul limbajului şi al exprimării gîndirii acel „pentru ce ?“ se poate preschimba adesea într-un „de ce ?“, fără ca prin aceasta să fie împinsă în umbră dominanta finalistă Este uşor de înţeles că, dată fiind adînca înrădăcinare a acestui fel de a gîndi şi de a simţi în viaţa de toate zilele, foarte rar se realizează o ruptură radicală cu dominaţia teleologiei în natură, viaţă etc ; această cerinţă religioasă, atît de permanent activă în viaţa de toate zilele, se face simţită şi în alte domenii în afară de viaţa personală a fiecăruia Această sciziune poate fi observată limpede şi la Kant Caracterizînd viaţa organică drept „finalitate fără scop“, Kant a circumscris genial esenţa ontologică a sfe- rci organice a existenţei El combate printr-o justă critică teleologia superficială a teodiceelor predecesorilor săi, care chiar şi în simpla favorizare a unui lucru de către altul vedeau realizarea unei teleologii transcendente El deschide astfel drumul către adevărata cunoaştere a acestei sfere a existenţei, întrucît apare posibil faptul ca din simple conexiuni necesare cauzale (şi, totodată, intîm- piătoare) să ia naştere structuri ale existenţei înăuntrul cărora ajung a fi valabile legităţi (adaptarea, reproducerea individului şi a speciei) pe care pe drept le putem caracteriza ca fiind obiectiv adecvate unui ţel Kant îşi închide însă singur drumul care l-ar fi putut conduce, pe baza acestor constatări, la adevărata problemă Cauza este procedeul său metodologic obişnuit de a încerca să soluţioneze gnoseologic probleme ontologice Şi, întrucît teoria sa despre cunoaşterea obiectiv valabilă este orientată exclusiv spre matematică şi fizică, el trebuie să ajungă la concluzia că geniala sa idee nu poate avea urmări gnoseologice pentru ştiinţa despre organic Intr-o formulare devenită celebră, el spune : „ pentru oameni este absurd chiar şi faptul de a spera că s-ar putea ivi cîndva un Newton care ne-ar face să înţelegem fie şi numai producerea unui fir de iarbă după legi ale naturii, pe care nu le-a orînduit nici o intenţie“ 5 Problematica acestei aserţiuni nu se manifestă doar în faptul că, după trecerea a nici măcar o sută de ani, ea a fost infirmată de teoria evoluţiei chiar în prima ei formulare darvinistă Engels îi scrie lui Marx după ce l-a citit pe Darwin : ,,Teleologia nu fusese încă nimicită sub unul din aspectele ei, dar acum acest lucru s-a făcut“ Iar Marx, deşi are rezerve în privinţa metodei lui Darwin, constată că opera lui Darwin „ne oferă o bază istorică-naturală pentru concepţiile noastre“ 6 O altă consecinţă şi mai importantă a încercării kantiene de a formula şi răspunde gnoseologic la probleme ontologice constă în aceea că, în ultimă instanţă, problema ontologică însăşi rămîne nedecisă şi că gîndirea ajunge la un punct mort, atingînd o anumită limită determinată „critic“ a domeniului ei de acţiune, adică ajunge să nu r> Kant Critica facultăţii de judecaref Editura ştiinţifică şi enciclopedică, Bucureşti, 1981, p 295 mai poată răspunde la întrebare nici pozitiv, nici negativ, în cadrul obiectivitătii în felul acesta, tocmai prin intermediul criticii cunoaşterii se lasă o uşă deschisă pentru speculaţii transcendente, adică pentru o recunoaştere pînă la urmă a posibilităţii soluţiilor teleologice, chiar dacă acestea nu sînt recunoscute de Kant pentru domeniul ştiinţei Ne gîndim, în primul rînd, la concepţia — ulterior determinantă pentru Schelling — despre intuitivul intellectus archetypus, pe care noi, oamenii, nu-1 posedăm, dar a cărui existenţă, potrivit lui Kant, „nu conţine vreo contradicţie“  şi care ar fi în stare să rezolve atari probleme Din această pricină, problema cauzalităţii şi a teleologiei apare, de asemenea, în forma lucrului în sine incognoscibil pentru noi în zadar respinge Kant pretenţiile teologiei : această negaţie se limitează la cunoaşterea „noastră“, căci şi teologia ridică pretenţia de a fi ştiinţă, şi rămîne, din această cauză, în măsura în care vrea să fie ştiinţă, supusă autorităţii criticii cunoaşterii Nu se merge mai departe de afirmaţia că în cunoaşterea naturii explicaţiile bazate pe cauzalitate şi cele bazate pe teleologic se exclud reciproc, iar acolo unde Kant cercetează practica omenească, el îşi îndreaptă atenţia exclusiv asupra formei ei celei mai înalte, celei mai subtile, celei mai sociale prin originea ei, asupra moralei pure, care din această pricină nu rezultă la el dialectic din activităţile vieţii (societăţii), ci se află într-o opoziţie esenţială şi de neînlăturat în raport cu aceste activităţi Şi aici, aşadar, problema propriu-zis ontologică rămîne fără răspuns Ca în orice problemă autentică a ontologiei, răspunsul corect are şi aici, în nemijlocirea lui, un caracter aparent banal, funcţionînd ca un fel de ou al lui Columb Totuşi, este suficient să examinăm ceva mai îndeaproape determinaţiile conţinute în soluţia dată de Marx teleologiei muncii pentru a vedea implicaţiile ei vaste şi ho- tărîtoare pentru rezolvarea unor false grupuri de probleme Din atitudinea lui Marx faţă de Darwin reiese clar — lucru care, de altfel, este ceva de la sine înţeles pentru orice cunoscător al gîndirii lui — că el contestă existenţa oricărei teleologii în afara muncii (a practicii umane) La Marx, cunoaşterea teleologici muncii depăşeşte cu mult încercările de soluţionare ale unor precursori atît de mari ca Aristotel şi Hegel, deoarece pentru ei munca este nu una dintre numeroasele forme de manifestare a teleologici în general, ci singurul punct în care o instituire teleologică poate fi indicată ontologic ca moment real al realităţii materiale Această cunoaştere corectă a realităţii clarifică sub raport ontologic un întreg, şir de probleme Este prima oară cînd caracteristica reală hotărîtoare a teleologiei — şi anume că ea poate dobîndi realitate numai ca instituire — capătă o bază reală simplă şi uşor inteligibilă : nu este necesar să repetăm de- terminaţia ei marxistă pentru a vedea că nici o muncă nu ar fi cu putinţă dacă nu ar fi precedată de o astfel de instituire, care să-i determine procesul în toate etapele lui Această caracteristică specifică a muncii au sesizat-o clar, desigur, şi Aristotel şi Hegel ; întrucît însă ei încercau să conceapă tot teleologic atît lumea organicului, cît şi mersul istoriei, au fost nevoiţi să născocească pretutindeni un subiect al instituirii necesare (spiritul lumii la Hegel), realitatea transformîndu-se ca urmare, vrînd- nevrînd, într-un mit Prin stricta şi exacta limitare de către Marx a teleologiei la muncă (la practica socială), prin eliminarea ei din toate celelalte sfere ale existenţei, teleologia nu pierde nimic din însemnătatea ei ; dimpotrivă, aceasta creşte prin faptul — care se cere analizat — că cea mai înaltă treaptă cunoscută de noi a existenţei, treapta socială, abia printr-o astfel de acţiune reală a teleologicului înăuntrul ei se constituie propriu-zis, se desprinde de treapta care constituie baza existenţei ei, ele viaţa organică, devenind o nouă modalitate de-sine- stătătoare a existenţei Putem vorbi raţional despre existenţa socială numai dacă înţelegem că geneza ei, desprinderea ei de baza ei, independenţa ei se întemeiază pe muncă, adică pe constanta realizare a unor instituiri teleologice Acest prim moment are însă consecinţe filozofice cu implicaţii foarte ample Sînt cunoscute din istoria filozofiei luptele ideologice în jurul cauzalităţii şi teleologiei ca baze categoriale ale realităţii şi ale mişcărilor ei Orice filozofie de orientare teologică era obligată, pentru a-şi aduce dumnezeul la unison cu cosmosul, cu lumea oamenilor, să trîmbiţeze superioritatea teleologiei faţă de cauzalitate ; chiar dacă Dumnezeu nu face altceva decît să întoarcă ceasul lumii şi să pună astfel în mişcare sistemul cauzal, o asemenea ierarhie creator-creaţie, ca şi priori- lalea instituirii teleologice, devine inevitabilă Pe de altă parle, orice materialism premarxist, care respingea crearea transcendentă a lumii, trebuia, totodată, să conteste şi posibilitatea unei teleologii real active Noi am văzut eă şi Kant — desigur, în terminologia sa orientată gnoseologic — a trebuit să vorbească de incompatibilitatea cauzalităţii şi teleologiei Dacă se admite dimpotrivă, aşa cum face Marx, că teleologia este o categorie real-activă exclusiv în muncă, rezultă de aici nemijlocit o coexistenţă concretă, reală şi necesară a cauzalităţii cu teleologia ; ele rămîn, e drept, contrarii, dar numai înăuntrul unui proces unitar real, al cărui dinamism e întemeiat pe interacţiunea acestor contrarii, proces care, pentru a da fiinţă acestei interacţiuni ca realitate, preschimbă cauzalitatea, fără însă a-i afecta altfel esenţa, într-una, de asemenea, instituită Pentru a vedea absolut limpede acest lucru, putem lua în consideraţie şi analizele muncii realizate de Aris- totel şi Hegel Aristotel distinge înăuntrul muncii componentele gîndire (noesis) şi înfăptuire (poesis) Prin prima componentă se instituie scopul şi se cercetează mijloacele realizării lui, prin cea de-a doua, ţelul astfel instituit ajunge la realizare8 Cînd N Hartmann descompune analitic prima componentă în două acte, anume instituirea scopului şi cercetarea mijloacelor, el concretizează, într-un mod just şi rodnic în învăţăminte, ideea inovatoare a lui Aristotel, dar nu schimbă nemijlocit nimic hotărîtor în ceea ce priveşte esenţa ei ontologică 9 Căci aceasta rezidă în faptul că o schiţă mintală ajunge să se realizeze material, că o instituire gîndită a ţelului schimbă material realitatea, introduce în realitate ceva material, care în raport cu natura reprezintă ceva radical nou din punct de vedere calitativ Acest lucru îl arată foarte plastic exemplul lui Aristotel cu clădirea unei case Casa este ceva tot atît de material existent ca şi piatra, lemnul etc Totuşi, în instituirea teleologică ia naştere o obiectualitate cu totul deosebită de elemente Din simpla existenţă-în-sine a pietrei sau a lemnului nu poate fi „derivată“ o casă prin nici un fel de desfăşurare imanentă a însuşirilor lor, a legităţilor şi a forţelor care acţionează în ele Pentru a realiza aşa ceva este nevoie 3 Aristotel Metafizica, Editura Academiei R S R , Bucureşti, cartea Z, Capitolul 7 N Hartmann, Op cit S 68 de puterea gîndului şi a voinţei omeneşti, care ordonează aceste însuşiri material-faptice într-o conexiune principial cu totul nouă De aceea, Aristotel a fost primul care a recunoscut ontologic specificitatea acestei obiectualităţi de neimaginat doar pe baza „logicii“ naturii (Deja aici este vizibil că toate formele idealiste sau religioase ale teleologiei naturii, ale prezentării naturii drept creaţie a lui Dumnezeu nu sínt decit proiecţii metafizice ale acestui unic model real în legenda creaţiei din Vechiul Testament, acest model apare atît de limpede, încît Dumnezeu nu numai că controlează constant ceea ce a făcut — întocmai ca subiectul uman al muncii —, ci totodată, aidoma omului care munceşte, se odihneşte după munca depusă Modelul pămîntean-uman al muncii poate fi recunoscut tot atît de uşor şi în alte mituri ale creaţiei, chiar dacă ele au luat nemijlocit o formă filozofică ; să ne reamintim încă o dată de acel ceas al lumii care a fost întors de către Dumnezeu ) Ţinînd seama de toate acestea, nu trebuie subapreciată valoarea diferenţierii făcute de Hartmann Separarea celor două acte, a fixării scopului de cercetarea mijloacelor, este de cea mai mare însemnătate pentru înţelegerea procesului muncii şi îndeosebi pentru înţelegerea ontologiei existenţei sociale Tocmai aici se arată legătura indestructibilă a categoriilor în sine opuse care, considerate abstract, se exclud reciproc : cauzalitatea şi teleologia Investigarea mijloacelor necesare pentru realizarea scopului instituit trebuie să includă cunoaşterea obiectivă a producerii acelor obiectualităţi şi procese capabile să ducă la realizarea scopului fixat Dar instituirea scopului şi investigarea mijloacelor nu pot produce nimic nou, întrucît realitatea naturii ca atare trebuie să rămînă ceea ce este în sine, un sistem de complexe a căror legitate sfidează cu totală indiferenţă orice străduinţe şi gînduri omeneşti Investigarea are aici o funcţie dublă : pe de o parte, ea dezvăluie ce anume este dominant în sine în obiectele respective, independent de orice conştiinţă, pe de altă parte, ea descoperă noi combinaţii, noi posibilităţi funcţionale ale lor, scopul instituit devenind realizabil abia prin punerea în mişcare a acestora Existenţa-în- sine a pietrei nu conţine nici un fel de intenţie, şi nici măcar vreun indiciu că piatra ar putea fi utilizată drept cuţit sau topor ; piatra poate, totuşi, să dobîndească această funcţie de unealtă numai dacă proprietăţile ei date in mod obiectiv, * existente in sine, sînt apte de o combinaţie care să facă posibil acest lucru Este ceea ce re poate vedea clar din punct de vedere ontologic şi pe treapta cea mai primitivă Cînd omul primitiv culege o piatră pentru a o întrebuinţa, de pildă, ca topor, el trebuie să cunoască corect această corelaţie între proprietăţile — deseori întîmplător apărute — ale pietrei şi utilitatea ei concretă în momentul respectiv Abia prin aceasta a înfăptuit el acel act de cunoaştere pe care l-au analizat Aristotel şi Hartmann ; cu cît munca este mai dezvoltată, cu atit această stare de lucruri devine mai evidentă He- tfel, care, după cum ştim, a generat multă confuzie prin extinderea conceptului de teleologie, a recunoscut deja timpuriu în mod just acest caracter al muncii In prelegerile sale de la Jena din 1805—1806 putem citi „că propria activitate a naturii, cum ar fi elasticitatea arcului de ceas, apa, vîntul, este întrebuinţată astfel îneît ele să înfăptuiască în existenţa lor sensibilă cu totul altceva decît voiau, că acţiunea ei oarbă se schimbă într-o acţiune cu finalitate, în contrariul ei înseşi “, iar omul „lasă natura să acţioneze, priveşte liniştit în această acţiune şi dirijează întregul doar cu un minim efort“  E demn de remarcat că conceptul de viclenie a raţiunii, atît de important mai tîrziu în Filozofia istoriei a lui Hegel, apare poate pentru prima oară aici, cu prilejul analizei muncii Hegel înţelege just dublul aspect al acestui proces, pe de o parte faptul că instituirea teleologică exploatează „doar“ propria activitate a naturii, iar pe de altă parte că utilizarea acestei activităţi transformă natura în contrariul ei Deci, această activitate a naturii se transformă, fără modificarea ontologică a bazelor ei, într-o activitate instituită Prin aceasta Hegel a descris o latură ontologic hotărîtoare a rolului cauzalităţii naturale în procesul muncii : fără a fi supuse unei preschimbări lăuntrice, din obiectele naturii, din forţele ei ia naştere ceva cu totul diferit ; omul care munceşte poate să integreze in combinaţii cu totul noi însuşirile lor şi legile mişcării lor, să le împrumute funcţii şi moduri de a acţiona cu Lotul noi Dar, întrucît toate acestea nu se pot petrece decît în condiţiile insuprimabilităţii ontologice a legilor naturii, singura modificare posibilă a categoriilor naturii este că — în sens ontologic — ele sînt instituite ; faptul că sínt instituite mijloceşte subordonarea lor faţă de instituirea teleologică determinantă, avînd, totodată, urmarea că din întrepătrunderea instituită a cauzalităţii şi teleologiei ia naştere un obiect, un proces etc unitar şi omogen Natură şi muncă, mijloc şi scop produc, prin urmare, în acest fel ceva intrinsec omogen : procesul muncii, iar în final produsul muncii înlăturarea eterogenităţilor prin unitatea, omogenitatea instituirii are însă limite bine determinate Nu ne referim deloc la faptul de la sine înţeles, arătat anterior, că omogenitatea presupune cunoaşterea justă a conexiunilor cauzale neomogene din realitate JJacă acestea din urmă sînt înţelese greşit în procesul de investigare, atunci — în sens ontologic — ele nu pot fi cîtuşi de puţin instituite ; ele rămîn în continuare active în modul lor natural, iar instituirea teleologică se anulează pe sine însăşi prin faptul că este redusă — ca irealizabilă — la o stare de conştiinţă neputincioasă în raport cu natura Putem sesiza aici direct deosebirea dintre instituirea în sens ontologic şi instituirea în sens gnoseologic Gnoseologic, o instituire greşită în raport cu obiectul rămîne totuşi o instituire, chiar dacă trebuie să i se admită falsitatea sau eventual doar caracterul incomplet Instituirea ontologică a cauzalităţii în complexul unei instituiri teleologice trebuie să-şi cuprindă însă just obiectul, sau în caz contrar ea nu este, sub acest raport, cîtuşi de puţin o instituire Pentru a evita însă o îngroşare care să genereze un neadevăr, este nevoie totuşi de o delimitare dialectică a afirmaţiei de mai sus întrucît fiecare obiect al naturii, fiecare proces al ei reprezintă o infinitate intensivă de proprietăţi, de raporturi reciproce cu lumea înconjurătoare etc , cele spuse mai sus se referă doar la acele momente ale infinităţii intensive care au o importanţă pozitivă sau negativă pentru instituirea teleologică Dacă pentru îndeplinirea muncii ar fi fost necesară fie şi numai o cunoaştere aproximativă a acestei infinităţi intensive ca atare, munca nu ar fi putut niciodată să ia naştere pe treptele primitive ale observării naturii (nemaivorbind de cunoaşterea în sens conştient) Această stare de fapt este demnă de remarcat nu numai pentru că în ea e conţinută posibilitatea obiectivă a dezvoltării ascendente nelimitate a muncii, ci şi deoarece din ea rezultă limpede că o instituire corectă, o instituire care surprinde adecvat momentele cauzale nece- «arc pentru scopul dat, deci aşa cum se cere concret pentru instituirea concretă a scopului, rămîne realizabilă cu succes chiar şi în cazurile în care reprezentările generale despre obiectele, conexiunile, procesele etc din natură Nînt încă pe deplin necorespunzătoare ca cunoştinţe despre natură în totalitatea ei Această dialectică dintre corectitudinea riguroasă în domeniul îngust al instituirii teleologice concrete şi falsitatea posibilă în sesizarea naturii în întreaga ei existenţă-în-sine are pentru domeniul muncii o amplă semnificaţie, de care mai tîrziu ne vom ocupa mai amănunţit Omogenizarea scopului şi mijlocului, despre care am vorbit anterior, trebuie să fie însă delimitată dialectic, implicit concretizată şi dintr-un alt punct de vedere Deja dubla socialitate a instituirii scopului — care ia naştere dintr-o nevoie socială, după cum totodată are menirea să o satisfacă, în timp ce caracterul natural al substratului mijloacelor de înfăptuire a acestei instituiri a scopului conduce practica într-un mediu şi într-o activitate eu totul altfel structurate — dă naştere unei eterogenităţi principiale între scop şi mijloc Depăşirea ei prin omogenizarea instituirii ascunde în sine, după cum am văzut deja, o problematică importantă, care ne arată că simpla subordonare a mijloacelor faţă de scop nu e chiar atît de simplă cum pare a fi la prima vedere Nu trebuie niciodată să uităm faptul elementar că realizabilitatea sau zădărnicia instituirii scopului depinde întru totul de măsura în care s-a reuşit prin investigarea mijloacelor să se preschimbe cauzalitatea naturală într-una — ontologic vorbind — instituită Instituirea scopului îşi are sursa într-o nevoie social-umană ; pentru ca ea să devină totuşi o adevărată instituire, trebuie ca cercetarea mijloacelor, adică cunoaşterea naturii, să fi atins o anumită treaptă pe măsura lor ; dacă aceasta încă nu este atinsă, instituirea scopului rămîne doar un simplu proiect utopic, un fel de vis, aşa cum zborul oamenilor a rămas un vis începînd ele la Icar pînă la Leonardo da Vinci şi încă mult după occca Prin urmare, punctul în care munca se dovedeşte, din perspectiva ontologiei existenţei sociale, în interdependenţă cu apariţia gîndirii ştiinţifice şi cu dezvoltarea ei este tocmai acel domeniu pe care l-am desemnat ca investigarea mijloacelor Am amintit deja principiul noului, care e prezent şi în cea mai primitivă teleologie a muncii Acum putem adăuga că necontenita producere a noului, prin care în muncă apare, după cum s-ar putea spune, categoria genetică  a socialului, prima ei desprindere clară de naturalul pur, este conţinută în acest mod de a apărea şi de a se dezvolta al muncii Acest fapt are drept consecinţă că în orice proces de muncă concret luat în parte scopul domină şi dirijează mijloacele Cînd însă ne referim la procesele de muncă în continuitatea şi dezvoltarea lor istorică înăuntrul complexelor reale ale existenţei sociale, apare o anumită inversare a acestui raport ierarhic, evident nu absolută şi totală, totuşi de cea mai mare importanţă pentru dezvoltarea societăţii şi a umanităţii întrucît cercetarea naturii, indispensabilă muncii, este axată pe elaborarea mijloacelor, acestea constituie vehiculul principal al garanţiei sociale a fixării rezultatelor proceselor de muncă, a continuităţii experienţei în muncă şi, în sfîrşit, îndeosebi, a perfecţionării muncii Ca urmare, pentru existenţa socială însăşi această cunoaştere cît mai adecvată, care stă la baza mijloacelor (uneltelor), este adeseori mai importantă decît o oarecare satisfacere a necesităţilor (instituirea scopului) Este o conexiune pe care încă Hegel a cunoscut-o corect în această privinţă, el spune în Logica sa : „Mijlocul însă este termenul mediu exterior al silogismului în care constă înfăptuirea scopului ; mijlocul e acela în care se manifestă raţionalitatea scopului ca una ce se conservă în acest alt ceva exterior şi tocmai datorită acestei exteriorităţi Iată de ce mijlocul este superior scopurilor mărginite ale finalităţii exterioare ; plugul e mai demn de consideraţie decît sînt nemijlocit foloasele pe care el ni le procură şi în scopul cărora el există Unealta se păstrează, în timp ce satisfacţiile nemijlocite trec şi sînt uitate Datorită uneltelor sale are omul putere asupra naturii exterioare, chiar dacă, prin scopurile pe care le urmăreşte, el îi este mai curînd subordonat“ 41 Noi am mai expus, de altfel, această suită de idei în capitolul despre Hegel ; considerăm că repetarea ei nu este superfluă, deoarece în ea sînt clar exprimate unele momente foarte importante ale acestei interdependenţe In primul rínd, Hegel reliefează aici, în genere pe drept, durata mai mare a mijloacelor în raport cu scopurile nemijlocite, cu realizarea acestora Evident, în realitate, «coastă opoziţie e departe de a fi atît de tranşantă cum o prezintă Hegel Căci, deşi „satisfacţiile nemijlocite44 singulare „trec şi sînt uitate“, satisfacerea nevoilor în societatea luată ca un întreg are, de asemenea, durată şi continuitate Dacă ne reamintim legătura reciprocă dintre producţie şi consum înfăţişată în capitolul despre Marx, devine vizibil că producţia nu numai că se menţine şi se reproduce, ci, totodată, are şi o anumită influenţă asupra consumului Desigur, în această interacţiune, momentul predominant, după cum am văzut acolo, c'ste producţia (aici, în instituirea teleologică, mijlocul), dar opoziţia hegeliană, datorită contrapunerilor ei prea tranşante scapă oarecum din vedere semnificaţia ei reală În al doilea rînd, şi tot pe drept, în legătură cu mijlocul se evidenţiază momentul dominaţiei „asupra naturii exterioare“, împreună cu de asemenea corecta limitare dialectică că omul în fixarea scopului îi este, totuşi, subordonat Aici, expunerea lui Hegel trebuie concretizată, căci această subordonare se referă într-adevăr la natură — omul, după cum am arătat, nu poate să-şi fixeze decît scopuri pentru a căror realizare posedă efectiv mijloacele —, dar în ultimă instanţă e vorba de fapt despre o dezvoltare socială, despre complexul pe care Marx îl numeşte schimb de substanţe între om, societate şi natură, unde neîndoielnic momentul social trebuie să devină cel predominant Astfel, desigur, superioritatea mijlocului este subliniată mai puternic decît la Hegel însuşi, în al treilea rînd, ca urmare, mijlocul, respectiv unealta esto cea mai importantă cheie pentru cunoaşterea acelor etape ale dezvoltării umanităţii despre care nu posedăm nici un fel de alte documente In spatele acestei probleme de cunoaştere se ascunde totuşi, ca de obicei, o problemă ontologică Din uneltele pe care adesea săpăturile arheologice le scot la lumină ca aproape unice documente ale unei perioade demult apuse, putem să aflăm despre viaţa concretă a oamenilor care le întrebuinţau mult mai mult decît par să ne spună nemijlocit La baza acestei posibilităţi stă faptul că la o analiză corectă unealta nu numai că poate dezvălui istoria propriei sale deveniri, ci deschide o perspectivă largă asupra modului de viaţă, asupra concepţiei despre lume etc a celor ce o întrebuinţau In cele ce urmează va trebui să ne ocupăm şi noi cu asemenea probleme ; aici atragem atenţia doar asupra problemei sociale de mare generalitate a retragerii graniţelor naturii, problemă pe care Gordon Ghilde a descris-o exact în analiza ceramicii din perioada numită de el revoluţia neolitică El atrage atenţia, în primul rînd, asupra punctului central, asupra deosebirii principiale dintre procesul de muncă în olărit şi procesul de muncă reclamat de producerea uneltelor de piatră sau os „In cazul unei unelte de piatră sau os — spune el în continuare —, libertatea meşterului era limitată de forma şi dimensiunile materialului ; trebuia să se procedeze prin tehnica tăierii, prin desprinderea unor fragmente Arta olarului se eliberează de orice limită de acest gen : meşterul modelează argila după plac şi poate suprapune elementele fără să se preocupe de soliditatea lipiturilor“ Astfel este clar scos în evidenţă un punct important al deosebirii dintre două epoci Şi anume este indicată direcţia urmată de om pentru a se elibera de dependenţa* faţă de materialul natural folosit la început şi pentru a da obiectelor întrebuinţate exact caracteristicile care corespund necesităţilor sale sociale Gordon Ghilde observă, de asemenea, că această retragere a graniţelor naturii e un proces treptat Deşi noua formă nu mai este legată de materialul originar, totuşi, a luat naştere din premise asemănătoare „Primele oale imită în chip vizibil recipientele uzuale făcute din alte materiale — tigve, piei, împletituri de nuiele sau de paie, sau chiar din cranii umane“  In al patrulea rînd, mai trebuie evidenţiat că, prin esenţa ei, cercetarea obiectelor şi a proceselor naturale care premerge instituirii cauzalităţii în făurirea mijloacelor constă, chiar dacă timp îndelungat oamenii nu şi-au dat seama de aceasta, din acte de cunoaştere autentice şi prin aceasta conţine în mod obiectiv începutul, geneza ştiinţei Şi aici e valabilă aprecierea lui Marx : „Ei nu ştiu acest lucru, dar îl fac“ De consecinţele foarte importante ale conexiunilor care iau naştere astfel ne vom ocupa în altă parte a acestui capitol Aici putem indica preliminar numai că orice cunoaştere şi folosire a unor conexiuni cauzale, deci orice instituire a unei cauzalităţi reale, figurează, ce-i drept, întotdeauna în muncă ca mijloc pentru un anumit scop individual, dar are, totuşi, obiectiv însuşirea de a fi aplicabilă la altceva, inclusiv la ceva care în mod nemijlocit este total eterogen Chiar dacă timp îndelungat acest proces s-a realizat conştient doar în plan practic, de fapt cu ocazia fiecărei utilizări reuşite într-un nou domeniu se ivesc pe planul gîndirii abstracţii corecte, a căror structură obiectivă lăuntrică poartă deja indicii importante ale gîndirii ştiinţifice Chiar şi istoria ştiinţei de pînă acum, deşi ea pune rareori această problemă în mod cu totul conştient, arată în cît de multe cazuri legităţi generale cu un înalt grad de abstracţie au luat naştere din investigarea necesităţilor practice, din căutarea celui mai bun fel de a le satisface, adică din cercetarea celor mai bune mijloace în muncă Dar şi făcînd abstracţie de acest fapt, istoria oferă unele exemple în favoarea faptului că succesele dobîndite în muncă, abstractizate în continuare — iar noi am indicat deja că astfel de generalizări iau naştere în mod necesar în procesul muncii —, pot să se maturizeze pînă la punctul în care devin bazele unei tratări pur ştiinţifice a naturii De exemplu, este în genere cunoscut că geometria a avut o astfel de geneză Nu e aici locul să cercetăm mai îndeaproape acest complex de probleme, e suficient sa atragem atenţia asupra unui caz interesant, pe care ni-1 prezintă Bernal, referindu-se la cercetările lui Needham asupra astronomiei antice chineze El spune că abia după descoperirea roţii a devenit posibil să se imite exact mişcările circulare ale cerului în jurul polilor Se pare că astronomia chineză a pornit de la această idee a rotaţiei Pînă atunci, lumea cerească era tratată şi înţeleasă ca şi lumea noastră 13 Din tendinţa lăuntrică de autonomizare a investigării mijloacelor în pregătirea şi înfăptuirea procesului de muncă iau naştere deci gîndirea orientată ştiinţific, iar mai tîrziu diferitele ştiinţe ale naturii Aici nu o vorba, fireşte, despre o unică geneză a unui nou domeniu de activitate din altul, ci această geneză se repetă — desigur, în forme extrem de diverse — în întreaga istorie a ştiinţei pînă în zilele noastre Diversele modele de reprezentări care stau la baza ipotezelor cosmologice, fi- y ice etc sînt, de cele mai multe ori inconştient, codeter- minate de reprezentările ontologice ale vieţii de toate zilele din acel timp, care, la rîndul lor, sînt în strînsă co- 1:1 Vezi J D Bernal Ştiinţa în istoria societăţii, Editura politică, Bucureşti, 1964 nexiune cu experienţele de muncă, cu metodele de muncă şi cu rezultatele muncii din acea vreme Unele mari cotituri in ştiinţă îşi au rădăcina în imagini despre lume oferite de viaţa cotidiană (de muncă), imagini care s-au format treptat, dar care, la un moment dat, apar ca fiind de o calitate nouă Deşi acest raport este astăzi mascat prin aceea că ştiinţele deja diferenţiate şi bine organizate fac munca preliminară pentru industrie, totuşi realitatea lui ontologică nu este modificată în mod esenţial ; ar fi chiar interesant să se urmărească mai îndeaproape ontologic-critic influenţele pe care acest mecanism pregătitor le exercită asupra ştiinţei Chiar şi descrierea pe care am făcut-o pînă acum muncii, şi care e departe de a fi completă, arată că, în comparaţie cu formele anterioare de existenţă ale anorganicului şi ale organicului, odată cu munca a apărut în ontologia existenţei sociale o categorie calitativ nouă Această noutate constă în înfăptuirea instituirii teleologice ca produs adecvat, gîndit şi voit In natură nu există decît realităţi şi o neîntreruptă schimbare a diverselor lor forme concrete, o continuă transformare a lor Tocmai teoria marxistă a muncii ca singura formă a unui existent (Seiendes) ivit teleologic întemeiază, chiar prin aceasta, pentru prima oară, specificul existenţei sociale Căci daca diversele teorii idealiste sau religioase despre dominaţia universală a teleologiei ar fi juste, atunci această deosebire — dacă gîndim pînă la capăt — nici n-ar mai exista Fiecare piatră, fiecare muscă ar fi, de asemenea, o realizare a „muncii“ lui Dumnezeu, a spiritului lumii etc aşa cum este realizarea, anterior amintită, în instituirile teleologice ale omului Dar, în mod consecvent, odată cu aceasta ar trebui să dispară deosebirea ontologică hotărî- toare dintre societate şi natură Dacă filozofiile idealiste tind, totuşi, către un dualism, ele pun în contrast în mod precumpănitor funcţiile aparent pur spirituale ale conştiinţei oamenilor, aparent desprinse total de realitatea materială, cu lumea existenţei pur materiale Nu este de mirare că, în aceste condiţii, terenul propriu activităţii omului — schimbul de materii cu natura din care el ia naştere şi pe care el o stăpîneşte din ce în ce mai mult prin practica sa şi, în primul rînd, prin munca sa — ajunge să fie nesocotit şi că singura activitate omenească corect înţeleasă pare ontologic să cadă de-a gata din cer, că e concepută ca „supratemporală“, ca „atemporală“, ca o lume a imperativului (Sollen) în opoziţie cu existenţa (Sein) (Despre geneza reală a imperativului din teleologia muncii vom vorbi puţin mai departe ) Contradicţiile ci intre această concepţie şi rezultatele ontologice ale ştiinţei moderne sînt atît de evidente, încît nu mai trebuie să fie expuse în amănunt Să încerce cineva, de pildă, să «•tducă la unison ontologic teza existenţialistă despre „starea-de-a-fi-aruncat-în-lume“ (Geworfenheit) cu imaginea ştiinţei despre apariţia omului Realizarea, dimpotrivă, produce atît legătura genetică, cît şi deosebirea şi opoziţia ontologică esenţială : activitatea fiinţei naturale om dă naştere, pe baza existenţei anorganice şi a celei organice şi provenind din ele, unei trepte specific noi, mai complicate şi mai complexe a existenţei, anume existenţa socială (Faptul că unii gînditori însemnaţi au reflectat încă în antichitate asupra specificităţii practicii şi a realizării noului în cadrul ei şi că au recunoscut cu perspicacitate unele dintre determinaţiile ei nu schimbă nimic esenţial în această situaţie de ansamblu) Realizarea ca o categorie a noii forme de existenţă ne indică, totodată, o consecinţă importantă : odată cu apariţia muncii, conştiinţa omului încetează să mai fie, în sens ontologic, un epifenomen Deşi conştiinţa animalelor, îndeosebi a celor superioare, pare să fie un fapt de netăgăduit, ea este, totuşi, numai un moment palid, subordonat al procesului lor de reproducţie, care are o fundamentare biologică şi se desfăşoară conform legilor biologiei Şi anume nu doar în reproducţia filogenetică, unde este absolut evident că această reproducţie se petrece după legi pe care astăzi încă nu le înţelegem ştiinţific şi de care trebuie să luăm cunoştinţă numai ca fapte ontologice, fără vreo participare a conştiinţei, ci şi în procesul de reproducţie ontogenetic Asupra acestuia din urmă începem să avem o viziune de ansamblu pe măsură ce începem să înţelegem conştiinţa animală ca produs al diferenţierii biologice, al complexităţii crescînde a organismelor Interacţiunile organismelor primitive cu mediul lor au loc precumpănitor pe baza legităţilor biofizice şi biochimice Cu cît un organism animal are o structurare mai avansată, mai complexă, cu atît mai mult are ol nevoie de organe mai fine, mai diferenţiate pentru a se menţine în corelaţia cu mediul său, pentru a se putea reproduce Nu este aici locul să expunem, fie măcar si schematic, această dezvoltare (de altfel, e un domeniu în care autorul nici nu se consideră competent) ; trebuie doar să arătăm că dezvoltarea treptată a conştiinţei animale, începînd cu formele de reacţie biofizice şi biochimice, trecînd prin excitaţiile şi reflexele mijlocite de nervi şi pînă la cea mai înaltă treaptă atinsă, rămîne permanent închisă în limitele reproducţiei biologice Ea prezintă, desigur, o elasticitate mereu crescîndă în reacţiile faţă de mediu şi faţă de eventualele lui schimbări ; acest lucru apare foarte clar la anumite animale domestice sau în experimentele cu maimuţe Totuşi, nu trebuie uitat că, aşa cum am mai arătat, în aceste cazuri apare pentru animale un mediu de securitate care nu există niciodată în mod normal, iar pe de altă parte, nu trebuie uitat că în asemenea cazuri iniţiativa, conducerea, procurarea de „unelte“ etc porneşte întotdeauna de la om, şi niciodată de la animalele înseşi In cadrul natural, conştiinţa animală nu trece niciodată dincolo de o servire mai bună a existenţei biologice şi a reproducţiei, fiind deci — considerată ontologic — un epifenomen al existenţei organice Abia în muncă, în instituirea scopului şi a mijloacelor lui ajunge conştiinţa, printr-un act’ autocondus, anume instituirea teleologică, să nu se mai adapteze pur şi simplu la mediul înconjurător — adaptare de care ţin şi acele activităţi ale animalelor care schimbă natura în mod obiectiv, dar neintenţionat —, ci să înfăptuiască în natura schimbări imposibile, ba chiar de neconceput pentru natura însăşi Realizarea devenind acum un principiu transformator, creator de forme noi în natură, conştiinţa, care a dat impuls şi orientare acestui proces* nu mai poate fi ontologic un epifenomen Odată cu această constatare materialismul dialectic se desparte de cel mecanicist Căci acesta din urmă recunoaşte drept realitate obiectivă numai natura în legitatea ei Marx realizează cu multă hotărîre separarea noului materialism de cel vechi, a celui dialectic de cel mecanicist, în cunoscutele sale Teze despre Feuerbach : „Principala lipsă a oricărui materialism de pînă acum (inclusiv materialismul lui Feuerbach) este că obiectul, realitatea, sensibilul este luat numai sub forma obiectului sau a contemplării, şi nu ca activitate omenească sensibilă, ca practică, deci nu subiectiv De aceea latura activă a fost dezvoltată abstract nu de materialism, ci de idealism, care, fireşte, nu cunoaşte activitatea reală, sensibilă ca atare Feuer- bach vede obiecte sensibile, realmente deosebite de obiectele gîndite ; dar activitatea omenească el nu o ia ca activitate obiectivă“ în continuare el arată clar că realitatea gîndirii, care nu mai are caracterul epifenomenal al conştiinţei, este detectabilă şi demonstrabilă numai în practică : „Controversa în jurul realităţii sau nerealităţii gîndirii care se rupe de practică este o chestiune pur sco- lustică“ 14 Faptul că am prezentat munca aici ca formă originară a practicii corespunde întru totul spiritului acestor teze ale lui Marx ; Engels însuşi, cu cîteva devenii mai tîrziu, recunoaşte tocmai în muncă factorul determinant al umanizării omului Evident, această aserţiune a noastră nu este deocamdată mai mult decît o declaraţie, desigur, o declaraţie a cărei simplă formulare cu această determinare îşi dobîndeşte valabilitatea“ Hegel recunoaşte aici cu totul just că imperativul este o categorie elementară, originară a existenţei umane Fireşte, el nu ia în seamă aici relaţia lui cu aceasta, ceea ce este surprinzător, dat fiind că el înţelege în fond just caracterul teleologic al muncii In loc de aceasta urmează o multitudine de consideraţii idealiste negative despre relaţia acestui imperativ cu plăcutul şi neplăcutul, cu care prilej el nu ezită să le respingă ca sentimente „subiective şi superficiale“, ceea ce însă nu-1 împiedică să intuiască faptul că acest imperativ are o semnificaţie determinantă pentru întregul domeniu al existenţei umane Astfel, el spune : „Răul nu este nimic altceva decît lipsa de conformitate a ceea ce este cu ceea ce trebuie să fie“ şi adaugă de îndată, completînd : „Acest «trebuie» are multe semnificări, şi, întrucît scopurile accidentale au şi ele forma de trebuie, ele sînt infinit de multe“ 28 Această extindere a conceptului de imperativ dobîndeşte valoare în plus şi prin aceea că Hegel limitează expres valabilitatea lui la existenţa umană (socială) şi contestă existenţa oricărui imperativ în natură Oricît de ambigue ar fi asemenea consideraţii, ele arată, totuşi, că Hegel a făcut un pas enorm dincolo de idealismul subiectiv al timpului său şi al vremurilor ulterioare In curînd vom vedea că ocazional Hegel poate să adopte faţă de aceste probleme un punct de vedere şi mai liber Dacă vrem să înţelegem just geneza — după părerea noastră, neîndoielnică — a imperativului din esenţa teleologică a muncii, să reamintim ceea ce am spus deja despre muncă ca model al oricărei practici sociale, şi anume că între model şi variantele sale ulterioare mult mai complicate există un raport de identitate a identităţii şi nonidentităţii Cu toate că esenţa ontologică a imperativului în muncă se orientează asupra subiectului care munceşte şi determină atît comportamentul său în muncă, cît şi cel faţă de sine însuşi ca subiect al procesului de muncă, acesta din urmă este, totuşi, aşa cum am subliniat în consideraţiile anterioare, un proces între om şi natură, fiind temeiul ontologic al schimbului de substanţe dintre om şi natură Această caracteristică a scopului, obiectului, mijloacelor determină şi esenţa comportării subiective Şi anume în sensul că şi din perspectiva subiectului poate să reuşească numai o muncă înfăptuită pe baza maximei obiectivităţi, şi de aceea subiectivitatea trebuie să joace în acest proces un rol subordonat producţiei Fireşte, însuşirile subiectului (spiritul de observaţie, îndemînarea, hărnicia, perseverenţa etc ) influenţează desfăşurarea procesului muncii atît extensiv, cît şi intensiv într-o măsură hotărîtoare Totuşi, toate capacităţile umane mobilizate aici sînt întotdeauna prin esenţa lor îndreptate în afară* înspre dominaţia în fapt, spre transformarea materială a obiectului naturii prin muncă In măsura în care imperativul face apel şi la anumite laturi ale interiorităţii subiectului, ceea ce este inevitabil, cerinţele lui sînt, totuşi, astfel instituite, încît schimbările dinăuntrul omului să ducă la o mai bună stăpînire a schimbului de materii cu natura Autodcminarea omului, care în mod necesar apare mai întîi ca efect al imperativului în muncă, dominaţia crescîndă a înţelegerii asupra propriilor sale înclinaţii spontane biologice, a propriilor sale obişnuinţe etc este reglementată şi dirijată prin obiectivitatea acestui proces ; această obiectivitate este însă, în esenţa ei, fundamentată în existenţa naturală a obiectelor, mijloacelor etc ale muncii Dacă vrem să înţelegem just influenţa modificatoare, activă exercitată de imperativul din muncă asupra subiectului, atunci trebuie să pornim de la această obiectivitate ca regulator Ea are drept urmare faptul că importanţa primară în muncă o are comportarea reală a celui ce munceşte ; ceea ce se întîmplă între timp în subiectul însuşi nu trebuie neapărat să aibă o influenţă asupra acestei comportări Am văzut, fireşte, că imperativul trezeşte şi impulsionează în procesul muncii însuşiri ale omului care mai tîrziu sînt determinante pentru formele mai dezvoltate ale practicii ; e suficient să amintim de dominarea afectelor Aceste modificări ale subiectului nu sînt însă aici, cel puţin nu nemijlocit, îndreptate asupra totalităţii sale ca persoană ; ele pot să funcţioneze excelent în munca însăşi fără a influenţa în rest viaţa lui Ele dobîndesc, desigur, importante posibilităţi în acest sens, dar numai posibilităţi De îndată ce, aşa cum am văzut, scopul instituit devine influenţarea altor oameni pentru a realiza, la rîndul lor, instituiri teleologice executorii, subiectivitatea celui care instituie dobîndeşte un rol calitativ schimbat, dar dezvoltarea relaţiilor sociale ale oamenilor duce, pînă la urmă, la aceea că şi autoschimbarea subiectului devine obiectul unor instituiri teleologice cu caracter de imperativ Desigur, aceste instituiri se deosebesc de acele forme ale imperativului pe care le-am descoperit în procesul muncii nu numai prin complexitatea lor mai mare, ci, tocmai de aceea, şi calitativ Analiza lor aprofundată va forma însă obiectul capitolelor ulterioare şi, înainte de toate, al Eticii înseşi Aceste diferenţe calitative de netăgăduit nu trebuie, totuşi, să estompeze faptul fundamental comun că ele toate sînt relaţii de ordinul imperativului, acte în care nu trecutul în spontaneitatea lui cauzală determină prezentul, ci în care mai degrabă sarcina de viitor instituită teleologic constituie principiul determinant al practicii axate pe ea Vechiul materialism a compromis spiritualmente drumul „de jos“ prin aceea că el voia să derive fenomenele superior structurate şi ‘mai complexe direct din cele inferioare ca simple produse ale acestora (faimoasa derivare de către Moleschott a gîndirii din chimia creierului, deci ca produs pur natural) Noul materialism întemeiat de Marx consideră baza naturală a existenţei umane ca insuprimabilă, dar pentru el aceasta este un motiv în plus de a clarifica socialitatea specifică a categoriilor care rezultă din procesul separării ontologice a naturii şi a societăţii tocmai în socialitatea lor De aceea, în problema imperativului din procesul muncii, funcţia acesteia ca realizare a schimbului de materii dintre natură şi societate este atît de importantă Această relaţie este baza atît a apariţiei imperativului în genere din modul social- uman de satisfacere a nevoilor, cît şi a specificităţii sale, a calităţii sale deosebite şi a tuturor limitelor existenţiale determinate, care sînt chemate la viaţă şi determinate de către acest imperativ ca formă şi expresie a unor relaţii ale realităţii Cunoaşterea acestei conco- mitenţe a identităţii şi nonidentităţii nu este, totuşi, suficientă pentru deplina înţelegere a situaţiei Ar fi tot atît de eronat să încercăm ca din imperativul din procesul muncii să derivăm oarecum logic formele lui complicate, pe cît este de fals dualismul opoziţiei în filozofia idealistă Imperativul din procesul muncii cuprinde deja ca atare, după cum am văzut, posibilităţi din cele mai diferite atît obiective, cît şi subiective Care dintre ele şi cum anume se transformă în realităţi sociale depinde de respectiva dezvoltare concretă a societăţii şi, cum ştim de asemenea, această dezvoltare poate fi concepută adecvat în determi- naţiile ei concrete abia post festum De problema imperativului ca o categorie a existenţei sociale este inseparabil legată problema valorii Căci după cum imperativul — factor determinant al practicii subiective în procesul muncii — nu poate juca acest rol specific determinant decît pentru că ceea ce este do- bîndit astfel este valoros pentru om, tot aşa valoarea este imposibil de realizat într-un asemenea proces dacă ea nu e în stare să instituie în omul care munceşte, ca fir călăuzitor al practicii, imperativul realizării ei Cu toată această concordanţă intimă, care la prima vedere acţionează aproape ca o identitate, valoarea pretinde, totuşi, un tratament diferenţiat Cele două categorii ţin atît de intim una de alta tocmai pentru că ambele sînt momente ale aceluiaşi complex Şi, întrucît valoarea influenţează precumpănitor instituirea scopului şi este principiul evaluării produsului realizat, pe cînd imperativul e mai mult regulatorul procesului însuşi, este inevitabil ca multe din aspectele lor, în calitatea lor de categorii ale existenţei sociale, să fie diferit alcătuite, ceea ce, fireşte, nu le suprimă concordanţa, ci, dimpotrivă, o concretizează Dacă pornim de la faptul că valoarea caracterizează drept valoros sau lipsit de valoare produsul final al fiecărei munci, se naşte de îndată următoarea întrebare : această caracteristică este obiectivă sau doar subiectivă ? Valoarea unui lucru este o însuşire obiectivă a lui, care în actul de valorizare al subiectului e doar — just sau nejust — recunoscută sau valoarea se naşte tocmai ca rezultat al unor asemenea acte de valorizare ? Desigur, valoarea nu poate fi dobîndită nemijlocit din proprietăţile naturale ale unui obiect Acest lucru apare deosebit de evident în cazul tuturor formelor superioare ale valorii Şi nu trebuie să ne gîndim neapărat la valori „spiritualizate“, cum sînt cele estetice şi etice Aşa cum am arătat la timpul său, Marx stabileşte încă referitor la faza incipientă a schimburilor economice ale oamenilor, cu prilejul apariţiei valorii de schimb, esenţa nenaturală a acesteia : „Pînă acum nici un chimist nu a descoperit valoare de schimb într-o perlă sau într-un diamant“ 29 Deocamdată avem încă de-a face, desigur, cu o formă fenomenală mai elementară a valorii, cu valoarea de întrebuinţare, care se află într-o legătură inextricabilă cu existenţa naturală concretă Ea devine valoare de întrebuinţare deoarece este folositoare vieţii omului întrucît aici este vorba de trecerea de la existenţa pur naturală la existenţa socială, sînt posibile, după cum arată Marx, cazuri limită, în care există o valoare de întrebuinţare fără ca să fie un produs al muncii „Acesta este cazul spune Marx — atunci cînd utilitatea sa pentru om nu este mijlocită de muncă Aşa sînt, de pildă, aerul, pă- mînturile virgine, păşunile naturale, pădurile sălbatice etc"30 Dacă lăsăm deoparte aerul, care reprezintă efectiv un caz limită, atunci toate celelalte obiecte sînt valoroase ca bază pentru o muncă utilă ulterioară, ca posibilităţi pentru făurirea de produse ale muncii (Am atras atenţia asupra faptului că socotim şi culegerea produselor naturii ca o formă incipientă a muncii ; o examinare atentă a procesului culesului arată de îndată că în el pot fi găsite în germene toate categoriile obiective şi subiective ale muncii ) De aceea, în consideraţii cu caracter atît de general, putem, fără a ne abate de la adevăr, să concepem valorile de întrebuinţare, bunurile drept produse ale muncii Acest fapt are drept consecinţă că putem să vedem în valoarea de întrebuinţare o formă obiectuală socială obiectivă Socialitatea valorii de întrebuinţare este întemeiată în muncă : majoritatea covîrşi- toare a valorilor de întrebuinţare au luat naştere prin muncă prin transformarea obiectelor, prin transformarea condiţiilor, a funcţionalităţii etc obiectelor din natură,, iar acest proces se desfăşoară, ca retragere a graniţelor naturii, odată cu dezvoltarea muncii, a socialităţii ei, atît în lărgime, cît şi în profunzime (In zilele noastre, chiar şi aerul a dobîndit valoare de schimb prin apariţia hotelurilor, sanatoriilor etc ), Astfel, valorile de întrebuinţare, bunurile reprezintă o formă de obiectualitate socială care se deosebeşte de celelalte categorii ale economiei numai prin aceea că ea, ca obiectivare a schimbului de substanţe dintre societate şi natură, constituie o caracteristică a tuturor formaţiunilor sociale, a tuturor sistemelor economice, că ea — considerată în generalitatea ei — nu este supusă nici unei transformări istorice ; fireşte, modurile ei concrete de manifestare se schimbă neîntrerupt, chiar şi înăuntrul aceleiaşi formaţiuni sociale In al doilea rînd, valoarea de întrebuinţare este înăuntrul acestui cadru ceva obiectiv Făcînd totală abstracţie de faptul că în dezvoltarea socia- lităţii muncii numărul acelor valori de întrebuinţare care servesc numai mijlocit la satisfacerea nevoilor nemijlocite creşte mereu — nu trebuie uitat niciodată că, de pildă, atunci cînd un capitalist cumpără o maşină, el vrea să dobîndească valoarea ei de întrebuinţare —, utilitatea, care face dintr-un obiect valoare de întrebuinţare, poate să fie stabilită cu o mare precizie şi în fazele incipiente ale procesului de muncă Faptul că această utilitate are un caracter teleologic, cu alte cuvinte că ea este o utilitate pentru anumite scopuri concrete, nu suprimă această obiectivitate Aşadar, valoarea de întrebuinţare nu apare ca simplă rezultantă a unor acte subiective de valorizare, ci acestea, pur şi simplu, conştientizează utilitatea obiectivă a valorii de întrebuinţare, justeţea sau nejus- teţea lor vădindu-se în calitatea obiectivă a valorii de întrebuinţare, nu invers A considera utilitatea o proprietate a lucrurilor pare la prima vedere ceva paradoxal Natura nu cunoaşte deloc această categorie, ci numai procesul continuu, condiţionat cauzal, al transformării în altceva Numai în teo- dicee puteau să se ivească determinaţii atît de stupide ca, de pildă, că „utilitatea“ iepurelui este de a-i servi drept hrană vulpii etc Căci numai dacă este raportată la o instituire teleologică, utilitatea poate să determine felul de a fi al unui obiect oarecare, numai în această relaţie ţine de esenţa lui faptul că ceva existent este folositor sau nu Aşadar, filozofia ar fi trebuit să se ocupe nu numai de rolul ontologic al muncii, ci şi de funcţia ei în construirea existenţei sociale ca o modalitate nouă şi de-sine-stătătoare a existenţei, pentru a se ajunge la o punere adecvată a problemei De aceea, sub raport metodologic este uşor de înţeles că viziunile asupra lumii care aveau ca punct de plecare un caracter pretins teleologic al ansamblului realităţii explicau caracteristica obiectelor din natură şi societate prin făurirea existenţei de către creatorul transcendent al lumii şi încercau să o fundamenteze prin obiectivitatea lui Astfel, Augustin spune despre lucruri : „Ele sînt pentru că sînt create de Tine, nu sînt însă, deoarece nu sînt ceea ce eşti Tu Căci este real numai ceea ce rămîne neschimbat“ Existenţa lucrurilor exprimă, prin urmare, caracterul lor valoric drept creaţie a lui Dumnezeu, în timp ce pieirea lor arată momentele nefiinţei lor în acest sens, „tot ceea ce există este bun“ ; răul „nu este un lucru real“  Evident, acesta este numai un caz special al unor astfel de fundamentări cosmic-teologice ale obiectivitătii lucrurilor şi totodată şi implicit a valorilor Nu putem aici să ne ocupăm în amănunt de numeroasele variante ale unor asemenea poziţii, ci ne vom limita să stabilim că şi în acest caz obiectivitatea este derivată din muncă — fireşte, din ipostazierea ei transcendentă ca creaţie De aici rezultă totuşi că, pe de o parte, şi mai reliefat decît în imaginile în general idealiste despre lume, valorile complexe, mai spiritualizate, se află într-o opoziţie mai mult sau mai puţin radicală faţă de cele materiale, pămînteşti, iar pe de altă parte, depinde de instituirea primelor dacă ultimele le vor fi doar subordonate sau, ascetic, vor fi chiar lepădate în Etică vom vedea că în spatele tuturor acestor valorizări se ascund contradicţii reale ale existenţei sociale ; dar asupra detaliilor unor astfel de complexe de probleme nu putem să ne oprim aici In orice caz, astfel ia naştere un răspuns obiectivist la problemele valorii şi bunurilor, răspuns, fireşte, deformat transcendent Din pricina întemeierii ei transcendent- teologice, este de înţeles faptul că opoziţia antireligioasă apărută odată cu Renaşterea în sfera concepţiei despre lume a pus accentul pe caracterul subiectiv al actelor de valorizare Hobbes spune : „Bun numeşte omul orice obiect al înclinaţiilor sale, neprielnic numeşte el însă toate de care îi e silă şi pe care le urăşte, rău ceea ce dispreţuieşte Prin urmare, expresiile bun, neprielnic şi rău trebuie înţelese cu referinţă la cel ce le întrebuinţează ; căci nimic nu este prin sine însuşi bun, neprielnic sau rău, iar temeiul unei asemenea definiri nu rezidă în natura lucrurilor însăşi, ci trebuie să depindă de cel care le foloseşte“  Foarte asemănător se exprimă Spinoza : „în ce priveşte binele şi răul, nici acestea nu se arată pozitiv în lucruri, dacă le considerăm în ele însele Căci unul şi acelaşi lucru poate fi, în acelaşi timp* bun şi rău şi chiar indiferent“  Aceste mişcări de opoziţie importante împotriva transcendenţei teleologice în conceperea valorilor ating punctul lor filozofic culminant în iluminism ; la fiziocraţi şi la economiştii englezi din secolul al XVIII-lea găsim primele încercări de fundamentare economică a valorilor, fundamentare care dobîndeşte la Bentham forma ei cea mai consecventă, dar, totodată, cea mai mediocră şi mai lipsită de înţelegerea naturii lor ideale 34 Luarea în consideraţie a acestor două concepţii extreme este, de aceea, plină de învăţăminte pentru analiza noastră ontologică, deoarece ambele denigrează ca lipsite de valoare sau nesemnificative sisteme de valori reale din punct de vedere social cu scopul de a descoperi o valabilitate autohtonă a valorilor exclusiv în valorile subtile spirituale, respectiv nemijlocit materiale Că în ambele sisteme sînt aduse la acelaşi nivel valori care, totuşi, au un conţinut diferit (de pildă, maniheismul lui Augustin) nu schimbă cu nimic această stare de lucruri Căci la ambele extreme se ajunge la contestarea unităţii de ultimă instanţă a valorii ca factor real al existenţei sociale, unitate netulburată de modificările de structură calitative, extrem de semnificative, care au loc în cursul dezvoltării societăţii Faţă de aceste două extreme, un tertium datur îl poate oferi numai metoda dialectică Căci numai prin această metodă este posibil să se explice faptul că în geneza ontologică a unui nou mod de existenţă sînt deja cuprinse categoriile lui hotărîtoare — tocmai de aceea naşterea lui înseamnă un salt în dezvoltare —, faptul că aceste categorii sînt însă în faza lor incipientă prezente numai în sine şi că transformarea acestui în sine în pentru sine trebuie să fie întotdeauna un proces istoric dificil, inegal şi plin de contradicţii Această depăşire a însinelui prin transformarea lui în pentru sine cuprinde determinaţii complexe, care formal logic par să se excludă reciproc : suprimarea, păstrarea, ridicarea la un nivel superior De aceea este necesar ca şi în comportarea formelor primitive ale valorii cu cele dezvoltate să avem constant în vedere acest caracter complex al depăşirii Iluminismul greşea atunci cînd se străduia — deseori sofistic, deseori, metaforic vorbind, cu sudoarea frunţii — să derive cumva cele mai înalte virtuţi din simpla utilitate Hegel, care, după cum am văzut, a fost adesea victima prejudecăţilor idealiste, a încercat încă în Fenomenologia spiritului să facă din contradicţiile obiectiv prezente ale iluminismului în problema utilităţii ca valoare fundamentală baza teoriei conştiente a contradicţiei în dialectica sa Această tendinţă ontologică sănătoasă nu a dispărut la el niciodată total In Istoria filozofiei, el vorbeşte, de pildă, despre modul de tratare a utilităţii de către stoici şi arată printr-o critică bine argumentată cît de falsă este „nobila" renunţare la aceste categorii din partea idealismului, cum totuşi ele pot şi trebuie să se conserve — ca moment depăşit — în formele de valoare mai înalte ale practicii Hegel spune cu acest prilej : „în ceea ce priveşte utilitatea, morala nu trebuie s-o trateze cu atîta aroganţă, căci orice acţiunp bună este de fapt utilă, aceasta însemnînd tocmai că ea are realitate, dă naştere la ceva bun O acţiune bună care nu este utilă nu e nici un fel de acţiune, nu are nici un fel de realitate Inutilitatea în sine a binelui este abstracţia acestuia ca o nerealitate Nu numai că ne e permis să avem conştiinţa utilităţii, ci chiar trebuie să o avem, căci este adevărat că e util să ştim ce e bun Utilitatea nu e nimic altceva decît a şti ceea ce facem, a avea conştiinţa acţiunii"  Prin urmare, în ceea ce priveşte geneza ontologică a valorii, trebuie să pornim de la faptul că în munca privită ca producţie de valori de întrebuinţare (bunuri) alternativa folositor-nefolositor satisfacerii nevoilor este instituită ca problemă a utilităţii, ca element activ al existenţei sociale Dacă vrem deci să abordăm problema obiectivităţii valorii, putem vedea de îndată că aceasta cuprinde în sine o afirmare a instituirii teleologice corecte, sau, mai bine spus, justeţea instituirii teleologice — pre- supunînd adecvata ei realizare — înseamnă realizarea într-un fel concret a respectivei valori Caracterul concret al raportului valoric trebuie subliniat în mod deosebit Căci de elementele fetişizării idealiste a valorilor ţine extrapolarea abstractă a obiectivităţii lor, potrivit modului deja cunoscut de noi al extrapolării raţionalului De aceea trebuie ca şi în cazul valorii să evidenţiem caracterul ei social ontologic de „dacă atunci" : un cuţit este valoros dacă taie bine etc Generalizarea că obiectul produs este valoros numai în măsura în care este capabil să servească adecvat, chiar optimal, satisfacerii trebuinţelor nu înalţă această structură a lui „dacă atunci" într-o sferă abstract-absolută, ci doar include relaţia „dacă atunci" într-o abstracţie care vizează legitatea In acest sens, valoarea, care apare în muncă ca proces de reproducere a valorii de întrebuinţare, este neîndoielnic obiectivă Nu numai pentru că produsul poate fi comparat cu instituirea teleologică, ci şi pentru că aceasta însăşi poate fi, în relaţia ei de genul „dacă atunci“ cu satisfacerea trebuinţelor, examinată şi probată ca obiectiv prezentă, ca valabilă Aici nu poate fi vorba deci ca valorizările ca instituiri singulare să constituie valoarea ca atare Dimpotrivă Valoarea care apare în proces şi ii conferă o obiectivitate socială este cea care hotărăşte dacă alternativa pe care o comportă instituirea teleologică şi realizarea ei a fost adecvată valorii, deci justă, deci valoroasă Fireşte, aici, ca şi anterior în cazul imperativului, situaţia de ansamblu este cu mult mai simplă şi mai univocă decît la formele mai complexe, care nu mai ţin exclusiv de sfera schimbului de materii al societăţii ctv natura, ci care, mai degrabă, presupunînd această sferă» ca bază constantă a lor, sînt active într-o lume deja socială Şi acest complex de probleme poate fi tratat în mod adecvat abia în contexte ulterioare ; aici alegem un singur exemplu pentru a arăta metodologic modalitatea şi orientarea mijlocirilor şi realizărilor nou apărute Să luăm în forma ei cea mai generală ceea ce Marx numeşte „metamorfoza mărfurilor“, simpla cumpărare şi vînzare a mărfurilor Pentru ca un schimb de mărfuri pe baza valorii de schimb şi a banilor să fie în genere posibil, trebuie să existe o diviziune a muncii în societate Totuşi, spune Marx : „Diviziunea socială a muncii face ca munca sa (a posesorului de mărfuri — G L ) să fie tot atît de unilaterală pe cît sînt de multilaterale trebuinţele lui“ Această consecinţă elementară şi contradictorie a diviziunii muncii dă naştere la o situaţie în care acte care în fapt sînt conexe, vînzarea şi cumpărarea, practic se desprind unul de altul, devin independente unul faţă de altul, întîmplătoare unul în raport cu altul ; „nimeni nu este obligat să cumpere imediat, pentru că el însuşi a vîndut“, spune Marx Aşadar, se poate vedea : „Faptul că procesele acestea independente care stau faţă în faţă constituie o unitate interioară înseamnă în acelaşi timp că unitatea lor interioară se realizează în cadrul unor contradicţii exterioare“ Şi Marx indică în acest loc că această formă „implică posibilitatea, dar numai posibilitatea, crizelor“ 36 (Realitatea ei presupune, desigur, relaţii care nici nu pot încă să existe la nivelul circulaţiei simple a mărfurilor ) Chiar şi simpla menţionare a acestor cîtorva momente, desigur, importante, este suficientă pentru a arăta că procesul economic real, care devine tot mai social, este mult mai complicat decît munca simplă, producţia nemijlocită de valori de întrebuinţare Aceasta însă nu exclude în nici un caz obiectivitatea valorilor care iau naştere în cadrul lui Economia cea mai complicată este şi ea o rezultantă a instituirilor teleologice singulare, a realizării lor, ambele sub forma alternativelor Desigur, mişcarea de ansamblu a lanţurilor cauzale pe care le generează ele rezultă din interacţiunile lor nemijlocite şi mijlocite în cadrul unei mişcări sociale ale cărei determinări de ultimă instanţă se unesc într-o totalitate procesuală Insă dincolo de un anumit nivel, subiecţii economici individuali care realizează instituirile şi care optează în condiţiile existenţei alternativelor nu mai sesizează această totalitate procesuală atît de nemijlocit încît opţiunile lor să fie orientate cu deplină certitudine pe baza valorii, aşa cum se întîmplă în cazul muncii simple creatoare de valori de întrebuinţare Mai mult, în majoritatea cazurilor, oamenii nu pot urmări corect consecinţele propriei lor hotărîri Cum ar fi posibil atunci ca instituirile lor valorice să constituie valoarea economică ? Valoarea însăşi există însă obiectiv şi tocmai această obiectivitate determină — chiar dacă, obiectiv, nu cu o certitudine corespunzătoare şi, subiectiv, nu cu o conştienţă adecvată — instituirile teleologice singulare orientate pe baza valorii Modul în care diviziunea socială a muncii, care devine tot mai complicată, produce din sine valori a fost indicat parţial în capitolul despre Marx şi vom reveni adesea la această problemă Aici dorim să arătăm doar că diviziunea muncii, mijlocită şi pusă în mişcare de valoarea de schimb, produce principiul dominării timpului printr-o mai bună utilizare internă a lui „Orice economie — spune Marx — se reduce, în ultimă analiză, la economisirea timpului Societatea trebuie şi ea să-şi împartă timpul în mod adecvat, pentru a obţine o producţie corespunzătoare ansamblului trebuinţelor ei, aşa cum şi individul trebuie să-şi împartă judicios timpul pentru a putea dobîndi cunoştinţe în proporţiile cuvenite sau pentru a putea face faţă diverselor cerinţe ale activităţii sale Economisirea timpului, ca şi repartizarea planică a timpului de muncă între diferitele ramuri de producţie rămîn, aşadar, prima lege economică a unei societăţi bazate pe producţia colectivă“ 37 Marx vorbeşte despre aceasta ca despre legea producţiei sociale Pe bună dreptate, căci acţiunile cauzale ale diferitelor fenomene se unesc într-o astfel de lege, reacţionează prin aceasta determinant asupra actelor individuale, iar individul trebuie să se adapteze acestei legi dacă nu vrea să piară Economia de timp reprezintă, totodată, o relaţie valorică Chiar şi munca simplă, orientată doar spre valori de întrebuinţare, a însemnat o supunere a naturii de către om pentru om atît în modelarea ei conform trebuinţelor sale, cît şi în dobîndirea dominaţiei asupra propriilor sale instincte şi afecte exclusiv naturale şi, mijlocit de aceasta* în conturarea incipientă a capacităţilor sale specific umane Orientarea obiectivă a legităţii economice spre economisirea timpului impune în societate în mod nemijlocit diviziunea optimă a muncii pentru momentul respectiv, determină în condiţiile date apariţia unei noi existenţe sociale pe treapta superioară a unei socialităţi tot mai pure Această mişcare este deci, obiectiv, independent de felul în care o înţeleg participanţii, un pas spre realizarea categoriilor sociale în sensul trecerii lor din existenţa-în-sine iniţială într-o existenţă-pentru-sine tot mai bogat determinată şi tot mai efectivă încorporarea adecvată a acestei existenţei-pentru-isine a socialităţii dezvoltate revenite la sine este omul însuşi Nicidecum idealul abstract, nici- cînd şi nicăieri existent al unui om izolat, ci omul în practica sa socială concretă, omul care cu faptele sale, în faptele sale întruchipează specia umană, îi conferă realitate Marx a văzut întotdeauna clar relaţia dintre economie şi ceea ce viaţa economică produce în omul însuşi In aceeaşi ordine de idei cu pasajul citat mai sus referitor la economia de timp ca principiu valoric al economicului, el scrie : „Economisirea reală constă în economisirea timpului de muncă Dar această economisire este identică cu dezvoltarea forţei productive Prin urmare, nu renunţare la consum, ci dezvoltarea forţei productive, a capacităţilor de producţie şi, ca urmare, dezvoltarea atît a capacităţilor de consum, cît şi a mijloacelor de consum Capacitatea de consum este o condiţie a consumului, este deci primul lui mijloc, şi reprezintă dezvoltarea unei predispoziţii individuale, a unei forţe productive Economisirea de timp de muncă echivalează cu sporirea timpului liber, adică a timpului destinat dezvoltării depline a individului, iar aceasta, la rîndul ei, acţionează asupra forţei productive a muncii ca o colosală forţă de producţie“ 38 Despre problemele concrete pe care Marx le ridică aici, în special despre relaţia dintre timpul liber şi forţa productivă a muncii, vom putea vorbi pe larg abia în ultimul capitol In acest pasaj, Marx însuşi acordă o importanţă prioritară nu problemelor particulare adiacente, ci relaţiei indestructibile, general necesare dintre dezvoltarea economică obiectivă şi dezvoltarea omului Practica economică este realizată de om prin alternative şi opţiuni, dar totalitatea ei formează un complex dinamic obiectiv, ale cărui legi, depăşind voinţa oricărui individ, i se opun acestuia ca realitatea sa socială obiectivă, cu toată duritatea caracteristică realităţii şi care, în dialectica lor obiectiv procesuală, produc şi reproduc omul social pe o treaptă mereu mai înaltă Mai exact spus, ele produc şi reproduc atît relaţiile care fac posibilă dezvoltarea ascendentă a omului, cît şi, în omul însuşi, acele capacităţi care transformă astfel de posibilităţi în realitate Tocmai de aceea Marx poate continua reflecţiile citate de noi în felul următor : „Dacă considerăm societatea burgheză în totalitatea ei, ca rezultat final al procesului de producţie social apare întotdeauna societatea însăşi, adică însuşi omul în relaţiile sale sociale Tot ce are o formă trainică — de pildă produsul etc — apare în această mişcare doar ca un moment, ca un moment efemer însuşi procesul de producţie nemijlocit apare aici doar ca un moment La rîndul lor, condiţiile şi întruchipările obiectuale ale procesului de producţie sînt în egală măsură momente ale acestuia, iar în calitate de subiecţi ai lui apar numai indivizii, dar indivizii în relaţiile lor reciproce, pe care ei fie că le reproduc, fie că le produc Avem aici în faţa noastră propriul lor proces de mişcare permanent, în care ei se înnoiesc pe ei înşişi în aceeaşi măsură în care înnoiesc lumea avuţiei creată de ei“ 39 Este K Marx Bazele criticii economiei politice, partea Il-a, Editura politică, Bucureşti, 1974, p 194 Op cit, p 194—195 interesant să comparăm această expunere cu cea a lui Hegel, pe care am citat-o mai înainte, în care acesta subliniază că instrumentele muncii constituie elementul obiectiv durabil al muncii, în opoziţie cu efemeritatea satisfacerii trebuinţelor pe care ele o fac posibilă Opoziţia nemijlocit evidentă a celor două formulări este însă numai aparentă Analizînd însuşi actul muncii, Hegel a văzut în unealtă un moment activ durabil pentru dezvoltarea socială, o categorie mijlocitoare de importanţă hotărîtoare, datorită căreia actul de muncă individual depăşeşte caracterul lui individual şi devine el însuşi un moment al continuităţii sociale Hegel dă, prin urmare, o primă indicaţie despre modul în care actul de muncă poate deveni moment al reproducţiei sociale Dimpotrivă, Marx consideră procesul economic în totalitatea lui dinamică dezvoltată, iar în cadrul acesteia omul trebuie să apară ca început şi sfîrşit al procesului de ansamblu, ca iniţiator şi rezultat final al acestuia El pare, într-adevăr, adeseori — iar în individualitatea sa întotdeauna — să dispară în valurile procesului, dar, în pofida aparenţei atît de întemeiate, el constituie esenţa reală a acestuia Obiectivitatea valorii economice se întemeiază pe esenţa muncii ca schimb de materii între societate şi om, însă realitatea obiectivă a caracterului ei valoric depăşeşte cu mult această relaţie elementară Deşi încă forma iniţială a muncii, care instituie utilitatea ca valoare a produsului acesteia, se raportează nemijlocit la satisfacerea trebuinţelor, ea declanşează deja în omul care o îndeplineşte un proces a cărui intenţie obiectivă — indiferent de gradul în care e conştientizată — este orientată spre promovarea reală a unei dezvoltări superioare a omului Astfel, în valoarea economică apare o creştere calitativă în raport cu acea valoare care era dată imanent în activitatea simplă producătoare de valori de întrebuinţare Prin aceasta ia naştere o dublă mişcare contradictorie Pe de o parte, caracterul utilitar al valorii cunoaşte o creştere în privinţa universalităţii, a dominării întregii vieţi omeneşti Aceasta se produce simultan cu accentuarea caracterului abstract al utilităţii, valoarea de schimb, întotdeauna mijlocită, în sine contradictorie, ridicată la universalitate preluînd rolul conducător în relaţiile sociale reciproce ale oamenilor In legătură cu aceasta nu trebuie uitat că intrarea în acţiune a valorii de schimb presupune întotdeauna întemeierea ei pe valoarea de întrebuinţare Noul este deci o dezvoltare contradictorie, dialectică a determinaţiilor originare deja prezente în geneză, niciodată simpla lor negaţie abstractă Pe de altă parte, această dezvoltare însăşi, care a condus la crearea unor formaţiuni realmente sociale, precum capitalismul şi socialismul, este în sine contradictorie într-un mod extrem de important şi de fructuos Socia- litatea dezvoltată a producţiei dă naştere unui sistem al economicului imanent autofundamentat şi închis în sine, în care o practică reală este posibilă pe baza orientării existenţei prin instituiri imanent economice de scopuri şi cercetări imanent economice asupra mijloacelor Apariţia termenului Homo oeconomicus nu este nicidecum rodul în- tîmplării sau al neînţelegerii El exprimă adecvat şi plastic comportarea nemijlocită necesară a omului într-o lume a producţiei devenite socială Desigur, doar comportarea directă Căci a trebuit să constatăm atît în capitolul despre principiile ontologice fundamentale ale lui Marx, cît şi în consideraţiile prezente că nu pot exista acte economice — de la forma iniţială a muncii şi pînă la producţia pur socială — care să nu aibă la bază, totodată, o intenţie ontologic imanentă orientată spre umanizarea omului în sensul cel mai larg, deci începînd cu geneza lui şi terminînd cu dezvoltarea lui plenară Acest specific ontologic al sferei economice luminează relaţiile ei cu alte domenii ale practicii umane In cadrul acestor relaţii, economiei îi revine, aşa cum în mod repetat am văzut în alte contexte, funcţia ontologic primară fondatoare Şi, cu toate că am afirmat acest lucru de mai multe ori, nu ni se pare de prisos să amintim că această prioritate ontologică nu implică o ierarhie valorică Ea nu face altceva decît să sublinieze starea de lucruri normală, în ordinea firii, că o anumită formă a existenţei constituie baza ontologică de nesuprimat a altor forme, şi nu invers sau reciproc O astfel de constatare este în sine indiferentă faţă de valoare Numai în teologie şi în idealismul de nuanţă teologică, prioritatea ontologică reprezintă, totodată, şi o superioritate valorică Această concepţie ontologică fundamentală implică atît direcţia, cît şi metoda prin care, în cadrul unei sfere a existenţei, poate fi surprinsă genetic dezvoltarea categoriilor superioare (mai complexe, mai mediate) — atît de tip contemplativ, cît şi de tip practic — din cele mai simple, fundamentale Orice „derivare logică“ a construirii şi a ordonării categoriilor (aici, a valorilor) care porneşte de la conceptul lor general înţeles abstract trebuie respinsă Căci altfel, conexiunile şi caracteristicile, a căror particularitate are o fundamentare ontologic-reală în geneza lor social-istorică, ar căpăta aparenţa unei ierarhii conceptual-sistematice, care, datorită discrepanţei între existenţa autentică şi conceptul pretins determinant, nu ar putea decît să falsifice esenţa lor concretă, interacţiunea lor concretă La fel trebuie respinsă şi ontologia materia- list-vulgară, care înţelege categoriile complexe ca produse mecanice ale celor elementar-fundamentale şi care astfel, pe de o parte, îşi refuză orice înţelegere a particularităţii primelor, iar pe de altă parte, ordonează categoriile într-o ierarhie falsă, pretins ontologică, potrivit căreia, doar cele de ultimul tip ar putea dobîndi existenţă în sensul adevărat al cuvîntului Respingerea ambelor concepţii, la fel de false, este deosebit de importantă dacă vrem să înţelegem corect raportul dintre valoarea economică şi celelalte valori ale practicii sociale (şi atitudinea teoretică legată în modul cel mai intim de ele) Am văzut că valoarea este indisolubil legată de caracterul alternativ al practicii sociale In natură nu există valori, ci doar legături cauzale şi, datorită lor, transformări, alterităţi ale lucrurilor, complexe etc De aceea, rolul efectiv al valorii în realitate se mărgineşte doar la existenţa socială Am arătat cum în muncă şi în practica economică alternativele sînt orientate spre valori, valori care în nici un caz nu reprezintă simple rezultate, sinteze etc ale valorilor subiective individuale, ci, dimpotrivă, hotărăsc, datorită obiectivităţii pe care o au în cadrul existenţei sociale, asupra adevărului sau falsităţii instituirilor de alternative care vizează valoarea în consideraţiile noastre anterioare am arătat că deosebirea esenţială dintre alternativele originare din munca orientată doar spre valori de întrebuinţare şi cele din munca specifică unor etape superioare se bazează, înainte de toate, pe aceea că primele conţin instituiri teleologice care vizează transformarea naturii înseşi, în timp ce în ultimele scopul este, în primul rînd, influenţarea conştiinţei altor oameni pentru a-i determina să realizeze instituirile teleologice dorite Domeniul economiei socialmente dezvoltate conţine instituiri valorice de ambele tipuri în- tr-o complicată împletire, în care şi cele de primul tip, fără a-şi pierde esenţa lor originară, sînt supuse unor schimbări variate Aşa a luat naştere în domeniul economiei o complexitate mai mare a valorii şi a instituirilor valorice Dacă trecem însă la domeniile neeconomice, atunci ne vom afla în faţa unor probleme şi mai dificile, calitativ cu totul altele Aceasta nu înseamnă în nici un caz că continuitatea existenţei sociale s-ar rupe, ar înceta să fiinţeze şi să acţioneze permanent Pe de o parte, este clar că anumite tipuri şi reglementări ale practicii sociale, care şi-au dobîndit autonomia în cursul istoriei, sînt în esenţa lor, simple forme de mediere şi că au apărut cu acest caracter tocmai pentru a reglementa mai bine reproducţia socială Să ne gîndim la sfera dreptului în sensul cel mai larg al cuvîntului Am văzut însă, totodată, că această funcţie de mediere, tocmai pentru a-şi îndeplini în mod optim sarcina, trebuie să dobîndească un statut independent de economie şi să fie structurată eterogen în raport cu aceasta  Din nou devine vizibil faptul că atît fetişizarea idealistă, care vrea să facă din sfera dreptului ceva care se autoîn- temeiază, cît şi a materialismului vulgar, care vrea să derive mecanic acest complex din structura economică, ră- mîn în afara problematicii reale Tocmai dependenţa obiectiv socială de economie a domeniului dreptului, împreună cu eterogenitatea lui faţă de economie, produsă de această dependenţă, determină, prin simultaneitatea lor dialectică, particularitatea şi obiectivitatea socială a valorii Pe de altă parte, am constatat, atît în capitolul despre Marx, cît şi în prezentul capitol, că instituirile pur economice nu pot fi realizate practic dacă în indivizii umani, în raporturile lor reciproce nu sînt chemate la viaţă şi dezvoltate — pînă într-atît încît să fie posibilă apariţia reală a genului uman — capacităţile umane (sau doar posibilitatea lor, în sensul dynamis-ului aristotelic), ale căror consecinţe depăşesc cu mult economicul pur, fără a putea totuşi — aşa cum îşi închipuia idealismul — să părăsească terenul existenţei sociale Orice utopie este determinată în conţinutul şi orientarea ei de către acea societate pe care o contestă Oricare dintre replicile ei is- toric-umane se raportează la înfăţişarea determinată pe care o are hic et nunc-ul social-istoric existent Nu există problemă umană care să nu fie în ultimă instanţă declanşată şi profund determinată de practica reală a vieţii sociale Opoziţia este aici doar un moment important al conexiunii încă în capitolul despre Marx, am arătat pe larg că rezultatele cele mai impunătoare ale dezvoltării umane se manifestă adesea — şi nicidecum întîmplător — în astfel de forme contradictorii şi că prin aceasta ele devin, în mod socialmente obiectiv, sursa unor incontestabile conflicte de valori Să ne amintim doar de istoria citată acolo a singurei geneze reale şi adevărate a genului uman Tocmai pentru că dezvoltarea care se realizează în economie nu este în totalitatea ei o dezvoltare instituită teleologic, ci constă, în pofida întemeierii ei pe instituirile teleologice individuale ale indivizilor umani, din lanţuri cauzale spontan necesare, formele ei de manifestare în cadrul acestor lanţuri cauzale, forme istoric şi concret necesare în momentul dat, pot prezenta cele mai acute opoziţii între progresul obiectiv economic — şi de aceea progres obiectiv al umanităţii — şi urmările lui asupra indivizilor umani (Este, poate, de prisos să amintim că în concepţia noastră lumea fenomenală reprezintă o parte existenţială a realităţii sociale ) Această opoziţie o întîlnim pretutindeni în istorie, de la destrămarea comunei primitive şi pînă la formele contemporane ale manipulării Totodată, în legătură cu aceasta se poate observa că, în timp ce atitudinea faţă de dezvoltarea economică însăşi este aproape după modelul muncii simple — în mare măsură univocă, atitudinile morale faţă de consecinţele economiei care influenţează viaţa par dominate de un antagonism al valorilor Explicaţia este că acolo unde procesul economico-social progresează cu o univocitate determinată cauzal-legic, reacţiile faţă de el trebuie şi ele să genereze o nemijlocită univocitate valorică Balzac, istoricul cel mai profund al dezvoltării capitalismului în Franţa, înfăţişează în comportarea eroului său Birotteau eşecul în faţa uzanţelor pe atunci în vigoare ale capitalismului şi, cu toate că motivele moral-psihologice ale eşecului sînt prin natura lor demne de stimă, eşecul rămîne ceva negativ sub raport valoric, în timp ce faptul că ajutorul lui Birotteau, harnicul său ginere Popinot, este capabil să rezolve aceleaşi probleme economice dobîndeşte, pe bună dreptate, o apreciere pozitivă Şi nu este întîmplător, ci întru totul caracteristic pentru clarviziunea lui Balzac că în evoluţia ulterioară a lui Popinot el prezintă fără cruţare drept negativităţi laturile întunecate din punct de vedere moral-uman ale succeselor sale economice Această univocitate în distingerea alternativelor economice de cele care nu mai sînt economice, ci moral-umane, nu poate fi întotdeauna la fel de precis delimitată ca în cazul acelei munci care nu este altceva decît un simplu schimb de substanţe cu natura O univocitate de felul celei descrise aici poate deveni actuală numai atunci cînd procesul economic, în obiectivitatea sa, în anumită măsură ca o „a doua natură“, devine eficient şi cînd, în acelaşi timp, conţinutul alternativei respectivului individ este concentrat integral sau precumpănitor asupra domeniului economic propriu-zis Altfel, caracterul contradictoriu — adesea direct antagonist — al raportului dintre procesul economic însuşi şi formele lui de manifestare social-umane trebuie să treacă pe primul plan Dilema valorică care se naşte aici a fost exprimată încă în Roma antică de către Lucan : „Victrix causa diis piacúit, sed victa Ca- ioni“  Şi este suficient să ne gîndim la Don Quijote* care concentrează în aceeaşi persoană această tensiune dintre refuzul pătimaş al necesităţii dezvoltării sociale obiectiv-progresive şi credinţa tot atît de pătimaşă în» integritatea morală a genului uman chiar şi în formele trecutului definitiv apus, ca împletire a nebuniei groteşti cu o puritate sufletească sublimă Dar cu aceasta ne aflăm încă departe de rădăcinile acestui caracter contradictoriu Legitatea imanentă a economiei nu numai că produce aceste antagonisme între esenţa obiectivă a procesului ei şi formele ei de manifestare în viaţa oamenilor, ci transformă antagonismul într-un fundament ontologic al însăşi dezvoltării de ansamblu Astfel, comuna primitivă este înlocuită, în virtutea necesităţii economice, de societatea împărţită în clase şi odată cu aceasta apartenenţa de clasă şi participarea la lupta de clasă influenţează profund deciziile de viaţă ale fiecărui membru al societăţii Pe această cale se naşte — de îndată ce conţinutul alternativelor depăşeşte în mod categoric schimbul de materii al societăţii cu natura — un spaţiu de manifestare a fenomenelor conflictuale în aceste condiţii, alternativele axate pe realizarea valorilor iau adesea chiar forma unor insolubile conflicte ale datoriilor, deoarece aici conflictul nu se mai produce la nivelul recunoaşterii valorii unui ce ? sau cum ? al deciziei, ci, în calitatea lui de conflict între valori concrete, concret valabile, determină practica Alternativa constă în alegerea între valori care se contestă reciproc Aparent, viziunea noastră ne-ar readuce la concepţia tragic-relati- vistă a lui Max Weber, pe care am mai amintit-o, conform căreia, pluralismul conflictual insolubil al valorilor ar forma baza practicii umane în societate Aceasta este însă doar o aparenţă In spatele ei nu se află realitatea însăşi, ci, pe de o parte, o menţinere în nemijlocit, în care se manifestă fenomenele lumii aparenţelor, iar pe de altă parte, un sistem ierarhic supraraţiona- list, logicizat al valorilor Simpla punere în mişcare a acestor extreme la fel de false produce fie un empirism pur relativist, fie o construcţie raţională care nu poate fi aplicată adecvat realităţii Raportate una la alta, ele creează impresia de neputinţă a raţiunii morale faţă de realitate Aici nu ne putem ocupa concret şi amănunţit de acest complex de probleme Aceasta va fi una dintre sarcinile Eticii Doar acolo va fi posibil să diferenţiem în mod corespunzător tipurile de valori şi de realizare a valorilor, tipuri care diferă foarte mult sub raportul formelor de schimbare şi de autoconservare în schimbare Aici putem prezenta acest proces doar foarte general, pe baza unui exemplu, acela al deciziei socialmente corecte în cazul unei alternative importante Este vorba doar de a indică foarte pe scurt trăsăturile principale ale acelei metode ontologice prin care poate fi abordat acest complex Pentru aceasta trebuie să pornim de la acea determinate a substanţialităţii despre care am vorbit anterior Concepţiile moderne despre existenţă au dizolvat concepţia statică, imuabilă despre substanţă De aici nu rezultă nicidecum necesitatea negării substanţei în cadrul ontologiei, ci doar recunoaşterea caracterului ei esenţialmente dinamic Substanţa este ceea ce schimbîndu-se, în cadrul schimbării perpetue a lucrurilor, se poate menţine în continuitatea sa Această autoconservare dinamică nu are neapărat un caracter etern Substanţele se pot naşte şi pot dispărea fără a înceta să fie substanţe pe motiv că se conservă dinamic doar în perioada existenţei lor Orice valoare autentică este însă un moment important în acel complex fundamental al existenţei sociale pe care îl numim practică Existenţa existenţei sociale se conservă ca substanţă în procesul de reproducţie, iar acesta este complex şi sinteză a actelor teleologice, care nu pot fi separate efectiv de acceptarea sau respingerea unei valori Astfel, fiecare instituire practică se raportează — po- zitiv sau negativ — la o valoare, ceea ce ar putea crea impresia să valorile înseşi sînt doar sinteze sociale ale acestor acte Ceea ce este exact în aceasta este doar faptul că valorile nu ar putea dobîndi o relevanţă existenţială în societate dacă nu ar trebui să devină obiectul unor astfel de instituiri Această condiţie a realizării valorii nu este pur şi simplu identică cu geneza ontologică a valorii Sursa reală a genezei este mai curînd schimbarea structurală a existenţei sociale înseşi, din care rezultă nemijlocit instituirile care vizează realizarea valorilor Aşa cum am văzut, un adevăr fundamental al concepţiei marxiste este acela că oamenii îşi făuresc singuri istoria, însă nu în împrejurări pe care şi le-au putut alege singuri Oamenii răspund — mai mult sau mai puţin conştient, mai mult sau mai puţin concret — tocmai la alternativele concrete pe care le creează respectivele posibilităţi ale dezvoltării sociale în ele este conţinută în mod implicit valoarea Nu există nici un dubiu că, de exemplu, dominarea de către om a propriilor afecte ca rezultat al muncii este d valoare Insă ea este conţinută în muncă şi poate deveni reală sub raport social fără a îmbrăca neapărat o formă conştientizată şi fără a-şi reliefa caracterul ei valoric în omul care munceşte Ea este un moment al existenţei sociale şi de aceea este real existentă şi activă chiar atunci cînd nu este deloc sau este doar parţial conştientizată Fireşte, socialmente conştientizarea nu este nicidecum întîmplătoare A trebuit să insistăm asupra acestui moment al independenţei pentru a scoate în evidenţă în mod corespunzător caracterul existenţial social-ontologic al valorii Acesta rezidă într-un raport social între scop, mijloc şi individ, raport care ca atare participă la existenţa socială Această existenţă conţine însă în acelaşi timp un element de posibilitate, ea determinînd în sine doar cadrul de rezolvare a alternativelor concrete, conţinutul lor social şi individual, precum şi direcţiile de rezolvare a problemelor conţinute în ele Dezvoltarea acestei existenţe-în- sine, evoluţia, transformarea ei într-o adevărată existenţă-pentru-sine, valoarea le dobîneşte prin actele care vizează realitatea ei Pentru starea de lucruri ontologică cu care avem de-a face aici este însă caracteristic faptul că această realizare, indispensabilă pentru realitatea de ultimă instanţă a valorii, rămîne în practica umană indisolubil legată de valoarea însăşi Valoarea este aceea care-şi pune pecetea asupra determinaţiilor realizării ei, nu invers Acest fapt nu trebuie înţeles în sensul că realizarea valorii ar putea fi „derivată“ mintal din valoare, că realizarea ar fi simplul ei „produs uman al muncii“ Alternativele sînt fundamente ireductibile ale tipului de practică social-umană şi pot fi desprinse de decizia individuală doar în mod abstract, niciodată în mod real Ce înseamnă însă pentru existenţa socială o astfel de rezolvare a alternativei depinde de valoare, mai bine spus de respectivul complex al posibilităţilor reale de a reacţiona practic la problematica unui hic et nunc social-istoric Aşadar, decizia care duce la realizarea acestor posibilităţi reale sub forma lor cea mai pură — fie afirmînd o valoare, fie negînd-o — dobîndeşte, corespunzător etapei respective de dezvoltare, o exemplaritate pozitivă sau negativă In epocile primitive, această exemplaritate se conservă pe calea tradiţiei nemijlocite, orale Eroi ai mitului devin cei ce au dat la alternative — care culminează în valori — ale vieţii ginţii un răspuns la un asemenea nivel de exemplaritate, încît acest răspuns a căpătat, ca forţă exemplificatoare pozitivă sau negativă, o importanţă socialmente durabilă pentru reproducţia acestei vieţi şi a devenit, de aceea, parte componentă a acestui proces de reproducţie în schimbarea şi autoconservarea sa Această conservare nu trebuie demonstrată în mod special, căci este foarte bine cunoscut modul în care astfel de soluţii personale date alternativelor sociale s-au păstrat încă din perioada naşterii miturilor pînă în zilele noastre Totuşi, simpla conservare exprimă doar o latură a acestui proces Tot atît de important este să constatăm că această conservare devine posibilă doar atunci cînd mitul poate fi supus permanent unei schimbări neîntrerupte a interpretării lui, adică a aplicabilităţii lui ca model pentru practica respectivului prezent Faptul că aceasta se petrece la început pe calea tradiţiei orale, iar mai tîrziu pe calea modelării poetic-artistice nu schimbă cu nimic starea de lucruri fundamentală care ne interesează aici In toate aceste cazuri este vorba despre faptul că o acţiune orientată de o alternativă socială, în pofida schimbării neîncetate a detaliilor ei concrete, a interpretării ei, îşi păstrează continuitatea şi caracterul esenţial şi durabil pentru existenţa socială Că aceasta se petrece sub forma unei alternative individuale, şi nu ca în alte cîteva domenii ale valorii, sub forma unei prescripţii sau interdicţii, exprimă caracterul specific al valorii care se realizează aici : tendinţa ei, care izvorăşte nemijlocit din personalitatea umană, autoconfirmarea ei drept continuitate a esenţei genului uman Contextul social real se manifestă, în primul rînd, în aceea că factorul în întregime hotărîtcr al schimbării, al reinterpretării îşi are rădăcinile în nevoile sociale ale respectivului prezent Aceste nevoi hotărăsc dacă şi cum va fi interpretată alternativa fixată astfel Determinantă aici nu este descoperirea eventualului adevăr istoric Ştim prea bine că Brutus cel din legendă nu corespunde adevărului istoric, dar aceasta nu micşorează cu nimic forţa de influenţare a eroului shakespearean, iar valorizările opuse (Dante) îşi au şi ele întemeierea în trebuinţele prezentului lor Schimbarea şi permanenţa sînt, aşadar, în egală măsură generate de dezvoltarea socială Relaţia lor reciprocă oglindeşte tocmai forma de substanţialitate recent descoperită despre care a fost vorba la începutul expunerii de mai sus şi a cărei parte organic componentă este valoarea în obiectivitatea ei istorică Obiectivitatea valorilor se bazează deci pe faptul că ele sínt părţi determinante şi determinate ale dezvoltării sociale de ansamblu Caracterul lor contradictoriu, faptul incontestabil că de foarte multe ori ele se opun într-un mod evident bazei lor economice, precum şi una alteia nu justifică relativismul axiologic, aşa cum crede Max Weber, iar imposibilitatea de a le ordona într-un sistem tabelar- ierarhic este într-o şi mai mică măsură un argument în favoarea acestei idei Existenţa valorilor, care se manifestă sub forma unui imperativ social-faptic constructiv şi este caracterizată în mod lăuntric necesar de pluralitatea valorilor şi de un raport reciproc al acestora ce poate merge de la eterogenitate pînă la opoziţie, este intr-adevăr raţio- nalizabilă doar post festum, însă tocmai prin aceasta exprimă unitatea contradictorie, univocitatea neuniformă a procesului social-istoric de ansamblu Acesta formează în determinarea sa cauzală obiectivă — o totalitate mobilă Deoarece el se constituie, totuşi, prin însumarea cauzală a instituirilor alternativ teleologice, fiecare moment care, direct sau indirect, îl întemeiază sau îl frînează trebuie întotdeauna să constea din astfel de instituiri alterna- tiv-teleologice Valoarea acestor instituiri este determinată de intenţia lor reală, devenită obiectivă în cadrul practicii, care poate fi orientată spre esenţial sau neesenţial, spre ceea ce este progresist sau ceea ce este retrograd Toate aceste tendinţe fiind în mod real prezente şi active în existenţa socială şi, în virtutea acestui fapt, generînd în omul care acţionează alternative de orientările şi nivelurile cele mai diferite, fenomenul relativităţii nu este deloc întîmplător , El contribuie, de asemenea, la situaţia că în probleme şi în răspunsurile la aceste probleme rămîne prezentă — cel puţin parţial — o tendinţă spre autenticitate, întrucît alternativa respectivei practici se exprimă nu numai în afirmarea sau negarea unei anumite valori, ci în acelaşi timp în faptul că tocmai cutare valoare formează, în momentul dat, baza alternativei concrete şi că tocmai din cutare motive se ia o anumită atitudine faţă de această valoare Se ştie că dezvoltarea economică constituie, în mod obiectiv, coloana vertebrală a progresului real De aceea, conştient sau inconştient, nemijlocit sau eventual multiplu mijlocit, valorile hotărîtoare, care se conservă în cadrul procesului, sînt întotdeauna raportate la ea Există însă deosebiri obiectiv importante în privinţa aspectelor procesului de ansamblu care sînt vizate şi afectate de respectiva alternativă Datorită acestui fapt se conservă valorile în cadrul procesului social de ansamblu care se reînnoieşte permanent, datorită acestui fapt devin ele, în felul lor, părţi componente reale ale existenţei sociale în procesul ei de reproducţie, elemente ale complexului care este existenţa socială Intenţionat am ales pentru demonstrarea acestei situaţii ontologice o valoare foarte îndepărtată de munca luată ca model Am procedat astfel mai întîi pentru a arăta că şi în cazurile în care alternativa a devenit deja în mod nemijlocit pur interioară, intenţia deciziei se bazează, totuşi, în mod obiectiv pe determinări existenţiale sociale, că deci valoarea care se realizează în practică trebuie, totuşi, să aibă un caracter socialmente obiectiv Am amintit în paginile anterioare de figura lui Brutus, care permite sesizarea directă a acestei conexiuni, a acestei ancorări a valorii în existenţa socială Ea este pusă tot atît de puternic în lumină, poate chiar mai puternic, dacă ne amintim că Prometeu era pentru Hesiod un nelegiuit pedepsit pe drept de zei şi că, începînd cu tragedia lui Eschil, figura lui trăieşte în conştiinţa oamenilor ca aducător al luminii şi ca binefăcător Dacă mai adăugăm şi faptul că păcatul originar din Vechiul testament (N B pedepsit prin muncă) şi învăţătura creştină despre păcatul strămoşesc reprezintă punctul de vedere al lui Hesiod cu o forţă de acţiune socială sporită, atunci obţinem o imagine clară care ne permite să înţelegem cu uşurinţă că în acest caz conţinutul alternativei este dacă omul se produce pe sine ca om în munca sa, sau dacă el trebuie să se înţeleagă pe sine ca produs subordonat al unor forţe transcendente De aici rezultă cu necesitate că orice faptă independentă care îşi are temeiul în omul însuşi, în socialitatea lui ascunde în sine un păcat faţă de forţele superioare în al doilea rînd, pentru manifestarea socialităţii în alternative această structură a lor este, totuşi, un caz extrem, desigur foarte important, care poate să fie eficient numai pe trepte relativ dezvoltate ale istoriei omenirii De accea, instituirea socialmente necesară a valorilor trebuie să producă şi cazuri altfel structurate Deoarece însă acest întreg complex de probleme poate fi tratat într-un mod adecvat numai în Etică, ne limităm aici la referiri pur formale Există valori sociale care pentru a se impune social (drept, stat, religie etc ) au nevoie de un aparat institu- ţionalizat, care poate îmbrăca, desigur, formele cele mai diferite, şi există cazuri în care obiectivările reflectării realităţii devin purtătoare de valori, declanşatoare de instituiri valorice Aici ar fi imposibilă chiar şi simpla indicare a diferenţelor, a structurilor eterogene care generează opoziţii directe, căci ele se exprimă adecvat, fără excepţie, numai în conexiunile sociale concrete şi în interacţiunile concrete ale tuturor valorilor ; aceste diferenţe şi structuri eterogene pot fi deci surprinse doar într-o prezentare realmente sintetică, axată pe totalitatea practicii sociale şi, implicit, pe totalitatea existenţei sociale 3 Raportul subiect-obiect în muncă şi consecinţele lui Cele spuse mai sus sînt departe de a epuiza formele de manifestare ale modului de viaţă specific uman, forme care, deşi multiplu mediate, provin din muncă şi care, de aceea, trebuie să fie înţelese ontologic-genetic doar pornind de la ea înainte de a analiza mai îndeaproape cîteva probleme care aparent sînt foarte îndepărtate de muncă, dar care îşi au totuşi — în esenţa lor — rădăcinile în ea, trebuie să considerăm mai atent o consecinţă nemijlocită a muncii, la care ne-am mai referit în treacăt Este vorba despre apariţia raportului subiect-obiect şi despre distanţarea necesară — realmente activă în cadrul acestui raport — a obiectului de subiect Această distanţare creează pentru existenţa socială a oamenilor o bază indispensabilă, cu o viaţă proprie : limba Engels afirmă, pe bună dreptate, că ea provine din aceea că oamenii „au avut să-şi spună ceva unul altuia Necesitatea şi-a creat organul“ z,° Ce înseamnă, totuşi, a spune ceva ? Comunicări, chiar extrem de importante, cum sînt cele referitoare la pericol, hrană, dorinţa sexuală etc , întîlnim deja la animalele superioare Diferenţa calitativă dintre aceste comunicări şi cele ale oamenilor, pe care Engels le descrie cu exactitate, constă tocmai în această distanţare Omul vorbeşte întotdeauna „despre“ ceva determinat, pe care prin aceasta, îl ridică într-un dublu sens deasupra existenţei lui nemijlocite : în primul rînd, prin aceea că este instituit ca un obiect existînd independent şi în al doilea rînd — şi aici distanţarea se manifestă şi mai puternic — străduindu-se să explice obiectul respectiv ca pe ceva concret Mijloacele de exprimare ale omului, denumirile pe care le foloseşte au o astfel de natură, încît orice semn poate figura tot atît de bine şi în cu totul alte conexiuni Astfel, ceea ce este reflectat de semnul-cuvînt se desprinde de obiectele pe care le desemnează şi, implicit, de subiectul care îl exprimă şi devine o expresie mintală pentru un întreg grup de fenomene determinate, pe care alt subiect le poate utiliza într-un mod asemănător în cu totul alte conexiuni Formele de comunicare ale animalelor nu cunosc o astfel de distanţare, ele fac organic parte din procesul de viaţă biologic şi, deşi au un conţinut clar, el este legat de situaţiile concrete ale celor care participă la ele Prin urmare, în acest caz putem vorbi despre subiect şi obiect doar într-un sens foarte figurat, care poate da uşor naştere unei înţelegeri greşite, deşi întotdeauna o fiinţă concretă se străduieşte să realizeze o comunicare despre un fenomen concret, deşi aceste comunicări au de obicei o semnificaţie foarte precisă, în strictă legătură cu situaţia dată Instituirea simultană a subiectului şi obiectului în muncă şi, de asemenea, determinat de aceasta, în limbă, distanţează subiectul de obiect şi invers, obiectul concret de conceptul său etc , în sensul indicat aici Abia astfel devin posibile o cunoaştere tenden- ţial nelimitat extensibilă a obiectului şi stăpînirea acestuia de către om Nu este surprinzător că denumirea obiectelor, rostirea conceptului lor, a numelui lor au trecut mult timp drept un miracol magic încă în Vechiul testament, dominaţia omului asupra animalelor se exprimă în aceea că Adam le dă nume, aceasta desemnînd, totodată, clar desprinderea limbii de natură Această distanţare cunoaşte însă atît în munca însăşi, cît şi în limbă o diferenţiere care se adînceşte continuu Chiar şi munca cea mai simplă realizează, aşa cum am văzut, prin dialectica scopului şi mijlocului, un nou raport între nemijlocire şi mijlocire şi prin aceea că fiecare satisfacere prin muncă a nevoilor este deja, prin esenţa ei obiectivă, o satisfacere mijlocită Faptul la fel de insu- primabil că orice produs finit al muncii posedă pentru omul care-1 foloseşte o nouă nemijlocire, care nu mai este naturală, accentuează caracterul contradictoriu al acestei stări de lucruri (fierberea sau frigerea cărnii este o mijlocire, dar consumarea cărnii fierte sau fripte este, în acest sens, tot atît de nemijlocită ca şi consumarea cărnii crude, chiar dacă acest din urmă act are un caracter natural, în timp ce primul are un caracter social) în dezvoltarea ei, munca introduce însă între om şi scopul lui nemijlocit, pe care acesta vrea să-l atingă în ultimă instanţă, serii întregi de mijlociri Ca urmare, în muncă apare încă de timpuriu o diferenţiere a instituirilor nemijlocite de scopuri de cele multiplu mijlocite (Să ne gîndim la producerea armelor, care, începînd cu descoperirea metalelor, conţinuînd cu topirea lor şi terminînd cu confecţionarea produsului finit, presupune o serie întreagă de instituiri teleologice diferite, eterogene între ele ) O practică socială este posibilă doar atunci cînd această atitudine faţă de realitate a devenit socialmente generală Ca în condiţiile unei astfel de extinderi a experienţelor de muncă apar, conexe lor, relaţii şi structuri cu totul noi, este de la sine înţeles, dar aceasta nu poate să modifice cîtuşi de puţin faptul că deosebirea nemijlocitului de mijlocit — cu existenţa lor simultană în interdependenţa lor necesară, cu succesiunea lor, cu supraordonarea şi subordonarea lor etc — a apărut din muncă Abia distanţarea mentală a obiectelor prin intermediul limbii face posibilă comunicarea distanţării reale care se naşte în muncă şi fixarea ei sub forma de bun comun posibil al unei societăţi Să ne gîndim doar că succesiunea temporală a diferitelor operaţiuni, mijlocirile lor corespunzătoare esenţei lucrului (succesiune, pauză etc ) nu ar putea fi realizate social — pentru a evidenţia doar aspectul cel mai important — fără o împărţire clară a timpului la nivelul limbii La fel ca în muncă şi în limbă s-a realizat un salt din existenţa naturală în existenţa socială^ Şi într-un caz şi în celălalt, saltul este un proces lent ; începuturile lui ne vor rămîne, ce-i drept, pentru totdeauna necunoscute, dar direcţia lor de dezvoltare o putem studia destul de exact urmărind dezvoltarea uneltelor şi într-o anumită măsură putem avea o privire de ansamblu asupra totalităţii ei ca o cunoştinţă post festum Desigur, chiar şi cele mai vechi monumente de limbă pe care ni le poate pune la dispoziţie etnografia sînt mult mai recente decît primele unelte Dar o ştiinţă a limbii care ar avea ca obiect de cercetare şi ca ghid metodic legăturile existente în mod real între muncă şi limbă ar putea adinei şi extinde foarte mult cunoaşterea noastră despre procesul istoric desfăşurat in cadrul saltului Aşa cum am arătat pe larg, munca modifică în mod necesar şi natura omului care o efectuează Direcţia în care se îndreaptă acest proces de transformare este dată de la sine odată cu instituirea teleologică şi cu realizarea practică a acesteia După cum am văzut, problema centrală a transformării interioare a omului constă în aceea că el trebuie să ajungă la autodominarea conştientă Nu numai scopul este prezent în conştiinţă înaintea realizării lui materiale ; această structură dinamică a muncii se extinde asupra fiecărei mişcări în parte : omul care munceşte trebuie să planifice în prealabil fiecare dintre mişcările sale şi să examineze continuu în mod critic, conştient realizarea planificării sale, dacă doreşte să realizeze în munca sa optimul concret posibil Această dominaţie a conştiinţei umane asupra propriului trup, care se extinde şi asupra unei părţi a sferei conştiinţei, asupra obişnuinţelor, instinctelor, afectelor, este o cerinţă elementară chiar şi a muncii celei mai primitive Ea trebuie deci să marcheze în mod decisiv şi reprezentările omului despre sine' însuşi, întrucît impune un raport faţă de sine însuşi calitativ deosebit de starea psihică a animalelor, total eterogen faţă de ea, şi întrucît aceste cerinţe sînt presupuse de orice tip de muncă în mod obiectiv ontologic se naşte noul specific al conştiinţei umane, descris deja de noi din diferite unghiuri şi care încetează să mai fie un epifenomen biologic, devenind un moment esenţial, activ al existenţei sociale în curs de apariţie Cînd am prezentat sub diferite aspecte retragerea graniţelor naturii ca urmare a muncii, această nouă funcţie a conştiinţei, de purtător al instituirilor teleologice ale practicii, a ocupat un loc deosebit de important Dar dacă vrem să analizăm acest complex problematic prin prisma unei critici ontologice riguroase, atunci trebuie să înţelegem că, deşi se poate vorbi de o retragere continuă a graniţelor naturii, niciodată nu va avea loc totala lor suprimare Omul, membru activ al societăţii, motorul schimbărilor şi mişcărilor ei progresive, în sens biologic rămîne ireductibil o fiinţă naturală ; în sens biologic, conştiinţa lui — în pofida tuturor mutaţiilor funcţionale, care sînt decisive şi sub raport ontologic — rămîne indisolubil legată de procesul biologic de reproducere a trupului său ; dată fiind realitatea universală a unei asemenea dependenţe, baza biologică a vieţii rămîne, în general, neschimbată şi în societate Toate posibilităţile de a prelungi întrucîtva acest proces prin cunoştinţe aplicate etc nu pot schimba cu nimic această dependenţă ontologică ultimă a conştiinţei de procesul vital al trupului Din punct de vedere ontologic, acest caracter al raportului dintre două sfere ale existenţei nu este, structural, ceva nou Şi în existenţa biologică, raporturile, procesele etc fizice şi chimice sînt date în mod ireductibil Cu cît organismul este mai dezvoltat, cu atît ele pot îndeplini mai multe funcţii, care ar fi imposibile pentru procesele fizice sau chimice pure, nelegate într-un organism ; dar aceasta nu poate suprima dependenţa indisolubilă a organismului de baza funcţionării sale normale Oricît de diferit ar fi raportul dintre existenţa socială şi cea biologică de raportul dintre existenţa organică şi cea anorganică, această dependenţă a sistemului superior, mai complex, de existenţa, reproducerea etc sistemului care-1 fundamentează „de jos“ rămîne o realitate ontologică imuabilă In sine, această legătură nici nu este contestată Dezvoltarea conştiinţei generează, totuşi, instituiri socialmente relevante, care încă la nivelul vieţii cotidiene sînt apte să îndrepte intentio recta ontologică pe căi greşite Abaterile astfel apărute de la aceste realităţi fundamentale ale ontologiei existenţei sociale sînt atît de dificil de observat şi de învins tocmai pentru că par că se pot sprijini pe fapte de conştiinţă nemijlocit nesuprimabile Dacă dorim să simplificăm fără vulgarizări complexitatea acestei situaţii, atunci nu trebuie să ne cramponăm de cuvîntul „a părea", ci să fim întotdeauna gata să înţelegem că această aparenţă exprimă aici un mod necesar de manifestare al existenţei social-umane şi că de aceea considerată izolat, ca atare — ea trebuie să se producă inexorabil ; caracterul ei de simplu fenomen poate fi însă pus în lumină doar prin analiza complexului concret în dinamica lui contradictorie Prin urmare, avem în faţă două realităţi care par opuse : pe de o parte, cea obiectiv ontologică, care constă în aceea că existenţa şi activitatea conştiinţei depind în mod indisolubil de procesul biologic al organismului viu şi că orice conştiinţă individuală — şi o altfel de conştiinţă nici nu poate exista — se naşte şi dispare odată cu trupul care-i corespunde ; pe de altă parte, rolul conducător, diriguitor, determinant al conştiinţei în raport cu trupul, rol care se naşte din procesul muncii In legătura dată astfel, trupul apare ca organ subordonat, de execuţie, al instituirilor teleologice, care provin numai din conştiinţă şi pot fi determinate numai de către aceasta Acest fapt fundamental al existenţei sociale, care pare să fie mai presus de orice îndoială, şi anume dominaţia conştiinţei asupra trupului, dă naştere cu o anumită necesitate la nivelul conştiinţei umane următoarei reprezentări : conştiinţa, respectiv „sufletul“, conceput substanţial ca purtătorul ei, nu ar putea conduce şi domina trupul într-o asemenea măsură dacă prin substanţa ei nu ar fi independentă de acesta, dacă nu ar fi alcătuită calitativ diferit de acesta, dacă nu ar avea o existenţă independentă în raport cu acesta La o considerare imparţială, dezinteresată care, desigur, nu se realizează decît rareori — devine evident faptul că o conştiinţă oricît de sigură a independenţei nu reprezintă o dovadă în favoarea existenţei ei reale Dacă un anumit existent poate fi, sub raportul existenţei, independent — acest raport esté întotdeauna relativ —, independenţa trebuie să fie derivabilă ontolo- gic-genetic, funcţia independentă în cadrul unui complex nefiind o dovadă suficientă Această dovadă, desigur doar în cadrul existenţei sociale, deci şi aici doar relativ, trebuie adusă în privinţa omului luat în totalitatea sa, ca individ, ca personalitate, niciodată pentru trup sau conştiinţă (suflet), considerate fiecare în parte, izolat, şi anume dacă obiectiv-ontologic este dată o unitate indestructibilă, imposibilitatea existenţei conştiinţei fără existenţa simultană a trupului Din punct de vedere ontologic trebuie spus că existenţa trupului fără conştiinţă este posibilă, de exemplu, atunci cînd ca urmare a unei boli conştiinţa încetează să funcţioneze, în timp ce fără bază biologică o conştiinţă nu poate avea existenţă Aceasta nu contrazice nicidecum rolul de-sine-stătător, conducător, planificator al conştiinţei în raport cu trupul ei, ci, dimpotrivă, constituie baza ontologică a acestui rol Contradicţia dintre fenomen şi esenţă este deci prezentă aici într-o formă extrem de manifestă Desigur, nu trebuie să uităm că astfel de opoziţii între fenomen şi esenţă nu sînt deloc rare ; este suficient să ne gîndim la mişcarea Soarelui şi planetelor în cazul cărora modurile de manifestare în esenţa lor diametral opuse sînt date locuitorilor Pămîntului atît de ferm în reflectarea sen- sibil-nemijlocită de către ei a fenomenelor, încit în viaţa cotidiană nemijlocit-sensibilă, chiar şi pentru adeptul cel mai convins al imaginii coperniciene a Universului, Soarele răsare dimineaţa şi apune seara Faptul că această contradicţie dintre fenomen şi esenţă şi-a pierdut pentru conştiinţa oamenilor mai uşor, chiar dacă în sine încet, caracterul unei contradicţii ontologice primare şi că a putut fi cunoscută drept ceea ce este, drept o contradicţie între fenomen şi esenţă, se explică prin aceea că această contradicţie stă în legătură doar cu viaţa exterioară a oamenilor şi nu trebuie să afecteze nemijlocit atitudinea omului faţă de sine însuşi Fireşte, această problemă joacă un anumit rol în prăbuşirea ontologiei religioase şi în transformarea credinţei fundamentate ontologic într-o trebuinţă religioasă pur subiectivă, rol pe care însă nu-1 putem analiza aici mai pe larg în ceea ce priveşte problema care ne interesează acum, este vorba, dimpotrivă, de interesele cotidian-vitale ale fiecărui om pentru imaginea sa spirituală despre sine însuşi La aceasta se adaugă şi faptul că, deşi independenţa obiectiv-onto- logică a „sufletului“ faţă de trup se bazează doar pe o presupunere neîntemeiată, pe o considerare izolantă şi greşit abstractizantă a procesului, totuşi, activitatea independentă a conştiinţei, tipurile esenţiale de instituiri teleologice care pornesc din aceasta, controlul conştient al realizării lor sînt fapte obiective ale ontologiei şi ale existenţei sociale Aşadar, atunci cînd conştiinţa concepe propria ei independenţă faţă de trup ca un adevăr ontologic absolut, ea nu greşeşte în privinţa fixării nemijlocit mentale a fenomenului, ca în cazul sistemului planetar, ci doar prin aceea că ea consideră modul de manifestare necesar din punct de vedere ontologic — ca fiind întemeiat direct şi adecvat în lucrul însuşi Cît de dificilă este depăşirea acestui mod de manifestare necesarmente dualist al unui complex de forţe care din punct de vedere ontologic este m ultimă instanţă unitar ne arată nu numai religiile, ci şi istoria filozofiei Chiar şi acei gînditori care de altfel s-au străduit, şi în parte au reuşit, să cureţe filozofia de dogmele transcendent-teologice aici s-au poticnit şi au trebuit, totuşi, să păstreze vechiul dualism în formulări noi E suficient să amintim de marii filozofi al secolului al XVII-lea, la care acest mod de manifestare se menţine ca fundament ontologic în dualitatea indestructibilă a întinderii şi gîndirii (Descartes) Panteismul lui Spinoza plasează soluţia într-o infinitate transcendentă Ambiguitatea lui deus sive natura exprimă în modul cel mai pregnant acest fapt De asemenea, întreg ocazionalis- mul nu este altceva decît o încercare de a realiza o împăcare mentală fără a oferi o explicaţie ontologică a problemei fundamentale Dificultatea de a sesiza acest traiect greşit al lui intentio recta ontologic în viaţa cotidiană şi în filozofie sporeşte în cursul dezvoltării existentei sociale Desigur, dezvoltarea biologiei ca ştiinţă furnizează mereu argumente noi şi probatorii în favoarea legăturii indisolubile dintre conştiinţă şi existenţă, argumente care dovedesc imposibilitatea existenţei unui „suflet“ ca substanţă independentă In schimb, alte forţe ale vieţii sociale, a cărei organizare se dezvoltă continuu spre trepte superioare, acţionează în direcţia opusă Avem în vedere complexul problematic pe care-1 putem desemna prin termenul de sens al vieţii Acest sens este instituit socialmente de către om pentru om, pentru sine şi semenii săi ; în natură, această categorie nu există în general, deci nici ca negaţie a sensului Ca fenomene ale vieţii naturale, viaţa, naşterea, moartea sînt neutre în raport cu sensul : nici pline de sens, nici absurde Abia atunci cînd omul caută în cadrul societăţii un sens vieţii sale, odată cu eşecul unei asemenea strădanii este instituit şi polul opus, lipsa de sens In primele societăţi, acest fenomen se mai manifestă într-o formă spontană, pur socială : o viaţă care corespunde cerinţelor societăţii respective are sens Moartea eroică a spartanilor la Termopile poate ilustra această situaţie Abia în momentul în care societatea se diferenţiază atît de mult încît omul îi conferă în mod individual vieţii sale un sens sau o abandonează lipsei de sens, problema sensului vieţii devine o problemă generală şi odată cu aceasta se înregistrează o nouă extindere a considerării „sufletului“ ca fiind independent, de data asta nu numai faţă de trup, ci în mod expres şi faţă de propriile afecte spontane Datele inalterabile ale vieţii, în primul rînd moartea, cea proprie, ca şi cea a celorlalţi, transformă conştiinţa sensului într-o realitate socialmente acceptată In sine, năzuinţa de a conferi vieţii un sens nu presupune cu necesitate o consolidare a acestui dualism al trupului şi sufletului Pentru a consitata aceasta, este suficient să ne gîndim la Epicur Totuşi, nu aceasta este regula unor astfel de dezvoltări Teleologia vieţii cotidiene, la care ne-am referit aici şi care este proiectată spontan în lumea exterioară, contribuie la elaborarea de sisteme ontologice în care sensul vieţii individuale apare ca parte, ca moment al unei opere teleologice de mîntuire la scara universului Pentru consideraţiile noastre este irelevant dacă veriga finală care încununează lanţul teleologic o reprezintă fericirea în ceruri sau autodizolvarea într-o fericită lipsă de corporalitate, într-o mîntuitoare nefiinţă Important este că dorinţa de a conserva integritaitea pătrunsă de sens a personalităţii, care dincolo de o anumită treaptă de dezvoltare devine o problemă de prim rang a vieţii sociale, găseşte un suport spiritual într-una din pretinsele ontologii care se dezvoltă din astfel de trebuinţe Intenţionat, ne-am referit la astfel de consecinţe îndepărtate, multiplu mijlocite ale fenomenului care ne interesează — interpretarea falsă a unui fapt elementar al vieţii umane Căci numai pe această cale devine vizibil cît de vast este domeniul care se naşte — extensiv şi intensiv — prin muncă în devenirea umană a omului Dominaţia conştiinţei, care fixează scopuri, asupra restului fiinţei umane, în primul rînd asupra propriului trup, atitudinea distanţat-critică a conştiinţei umane faţă de propria persoană ce rezultă de aici pot fi urmărite — desigur, în forme care se modifică mereu, cu conţinuturi noi, mereu mai diferenţiate — de-a lungul întregii istorii a omenirii Dar originea lor se află, fără îndoială, în muncă Analiza ei conduce, în mod firesc, de la sine, la această grupă de fenomene, în timp ce toate celelalte încercări de explicaţie presupun, fără să ştie, experienţele de sine ale omului datorate muncii De exemplu, este greşit să căutăm originea acestei independenţe a „sufletului“ în trăirea visului Şi unele animale superioare visează, fără ca prin aceasta caracterul animalic-epifenomenal al conştiinţei lor să poată lua o asemenea orientare La aceasta se adaugă şi faptul că stranietatea visului ca trăire constă tocmai în aceea că subiectul lui, care este interpretat ca suflet, parcurge acum drumuri care, stăpînului firesc al acestuia, i se par în viaţă mai mult sau mai puţin incongruente In fapt, abia după ce, datorită experienţelor de muncă din starea de veghe, existenţa efectivă independentă a „sufletului“ a devenit un punct stabil al imaginii omului, pot duce trăirile visului la elaborarea mintală a existenţei lui transcendente Aceasta se petrece încă în magie şi, cu modificările corespunzătoare, în religiile de mai tîrziu Nu trebuie să uităm însă că atît dominaţia asupra forţelor naturii, nesupuse pe alte căi, la care aspiră magia cît şi concepţiile religioase despre zeii creatori se bazează, în ultimă instanţă, pe modelul muncii umane Engels, care se referă în treacăt şi la această problemă, intere- sîndu-se însă mai mult de naşterea concepţiei idealist- filozofice despre lume, consideră că aceasta poate fi derivată din faptul că încă pe o treaptă relativ inferioară (în familia simplă) „mintea care întocmea planul muncii putea pune alte mîini decît ale sale să aducă această muncă la îndeplinire“ 41 Cu siguranţă, această afirmaţie este valabilă pentru acele societăţi în care clasele dominante au încetat deja cu desăvîrşire să muncească ele însele, în care, din acest motiv, munca fizică efectuată de sclavi devine obiectul unui dispreţ social Aşa stau lucrurile în polisul helenic dezvoltat Dar lumea eroilor homerici încă nu cunoaşte dispreţul din principiu faţă de munca fizică ; aici, munca şi timpul liber încă nu revin în exclusivitate diferitelor grupuri sociale după criteriul diviziunii de clasă a muncii „Pe Homer şi publicul său nu-i atrăgea zugrăvirea satisfacţiei, ci le producea plăcere fapta omului, capacitatea lui de a-şi cîştiga şi de a-şi pregăti un prînz şi de a se fortifica pe sine însuşi prin aceasta în eposul homeric, cele două laturi ale vieţii umane — munca şi timpul liber — sînt văzute încă în legătura lor concretă Omul munceşte ; aceasta este necesar pentru a mînca şi pentru a-i îmbuna pe zei prin sacrificii carnale ; după ce a mîncat şi a făcut sacrificiile, începe bucuria liberă“  Iar atunci cînd Engels vorbeşte în continuarea pasajului citat despre faptul că procesul ideologic la care se referă „a pus stăpînire pe minţile oamenilor mai ales odată cu declinul lumii antice“, el indică efectul pe care l-a avut spiritualismul creştin asupra concepţiei despre lume Dar creştinismul, în special în perioada de început, cînd spiritualismul lui a atins poate punctul culminant, nu a fost totuşi religia unei pături superioare socialmente eliberate de munca fizică Cînd susţinem deci în continuare că independenţa conştiinţei de trup, independenţă obiectiv reală, dar ontologic relativă, s-a născut în munca însăşi în acelaşi timp cu autonomia deplină — la nivel fenomenal — a conştiinţei şi cu reflectarea acesteia ca „suflet“ în trăirile subiectului, ne este cu totul străină intenţia de a deduce direct de aici concepţii ulterioare mai complicate asupra acesitui complex Ceea ce afirmăm pe baza ontologiei procesului muncii este doar existenţa stării de lucruri pe care am descris-o Dacă ea se manifestă foarte diferit pe trepte de dezvoltare diferite sau în contexte de clasă diferite, aceste diferenţieri adesea contradictorii ale respectivului conţinut se datorează respectivei structuri a respectivei formaţiuni sociale Desigur, toate acestea nu exclud faptul că baza acestor fenomene de natură atît de diferită este chiar acea stare de lucruri ontologică care trebuie să apară în mod obiectiv necesar odată cu munca, în cadrul ei Deja problema interpretării pămînteşti sau transcendente a independenţei „sufletului“ nu mai poate fi urmărită pînă la originea ei In mod cert, cele -mai multe dintre reprezentările magice erau esenţialmente pămînteşti Forţele necunoscute ale naturii trebuiau dominate prin magie, aşa cum forţele ei cunoscute erau dominate prin munca obişnuită, iar măsurile magice de apărare împotriva influenţelor periculoase ale „sufletelor“ devenite independente prin moarte corespund în întregime în ceea ce priveşte structura lor generală, oricît de fantastic ar fi conţinutul lor, instituirilor teleologice cotidiene ale muncii Revendicarea unui dincolo unde să se îndeplinească prin fericire sau osîndă sensul vieţii, compromis şi rămas fragmentar pe pămînt, a fost generată — ca fenomen genşral uman — de situaţia acelor oameni cărora viaţa la care aveau acces nu le putea oferi o împlinire pămîn- tească Extrema opusă — faptul că eroilor de război o lume de dincolo le apare ca „lipsită de demnitate şi nobleţe“ — este indicată în mod corect de Max Weber : „A învinge interior moartea şi iraţionalitatea destinului uman este pentru războinic ceva cotidian, iar şansele şi aventurile lumii pămînteşti îi umplu viaţa într-un asemenea grad, încît el nu cere şi nu acceptă cu plăcere altceva de la religiozitate decît protecţia împotriva vrăjilor rele şi rituri ceremoniale corespunzătoare sentimentului de demnitate al păturii sale, devenite parte componentă a convenţiilor acesteia în nici un caz nu intrau în această categorie rugăciunile preoţilor pentru victorie sau pentru moartea fericită, care te duce într-un lăcaş ceresc al eroilor“ 4S Pentru a constata valabilitatea acestor reflecţii este suficient să ne gîndim la Farinata degli Uberti a lui Dante sau la florentinii lăudaţi de Machiaveli, pentru care salvarea oraşului este mai importantă decît salvarea sufletului propriu Fireşte, o asemenea varietate, care nu reprezintă decît o mică secţiune a varietăţii realizate în existenţa socială, pretinde o explicaţie proprie în fiecare configuraţie istorică nouă Aceasta nu exclude însă faptul că nici una 3in aceste configuraţii nu ar fi putut deveni reală în absenţa acelei separări a conştiinţei de trup care datorează muncii funcţia ei primă şi general dominantă, funcţie fundamentală şi care întemeiază fenomenele mai complexe Prin urmare, în ea — şi numai în ea — poate fi căutată şi găsită geneza ontologică a fenomenelor sociale mai complexe de mai tîrziu Faptul că munca este fundamentală pentru umanizarea omului se manifestă şi în aceea că natura ei ontologică constituie punctul de plecare genetic pentru încă o problemă vitală care i-a mobilizat pe oameni în cursul întregii lor istorii : libertatea Şi în examinarea ei trebuie să aplicăm aceeaşi metodă ca şi pînă acum : paralel cu prezentarea acelei structuri originare care formează punctul de plecare pentru formele ulterioare, fundamentul lor indestructibil, vom pune în evidenţă şi deosebirile calitative care apar în cursul dezvoltării sociale ulterioare cu o inevitabilitate spontană şi care modifică în mod necesar şi hotărîtor structura originară a fenomenului, inclusiv în ceea ce priveşte determinaţiile importante Dificultatea specifică a unei cercetări — general metodologice — a libertăţii rezidă tocmai în faptul că aceasta face parte din acele fenomene ale dezvoltării sociale care îmbracă formele cele mai diferite, care sînt extrem de complicate şi instabile S-ar putea afirma că fiecare domeniu al vieţii sociale care a ajuns să dispună în mod relativ de o legitate proprie produce o formă proprie de libertate, care, pe lîngă aceasta, este supusă unor modificări importante concomitent cu dezvoltarea social-istorică a respectivei sfere Libertatea în sens juridic înseamnă ceva esenţialmente deosebit de libertatea în sens politic, moral, etic etc O tratare adecvată a problemei libertăţii se poate deci realiza doar în cadrul Eticii O astfel de diferenţiere este de o importanţă teoretică deosebită tocmai pentru că filozofia idealistă a încercat să obţină cu orice preţ un concept unitar-sistematic al libertăţii şi a crezut întotdeauna că l-a şi găsit Şi în acest caz se manifestă consecinţele producătoare de confuzie ale tendinţei larg răspîndite de a încerca rezolvarea problemelor ontologice cu metode logice-gnoseologice Pe această cale, pe de o parte, apare o omogenizare falsă, adesea fetişizantă, a complexelor existenţiale eterogene, iar pe de altă parte, formele mai complicate sînt utilizate ca modele pentru formele mai simple, astfel devenind imposibilă din punct de vedere metodologic atît înţelegerea genetică a primelor, cît şi analiza valorică corectă a celor din urmă Încercînd acum — după precizările indispensabile de mai sus — să explicăm geneza ontologică a libertăţii în muncă, trebuie să plecăm în mod firesc- de la caracterul alternativ al fixării scopului în cadrul muncii Tocmai în această alternativă apare pentru prima dată într-o formă precis conturată fenomenul total străin de natură al libertăţii Deoarece conştiinţa hotărăşte pe baza alternativelor scopul care trebuie ales, precum şi modul în care va transforma seriile cauzale necesare ca mijloace de realizare în serii instituite, se creează un complex dinamic al realităţii, pentru care nu putem găsi nimic analog în natură Aşadar, geneza ontologică a fenomenului libertăţii nu poate fi căutată în altă parte decît în muncă Intr-o primă aproximaţie, libertatea apare ca acel act de conştiinţă al cărui rezultat este naşterea unei noi existenţe pe care el o instituie Deja în acest punct concepţia noastră onto- logic-genetică se distanţează de concepţia idealistă Aceasta, în primul rînd, pentru că baza libertăţii rezidă — în cazul în care dorim să vorbim despre ea cu temei ca despre un moment al realităţii — într-o hotărîre concretă în favoarea uneia dintre diferitele posibilităţi concrete Dacă problema alegerii este abstractizată mai mult, dacă este desprinsă total de concret, atunci pierde orice legătură cu realitatea, devine o speculaţie sterilă în al doilea rînd, libertatea este o dorinţă care vizează, în ultimă instanţă, schimbarea realităţii (dorinţă care, desigur, în anumite condiţii concrete implică conservarea situaţiei date), realitatea ca scop al schimbării trebuind să fie prezentă şi în cea mai înaltă abstracţie Fireşte, consideraţiile noastre de pînă acum au arătat, de asemenea, că o intenţie de decizie care este orientată — prin mijlociri — spre modificarea conştiinţei unui alt om sau a propriei conştiinţe vizează tot o schimbare a realităţii Prin urmare, cercul de instituiri reale de scopuri care se naşte pe această cale este larg şi cuprinde o mare diversitate ; totuşi, în fiecare caz în parte, el are limite care pot fi determinate precis Deci, atîta timp cît nu poate fi detectată o astfel de intenţie de modificare a realităţii, stările de conştiinţă cum ar fi aprecierile, planurile, dorinţele etc , nu au nimic de-a face în mod direct cu problema reală a libertăţii O problemă mai complicată este în ce măsură determinarea exterioară sau interioară a deciziei poate fi concepută drept criteriu al libertăţii acesteia Dacă opoziţia dintre determinare şi libertate este concepută abstract, logicist, atunci se ajunge la concluzia că doar un dumnezeu atotputernic şi atotştiutor poate fi lăuntric cu adevărat liber, numai că, la rîndul său — potrivit esenţei sale teleologice —, acesta ar exista dincolo de sfera libertăţii Ca atribut al omului care trăieşte în societate şi care acţionează social, libertatea nu există niciodată cu totul în afara determinării Să ne amintim doar, în legătură cu consideraţiile noastre anterioare, de faptul că chiar şi în munca simplă apar anumite puncte nodale ale deciziilor şi că hotărîrea de a adopta o anumită direcţie şi nu alta aduce cu sine o „perioadă de consecinţe“ în care spaţiul de manifestare al deciziei se poate îngusta foarte mult, iar în anumite condiţii poate deveni practic egal cu zero Chiar în cazul jocurilor, de exemplu în cazul jocului de şah, poate apărea o situaţie, creată parţial de propriile mutări, în care este posibilă o singură mutare dată în mod necesar etc Iar în ceea ce priveşte relaţiile cele mai intime umane, acest lucru a fost exprimat foarte frumos de Hebbel în tragedia sa Herod şi Mariamne : „Ii vine clipa fiecărui om Cînd hăţu-i lasă cel ce-i mînă steaua Un lucru-i rău, el clipa nu o ştie Şi-oricare ar putea să fie Din cele care se petrec“ In afara acestui aspect, al existenţei obiective a punctelor nodale în cadrul lanţurilor de decizii, aspect care este atît de important pentru conceperea concretă a libertăţii, analiza acestei situaţii evidenţiază încă o caracteristică importantă a determinării subiectului alternativei Este vorba de necunoaşterea necesară a urmărilor alternativei sau cel puţin a unei părţi a urmărilor Această structură este inerentă într-un anumit grad oricărei alternative, totuşi, aspectul cantitativ trebuie să aibă repercusiuni calitative asupra alternativei înseşi Este uşor de înţeles că, în primul rînd, viaţa cotidiană creează neîncetat alternative care apar pe neaşteptate şi la care, sub ameninţarea pieirii, trebuie răspuns fără întîrziere In acest caz ţine de determinaţia esenţială a alternativei că decizia trebuie luată fără să se cunoască pluralitatea componentelor, situaţia, urmările Dar chiar şi aici decizia dispune de un minimum de libertate ; şi aici este vorba — ca un caz limită — de o alternativă şi nu de un eveniment natural determinat de o cauzalitate pur spontană Intr-un anumit sens, important din punct de vedere teoretic, chiar şi munca cea mai primitivă reprezintă un fel de pol opus în raport cu tendinţele descrise mai sus Faptul că „perioada de consecinţe“ poate apărea şi în procesul muncii nu schimbă baza unei astfel de opoziţii Căci orice instituire a muncii are scopul ei conceput concret şi definit în gîndire Fără un astfel de scop nu ar fi posibil nici un tip de muncă, în timp ce o opţiune aparţinînd tipului de viaţă cotidiană descris mai sus are adesea obiective extrem de vagi şi de neclare Desigur, aici, ca în toate cazurile de pînă acum, munca este înţeleasă ca simplă producătoare de valori de întrebuinţare De aici rezultă că subiectul care instituie alternativele ca alternative ale schimbului de substanţe dintre om şi natură este determinat doar de trebuinţele sale şi de cunoştinţele sale despre determinaţiile naturale álé obiectului său Anumite categorii, cum ar fi incapacitatea pentru anumite tipuri de muncă ca urmare a structurii sociale a societăţii (de exemplu, în munca sclavilor) sau opţiuni cu caracter social care se opun realizării muncii (de exemplu, sabotajul în producţiile sociale dezvoltate), încă nu apar pe această treaptă Aici doar cunoaşterea adecvată obiectivă a materiei şi a proceselor este relevantă pentru succesul realizării ; aşa-numitele motive interioare ale subiectului nu intră în discuţie De aceea, conţinutul libertăţii se deosebeşte aici esenţial de conţinutul ei în formele mai complicate Acest conţinut ar putea fi redat cel mai bine în felul următor : cu cît este mai adecvată cunoaşterea dobîndită de subiect asupra raporturilor naturale luate în consideraţie în momentul respectiv, cu atît mai amplă va fi mişcarea lui liberă în cadrul materialului Altfel spus : cu cît va fi mai adecvată cunoaşterea lanţurilor cauzale care acţionează în momentul respectiv, cu atît mai adecvat pot ele să fie transformate în lanţuri cauzale instituite, cu atît mai sigură devine dominaţia subiectului asupra lor, adică libertatea pe care o poate atinge aici Din toate acestea reiese că orice decizie alternativă formează centrul unui complex social printre ale cărui componente dinamice se numără determinarea şi libertatea Fixarea scopului, odată cu care apare noul ontologic ca existenţă socială, este un act al libertăţii născînde, deoarece căile şi mijloacele de satisfacere a trebuinţelor nu mai sînt consecinţe ale lanţurilor cauzale spontan biologice, ci rezultate ale unor acţiuni stabilite şi realizate în mod conştient Totuşi, acest act de libertate este determinat în acelaşi timp direct de trebuinţa însăşi, determinare mijlocită de acele relaţii sociale care creează tipul şi calitatea trebuinţei Acelaşi caracter dublu, existenţa simultană, relaţia reciprocă a determinării şi libertăţii poate fi constatată şi în realizarea scopului Toate mijloacele pentru aceasta sînt date de la bun început în mod natural, iar această obiectualitate a lor determină toate actele procesului muncii, care constă, aşa cum am văzut, dintr-un lanţ de alternative In sfîrşit, omul care efectuează procesul muncii este dat — aşa cum este el în momentul respectiv — ca produs al dezvoltării anterioare ; chiar dacă munca îl modifică, această modificare se produce şi ea pe terenul capacităţilor care erau prezente la începutul muncii — parţial în mod natural, parţial socialmente constituite — ca momente codeterminante, ca posibilităţi în sensul dynamis-ului aristotelic Afirmaţia noastră anterioară că orice alternativă este concretă în esenţa ei ontologică, că o alternativă generală, o alternativă în general poate fi concepută doar ca produsul mintal al unui proces logic-gnoseologic de abstractizare se clarifică acum în sensul că libertatea care se exprimă în alternativă trebuie să fie, de asemenea, concretă în esenţa ei ontologică, şi nu general-abstractă Ea reprezintă un cîmp de forţă determinant al deciziilor în cadrul unui complex social concret în care acţionează — simultan cu acest complex — forţe şi realităţi atît naturale, cît şi sociale Prin urmare, numai această totalitate concretă poate avea adevăr ontologic Faptul că în cadrul ei, pe parcursul dezvoltării, momentele sociale cresc permanent atît absolut, cît şi relativ nu poate modifica datul fundamental amintit, cu atît mai puţin cu cît în cazul muncii, aşa cum este înţeleasă aici, momentul dominării naturii trebuie să rămînă momentul decisiv chiar şi în condiţiile unei retrageri, oricît de accentuate, a graniţelor naturii Mişcarea liberă în cadrul materialului este şi rămîne momentul hotărîtor pentru libertate, în măsura în care aceasta se manifestă prin alternative în muncă Nu trebuie să uităm însă că modul de manifestare al libertăţii se conservă atît formal, cît şi în conţinut chiar şi atunci cînd munca a depăşit de mult starea pe care am prezentat-o aici ca bază Să ne gîndim, în primul rînd, la naşterea ştiinţei (matematică, geometrie etc ) din experienţe de muncă tot mai generalizate Prin aceasta se slăbeşte, desigur, legătura nemijlocită cu* fixarea unică şi concretă a scopului muncii individuale Deoarece însă în muncă se menţine drept verificare ultimă o aplicare de ultimă instanţă, fie ea şi multiplu mijlocită, deoarece nu se modifică decisiv intenţia ultimă — chiar manifestată într-o formă puternic generalizată — de a transforma conexiuni reale în conexiuni instituite şi în instituiri teleologice, nici forma de manifestare a libertăţii specifică muncii — mişcarea liberă în cadrul materialului — nu suferă transformări fundamentale Chiar şi în domeniul producţiei artistice întîlnim o situaţie asemănătoare, deşi în acest caz legătura directă cu munca însăşi este relativ rar evidentă (transformarea unor activităţi vitale, cum ar fi semănatul, recoltatul, vînătoarea, războiul etc *, în dansuri ; arhitectura) In aceste cazuri apar complicaţii mul- tipie, asupra cărora vom reveni mai tîrziu Ele provin, pe de o parte, din aceea că realizarea nemijlocită în munca însăşi este supusă aici unor mijlociri foarte numeioase şi diverse, adesea extrem de eterogene, pe de altă parte, din faptul că materialul, în cadrul căruia se naşte mişcarea liberă în material ca formă a libertăţii, nu mai este simpla natură, ci mai curînd schimbul de substanţe dintre societate şi natură sau chiar însuşi procesul existenţei sociale Desigur, o teorie cu adevărat cuprinzătoare, vastă trebuie să ia în consideraţie aceste complicaţii, să le analizeze pe larg, ceea ce, de asemenea, nu este realizabil decît în cadrul Eticii ; aici este suficient să indicăm aceste posibilităţi constatînd, totodată, că şi în aceste cazuri se păstrează forma fundamentală a libertăţii Deoarece am văzut că în cadrul acestui complex se manifestă o indisolubilă relaţie reciprocă între determinare şi libertate, nu ne surprinde faptul că tratările filozofice ale acestei probleme obişnuiesc să pornească de la opoziţia dintre necesitate şi libertate O primă lipsă a acestei formulări a opoziţiei constă în aceea că filozofia în mod conştient orientată preponderent logic-gnoseologic, în primul rînd filozofia idealistă, identifică pur şi simplu determinarea cu necesitatea, ceea ce implică o generalizare raţionalistă şi o extindere neîntemeiată a conceptului de necesitate, o nesocotire a adevăratului ei caracter ontologic exprimat in formula „dacă atunci“ In al doilea rînd, în cea mai mare parte a filozofiei premarxiste, în special în filozofia idealistă, domneşte extinderea ontologic nelegitimă a conceptului de teleologie asupra naturii şi istoriei, extindere pe care am cunoscut-o deja şi care îngreunează extrem de mult înţelegerea problemei libertăţii sub forma ei autentică, real existentă Căci pentru aceasta este necesară conceperea corectă a saltului calitativ realizat prin umanizarea omului, care reprezintă ceva radical nou faţă de întreaga natură organică şi anorganică Şi filozofia idealistă doreşte să sublinieze prin opoziţia dintre necesitate şi libertate tocmai acest ceva nou ; ea însă îl diminuează nu numai prin aceea că proiectează în natură teleologia, premisa ontologică a libertăţii, ci şi prin aceea că face din opoziţia ontologic-structurală o lipsă a naturii şi a categoriilor naturii Definiţia celebră pe care Hegel o dă raportului dintre libertate şi necesitate şi care a exercitat o puternică influenţă sună în felul următor : „Oarbă e necesitatea numai întrucît nu e înţeleasă “ 44 Fără îndoială, Hegel sesizează aici o latură esenţială a problemei : rolul reflectării corecte, al înţelegerii corecte a cauzalităţii spontane, existente în sine Dar chiar cuvîn- tul „orb“ indică acea eroare a concepţiei idealiste pe care am menţionat-o mai sus Căci cuvîntul „orb“ are un sens real doar ca opusul lui văzător Un obiect, un proces etc , care, potrivit esenţei sale, nu poate deveni niciodată conştient, nu poate vedea niciodată, nu este orb (cel mult într-un sens impropriu, metaforic) ; mai curînd el se află dincoace de opoziţia dintre vedere şi cecitate Din punct de vedere ontologic, în ceea ce susţine Hegel exact este faptul că un proces cauzal a cărui legitate (necesitate) am înţeles-o corect poate înceta să aibă pentru noi acel caracter de necontrolabilitate pe care Hegel dorea să-l desemneze prin cuvîntul orb Prin aceasta, procesul natural cauzal însuşi nu a suferit însă nici cea mai mică modificare ; totuşi, el poate fi transformat acum într-un proces instituit de noi, şi în acest sens — dar numai în acest sens — încetează să acţioneze ca un proces „orb“ Că nu este vorba însă doar de o expresie metaforică — ceea ce ar face de prisos orice observaţie polemică — o dovedeşte faptul că chiar Engels, atunci cînd tratează această problemă, vorbeşte despre nelibertatea animalelor Repetăm că neliberă este numai acea fiinţă care şi-a pierdut libertatea sau nu a dobîndit-o încă Animalele nu sînt nelibere, ele se află, de asemenea, dincoace de opoziţia dintie liber şi neliber Definiţia dată de Hegel necesităţii este şi din alt punct de vedere esenţial eronată şi generatoare de erori Aceasta ţine de concepţia sa logico-teleologică asupra întregului cosmos Analiza relaţiei reciproce dintre necesitate şi libertate este rezumată de Hegel în felul următor : „Acest adevăr al necesităţii este deci liber- tCLtea“ /k'\ Se ştie din prezentarea critică a sistemului şi a metodei lui Hegel că prin desemnarea unei categorii drept adevăr al altei categorii se înţelege construirea logică a derivării categoriilor una din alta, adică desemnarea locului ei în procesul de transformare a substanţei în subiect pe calea spre subiect-obiectul identic Prin această ridicare abstractizantă în planul metafizic, necesitatea şi libertatea şi mai ales raportul lor reciproc Vl Hegel Enciclopedia ştiinţelor filozofice (Logica), Editura Academiei R P R , Bucureşti, 1962, p 271 /t5 Op cit , p 283 pierd sensul concret pe care Hegel s-a străduit să li-1 confere şi pe care el l-a descoperit de mai multe ori, aşa cum am văzut, în analiza muncii însăşi în cadrul acestei generalizări apare fantoma unei identităţi, în timp ce necesitatea şi libertatea autentică sînt coborîte la rangul de reprezentări improprii ale conceptelor lor Hegel expune sintetic raportul lor în felul următor : libertatea şi ne cesitatea, ca opuse abstract una alteia, aparţin numai finitului şi sînt valabile numai în domeniul lui O libertate care nu ar conţine în ea nici o necesitate pură, lipsită de libertate, sînt determinări abstracte şi, în consecinţă, neadevărate Libertatea este, prin esenţa ei, concretă, determinată în sine pentru totdeauna şi, de aceea, totodată necesară Cînd se vorbeşte despre necesitate, se înţelege prin ea de obicei numai o determinare din afară, aşa cum, de exemplu, în mecanica finită un corp oarecare nu se mişcă decît dacă e lovit de alt corp, şi anume în direcţia imprimată de această lovitură Necesitatea aceasta este totuşi numai exterioară, nu este necesitatea cu adevărat internă, căci aceasta este libertatea“ 46 Abia acum se vede cît de generatoare de erori s-a dovedit a fi caracterizarea necesităţii ca „oarbă“ Acolo unde expresia ar fi avut un sens real, Hegel vede „o necesitate pur exterioară“ Cunoaşterea ei nu o modifică în mod esenţial ; ea rămîne, aşa cum am văzut, în continuare „oarbă“, chiar atunci cînd a fost cunoscută în procesul muncii Doar în măsura în care este cunoscută în vederea realizării unei instituiri teleologice concrete şi este transformată într-o necesitate instituită îşi îndeplineşte ea funcţia în contextul teleologic dat (Vîntul nu este mai puţin „orb“ ca de obicei atunci cînd contribuie la efectuarea mişcărilor instituite ale unei mori de vînt sau ale unei bărci cu pînze ) Ceea ce Hegel desemnează drept necesitate propriu-zisă în identitatea ei cu libertatea rămîne însă un mister cosmic Cînd Engels în Anti-Dühring revine asupra celebrei definiţii a lui Hegel, el pur şi simplu respinge, pe bună dreptate, toate construcţiile de acest tip, fără a mai considera că merită să fie combătute El comentează afirmaţia lui Hegel în felul următor : „Libertatea nu constă în visata independenţă faţă de legile naturii, ci în cunoaşterea acestor legi şi în posibilitatea dată prin aceasta de a le pune în mod sistematic în acţiune pentru atingerea anumitor scopuri Aceasta este valabil atît în ceea ce priveşte legile naturii exterioare, cît şi în ceea ce priveşte legile care guvernează existenţa fizică şi psihică a omului însuşi Libertatea voinţei nu înseamnă, aşadar, altceva decît capacitatea de a hotărî în cunoştinţă de cauză“ 47 Prin aceasta, prezentarea lui Hegel este într-adevăr „pusă pe picioare“ Se ridică însă întrebarea dacă prin faptul că Engels preia aici formulările lui Hegel şi înlocuieşte conceptul de determinare — care, datorită caracterului său general, pare, desigur, neclar — prin conceptul de necesitate, aparent mai precis, oferit de istoria tradiţională a filozofiei, starea de lucruri ontologică a fost într-a- devăr clarificată Considerăm că opunerea tradiţională a libertăţii şi necesităţii nu poate cuprinde în întreaga ei amploare problema prezentată aici Dacă facem abstracţie de exagerarea logicistă a conceptului de necesitate, concept care a jucat un rol important atît în cadrul idealismului şi teologiei, cît şi în cadrul vechii opoziţii materialiste faţă de ambele, nu există însă nici un motiv să facem total abstracţie, din punct de vedere ontologic, de alte categorii modale Munca, procesul teleologic instituit care o constituie, este orientată spre realitate ; realizarea nu este doar rezultatul real pe care-1 obţine omul real în lupta cu realitatea însăşi în cadrul muncii, ci, de asemenea, noul ontologic constînd în existenţa socială, spre deosebire de simpla schimbare a obiectelor în cadrul proceselor naturale Omul real se opune în cadrul muncii întregii realităţi la care se raportează munca, iar în această ordine de idei trebuie să amintim că nu concepem realitatea doar ca pe una din categoriile modale, ci ca pe o chintesenţă ontologică a totalităţii lor reale ; In acest caz, necesitatea (concepută ca o conexiune de tipul „dacă atunci“, ca legitate concretă) este doar o componentă, desigur extrem de importantă, a complexului realităţii pe care tocmai l-am examinat Totuşi, realitatea — de data aceasta concepută ca realitatea materiilor, proceselor, condiţiilor etc pe care munca intenţionează să le folosească, în cazul dat, pentru obiectivul ei — nu este nici pe departe pe deplin epuizată de necesitatea unor conexiuni determinate Să ne gîndim, în legătură cu aceasta, la posibilitate Orice muncă presupune că lomul cunoaşte caracterul adecvat al anumitor însuşiri ale obiectului pentru scopul său Aceste însuşiri trebuie într-adevăr să existe în mod obiectiv, ele aparţin existenţei respectivului obiect ; totuşi, mai ales în existenţa naturală a obiectului, ele au rămas latente, simple posibilităţi (Amintim că şi anterior am indicat interdependenţa ontologică dintre însuşire şi posibilitate ) Este o însuşire existentă în mod obiectiv a anumitor pietre de a putea fi utilizate — şlefuite într-un anumit mod — drept cuţit, topor etc Fără transformarea acestei posibilităţi existente a naturalului în realitate, orice muncă ar fi condamnată la sterilitate, imposibilă In acest caz însă nu este cunoscută vreo formă de necesitate, ci o posibilitate latentă Nu necesitatea oarbă devine aici necesitate conştientă, ci o posibilitate latentă, care în afara procesului muncii ar rămîne pentru totdeauna latentă, este ridicată prin muncă în mod conştient în sfera realităţii Acesta este însă doar un aspect al posibilităţii în cadrul procesului muncii Considerat ontologic, momentul transformării subiectului care munceşte, moment evidenţiat de toţi cei care înţeleg într-adevăr munca, este în esenţă o trezire sistematică a unor posibilităţi care pînă atunci dormeau în om ca simple posibilităţi Probabil că există puţine dexterităţi pe care omul să le fi cunoscut sau măcar să le fi exercitat înainte de apariţia procesului muncii Abia datorită muncii ele devin din simple posibilităţi capacităţi, care, în dezvoltarea lor continuă, fac posibilă transformarea altor posibilităţi ale omului în realităţi In sfîrşit, nu trebuie să neglijăm nici rolul întîmplării, atît în sens pozitiv, cît şi în sens negativ Eterogenitatea condiţionată ontologic a existenţei naturale face ca orice activitate să se încrucişeze neîncetat cu întîmplarea Dacă se vizează transformarea cu succes a instituirii teleologice în realitate, cel care efectuează munca trebuie să ţină seama întotdeauna de întîmplare Acest lucru se poate petrece în sens negativ, subiectul muncii orientîndu-şi atenţia spre înlăturarea consecinţelor posibile ale unor întîm- plări nefavorabile, pentru a le face nedăunătoare, dar şi în sens pozitiv, atunci cînd conjuncturi întîmplătoare sînt capabile să sporească randamentul muncii Chiar şi pe treapta mult mai înaltă a dominării ştiinţifice a realităţii se cunosc cazuri cînd întîmplările au dus la descoperiri importante Şi situaţii, întîmplător, nefavorabile pot constitui punctul de plecare pentru realizări excepţionale Dorim să ilustrăm această idee printr-un exemplu aparent foarte îndepărtat : pereţii pe care au fost pictate frescele lui Rafael numite stanţe au în multe locuri ferestre care prin forma, mărimea lor etc sînt extrem de neprielnice pentru compoziţia picturală ; punctul de plecare este în- tîmplător, deoarece aceste încăperi au existat înaintea proiectului frescelor In Parnas sau Eliberarea Sţîntului Petru, Rafael s-a arătat capabil să folosească tocmai acest caracter întîmplător nefavorabil al condiţiilor pentru a realiza configuraţii spaţiale unice, extrem de originale şi profund convingătoare Ni se pare de la sine înţeles ca astfel de probleme să apară permanent în cazul muncii simple, în special atunci cînd ea trebuie să se realizeze în condiţii determinate eterogene, cum se întîmplă cu vînă- toarea, navigaţia etc De aceea, considerăm că definirea tradiţională a libertăţii ca necesitate cunoscută ar trebui înţeleasă astfel : mişcarea liberă în cadrul materialului deocamdată ne referim doar la muncă — este posibilă doar atunci cînd realitatea considerată în momentul respectiv este cunoscută corect în toate formele ei categoriale modale şi atunci cînd este corect transpusă în practică Această extindere a definiţiei date de Engels nu numai că este inevitabilă atunci cînd dorim să sesizăm adecvat din punct de vedere ontologic la nivelul gîndirii ieno- menul muncii şi relaţiile ei cu libertatea, care se revelează în ea, ci, totodată, indică într-un caz important metodologia depăşirii complete a idealismului hegelian Engels a criticat elementele idealiste nemijlocit vizibile ale definiţiei hegeliene şi prin aceasta a „pus-o pe picioare“ într-o manieră materialistă Totuşi, răsturnarea critică s-a realizat doar nemijlocit Engels a scăpat din vedere faptul că Hegel atribuie, datorită sistemului său, o importanţă lo- gicizant exagerată categoriei de necesitate, că de aceea, el nu a sesizat specificul particular, privilegiat şi din punct de vedere categorial al realităţii însăşi şi că, din acest motiv, nu a putut întreprinde o cercetare a raportului libertăţii cu modalitatea totală a realităţii însă deoarece singurul drum sigur care conduce de la dialectica hegeliană la cea materialistă constă — aşa cum a şi fost în majoritatea cazurilor practica filozofică a lui Marx şi cea a lui Engels — în cercetarea critico-ontologică nepreconcepută a oricărei texturi dialectice pe baza stărilor de lucruri subiacente ei, a trebuit ca insuficienţa simplei „răsturnări materialiste“ a filozofiei hegeliene şi a idealismului în general să fie arătată clar în legătură cu un pasaj atît de popular şi cu o putere de influenţare atît de mare Cu excepţia acestei lipse metodologice, Engels a înţeles cu precizie şi claritate tipul de libertate care se naşte ca atare în muncă şi pe care l-am desemnat prin „mişcarea liberă în cadrul materialului“ El afirmă în legătură cu aceasta : „Libertatea voinţei nu înseamnă, aşadar, decît capacitatea de a hotărî în cunoştinţă de cauză“ în vremea cînd a fost scrisă de Engels, această definiţie a părut pe deplin mulţumitoare pentru această treaptă a libertăţii Condiţionarea temporală a naşterii ei explică, de asemenea, de ce problematica prezentă aici, divizarea — în cadrul dezvoltării superioare posibile — a înţelegerii dobîn- dite prin muncă în ştiinţă autentică atotcuprinzătoare şi simplă manipulare tehnologică i-a scăpat din vedere lui Engels Aşa cum am arătat, această separare de drumuri este conţinută încă de la început în cunoaşterea naturii pe care o urmăreşte munca S-ar părea, totuşi, că ea şi-a pierdut actualitatea în perioada dintre Renaştere şi avîn- tul gîndirii ştiinţifice din secolul al XIX-lea în sine, tendinţa dublă a fost, desigur, întotdeauna prezentă în condiţiile existenţei unui număr redus de cunoştinţe generale ale omului primitiv asupra legităţii proceselor naturii era pe deplin firesc ca intenţiile cunoaşterii naturii să se concentreze şi să se limiteze la mica insulă a ceea ce putea fi cunoscut nemijlocit Iar atunci cînd dezvoltarea muncii a condus la apariţia ştiinţei, generalizările mai cuprinzătoare au trebuit să fie adaptate reprezentărilor ontologice — magice, mai tîrziu religioase — posibile atunci De aici s-a născut o dualitate aparent nesuprimabilă între raţionalitatea limitată, chiar dacă uneori concret superior dezvoltată, din cadrul muncii înseşi, şi utilizarea şi aplicarea cunoştinţelor pentru o cunoaştere a lumii şi orientare spre generalizările care puteau fi găsite în realitatea însăşi Să ne gîndim, de exemplu, la faptul că operaţiuni matematice relativ dezvoltate şi observaţii astronomice relativ exacte au fost puse în slujba astrologiei Această dualitate cunoaşte criza ei decisivă în vremea lui Copernic, Kepler şi Galilei Am amintit deja că în această perioadă apare la cardinalul Bellarmin limitarea principială a teoriei manipulării conştiente, „ştiinţifice“ a ştiinţei la o manipulare practică a forţelor, legilor etc cunoscute O perioadă îndelungată a domnit impresia — chiar şi pe vremea cînd a scris Engels — că această încercare ar fi fost definitiv condamnată la eşec ; înaintarea ştiinţelor moderne ale naturii, apariţia pe baza generalizării lor a unei concepţii ştiinţifice despre lume păreau să fie irezistibile De-abia la începutul secolului al XX-lea, mişcarea contrară devine din nou influentă Nu este întîmplător faptul că, aşa cum am arătat, cunoscutul pozitivist Duhem aderă conştient la viziunea lui Bellarmin şi o apreciază ca o atitudine corespunzătoare spiritului ştiinţific, opu- nînd-o lui Galilei In primul capitol am prezentat pe larg dezvoltarea deplină a acestor tendinţe în cadrul neopozi- tivismului, aşa încît aici nu trebuie să revenim la problemele particulare Din punctul de vedere al problemei care ne interesează aici constatăm că astfel se creează o situaţie paradoxală : în timp ce pe treapta primitivă caracterul nedezvoltat al muncii şi cunoaşterii a reprezentat un obstacol pentru cercetarea ontologică autentică a existenţei, astăzi tocmai dominarea naturii care se extinde nelimitat pune piedici, pe care ea însăşi le creează, unei aprofundări şi generalizări existenţiale a cunoaşterii ; aceasta trebuie să lupte pe baza propriei universalităţi practice nu cu fantasmagorii, ci cu propria-i îngustime Temeiurile hotărîtoare ale opoziţiei dintre cunoaşterea existenţei şi simpla ei manipulare, care se manifestă acum într-o formă nouă, le vom putea trata pe larg doar mai tîrziu Deocamdată trebuie să ne mulţumim cu constatarea faptului că manipularea îşi are rădăcinile, din punct de vedere material, în dezvoltarea forţelor de producţie, iar din punct de vedere ideal, în noile forme ale trebuinţei religioase, că ea nu se mai limitează doar la respingerea unei ontologii reale, ci că acţionează, de asemenea, practic împotriva dezvoltării ştiinţifice pure în cartea sa The Organization Man, sociologul american W H Whyte arată că noile forme de organizare a cercetării ştiinţifice — planificarea, munca în echipă (team work) etc — sînt în esenţa lor orientate spre tehnologie şi că aceste forme au devenit obstacole în calea cercetării autonome, productive din punct de vedere ştiinţific48 Doar în treacăt amintim că încă din anii ’20 Sinclair Lewis a semnalat cu clarviziune acest pericol în romanul său Martin Arrowsmith A trebuit să ne referim aici la acest pericol tocmai pentru că actualitatea lui face ca definiţia dată de Engels libertăţii, „capacitatea de a hotărî în cunoştinţă de cauză“, să fie pe această treaptă extrem de problematică Căci manipulării în cunoaştere — spre deosebire de vrăjitori etc — nu-i poate fi contestată în nici un caz cunoştinţa 48 W H Whyte The Organization Man, Penguin Books, Londra, p 190 ş u de cauză în condiţiile actuale, problema concretă o con stituie direcţia dată orientării acestei cunoştinţe de cauză Scopul vizat şi nu doar cunoştinţa de cauză poate oferi un criteriu real, astfel încît şi în acest caz criteriul trebuie căutat în raportul cu realitatea însăşi Orientarea spre o practicitate nemijlocită, oricît de solid ar fi ea întemeiată din punct de vedere logicist, duce, sub raport ontologic, într-un impas Am arătat anterior că structura originară a muncii cunoaşte modificări esenţiale îndată ce instituirea teleologică nu mai este orientată exclusiv spre transformarea obiectelor naturii, spre utilizarea proceselor naturale, ci trebuie să determine oamenii să îndeplinească, la rîndul lor, anumite instituiri de acest fel Această schimbare devine şi mai hotărîtă din punct de vedere calitativ atunci cînd dezvoltarea duce la aceea că omul trebuie să facă din propriul său mod de comportare, din propria sa interio- ritate obiectul instituirii teleologice Traducerea în viaţă treptată, neuniformă şi contradictorie a unor astfel de instituiri teleologice este rezultatul dezvoltării sociale Prin urmare, formele noi nu pot fi dobîndite niciodată pur şi simplu, din formele originare, nici cele complicate din cele simple, prin intermediul unei derivări mintale Nu numai că modul lor concret de manifestare din momentul respectiv este condiţionat social-istoric, dar şi formele lor generale, esenţa lor se leagă de anumite trepte ale dezvoltării sociale Aşadar, atîta timp cît încă nu cunoaştem, fie chiar şi în liniile lor cele mai generale, legităţile lor — pe care vom încerca să le schiţăm în capitolul următor, în legătură cu problemele reproducţiei —, nu putem spune nimic concret privitor la natura lor, la legătura şi opoziţia dintre diferitele trepte, la contradicţiile interioare ale diferitelor complexe etc De aceea, tratarea lor propriu-zisă ţine, de asemenea, de Etică Aici putem încerca doar — cu rezervele făcute pînă acum — să arătăm că, în pofida oricărei complicări a structurii, în pofida oricăror opoziţii calitative din obiect şi de aceea din scopul şi mijlocul instituirii teleologice, determinaţiile decisive provin totuşi, din punct de vedere genetic, din procesul muncii, că acesta — în pofida oricărei accentuări a deosebirii, care se poate transforma în opoziţie — poate servi ca model practicii sociale şi în problema libertăţii Deosebirile hotărîtoare se datoresc faptului că obiectul şi mediul realizării instituirilor teleologice devin tot mai sociale După cum ştim, aceasta nu înseamnă că ar dis- părea baza naturală, ci că orientarea exclusivă spre natură, caracteristică muncii, la care ne-am referit aici, este înlocuită de intenţii care au, sub raportul obiectului, un caracter mixt, tot mai pronunţat social Chiar dacă în cazul acestor instituiri natura este coborîtă la rangul unui simplu moment, totuşi, trebuie păstrat faţă de ea comportamentul devenit necesar în muncă La aceasta se adaugă însă un al doilea moment Procesele sociale, situaţiile sociale etc sînt într-adevăr declanşate, în ultimă instanţă, de decizii alternative ale oamenilor ; nu trebuie să uităm însă niciodată că acestea pot dobîndi o relevanţă socială doar atunci cînd declanşează serii cauzale, care se mişcă mai mult sau mai puţin independent de intenţiile existenţei lor instituite, conform legităţilor care le sînt proprii, imanente Omul care acţionează practic în societate se află deci în faţa unei a doua naturi, în raport cu care dacă vrea să o domine cu succes, trebuie să se comporte, mai ales nemijlocit, la fel ca faţă de prima natură Aceasta înseamnă că el trebuie să încerce să transforme cursul independent de conştiinţa sa al lucrurilor într-unul instituit, să-i imprime prin cunoaşterea esenţei lui pecetea voinţei sale Orice practică socială raţională trebuie să preia măcar atît din structura originară a muncii Aceasta nu e puţin, dar nici totul Căci munca se bazează în esenţă pe faptul că în natură existenţa, mişcarea etc se comportă pe deplin indiferent faţă, de deciziile noastre ; numai cunoaşterea adecvată a naturii face' posibilă dominarea ei practică Ceea ce se petrece în societate are, de asemenea, o legitate imanentă, „naturală1' şi în acest sens se mişcă tot atît de independent de alternativele noastre ca şi natura însăşi Atunci cînd omul intervine, totuşi, în acest curs prin acţiunea sa, este inevitabilă o luare de poziţie faţă de proces, acceptarea sau respingerea lui Dacă acest lucru se petrece conştient sau inconştient, cu o conştiinţă falsă sau adevărată, aceasta constituie o problemă a cărei dezbatere ar fi prematură aici Insă pentru o tratare atît de generală cum este cea pe care o putem realiza aici, acest aspect nici nu este hotă- rîtor In orice caz, în complexul practicii apare astfel un moment cu totul nou, care influenţează considerabil tocmai natura libertăţii care se manifestă aici Analizînd munca, am scos în evidenţă faptul că în cazul primei forme a ei, la care ne-am referit, atitudinea lăuntrică subiectivă nu joacă aproape nici un rol Acum însă — desigur, în sfere diferite în mod diferit —, această atitudine devine tot mai importantă Libertatea se bazează nu în ultimul rînd pe astfel de luări de poziţie faţă de procesul de ansamblu al societăţii sau cel puţin faţă de aspecte parţiale ale lui Aşadar, aici, pe baza mimcii care devine socială se naşte un nou tip de libertate, care nu mai poate fi dedus direct din munca simplă şi nu mai poate fi redus doar la mişcarea liberă în cadrul materialului Numai cîteva din determinaţiile ei esenţiale se păstrează totuşi, aşa cum am arătat, avînd însă ponderi diferite în sfere diferite ale practicii Este de la sine înţeles că instituirea teleologică, împreună cu alternativele pe care le presupune, trebuie să se conserve în esenţa ei în orice practică, în pofida tuturor modificărilor, rafinărilor sau interiorizărilor De asemenea, trecerea intimă şi inseparabilă a determinării şi libertăţii una în alta — care caracterizează instituirea teleologică — trebuie să se menţină pretutindeni Chiar dacă proporţiile se modifică într-atît încît rezultă schimbări calitative, structura fundamentală generală nu se poate transforma hotărîtor Schimbarea cea mai importantă se produce, poate, în relaţia dintre scop şi mijloc Am văzut că între ele a domnit un anume raport de contradicţie potenţială încă pe treapta cea mai primitivă, raport care, desigur, se dezvoltă atît extensiv, cît şi intensiv abia atunci cînd în obiectul instituirii scopului latura precumpănitoare nu o mai constituie transformarea naturii, ci a oamenilor Desigur, în decizia alternativă se menţine coexistenţa indestructibilă a libertăţii cu determinarea de către realitatea socială Totuşi, sub raport calitativ nu este acelaşi lucru dacă alternativa are drept conţinut doar un adevăr sau neadevăr determinabil pur cognitiv sau dacă însăşi instituirea scopului este rezultatul unor alternative de sorginte social-umană Căci este clar că, după apariţia societăţilor împărţite în clase, orice problemă generează direcţii de rezolvare diferite în funcţie de poziţia de clasă de pe care se caută răspunsul la o dilemă de viaţă Şi la fel de evident este că odată cu accentuarea tot mai puternică a socialităţii societăţii aceste alternative trebuie să dobîndească o pondere mereu mai mare Aici însă nu e posibil să analizăm concret aceste schimbări în structura instituirii scopului Simplul enunţ că aici trebuia să apară o astfel de direcţie de dezvoltare este suficient pentru a arăta că fixarea scopului nu mai poate fi analizată prin prisma criteriilor muncii simple Din cele de mai sus rezultă însă cu necesitate că contradicţiile dintre fixarea scopului şi mijloacele de realizare trebuie să se ascută corespunzător, ajungînd să determine deosebiri calitative Fireşte şi aici se va afla în prim plan întrebarea dacă mijloacele sînt adecvate realizării scopului fixat în primul rînd însă, în ce priveşte posibilitatea de a da un răspuns exact la această întrebare se manifestă o deosebire atît de mare, încît ea nu poate să nu apară de la bun început ca o deosebire calitativă Căci, în cazul instituirii lanţurilor cauzale în munca simplă este vorba de cunoaşterea unor cauzalităţi naturale a căror acţiune rămîne în sine neschimbată Problema este doar în ce măsură au fost cunoscute corect esenţa lor stabilă, variaţiile lor condiţionate natural „Materialul“ instituirilor cauzale care trebuie să fie realizate dincolo de această treaptă cu ajutorul mijloacelor are, totuşi, un caracter social, şi anume el constă în deciziile alternative posibile ale oamenilor Ca urmare, acest material este principial neomogen şi, în plus, se află într-o continuă schimbare Aceasta ar însemna un atare grad de nesiguranţă a instituirii cauzale, încît s-ar putea vorbi, pe bună dreptate, despre o deosebire calitativă faţă de munca originară însăşi Chiar există o asemenea deosebire deşi din istorie cunoaştem decizii care au depăşit cu succes această nesiguranţă în cunoaşterea mijloacelor Pe de altă parte, constatăm mereu că în cazurile mai complicate încercările moderne de a domina nesiguranţa prin metodele manipulării se dovedesc a fi extrem de problematice Şi mai importantă ni se pare problema contradicţiei posibile dintre fixarea scopului şi acţiunea de durată a mijloacelor Aici apare o problemă socială atît de importantă, încît ea a cunoscut de timpuriu o tratare filozofică generală şi a rămas, s-ar putea spune, neîntrerupt pe ordinea de zi a gîndirii Atît empiriştii practicii sociale, cît şi criticii ei moralişti se văd siliţi în acest caz să se confrunte cu contradicţia menţionată Fără să ne putem referi aici la probleme particulare concrete, ceea ce, de asemenea, va fi posibil doar în Etică, trebuie să evidenţiem încă o dată măcar primatul teoretic al considerării ontologice a practicii sociale atît faţă de empirismul prac- ticist, cît şi faţă de moralizarea abstractă Istoria ne arată adesea, pe de o parte, că mijloace care păreau adecvate raţional anumitor obiective eşuează „pe neaşteptate4' total, catastrofal, iar pe de altă parte că este imposibil chiar din punctul de vedere al unei etici adevărate — să se stabilească a priori o tabelă raţională a mijloacelor permise şi nepermise Respingerea celor două extreme false nu se poate realiza decît din perspectiva unei concepţii pentru care mobilurile morale, etice etc ale omului apar ca momente reale ale existenţei sociale, care devin întotdeauna mai mult sau mai puţin efectiv active în cadrul unor complexe sociale pline de contradicţii, însă unitare în conţinutul lor contradictoriu, dar care constituie permanent părţi componente reale ale practicii sociale, ele jucînd, datorită acestei naturi a lor, un rol hotărîtor în faptul că un anumit mijloc (un anumit mod de influenţare a oamenilor pentru a rezolva astfel sau altminteri alternativele lor) este adecvat sau neadecvat pentru atingerea unui scop, este corect sau reprobabil Pentru ca o astfel de determinate provizorie — şi necesarmente foarte abstractă în virtutea caracterului ei provizoriu — să nu dea naştere la neînţelegeri, trebuie să adăugăm ceea ce rezultă cu necesitate din expunerea noastră de pînă acum, şi anume că realitatea ontologică a comportării etice etc nu înseamnă în nici un caz atît de mult încît recunoaşterea ei să poată epuiza esenţa acestei comportări Dimpotrivă Realitatea socială a comportării etice este determinată nu în ultimul rînd de legătura ei cu cutare sau cutare din valorile produse de dezvoltarea socială, de felul în care depinde în mod real de conservarea, perenitatea etc acestora Desigur, dacă acest moment ar fi în mod nepermis absolutizat, s-ar ajunge la o concepţie idealistă despre procesul social- istoric ; dacă acest moment ar fi pur şi simplu negat, s-ar ajunge la acea abandonare a conceptelor care este inevitabilă în orice „politică a realului“ practicistă, chiar atunci cînd în vorbe se revendică de la Marx Prin urmare, chiar şi în această abordare, prin forţa împrejurărilor încă foarte abstract generală, trebuie să ţinem seama de faptul că importanţa aici evidentă şi crescîndă a deciziilor subiective în cadrul alternativelor este în primul rînd un fenomen social Prin aceasta nu este relativizată în mod subiectivist obiectivitatea procesului de dezvoltare — aceasta este doar o formă de manifestare condiţionată social a nemijlocirii lui —, ci procesul obiectiv însuşi, datorită dezvoltării lui, stabileşte sarcini a căror realizare poate fi declanşată şi menţinută doar prin această importanţă crescîndă a deciziilor subiective Dar toate valorizările, care se manifestă prin astfel de decizii subiective, sînt ancorate în obiectivitatea socială a valorilor, în importanţa acestora pentru dezvoltarea obiectivă a speciei umane, iar atît caracterul valoros sau ne- valoros al acestor valorizări, cît şi intensitatea şi durata acţiunii lor sînt, în ultimă instanţă, rezultate ale acestui proces social-obiectiv Nu este greu de sesizat cît de mare e distanţa dintre structurile acţiunii care se nasc astfel şi cele ale muncii simple Cu toate acestea, oricine priveşte lucrurile obiectiv va vedea că — pe plan ontologic — germeni, desigur doar germeni, ai acestor conflicte şi contradicţii sînt prezenţi încă în cel mai simplu raport scop-mijloc Faptul că actualizarea social-istorică a acestor germeni generează şi complexe de probleme care sînt totalmente noi sub raport calitativ îl poate surprinde doar pe acela care nu concepe istoria ca o realitate ontologică a existenţei sociale şi de aceea fie că ipostaziază valorile în entităţi „atemporale“, pur spirituale, fie că vede în ele reflexe pur subiective ale unor procese obiective care nu pot fi influenţate de practica umană Situaţia este foarte asemănătoare şi în ceea ce priveşte efectele pe care le are munca asupra celui care o efectuează Şi în acest caz, deosebirile pot să fie şi trebuie să fie foarte importante ; totuşi, principalul din esenţa acestui proces se menţine chiar şi în condiţiile celor mai mari schimbări concrete Desigur, avem în vedere influenţele pe care munca le exercită asupra omului însuşi care munceşte ; necesitatea de a fi stăpîn pe sine, necesitatea luptei permanente împotriva propriilor instincte, afecte etc Ne-am mai referit la această problemă, dar aici trebuie să repetăm, accentuînd în mod deosebit, că omul a devenit om tocmai în această luptă, datorită acestei lupte împotriva alcătuirii sale naturale şi că dezvoltarea sa superioară, desăvîrşirea sa se poate realiza numai pe această cale şi numai cu aceste mijloace Nu este întîmplător că încă morala popoarelor primitive pune această problemă în centrul comportării umane cuvenite Tot atît de puţin întîmplător este şi faptul că orice mare filozofie morală, începînd cu Socrate, stoicii şi Epicur pînă la gînditori atît de diferiţi ca Spinoza şi Kant, a fost confruntată neîncetat cu această problemă ca problema centrală a comportamentului autentic uman Desigur, în munca însăşi este vorba doar de o problemă de finalitate : ea poate avea rezultatele dorite, poate produce valori de întrebuinţare, ceva util doar atunci cînd, in procesul muncii, această autodepăşire a subiectului se realizează permanent ; aşa stau lucrurile şi în cazul oricărui alt obiectiv practic Numai că acest fapt putea să mai fie conceput doar ca o similitudine pur formală în cadrul practicii Totuşi, chiar şi în munca însăşi este vorba de mult mai mult Indiferent de gradul în care cel care efectuează munca este conştient de acest lucru, în cadrul acestui proces el se produce pe sine ca membru al genului uman şi prin aceasta genul uman însuşi S-ar putea spune chiar că drumul spinos al autodepăşirii, care merge de la determinarea instinctuală naturală pînă la autodominarea conştientă, este singurul drum real către libertatea umană reală Se poate discuta în contradictoriu despre proporţiile posibilităţii de a realiza deciziile umane în natură şi societate, se poate aprecia oricît de mult momentul determinării în cazul oricărei instituiri a scopului, în cazul rezolvării unei alternative ; dar dobîndirea dominaţiei de sine, a dominaţiei asupra propriei fiinţe, iniţial pur organică, este cu siguranţă un act de libertate, unul din fundamentele libertăţii pentru viaţa omului Aici se întîlnesc sferele de probleme ale genericităţii (Gattungs- măssigkeit) în existenţa şi în libertatea umană : depăşirea muţeniei pur organice a genului, continuarea acestui proces prin apariţia limbajului articulat şi a genului care se dezvoltă, a omului care devine fiinţă socială reprezintă — din punct de vedere ontologic-genetic — un act identic cu actul naşterii libertăţii Existenţialiştii îşi închipuie că salvează libertatea la nivelul gîndirii şi că o ridică la un nivel superior dacă susţin că situaţia omului este de „a fi aruncat“ (Geworfenheit) în libertate, că el este „condamnat“ la libertate  In realitate, orice libertate care nu îşi are rădăcinile în socialitatea omului, care nu se dezvoltă, fie şi în salturi, din aceasta este, desigur, o fantomă Dacă omul nu s-ar fi autocreat în muncă, prin muncă, ca fiinţă generică socială, dacă libertatea nu ar fi rodul activităţii lui proprii, al autodepăşirii sale ca natură pur organică, nu ar putea exista libertate reală Că libertatea cîştigată în munca originară trebuie să fi fost doar o libertate primitivă, limitată nu schimbă cu nimic faptul că libertatea spirituală, cea mai înaltă formă de libertate, trebuie cucerită cu aceleaşi metode ca şi cea proprie muncii iniţiale, că rezultatul are, în ultimă instanţă — chiar şi pe treapta atît de înaltă a conştiinţei — acelaşi conţinut : dominaţia individului generic (gattungsmăssig) asupra singularităţii sale pur naturale, particulare Credem că în acest sens munca poate fi realmente concepută ca model al oricărei libertăţi Cu aceste consideraţii — şi chiar înaintea lor, prin indicarea formelor de manifestare superioare ale practicii umane — am depăşit cadrul muncii în sensul pe care l-am avansat aici A trebuit să procedăm astfel deoarece munca în acest sens, ca simplă producătoare de valori de întrebuinţare, este într-adevăr începutul genetic al umanizării omului, dar conţine în oricare din momentele ei tendinţe reale care transcend cu mult, în mod necesar, această situaţie iniţială Deşi această situaţie iniţială a muncii este totuşi o realitate istorică, a cărei constituire şi edificare au avut nevoie de perioade de timp care par infinite, am numit, pe bună dreptate, abordarea noastră o abstracţie, o abstracţie raţională, în sensul lui Marx E vorba de faptul că am făcut întotdeauna abstracţie în mod conştient de ambianţa socială care se naşte odată cu munca, pentru a putea să desprindem determinaţiile muncii înseşi cu maximum de puritate posibilă Se înţelege că acest lucru nu a fost posibil * fără să arătăm mereu înrudirile şi opoziţiile muncii în raport cu complexele sociale superioare Credem a fi atins punctul în care această abstracţie trebuie şi poate să fie suprimată definitiv, în care putem trece la analiza dinamicii fundamentale a societăţii, la procesul ei de reproducţie Acesta va fi conţinutul capitolului următor Capitolul II REPRODUCŢIA Problemele generale ale reproducţiei încă în capitolul precedent ám arătat că prin analiza muncii ca atare am ajuns la o abstracţie de un grad destul de înalt Căci munca, în calitate de categorie dezvoltată a existenţei sociale, poate să-şi dobîndească existenţa ei reală şi adecvată numai în cadrul unui complex social care se desfăşoară şi se reproduce procesual Pe de altă parte, această abstracţie era inevitabilă, întrucît munca prezintă pentru specificul existenţei sociale o importanţă fundamentală, ea stînd la baza tuturor determinaţiilor acesteia Ca atare, orice fenomen social presupune — nemijlocit sau mijlocit, eventual într-un mod foarte mijlocit — munca, împreună cu toate consecinţele ei ontologice Această situaţie contradictorie a avut de asemenea drept urmare faptul că, în multe puncte, analiza făcută de noi muncii a trebuit — în ciuda abstractizării metodologice necesare — să depăşească sau, cel puţin, să trimită dincolo de munca izolată abstract-artificial Numai pe baza unor astfel de cercetări am ajuns să tratăm munca, în calitate de bază ontologică a existenţei sociale, în locul ei corespunzător, şi anume în conexiunea totalităţii sociale, în cadrul interacţiunii complexelor din a căror acţiune şi contraacţiune ia naştere şi se impune această totalitate Una din concluziile cele mai importante ale expunerii noastre a fost că actele muncii trimit în mod necesar şi continuu dincolo de ele în timp ce tendinţele de reproducţie ale vieţii organice la nivelul individului şi la cel al speciei sînt reproducţie în sens restrîns, specific, adică reproducţia procesului de viaţă care constituie existenţa biologică a unei fiinţe, în timp ce aici, de obicei, numai schimbările radicale ale lumii înconjurătoare duc la o modificare radicală a acestor procese, reproducţia în existenţa socială este determinată în esenţă atît de transformări interne cît şi de cele externe Nu trebuie să ne inducă în eroare faptul că diferitele etape ale stadiului iniţial al dezvoltării sociale au durat adesea zeci de mii de ani Căci în cadrul lor au avut loc permanent transformări — fie ele chiar minime — ale uneltelor sau ale procesului de muncă, cu consecinţe care în anumite puncte nodale s-au dovedit a fi salturi, transformări calitative Baza obiectiv ontologică a acestor transformări care au o tendinţă — deşi adesea neuniformă — orientată global înainte, constă în aceea că munca instituită teleologic conştient conţine în sine de la bun început posibilitatea (dynamis-ul) de a produce mai mult decît este necesar pentru reproducţia vieţii celui care o efectuează Datorită faptului că munca duce în mod necesar la confecţionarea uneltelor, la folosirea forţelor naturale (producerea focului, domesticirea animalelor etc ), pe anumite trepte ale dezvoltării se ivesc acele puncte nodale care transformă calitativ structura şi dinamica diferitelor societăţi Această însuşire a muncii de a depăşi prin rezultatele ei propria reproducţie a celui care o efectuează produce baza obiectivă pentru apariţia sclavagismului, înainte de care exista doar alternativa uciderii sau adoptării duşmanului prins De aici porneşte drumul care, trccînd prin diferite etape, duce la capitalism, unde această valoare de întrebuinţare a forţei de muncă constituie baza întregului sistem Chiar dacă anumite teorii încearcă o anumită sfială ideologică faţă de termenul de supramuncă, imperiul libertăţii în socialism, posibilitatea timpului liber folosit în mod inteligent are la bază totuşi această caracteristică fundamentală a muncii de a produce mai mult decît este necesar propriei reproducţii a muncitorului Una din cele mai importante transformări de care vorbeam mai sus este dezvoltarea diviziunii muncii Aceasta este dată într-o anumită măsură odată cu munca însăşi şi creşte în mod organic necesar din ea Astăzi ştim că o formă a diviziunii muncii, şi anume cooperarea, apare pe treptele cele mai timpurii ale dezvoltării ; să amintim cazul, menţionat deja, al vînătorii la începutul epocii de piatră Simpla existenţă a cooperării, chiar dacă la un nivel foarte scăzut, face ca din munca să ia naştere o altă determinaţie de o importanţă decisivă a existenţei sociale, şi anume comunicarea precisă dintre oamenii reuniţi pentru o activitate : limba Despre aceasta vom vorbi ceva mai departe ; acum trebuie subliniat doar faptul că ea este un instrument pentru fixarea cunoştinţelor dobîndite şi pentru exprimarea într-un mod tot mai accentuat multilateral a esenţei obiectelor existente, un instrument pentru comunicarea modurilor umane de raportare, multiple şi schimbătoare faţă de aceste obiecte, în opoziţie cu semnalele pe care şi le dau animalele, adesea exacte, şi care redau aceleaşi raporturi fixe, ce revin mereu într-o situaţie de viaţă importantă Ele semnalizează, de pildă, existenţa unui pericol (apropierea unor păsări de pradă) şi au drept urmare moduri de comportare stabile, cum ar fi acela de a se ascunde, în timp ce limba, chiar pe treapta ei cea mai primitivă, a făcut posibile astfel de construcţii : „vine un mamut !“ sau „nu vă fie teamă !“ ş a m d In această primă etapă a cercetărilor, ne interesează limba (la început, alături de gesticulaţie, mai tîrziu însă depăşind-o cu mult pe aceasta) ca organul cel mai important al instituirilor teleologice, la care inevitabil ne-am tot referit in analiza făcută muncii, dar care acolo nu puteau fi tratate într-un mod corespunzător Avem în vedere acele instituiri teleologice care nu au drept scop transformarea, folosirea etc a unui obiect din natură, ci de a-i determina pe ceilalţi oameni să realizeze la rîndul lor instituirea teleologică dorită de subiectul care o exprimă Este cît se poate de clar că un astfel de mijloc de comunicare este indispensabil pentru orice tip de diviziune a muncii Indiferent dacă este vorba de cooperare în general sau de colaborare pentru producerea sau întrebuinţarea unei unelte etc , astfel de comunicări sînt întotdeauna absolut necesare, şi anume cu atît mai mult cu cît mai dezvoltată este munca şi cooperarea De aceea, limba se dezvoltă în mod necesar tot mai mult odată cu munca, cu diviziunea muncii şi cu cooperarea, ea devine tot mai bogată, mai flexibilă şi mai nuanţată pentru a putea comunica noile obiecte şi relaţii care iau naştere aici Prin urmare, dominaţia crescîndă a omului asupra naturii se exprimă nemijlocit şi în numărul obiectelor şi relaţiilor pe care el este în stare să le denumească In aceasta îşi are originea veneraţia magică faţă de numele oamenilor, lucrurilor şi relaţiilor Aici însă iese la iveală în mod obiectiv ceva şi mai important pentru noi, şi anume faptul ontologic că toate acţiunile, relaţiile etc — oricît de simple ar părea ele la prima vedere — sînt întotdeauna corelaţii de complexe, ale căror elemente pot dobîndi o funcţionalitate reală numai ca părţi componente ale complexului din care fac parte Faptul că omul, chiar ca fiinţă biologică, este un complex, nu mai are nevoie de nici o explicaţie De asemenea, este absolut evident că limba are şi ea, în mod necesar, un caracter de complex Orice cu- vînt poate avea o semnificaţie general comunicabilă numai în cadrul limbii din care face parte, iar pentru oricine care nu cunoaşte limba respectivă, el este un sunet lipsit de semnificaţie Nu este o întîmplare că unele popoare primitive îi considerau pe străini „muţi“, incapabili de comunicare Nu încape nici o îndoială, de asemenea, că diviziunea muncii constituie deopotrivă un complex ; actele individuale, activităţile etc pot avea un sens numai în cadrul procesului la care participă Asupra faptului dacă ele sînt corecte sau greşite poate decide înainte de toate funcţia pe care acestea o au de îndeplinit în acest complex Şi este de asemenea limpede că diferitele grupuri — permanente sau ocazionale — care rezultă din, diviziunea muncii, nu pot exista şi acţiona în mod independent unul de celălalt, fără să intre în relaţii reciproce Aşadar, chiar pe treptele cele mai primitive, existenţa socială reprezintă un complex de complexe în cadrul căruia se exercită permanent o interacţiune, atît între* complexele-părţi cît şi între complexul în ansamblu, şi părţile sale De aici rezultă procesul de reproducţie al respectivului complex în ansamblu, astfel încît complexele- părţi se reproduc de asemenea în calitate de complexe — desigur, doar relativ independente — reproducţia întregului constituind însă pretutindeni în acest sistem; multiplu de interacţiuni momentul predominant Diviziunea muncii a avut iniţial la bază diferenţierea biologică a membrilor unui grup uman Retragerea graniţelor naturii ca urmare a socializării tot mai accentuate a existenţei sociale se manifestă înainte de toate în aceea că acest principiu al diferenţierii biologice naturale include tot mai mult momente ale socialului, acesta dobîndind treptat rolul principal, în timp ce momentele biologice trec pe un plan secund Acest lucru este vizibil, de pildă, în rolul pe care sexul îl joacă în diviziunea socială a muncii Engels arată că poziţia femeii în viaţa socială (matriarhatul etc ) s-a schimbat datorită faptului că creşterea avuţiei acordă funcţiilor economice ale bărbatului o mai mare pondere decît celor ale femeii, exact invers decît se prezentau lucrurile pe treptele mai primitive ale dezvoltării1 Prin urmare rezultă — fapt confirmat de toate cercetările mai noi din domeniul etnografiei — că structura socială care a luat naştere pe respectiva treaptă de dezvoltare este cea care a determinat formele unui raport biologic atît de elementar, cum este cel sexual Acest lucru este valabil pentru toate domeniile Să ne oprim, de exemplu, la raportul dintre bătrîni şi tineri La prima vedere, el pare să aibă un caracter biologic ; în realitate însă, bătrînii îşi datorează poziţia lor autoritară experienţelor care au putut fi acumulate într-o perioadă mai lungă ; cum aceste experienţe decurg din activitatea socială, înainte de toate din muncă (în sensul cel mai larg al cuvîntului), cum natura constituie în acest proces doar terenul muncii (vînatul — vînă- toarea), această viaţă mai lungă nu este altceva decît baza biologică pentru acumularea unor experienţe de viaţă importante din punct de vedere social (Această poziţie autoritară a bătrînilor dispare tot mai mult, treptat, pe măsură ce experienţele hotărîtoare din punct de vedere social nu mai sînt acumulate doar empiric şi păstrate în memorie, ci sînt derivate din generalizări ) Consecinţele diviziunii muncii merg însă mult mai departe, ele dînd naştere unor acţiuni şi relaţii pur sociale Să amintim aici în primul rînd efectele acelor acte teleologice care urmăresc să mobilizeze voinţa celorlalţi oameni pentru realizarea anumitor instituiri teleologice Pentru ca ele să poată funcţiona în mod eficace, încă pe treptele primitive, este necesară cunoaşterea oamenilor a căror voinţă trebuie pusă în mişcare, în aceeaşi măsură în care instituirile muncii, aceasta considerată în sens restrîns, necesită cunoaşterea obiectelor, forţelor naturale etc, vizate Această cunoaştere depăşeşte, desigur, nivelul pur biologic, ea avînd un caracter social Valorile care iau naştere aici, cum ar fi cunoaşterea omului, puterea de persuasiune, abilitatea, şiretenia etc , extind la rîndul lor cercul valorilor şi valorizărilor tot mai pur sociale în cazul în care grupul respectiv este atît de evoluat încît cunoaşte un tip de disciplină, socialitatea sa dobîndeşte — într-o măsură mai mare sau mai mică — un caracter instituţional, aşadar un caracter social şi mai pregnant Desigur, aici nu putem nici măcar schiţa drumul pe care diviziunea muncii l-a parcurs de la apariţia ei pînă la forma ei contemporană, extrem de diferenţiată Ceea ce putem face aici este doar de a arăta pe scurt că diviziunea tehnică a muncii, care se manifestă tot mai evident pe treptele superioare, provine din diviziunea socială a muncii, ea fiind — luînd în considerare toate interacţiunile existente — în primul rînd o consecinţă, nu o cauză (Desigur, în cadrul unei diviziuni a muncii fixate deja din punct de vedere social, o schimbare tehnică poate constitui punctul de plecare pentru o nouă regrupare concretă a diviziunii muncii ) Diviziunea muncii începe în momentul în care îndeletnicirile individuale se autonomizează ca meserii Acest lucru a însemnat un progres uriaş din punct de vedere economic şi tehnic, dar să nu uităm că diferenţierea meseriilor are drept premisă socială faptul că în toate domeniile producţiei de mijloace necesare traiului, oricine poate să-şi asigure subzistenţa (să se reproducă) fără ca el însuşi să fi produs toate aceste mijloace Această diviziune a muncii apare relativ timpuriu ; să ne gîndim de pildă la meseriaşii satelor orientale aflate pe treapta comunismului primitiv Dar chiar şi formele mai complexe ale acestei diferenţieri sociale (breslele) duc doar la detaşarea diferitelor domenii particulare ale muncii în calitate de complexe închise în sine şi nu la diviziunea unei activităţi în diferite operaţii particulare Abia în cadrul manufacturii procesul muncii ca atare este descompus, divizat, şi aici doar întrucît legarea ocupaţiei exercitate timp de o viaţă de un anumit moment al procesului de muncă duce la o virtuozitate neobişnuită în realizarea acestuia Divi- ziunea muncii propriu-zise, determinată de tehnologie, începe abia cu introducerea maşinii Acest proces de transformare a biologicului în social, suprapunerea existenţei sociale peste cea biologică, dominată, poate fi urmărit oricît de departe Considerăm însă că aici, unde este vorba doar de probleme ontologice de principiu, acest şir de dezvoltări adiacente poate fi întrerupt Dezvoltarea diviziunii muncii dă naştere prin propria ei dinamică spontană de dezvoltare unor categorii cu caracter social tot mai pregnant Ne referim la schimbul de mărfuri şi la raportul economic al valorii (Wertverhältnis) care acţionează în acest schimb Şi ia- tă-ne ajunşi la punctul în care Marx îşi începe analiza reproducţiei sociale Pe bună dreptate, căci el cercetează în primul rînd economia capitalismului, formaţiune devenită preponderent socială, iar punctul de plecare — cel mai favorabil din punct de vedere ontologic — pentru analiza acestei formaţiuni îl constituie marfa (ca raport), la fel cum în consideraţiile noastre referitoare la existenţa socială, în general, acest punct de plecare îl constituie munca Marfa ca raport presupune deja existenţa unei diviziuni a muncii relativ evoluată Schimbul — chiar atunci cînd este vorba, după cum arată Marx, la început doar de un schimb, mai mult sau mai puţin întîmplător, între mici comunităţi şi nu între membrii lor — înseamnă, pe de o parte, că anumite valori de întrebuinţare sînt produse peste nevoile nemijlocite ale producătorilor lor şi că, pe de altă parte, aceşti producători au nevoie de produse pe care nu le pot realiza prin munca proprie Ambele fapte indică un anumit nivel de dezvoltare al diviziunii muncii în cadrul comunităţilor : ele arată că anumiţi oameni s-au specializat în anumite munci, ceea ce presupune în mod necesar că alţi oameni trebuie să efectueze acele activităţi care sînt indispensabile pentru conservarea şi reproducţia vieţii celorlalţi Această diferenţiere se accentuează, desigur, atunci cînd schimbul de mărfuri apare în cadrul unei comunităţi, cel puţin în calitate de mijloc pentru completarea produselor strict necesare subzistenţei Transformarea produselor muncii în marfă constituie aşadar o treaptă superioară de socia- litate, de dominare a societăţii de către categorii dinamice de natură tot mai socială, tot mai puţin naturală Această dinamică poate fi urmărită în modul în care din muncă, din dezvoltarea ei imanent necesară rezultă o diviziune a muncii tot mai cuprinzătoare, tot mai ramificată şi, respectiv, în modul în care dezvoltarea diviziunii muncii acţionează asupra circulaţiei mărfurilor iar această circulaţie acţionează din nou, la rîndul ei, în aceeaşi direcţie, asupra diviziunii muncii Prin urmare, chiar la nivelul acestor categorii extrem de simple şi de fundamentale ale vieţii economico-sociale pot fi sesizate tendinţele lor imanente, şi anume faptul că ele nu sînt numai reproduse în mod permanent, dar că această reproducţie are o tendinţă imanentă de creştere, de trecere în forme superioare ale existenţei economico-sociale Desigur, aici este necesar să reţinem cursul contradictoriu, dialectic, care caracterizează această dezvoltare Pe de o parte, observăm un proces aparent irezistibil care acţionează la nivelul muncii însăşi în direcţia unei dezvoltări continue Această tendinţă, chiar dacă se iveşte nemijlocit în munca concretă nu se limitează însă cu efectele ei la simpla corectare a punctelor iniţiale de plecare ale respectivei munci, ci influenţează însuşi procesul muncii, reuşind cîteodată chiar să-l transforme radical, diviziunea socială a muncii acţionînd astfel în direcţia includerii economiei producătoare de mijloace necesare nemijlocit traiului în circulaţia mărfurilor, a transformării treptate a acesteia din urmă în formă dominantă a reproducţiei sociale Oricît de irezistibilă ar fi această tendinţă în ce priveşte direcţia şi continuitatea ei istorică universală, etapele ei — care pot, eventual, să dureze sute sau chiar mii de ani —• sînt modificate, favorizate sau frînate de către structura, posibilităţile de dezvoltare ale complexelor din care ele fac parte în mod concret Mai tîrziu vom vorbi mai în detaliu despre această problemă, care prezintă de altfel o importanţă hotărî- toare în ce priveşte tipul posibilităţilor reproducţiei şi direcţiile acesteia în cadrul diferitelor formaţiuni economice în acest moment al expunerii noastre este suficientă constatarea acestei divergenţe care, în anumite condiţii, se poate adînci pînă la opoziţie, la contradicţie Pentru a pune în lumină mai bine fundalul filozofic- ontologic al problemei noastre, să observăm doar că starea de lucruri dialectică tratată de Hegel, şi anume apariţia contradicţiei (Widerspruch) şi a opoziţiei (Gegensatz) din adîncirea unei simple deosebiri, a unei eterogenităţi existenţiale, constituie baza ontologică a faptului pe care îl cercetăm aici Nu spunem nimic nou cititorilor noştri dezvăluind neuniformitatea necesară a dezvoltării, ca expresie fenomenală a acestei contradicţii dintre tendinţa generală irezistibilă şi piedicile, modificările etc legate de realizarea ei Necesitatea cu care dezvoltarea diviziunii muncii duce la circulaţia mărfurilor şi, odată cu aceasta, la valoare în calitate de regulator al oricărei activităţi economice joaca un rol important în procesul descris aici al socializării tot mai intense a existenţei sociale, în reproducţia continuă a acesteia pe o treaptă tot mai înaltă de sociali- tate Am vorbit deja despre caracterul pur social al valorii de schimb, care reglează schimbul şi ştim de la Marx că existenţa şi acţiunea ei nu are nimic de-a face cu existenţa fizică, chimică sau biologică Totuşi, încă de aici reiese că în pura socialitate a acestei categorii nu este conţinut nici un fel de spiritualism social : întotdeauna poate fi vorba doar de o retragere a graniţelor naturii şi niciodată de o dispariţie a naturalului Valoarea de schimb este o categorie pur socială, dar ştim că ea poate deveni reală numai într-o conexiune inseparabila cu valoarea de întrebuinţare Dimpotrivă, valoarea de întrebuinţare este un dat natural transformat social» Aşadar, întrucît valoarea de schimb se poate realiza numai intr-un iraport de reflexie (Retfleadonsverhältnis) cu valoarea de întrebuinţare, acest raport leagă valoarea de schimb de baza naturală generală a socialităţii Prin aceasta nu este cîtuşi de puţin diminuată importanţa marelui progres pe care îl reprezintă socializarea, apariţia, generalizarea şi impunerea ca dominantă a acelui contact dintre oameni care este mijlocit de către valoarea de schimb, devenită pur socială Dimpotrivă, tocmai datorită acestei mijlociri în praxisul oamenilor apar relaţii sociale extrem de importante, aceste relaţii devenind şi mai accentuat sociale prin conştientizarea lor Cu cît mai mult se generalizează valoarea de schimbr cu atît mai clar, mai sigur, timpul de muncă socialmente necesar apare drept fundamentul economic al mărimii ei în felul acesta timpul de muncă individual, pe care îl necesită confecţionarea unui produs, primeşte o determinate care depăşeşte ceea ce este dat de la natură, în stadiile primitive ale muncii, lucrul cel mai important era apariţia produsului în sine, timpul necesar producerii sale jucînd un rol secundar Chiar şi diferenţa dintre- randamentele individuale de muncă îşi are originea în particularităţile biologice (şi psihice) ale indivizilor ; abia pe o anumită treaptă a producţiei şi schimbului apare timpul de muncă socialmente necesar în calitate de categorie socială de sine stătătoare Această categorie nu poate avea, ca atare, ceva analog în' nici una din formele de existenţă precedente, cu toate că şi ea îşi are originea din punct de vedere ontologic tot în existenţa naturală, mai precis în deplina independenţă a timpului de orice mod de a reacţiona faţă de el, adică în obiectivitatea pură a acestuia Iată de ce timpul de muncă socialmente necesar poate deveni fundamentul circulaţiei mărfurilor care se dezvoltă treptat, al schimbului de mărfuri, al tuturor relaţiilor social-economice Faptul că el se manifestă abia în circulaţia mărfurilor, că numai de atunci el este utilizat în mod conştient nu înseamnă că el există doar în raportul de schimb Desigur, valoarea de întrebuinţare şi valoarea de schimb sînt una faţă de alta forme obiectuale eterogene, dar socialitatea producţiei realizează un proces permanent de transformări reciproce ale uneia în cealaltă Atunci cînd, de pildă, un capitalist angajează muncitori în vederea producţiei, el cumpără (ca orice cumpărător) valoare de întrebuinţare, în cazul de faţă forţa de muncă, care are însuşirea de a produce mai mult decît ceea ce este necesar pentru reproducţia ei, însuşire care determină tocmai valoarea ei de schimb Abia realizarea muncii în cadrul timpului de muncă socialmente necesar face posibil ca produsele care apar aici (care sînt deopotrivă valori de întrebuinţare) să conţină la rîndul lor o valoare de schimb în care este inclus produsul specific al valorii de întrebuinţare a forţei de muncă sub forma plusvalorii Nu este sarcina noastră de a descrie în detaliu acest proces ; aici a fost necesar doar să prezentăm faptul că relaţiile economice dintre oameni sînt reglementate de timpul de muncă socialmente necesar Aici se manifestă totodată faptul că socializarea producţiei prin circulaţia mărfurilor, în ciuda formelor ei fenomenale în mod necesar contradictorii, este vehiculul obiectiv al progresului socialităţii Marx spune : „Cu cît societatea are nevoie de mai puţin timp pentru a produce grîu, vite etc , cu atît mai mult timp cîştigă ea pentru alte activităţi productive de ordin material sau spiritual Atît la individ cît şi la societate omni- lateralitatea dezvoltării, a consumului şi a activităţii de pinde de economisirea timpului Orice economie se reduce, în ultimă analiză, la economisirea timpului“ 2 Acest caracter social general al timpului de muncă socialmente necesar, în calitate de regulator al oricărei producţii social-economice, apare în capitalism într-o formă reificat-fetişizată şi este considerat, tocmai din acest motiv, drept o caracteristică specifică a acestei formaţiuni însă Marx acordă o mare importanţă reliefării faptului că aici este vorba de o caracteristică generală a reproducţiei sociale în genere, care apare, desigur, în mod diferit în diferitele formaţiuni sociale, la diferite nivele ale con- ştienţei parţiale sau ale simplei spontaneităţi Marx îşi începe analiza pornind de la Robinson, despre care spune că : „Nevoia însăşi îl sileşte să-şi împartă cu rigurozitate timpul de muncă între diferitele sale funcţii“ situaţie în care satisfacerea respectivei nevoi depinde de condiţiile obiective şi subiective, iar aceste funcţii, cu toate diferenţele calitative, „nu sînt decît diferite feluri de muncă omenească“ Şi mai interesante sînt observaţiile lui Marx asupra economiei feudale şi asupra gospodăriei unei familii de ţărani care produce pentru nevoile ei proprii în economia feudală, cea mai importantă caracteristică socială este dependenţa personală, munca îmbrăcînd forma marfă doar în situaţii excepţionale ; cu toate acestea, munca de clacă „se măsoară, ca şi munca producătoare de mărfuri, cu ajutorul timpului“ Nici în familia ţărănească patriarhală condiţiile diviziunii muncii nu sînt determinate în mod nemijlocit de circulaţia mărfurilor „Dar cheltuirea forţelor de muncă individuale, măsurată cu ajutorul duratei în timp, apare aici de la început ca determinare socială a muncilor înseşi, pentru că forţele de muncă individuale funcţionează aici de la început numai ca organe ale forţei de muncă totale ale familiei“ în încheiere, el caracterizează modul în care s-ar prezenta această situaţie în socialism : „Timpul de muncă ar juca deci un rol dublu Pe de o parte, repartizarea lui socială planică reglementează proporţia justă dintre diferitele funcţii ale muncii şi diferitele trebuinţe Pe de altă parte, timpul de muncă serveşte ca măsură a părţii individuale a producătorilor în munca totală, prin urmare şi a părţii din produsul total care urmează să fie consumată individual Relaţiile sociale ale oamenilor faţă de munca lor şi faţă de produsele muncii lor rămîn aici clare, şi simple, atît în producţie cît şi în repartiţie“ 3 Această scurtă confruntare a unor forme diferite de reproducţie socială implică mult mai mult decît o simplă polemică împotriva unei fetişizări reificatoare Pe de o parte, ea ne arată modul în care anumite tendinţe legice care decurg din esenţa lucrurilor se impun în mod necesar în cele mai diverse condiţii obiective şi subiective, în reproducţia existenţei sociale Pe de altă parte, este clar că, deşi acest principiu regulator al producţiei se impune, ce-i drept, în cele mai variate condiţii, el este totuşi întotdeauna dependent de relaţiile sociale concrete dintre oameni, fiind astfel, de asemenea, întotdeauna o expresie concretă a nivelului respectiv al reproducţiei Orice încercare de a transpune structura concretă a unei realizări care a avut loc în condiţii concrete într-o altă realizare duce la falsificarea formelor fenomenale — necesare din punct de vedere obiectiv şi foarte eficace — ceea ce poate avea eventual consecinţe practic-economice însemnate Este cazul, de pildă, al multor meşteşugari din secolul al XIX-lea care nu au recunoscut din vreme acţiunea timpului de muncă socialmente necesar în capitalism şi, ca atare, au pierit din cauza caracterului obiectiv al acestuia Să observăm aici doar faptul că în formaţiunile anterioare, atunci cînd funcţionau normal, (se face, desigur, abstracţie de perioadele de criză, proprii etapelor de tranziţie), modul lor de a proceda, mai mult sau mai puţin adecvat, survine de obicei relativ spontan Abia într-o fază superioară de dezvoltare, cea a planificării conştiente, înţelegerea adecvată a conexiunilor economice dobîndeşte din punct de vedere practic-nemijlocit o importanţă vitală şi nu poate fi înlocuită prin adaptarea manipulatorie a unor moduri de a proceda, care eventual sînt eficace în alte structuri Această schiţă preliminară şi incompletă este suficientă, sperăm, pentru a putea sesiza în trăsăturile lor esenţiale cele mai importante particularităţi ontologice ale reproducţiei existenţei sociale, înainte de toate în conexiune şi totodată în opoziţie cu sfera vieţii biologice Trăsătura comună cea mai importantă a celor două sfere şi care ne poate servi ca punct de plecare este următoarea : în ambele sfere de existenţă reproducţia este categoria hotărîtoare : existenţa, în sensul riguros al termenului, echivalează cu capacitatea de reproducţie Din punct de vedere biologic, caracteristicile fundamentale şi elementare ale vieţii se numesc naştere, viaţă şi moarte, şi ele nu au nimic analog în existenţa fizică, fiind consecinţe directe ale acestui fapt ontologic fundamental care este reproducţia întrucît existenţa socială are drept bază in- suprimabilă omul în calitate de fiinţă vie, este clar că această formă de reproducţie constituie de asemenea un moment deopotrivă de insuprimabil al reproducţiei sociale Desigur, doar un moment, căci din conlucrarea socială a oamenilor pentru reproducerea propriei lor vieţi, care constituie în mod necesar baza de existenţă a tuturor cooperărilor lor, iau naştere categorii şi relaţii categoriale cu totul noi, calitativ diferite, care — cum am văzut şi vom mai vedea — modifică, de asemenea, reproducerea biologică a vieţii umane Această analogie reală dintre cele două sfere a fost interpretată ca identitate, ceea ce a frînat foarte mult cunoaşterea reproducţiei existenţei sociale ; începînd cu fabula lui Menenius Agrippa şi sfîrşind cu teoriile rasiste, cu teoria lui Othmar Spann etc , aceste teze eronate îşi fac peste tot simţită prezenţa Astăzi acest val se pare că s-a retras, în schimb, pe baza neopozitivismului (şi uneori în rîndul adversarilor insuficient de critici ai acestuia) apar interpretări diametral opuse — dar nu mai puţin false în unilateralitatea lor — conform cărora tehnica ar fi pentru existenţa socială o forţă care funcţionează automat, cu totul independent de voinţa oamenilor, o forţă „fatală, a cărei dinamică proprie ar determina în ultimă instanţă destinul umanităţii“ Şi aici un moment al procesului de ansamblu este rupt din conexiunea sa, iar apoi absolutizat şi fetişizat, ceea ce face ca şi această concepţie să devină deopotrivă o piedică în calea înţelegerii corecte a acestui proces de reproducţie Acest proces are loc în cadrul unui complex — alcătuit la rîndu-i din complexe — şi poate fi prin urmare înţeles adecvat numai în totalitatea sa com- plex-dinamică Aşadar, pentru a înţelege corect din punct de vedere ontologic reproducţia existenţei sociale trebuie, pe de o parte, să pornim de la faptul că baza insuprimabilă a acesteia este omul avînd o constituţie biologică şi repro- ducîndu-se în mod biologic, pe de altă parte însă, trebuie să ţinem seama întotdeauna de faptul că deşi reproducţia se desfăşoară, ce-i drept, într-un mediu al cărui fundament îl constituie natura, acest mediu este tot mai mult modificat de către muncă, de către activitatea oamenilor, astfel încît societatea, în care se desfăşoară în mod real procesul de reproducţie al omului, găseşte de asemenea tot mai puţin în natură date „de-a gata“ condiţiile reproducţiei sale, şi le creează el însuşi prin praxisul so- cial-uman In aceasta constă procesul retragerii graniţelor naturii, proces pe care l-am amintit şi tratat deja sub diferite aspecte Interacţiunea dintre vieţuitoare, care se reproduc de la sine, şi mediul lor înconjurător este, desigur, un fenomen fundamental al reproducerii la nivelul existenţei biologice ; el se desfăşoară însă în cadrul nemijlocit al biologicului, adică respectiva fiinţă vie acţionează într-o ambianţă dată în conformitate cu ceea ce este necesar reproducerii ei biologice Modul în care acest proces acţionează asupra mediului înconjurător este cu totul întîmplător din punct de vedere al dinamicii sale interioare Din procesul de reproducere al diferitelor vieţuitoare iau naştere în general raporturi relativ stabile, astfel încît ca o caracteristică cu totul generală a acestui proces poate fi indicat faptul că aceste raporturi se reproduc ele însele, reproducînd aşadar vieţuitoare cu aceeaşi structură biologică Desigur, sfera existenţei biologice are de asemenea o istorie proprie, care este paralelă cu istoria geologică a pămîntului Această istorie prezintă chiar, ca principiu ontologic, o direcţie similară cu cea a existenţei sociale, căci un moment hotărîtor al evoluţiei celor două sfere constă în următorul fapt : categoriile unor trepte inferioare de existenţă sînt subordonate şi modificate în favoarea dominaţiei categoriilor lor specifice Fără ca aici să abordăm mai îndeaproape această chestiune, vom arăta doar că lumea vegetală se reproduce încă în cadrul unui schimb reciproc nemijlocit de substanţe cu natura anorganică, în timp ce lumea animală se hrăneşte deja din sfera organică, că în interacţiunea animalelor cu mediul lor înconjurător relaţiile direct şi exclusiv biofizice şi biochimice sînt înlocuite cu reacţii mediate într-un mod tot mai complicat (sistem nervos, conştiinţă) Fără îndoială, asemănarea acestui proces cu retragerea graniţelor naturii din cadrul existenţei sociale este destul de mare, o altă trăsătură comună fiind faptul că în ambele domenii este vorba doar de modificarea factorilor existenţiali ai nivelului inferior şi niciodată de eliminarea acestora Existenţa sferei vieţii se întemeiază la fel de insuprimabil pe natura anorganică, după cum existenţa socială se bazează pe întreaga existenţă naturală Dar, în ciuda tuturor acestor conexiuni şi analogii, noi respingem orice asemănare profundă, esenţială a celor două sfere de existenţă şi susţinem deosebirea lor calitativă Motivul hotărîtor este cel tratat deja de noi în detaliu, că forţele reale, dinamice care determină structura categorială a societăţii sînt munca, instituirea teleologică care îi dă naştere acesteia, decizia alternativă care precede în mod necesar instituirea, acestea neavînd nici un fel de asemănare cu forţele motrice ale realităţii naturale Prioritatea ontologică a acestor forţe dinamice, specific sociale, poate fi arătată pretutindeni în cadrul procesului de reproducţie Mai tîrziu vom vorbi mai in detaliu despre acele categorii specifice ale existenţei sociale care nu prezintă absolut nici o asemănare cu categoriile sferei de existenţă biologice Aici, unde deocamdată urmărim să punem în lumină notele distinctive elementare ale celor două sfere de existenţă, este mai oportun să indicăm acele momente care exprimă în mod clar caracterul în ultimă instanţă insuprimabil al vieţii biologice, dar care relevă totodată cît de mult aceste momente sînt modificate, atît din punct de vedere al conţinutului cît şi al formei, de către dezvoltarea socială şi formele de reproducţie ale acesteia Referindu-ne la început la hrană, care este indispensabilă reproducerii biologice a fiecărui om în calitate de fiinţă vie, să pornim de la cunoscuta afirmaţie a lui Marx : „Foamea e foame, dar foamea care se potoleşte cu carne fiartă, consumată cu ajutorul furculiţei şi cuţitului, e o altfel de foame decît aceea sub imperiul căreia carnea se înghite crudă cu ajutorul mîinilor, al unghiilor şi al dinţilor“4 Aici este enunţată în mod clar dubla determinare a foamei, caracterul biologic insuprimabil al acestei nevoi şi al satisfacerii ei, dar totodată şi faptul că formele ei concrete de satisfacere sînt funcţii ale dezvoltării economico-sociale Am rămîne însă la aspectele exterioare dacă am interpreta foamea biologică drept „bază“ supraistorică, iar forma socială de satisfacere a ei doar „suprastructură“, care va riază, dar care lasă neschimbată această bază Făcînd abstracţie de faptul că trecerea oamenilor la consumarea cărnii trebuia să aibă neapărat urmări biologice, este clar că reglementarea socială a modului de hrănire are indubitabil şi consecinţe biologice Această determinare socială merge însă mult mai departe şi aruncă o lumină interesantă asupra unei probleme sociale importante — schiţată deja şi care va fi tratată ulterior mai în amănunt — şi anume asupra dezvoltării speciei umane Deoarece această specie, după cum accentua Marx împotriva lui Feurbach, nu este o categorie mută, general-abstractă, ci una care devine conştientă socialmente, ea trebuie încă la început să se manifeste prin faptul că doar micile comunităţi reale, iar mai tîrziu naţiunile sînt considerate drept părţi ale speciei umane care o realizează pe aceasta, în timp ce cei care trăiesc în afara acestei sfere sînt, într-o măsură mai mare sau mai mică, excluşi Abia odată cu apariţia şi dezvoltarea pieţei mondiale este pusă la ordinea zilei problema speciei umane, ca problemă generală şi care vizează toţi oamenii Acest proces se oglindeşte foarte clar în evoluţia pe care o cunoaşte prepararea hranei Ea are un caracter local şi se integrează numai lent şi foarte relativ într-o unitate, chiar şi atunci cînd este vorba de o naţiune Este greşit să se spună că numai cauzele naturale (clima etc ) ar fi determinat în mod exclusiv aceste diferenţieri Acestea au jucat cu siguranţă — îndeosebi la început — un rol considerabil, dar am pune problema într-un mod foarte artificial dacă am explica deosebirile dintre „bucătăriile“ Austriei, Bavariei sau Würtember- gului în primul rînd prin cauze naturale In perioada de început a călătoriilor în străinătate, foarte mulţi din cei care ajungeau într-o altă ţară găseau pur şi simplu oribilă mîncarea străinilor Astăzi, dimpotrivă, se observă că datorită dezvoltării mai puternice a pieţei mondiale, a relaţiilor internaţionale, „bucătăriile“ se internaţionalizează treptat Procesul pe care Goethe l-a semnalat la înalt nivel ideologic prin expresia „literatură universală" pătrunde tot mai puternic atît extensiv cît şi intensiv, în viaţa cotidiană a oamenilor Faptul că astăzi această viaţă cotidiană îmbracă adesea formele manipulării, ale consumului de prestigiu etc , arată tocmai gradul înalt de socializare la care s-a ajuns şi în acest domeniu Aceeaşi direcţie de dezvoltare poate fi constatată şi în alt domeniu hotărîtor al vieţii biologice, şi-anume în cel al sexualităţii Am arătat deja marile transformări sociale care au intervenit în raportul bărbat-femeie (matriarhat etc ) Întrucît acestea modifică radical comportamentul tipic din viaţa socială, ele modifică fără îndoială de asemenea radical şi raportul dintre sexe Cine este cel care domină, cine-i cel dominat etc nu este, în cadrul acestui raport, o problemă socială „exterioară“, care ar modifica doar la „suprafaţă“ relaţia sexuală Astfel de modificări atrag după sine în mod spontan moduri de comportare tipic umane, acceptate sau neacceptate social, care exercită o influenţă profundă asupra a ceea ce unul dintre parteneri simte faţă de celălalt, ca atrăgător sau respingător din punct de vedere sexual Este suficient sâ arătăm doar faptul că — pentru majoritatea covîrşitoare a oamenilor — relaţia sexuală dintre frate şi soră poate fi considerată ca dispărută în toate acestea se manifesta o altă trăsătură importantă a reproducţiei sociale sub raportul sexualităţii : atracţia sexuală reciprocă nu-şi poate pierde niciodată caracterul ei esenţialmente trupesc, biologic, dar contactul sexual preia, odată cu intensificarea categoriilor sociale, tot mai multe conţinuturi, care, ce-i drept, sînt contopite mai mult sau mai puţin organic cu atracţia trupească, dar care totuşi au faţă de aceasta un caracter eterogen, direct sau mijlocit social-uman Ca şi orice dezvolatre din cadrul reproducţiei existenţei sociale şi aceasta se manifestă inegal Este suficient dacă amintim de fenomenul homosexualităţii în polisurile greceşti, fenomen ale cărui aspecte etice-erotice sînt descrise de Platon în primele lui dialoguri, de rolul hetairelor în cultura polisului aflat în declin, de erotismul din spiritualitatea ascetică medievală etc în acest domeniu, caracterul inegal al evoluţiei se datorează dublului caracter pe care legitatea îl prezintă la nivelul existenţei sociale : pe de o parte, legea generală duce irezistibil în direcţia transformării categoriilor existenţei biologice în categorii sociale create de către oameni, vizînd viaţa oamenilor, pe de altă parte, tendinţele care se manifestă aici nu au cîtuşi de puţin un caracter teleologic, căci deşi provin din instituirile teleologice individuale ale oamenilor social activi, ele se constituie totuşi ca tendinţe general-obiective Aşadar, aceste tendinţe se îndreaptă în direcţia pe care le-o imprimă trebuinţele ce declanşează instituirile tele* ologice, însă cum aceste trebuinţe nu sînt în majoritatea lor covîrşitoare conştiente de ele însele, iar orice instituire teleologică pune în mişcare mai multe, precum şi alte lanţuri cauzale decît fusese urmărit în mod conştient prin istituirea însăşi, această sinteză socială depăşeşte toate instituirile teleologice, realizează — din punct de vedere general-obiectiv — mai mult decît era conţinut în ele Aceasta are loc însă astfel încît, în cele mai multe cazuri, posibilităţile de realizare care se oferă indivizilor par să fie adesea diferite de cursul general al dezvoltării, ba chiar opuse acestuia Acesta este cazul apariţiei inferiorităţii erotice modern-burgheze în cadrul ascezei spiritualiste creştine, asceză care a constituit în ultimă instanţă pregătirea istorică a acestei interiorităţi : fără „Vita Nuova“ nu ar fi putut apărea nici Werther La fel stau astăzi lucrurile cu ideologia şi practica „sexi“ care nu cunosc nici o limită şi sînt vidate de orice conţinut sufletesc Inferioritatea erotică burgheză n-a putut niciodată să învingă cu adevărat asuprirea femeii de către bărbat : de aici a luat naştere o gamă largă a formelor falsei conştiinţe, de la exaltarea sinceră pînă la ipocrizie Dar dezvoltarea industriei acţionează tendenţial împotriva anulării faptice a acestei false conştiinţe încă Kol- lontai a proclamat în timpul revoluţiei ruse ideologia „paharului cu apă“ *, reacţie spontană împotriva inegalităţii dintre sexe, la fel cum distrugerea maşinilor a fost o reacţie spontană împotriva inumanităţilor care au urmat în mod necesar introducerii maşinilor în industrie Prin urmare, criticînd cu drept temei moda sexului pur, nu trebuie să trecem cu vederea nici această latură a dezvoltării, deşi, desigur, şi aici categoriile manipulării şi ale consumului de prestigiu etc joacă un rol însemnat Nu este nevoie să mergem mai departe cu analiza pentru a vedea clar caracterul social al acelor conţinuturi şi forme care în societăţile dezvoltate se suprapun peste sexualitatea pur biologică, modelînd-o, modificînd-o Am urmărit aici marile tendinţe istorice, dar să nu uităm că formele de manifestare ale acestora coboară pînă la nivelul corporalului şi, începînd cu îmbrăcămintea şi sfîr- şind cu cosmetica, influenţează puternic funcţionarea instinctelor sexuale-erotice, acestea fiind la rîndul lor foarte strins legate de dezvoltarea celor mai importante relaţii umane Fourier a fost primul care a văzut în transfor- Vezi şi p 599 din volumul de faţă — (N tr ) marea raportului sexual, în relaţiile dintre bărbat şi femeie, în poziţia femeii în cadrul societăţii criteriul nivelului de dezvoltare a omenirii Marx preia aceste idei şi, în Manuscrise economico-filozofice, arată : „Relaţia nemijlocită, firească, necesară a omului cu omul este raportul dintre bărbat şi femeie în acest raport firesc dintre sexe, relaţia omului cu natura este nemijlocit relaţia sa cu omul, după cum relaţia sa cu omul este nemijlocit relaţia sa cu natura, propria sa menire firească în această relaţie se vădeşte, aşadar, în mod intuitiv, redus la un fapt sensibil, în ce măsură esenţa umană a devenit natură pentru om, sau în ce măsură natura a devenit, esenţă umană a omului După această relaţie ne putem face, aşadar, o idee despre ansamblul gradului de cultură al omului Din caracterul acestei relaţii rezultă în ce măsură omul a devenit pentru sine o fiinţă generică, om pentru sine şi se concepe ca atare ; relaţia dintre bărbat şi femeie este relaţia cea mai firească dintre om şi om Din ea rezultă, aşadar, în ce măsură comportarea naturală a omului a devenit umană, sau în ce măsură esenţa umană a devenit pentru el naturală, în ce măsură natura sa umană a devenit pentru el natură în această relaţie se manifestă, de asemenea, în ce măsură trebuinţa omului a devenit o trebuinţă umană, adică în ce măsură ceilalţi oameni, ca oameni, au devenit pentru el o trebuinţă ; în ce măsură este el, în existenţa sa individuală, totodată, o fiinţă socială“ 5 Nu este nevoie de nici un comentariu aparte pentru a înţelege că în aceste consideraţii ale lui Marx termenul natură nu desemnează doar natura biologică, ci el este aici un concept valoric (Wertbegnff) care îşi are originea în existenţa socială Acest termen desemnează intenţia spontan-voluntară a omului de a realiza în sine determinaţiile speciei umane Desigur, expresia „natură“ cuprinde totodată şi referirea la baza biologică insuprimabilă a existenţei umane Specificul existenţei sociale apare cît se poate de clar în activitatea pe care obişnuim să o denumim educaţie Desigur, şi în ce priveşte aceasta, la speciile de animale superioare pot fi întîlnite diferite forme analoage Acestea pălesc însă de îndată ce luăm în consideraţie faptul că ajutorul pe care animalele adulte îl dau puilor lor se reduce la însuşirea de către aceştia din urmă — o dată pentru totdeauna şi cu un anumit fel de abilitate — a unor anumite moduri de comportare indispensabile vieţii lor Or, ceea ce este esenţial în educaţia oamenilor constă, dimpotrivă, în faptul că ea este capabilă să-i pregătească pe aceştia pentru a reacţiona în mod adecvat la evenimente şi situaţii noi, neprevăzute, care apar în viaţa lor Asta înseamnă în primul rînd că educaţia omului — în sensul cel mai larg al cuvîntului — nu este niciodată complet încheiată Viaţa unui om poate sfîrşi, eventual, într-o cu totul altă societate, care are cu totul alte cerinţe faţă de el decît acelea pentru care l-a pregătit educaţia sa, în sensul restrîns al cuvîntului Dacă reacţia faţă de aceste cerinţe noi este cea pe care a avut-o eroul lui Hebbel, meşterul Anton : „Nu mai înţeleg lumea“, atunci existenţa sa a eşuat, în acest context fiind indiferent faptul dacă această existenţă devine astfel tragicomică sau pur şi simplu mizerabilă Chiar şi acest fapt dovedeşte că între educaţia în sens restrîns şi cea în sens lărgit nu poate fi trasată mental nici o graniţă metafizică exactă Desigur, din punct de vedere nemijlocit-practic o astfel de graniţă este trasă în moduri foarte diferite, în funcţie de natura societăţii şi a claselor Dacă ne limităm acum la cîteva observaţii asupra educaţiei în sens restrîns, facem acest lucru în primul rînd pentru a dezvălui din noti eroarea, azi larg răspîndită, conform căreia mai lenta devenire a omului în calitate de exemplar independent al genului său s-ar datora specificului său biologic Desigur, chiar şi simpla durată a procesului educaţional se răsfrînge asupra constituţiei biologice a omului Am arătat însă atunci cînd am vorbit despre „foame şi iubire“ că motivele primordiale ale transformării lor sînt de natură socială şi nu biologică Dacă astăzi în fabrici nu mai lucrează copii, ca la începutul secolului al XIX-lea, acest lucru nu se datorează unor cauze biologice, ci unor aspecte legate de dezvoltarea industriei şi, în primul rînd, a luptei de clasă Dacă astăzi în ţările dezvoltate există obligativitatea învăţămîntului, iar copiii nu muncesc o perioadă relativ îndelungată, acest interval de timp eliberat pentru educaţie este de asemenea un produs al dezvoltării industriale Orice societate cere de la membrii ei un anumit bagaj de cunoştinţe, de deprinderi, moduri de comportament, iar conţinutul, metodele, durata învăţămîntului etc , luate în sens restrîns, sînt urmările unor astfel de cerinţe sociale Desigur, împrejurările de viaţă schimbate — în cazul în care durează suficient de mult — au anumite efecte asupra constituţiei fizice şi psihice a oamenilor Dar tipul aristocratului englez, care se menţine de atîta vreme, este într-o măsură mult mai mică un rezultat al eredităţii, decît al educaţiei primite la universităţile Eton, Oxford sau Cambridge Atunci cînd examinăm menţinerea îndelungată a anumitor tipuri reprezentative pentru o clasă sau profesiune, ar trebui sa ne gindim în general la astfel de comportamente care sînt întipărite indivizilor, dar să ţinem seama apoi şi de faptul că educaţia în sens larg — adesea spontană — joacă un rol cel puţin echivalent cu cel al educaţiei în sens re- strîns Dacă o astfel de educaţie în sens larg slăbeşte sau tinde către dizolvare pe plan social, atunci „ereditatea“ îşi pierde puterea de a produce tipurile respective Un astfel de proces de descompunere poate fi sesizat în Casa Buddenbrook a lui Thomas Mann, unde se vede cum orice tradiţie, reprodusă de către educaţia în sens mai larg, este condamnată la dispariţie de îndată ce reproducţia societăţii în totalitatea ei îi retrage posibilităţile de dezvoltare, de influenţare a alternativelor reale, prezente sau viitoare Faptul că acest eşec al tradiţiei provenite din educaţie poate să se manifeste atît de contradictoriu ca în cazul lui Thomas şi Christian Buddenbrook, întăreşte legitatea generală care se manifestă aici : în confruntarea cu generaţiile precedente, atît Thomas cît şi Christian ajung la acelaşi tip de eşec Aşadar, problematica educaţiei ne retrimite la problema care o fundamentează : esenţa educaţiei constă în influenţarea oamenilor în aşa fel încît ei să reacţioneze la noile alternative pe care viaţa li le pune în faţă conform modului socialmente voit întrucît acest obiectiv se realizează într-un mod parţial-neîntrerupt, el contribuie la menţinerea continuităţii în cursul transformărilor pe care le cunoaşte reproducţia existenţei sociale ; faptul că acest obiectiv parţial eşuează, într-o perspectivă largă, la fel de neîntrerupt, constituie reflexul psihic nu numai al faptului că această reproducţie se realizează inegal, că ea dă naştere în mod permanent unor momente noi şi contradictorii pentru care nici chiar educaţia conştientă nu poate pregăti indivizii decît într-o măsură insuficientă, dar şi a faptului că în aceste momente noi se manifestă — într-un mod inegal şi contradictoriu — dezvoltarea obiectivă pe o treaptă superioară a existenţei sociale în cadrul reproducţiei sale Ca întotdeauna pînă acum, subliniem şi de data aceasta că dezvoltarea este considerată aici în sens obiectiv-ontologic şi nu valoric In mod nemijlocit este vorba de faptul că reproducîndu-se pe sine, existenţa socială devine tot mai socializată, că ea însăşi îşi construieşte din categorii proprii, sociale, într-o măsură tot mai mare, propria ei existenţă Acest aspect aparent formal-ontologic al procesului de reproducţie este însă — de asemenea din punct de vedere obiectiv ontologic — un proces de integrare a micilor comunităţi umane, procesul realizării speciei umane care încetează să fie mută, şi, odată cu aceasta, procesul dezvoltării tot mai multilaterale (mai sociale) a individualităţii umane Întrucît procesul muncii înaintează, scoţînd la iveală şi realizînd noi trebuinţe, noi căi pentru satisfacerea acestora, el duce nu numai la propria sa extindere pe plan social, la perfecţionarea sa, dar, simultan cu aceasta, la diviziunea muncii nu numai din punct de vedere tehnic, dar şi social Nu ne-am propus să urmărim acest proces sub aspect istoric Aici putem reliefa doar cîteva momente de o importanţă hotărîtoare în care procesul de reproducţie al muncii, precum şi diviziunea muncii desprinsă din acest proces pune o nouă amprentă ontologică asupra existenţei sociale într-un mod ontologic nou Diviziunea muncii este cu siguranţă la început o conlucrare pur ocazională şi, ca atare, pur tehnică, pentru realizarea anumitor activităţi sau cooperări Probabil a durat destul de mult pînă cînd diviziunea muncii s-a fixat sub forma anumitor meserii sau pînă cînd a devenit o structură socială specifică, care se opune indivizilor în calitate de formă independentă a existenţei sociale şi acţionează asupra întregului lor mod de viaţă Marx se referă în treacăt la această problemă în notiţele sale la Ideologia germană : „Indivizii au pornit întotdeauna de la ei înşişi, pornesc întotdeauna de la ei înşişi Relaţiile lor sînt relaţii ale procesului lor de viaţă real Cum se face că aceste relaţii devin de sine stătătoare faţă de ei, că forţele propriei lor vieţi se transformă în forţe care îi domină ? într-un cuvînt : diviziunea muncii, a cărei treaptă depinde de dezvoltarea forţei productive din momentul respectiv“ 6 Diviziunea muncii apare astfel ca o conse- cintă a dezvoltării forţelor de producţie, însă ca o consecinţă care constituie la rîndul ei punctul de plecare pentru o altă dezvoltare, care, ce-i drept, a apărut nemijlocit din instituirile teleologice particulare ale indivizilor, dar care, o dată apărută, se opune indivizilor ca o forţă socială, ca factor veritabil al existenţei lor sociale, îmbrăcînd faţă de indivizi un caracter existenţial independent, cu toate că a luat naştere din propriile acte de muncă ale acestora Ne referim aici în primul rînd la două complexe care diferenţiază puternic societatea, iniţial unitară : la separarea muncii fizice de cea intelectuală şi la separarea satului de oraş, acestea interferîndu-se, desigur, tu apariţia claselor şi a antagonismelor de clasă Calea care duce la prima separare este conţinută in nuce încă în diviziunea primitivă a muncii : după cum am văzut, instituirile necesar teleologice îmbracă două forme : instituiri care tind către o transformare a obiectelor naturii (în sensul cel mai larg al cuvîntului, aşadar şi a forţelor naturii) conform scopurilor oamenilor, iar, pe de altă parte, instituiri care influenţează conştiinţa celorlalţi oameni pentru a-i determina să efectueze instituirile urmărite Pe măsură ce se dezvoltă munca şi, odată cu ea, diviziunea muncii, instituirile de al doilea tip îmbracă forme tot mai independente, putînd să constituie treptat un complex propriu al diviziunii muncii Această tendinţă de dezvoltare a diviziunii muncii se intersectează socialmente necesar cu apariţia claselor, astfel încît instituirile teleologice de acest gen pot fi puse spontan sau instituţional în serviciul dominaţiei unei clase asupra alteia De aici provine legătura atît de frecventă a muncii intelectuale, devenită independentă, cu sistemele dominaţiei de clasă, cu toate că originile acestei legături sînt mai vechi şi cu toate că în decursul luptei de clasă — cum se arată încă în Manifestul Partidului Comunist — o parte a reprezentanţilor muncii intelectuale au trecut, în virtutea unei anumite necesităţi sociale, de partea oprimaţilor care s-au răsculat Nici această problemă nu poate fi tratată aici ; am menţionat-o doar pentru a arăta că reproducţia socială se realizează în ultimă instanţă, ce-i drept, prin acţiunile indivizilor — în om apare nemijlocit realitatea existenţei sociale — dar aceste acţiuni se îmbină neîndoielnic în complexe de relaţii ale omului, care o dată apărute, posedă o anumită dinamică proprie, adică ele nu numai că sînt independente de conştiinţa indivizilor, că se reproduc şi funcţionează social, dar de asemenea impulsioneza puternic — într-o măsură mai mare sau mai mică, direct sau indirect — deciziile alternative Intersectarea şi influenţarea reciprocă a unor astfel de complexe are aşadar întotdeauna în mod necesar o anumită ambiguitate, chiar dacă tendinţele ei principale depind de legităţile generale ale producţiei globale ale respectivei formaţiuni, de structura ei, de direcţia şi de treapta ei de dezvoltare etc In tot cazul, în cadrul reproducţiei sociale între oameni se produce o diferenţiere căreia, subliniem din nou, nu-i pot fi găsite nici un fel de forme analoage în celelalte sfere ale vieţii Tocmai întrucît împrejurările hotărîtoare care determină conţinutul, forma şi direcţia deciziilor alternative ale oamenilor sînt în ultimă instanţă rezultate ale activităţii umane, în interiorul speciei umane se nasc multiple şi profunde diferenţieri calitative, astfel încît uneori apare iluzia că unitatea acestuia este pusă sub semnul întrebării Aceasta este desigur doar o aparenţă pe care dezvoltarea social-istorică, mai devreme sau mai tîrziu, o dezvăluie Totuşi, simpla ei existenţă în calitate de aparenţă eficace din punct de vedere social arată din nou deosebirea calitativă dintre existenţa biologică şi cea socială In sfera biologică nu este posibilă o astfel de sciziune, fie ea şi aparentă, înăuntrul speciei Diferenţierile pot apare aici doar pe o bază biologică, apoi însă apar noi specii, care desigur sînt tot atît de mute ca şi cele anterioare diferenţierii sau modificării Şi în aceste cazuri specia umană se dovedeşte, aşadar, a fi o categorie social-istorică care se dezvoltă inegal şi contradictoriu La fel stau lucrurile şi cu o altă formă a diviziunii muncii, care apare pe o anumită treaptă de dezvoltare, şi anume separarea oraşului de sat Primele aşezări din care se vor dezvolta mai tîrziu oraşele apar datorită unor cauze legate de producţie şi apărare (Vom vorbi mai tîrziu despre acest din urmă aspect, despre raportul so- cial-economic dintre lupta de apărare sau cucerire şi producţie ) Aici se cere subliniat înainte de toate faptul că oraşul este un complex care ia naştere din elemente foarte complexe, eterogene şi care îndeplinesc funcţii sociale foarte complexe, adesea extrem de eterogene Aşadar, ceea ce este un oraş nu poate fi cuprins într-o definiţie : oraşele orientului antic, ale epocii polisului grecesc, ale evului mediu, ale diferitelor stadii din dezvoltarea capitalismului etc , nu pot fi aduse din nici un punct de vedere la acelaşi numitor Şi totuşi, este clar că odată cu primele oraşe a fost realizat un pas uriaş în direcţia socializării existenţei sociale, proces care nu a putut fi făcut niciodată reversibil, cu toate că funcţiile politice, economice, militare ale oraşelor au fost supuse unor schimbări necontenite şi cu toate că uneori au existat lungi perioade de decădere a oraşelor Tot atît de variată este interacţiunea dintre oraş şi sat, transformările pe care le cunoaşte populaţia rurală, începînd cu cele din sfera economică şi sfîrşind cu obiceiurile, odată cu şi ca urmare a apariţiei oraşelor Faptul că în felul acesta modelarea existenţei sociale de către categorii preponderent sociale s-a intensificat, rezultă de la sine Oraşul este în general un complex care nu poate avea nimic analog pe nici una din treptele precedente de existenţă, căci în cadrul lui chiar şi cele mai simple funcţii vitale sînt mijlocite deja social, iar dependenţa de natură începe să pălească (Chiar şi o grădină sau un parc dintr-un oraş este un produs preponderent social ) Procesul separării muncii fizice de cea intelectuală se intensifică de asemenea prin simpla existenţă a oraşului Cu cît oraşul devine un centru al industriei, cu cît producţia industrială a unei ţări dobîndeşte o superioritate cantitativă şi calitativă asupra celei agricole, cu atît mai mult toate ramurile muncii intelectuale se concentrează la oraşe, în timp ce satul este exclus pentru multă vreme de la progresele culturii Paralel cu aceasta, dezvoltarea face ca numărul oamenilor necesari producţiei agricole să scadă permanent în comparaţie cu cel necesar industriei, comerţului etc , aşadar cu populaţia esenţial- mcntc orăşenească Omenirea se îndepărtează prin urmare tot mai ferm de punctul ei de plecare, cînd schimbul nemijlocit de substanţe cu natura monopoliza munca tuturor oamenilor Printre diferite mijlociri care iau locul acestei nemijlociri inţiale şi care devin cu timpul structuri şi instituţii proprii, oraşul este unul dintre complexele cele mai importante, relativ independente, şi anume cu atît mai mult cu cît el îşi pierde caracterul său tranzitoriu (oraşul-stat a fost multă vreme o concentrare a unei populaţii care se ocupa în general cu agricultura, iar oraşul medieval — în împrejurări complet opuse — prezintă de asemenea multe trăsături similare), cu cît el devine sub toate aspectele polul social opus al satului* Această evoluţie era necesar să fie cel puţin menţionată,, căci ea ne arată, dintr-o alta latură, modul în care dezvoltarea social-economică dă naştere în procesul reproducţiei ei pe o treaptă tot mai înaltă, pretutindeni şi întotdeauna — desigur, pe căi diferite în domenii diferite — edificiului existenţei sociale care devine tot mai omogen şi tot mai pur social Această tendinţă nu contravine nicidecum tabloului de ansamblu pe care l-am schiţat pînă acum de mai multe ori : ea este de asemenea o tendinţă inegală, contradictorie, întrucît şi aici progresele categorice la nivelul structurii obiective de ansamblu se manifestă simultan cu şi în mod inseparabil de fenomenele sociale în care reacţia umană necesară şi tipică stă faţă de tendinţa principală într-o opoziţie mai mult sau mai puţin acută Prin urmare şi aici este valabilă opoziţia (Gegensätzlichkeit) dintre progresul economic obiectiv şi modurile sale de manifestare psihologice- culturale Iată de ce, încă tînărul Marx spune referitor la opoziţia dintre oraş şi sat : „Ea exprimă în forma cea mai crasă subordonarea individului faţă de diviziunea muncii, faţă de o anumită activitate care i-a fost impusă, subordonare care face dintr-unul un animal urban mărginit, iar din celălalt un animal rural mărginit, şi care reproduce zilnic opoziţia de interese dintre ei“ 7 Desigur, această constatare se referă înainte de toate la tipurile de comportament general : însă pe toate treptele există, tot atît de firesc, cazuri de depăşire umană — diferite în funcţie de loc, timp etc — a acestor deformări, depăşiri care nu sînt niciodată pur şi simplu individuale, ci tendinţe de rezolvare pe care respectiva situaţie concret socială le deschide oamenilor Realizarea sau eşecul acestor tendinţe sînt acte, moduri de comportare ale indivizilor : determinaţiile sociale care dau naştere acestor acte se pot exprima, în mod real, indiferent de obiectivitatea lor socială, numai în astfel de forme individuale, numai prin intermediul individualităţii Diferenţierea claselor, cea mai importantă formă istorică a diviziunii muncii, se interferează cu toate aceste forme ale dezvoltării sociale a acestei diviziuni Am arătat deja faptul că această diferenţiere îşi are originea în valoarea de întrebuinţare a forţei de muncă, valoare spe cifică care apare treptat şi care constă în calitatea forţei de muncă de a produce mai mult decît este necesar reproducerii ei Ceea ce determină modul în care se diferenţiază clasele, funcţia şi perspectiva socială a claselor este dezvoltarea producţiei, formele şi limitele specifice ale acesteia : acest lucru are loc, desigur, sub forma unei interacţiuni, căci natura claselor, relaţiile dintre ele acţionează la rîndul lor în mod hotărîtor asupra producţiei (să ne gîndim, de exemplu, la limitele producţiei economiei sclavagiste) Dar oricît de mult ar constitui clasele complexe sociale particulare, determinate economic- obiectiv, aceste complexe pot exista numai raportîndu-se unul la celălalt, ca determinaţii ale reflexiei, în cadrul cărora conştiinţa acestui raport de reflexie joacă un anumit rol, uneori chiar hotărîtor „Un om, de pildă, este rege“, spune Marx, „numai pentru că alţi oameni se comportă faţă de el ca supuşi Dimpotrivă, ei cred că sînt supuşi pentru că el este rege“  Dacă aici această idee este exprimată într-un fel ironic, la Marx întîlnim de asemenea diferite exprimări din care reiese în mod clar că el consideră conştientizarea situaţiei de clasă ca fiind o determinaţie hotărîtoare, dacă nu pentru existenţa în fapt, atunci pentru esenţa raportului de clasă Iată ce spune el în Mizeria filozofiei : „Condiţiile economice au transformat mai întîi masa populaţiei în muncitori Dominaţia capitalului i-a făurit acestei mase o situaţie comună, interese comune Astfel această masă a şi ajuns să fie o clasă faţă de capital, dar nu încă pentru sine însăşi în luptă această masă se uneşte, se constituie ca clasă pentru sine însăşi“9 în Optsprezece Brumar al lui Ludovic Bonaparte, această conştiinţă apare tocmai în calitate de criteriu al existenţei claselor Despre ţărănime, Marx spune următoarele : „întrucît milioane de familii trăiesc în condiţii economice de existenţă care separă felul lor de viaţă, interesele şi cultura lor de acelea ale celorlalte clase, opunîndu-li-se în mod duşmănos, aceste milioane de familii formează o clasă întrucît între ţăranii parcelari nu există decît o legătură locală, iar identitatea intereselor lor nu dă naştere unei comunităţi, unei legături naţionale şi nici unei organizări poli- tice, ei nu formează o clasă“10 Desigur, am nesocoti cu totul intenţiile sale dacă, pornind de la acest caz-limită, care a primit o astfel de formulare extremă dintr-un punct de vedere în primul rînd politic şi nu social-economic, ontologic, am conchide că existenţa claselor este dependentă de conştiinţă încă formularea precedentă a problemei, cea din Mizeria filozofiei, care se referă la dezvoltarea existenţei-pentru-sine din existenţa-în-sine indică raportul propriu-zis pe care Marx îl are în vedere aici : existenţa obiectivă a clasei îşi are originea în relaţiile de producţie concrete, în structura respectivei formaţiuni Faptul că conştiinţa este capabilă să exercite o funcţie de modificare obiectivă a existenţei sociale a clasei ii poate surprinde numai pe cei ce confundă anumite tradiţii vulgar-marxiste — conform cărora baza ar fi „pur obiectivă“, iar suprastructura „pur subiectivă“ — cu concepţia marxistă asupra societăţii Deoarece în capitolul următor ne vom ocupa tocmai de acest complex de probleme, putem şi este necesar să nu mai insistăm aici asupra lui Co^a ce trebuie să examinăm acum ceva mai îndeaproape este doar una din laturile problemei, aceea pe care am considerat-o mai devreme, ca şi Marx, ca fiind relaţia de reflexie în existenţa claselor Din punct de vedere al ontologiei existenţei sociale, aceasta înseamnă în primul rînd că orice clasă poate exista în calitate de complex social numai în cadrul unei anumite societăţi, că, prin urmare, existenţa ei relativ independentă conţine în sine raportarea (Bezogenheit) insuprimabilă la această societate în totalitatea ei, precum şi la celelalte clase ale aceleiaşi societăţi, că o clasă există din punct de vedere social numai în interacţiune cu celelalte clase ale formaţiunii respective Aşadar, este cît se poate de fals să tratezi anumite raporturi de clasă, izolîndu-le de poziţia pe care o ocupă în respectiva totalitate socială De pildă, sclavajul este forma relaţiei de clasă dominantă în antichitate ; rămăşiţele sale la începutul evului mediu constituie un episod lipsit de consecinţe Sclavajul negrilor în America constituie, dimpotrivă, o parte componentă a capitalismului în perioada apariţiei sale, în ciuda caracterului său evident anacronic şi monstruos n Acest lucru are drept urmare faptul că raportul de reflexie presupune pe de o parte totalitatea acelei societăţi în care diferitele clase se află în raport de reflexie, iar pe de altă parte, că el este un raport practic, şi anume sinteza, legitatea etc acelor acţiuni de natură socială care rezultă pentru membrii ei din respectiva existenţă a claselor Marx a exprimat acest lucru în mod foarte clar atunci cînd, combătînd idealismul lui Bruno Bauer, citează , moto“-ul revistei lui Loustalot în timpul revoluţiei franceze : „Les grands ne nous paraissent grands / Que parce que nous sommes à genoux / Levons nous ! “ * El comentează această propoziţie astfel : „Dar pentru a te ridica nu este de ajuns să faci acest lucru în gînd şi să laşi ca deasupra capului tău real şi perceptibil să atîrne jugul real şi perceptibil care nu poate fi doborît cu ajutorul ideilor“  Din luările de poziţie ale lui Marx — citate anterior — se vede în mod clar că punînd accentul pe realitate, respingînd transformarea ei pur mentală ca irelevantă pentru realitate, el nu susţine nicidecum ire- levanţa mentalului Este vorba doar de faptul că el respinge şi aici alternativele fals abstracte de reprezentare a existenţei sociale, atît pe cele ale materialismului mecanicist (realitatea îşi urmează drumul ei legic, cu totul independent de ceea ce se petrece în conştiinţa oamenilor), cît şi pe cele ale idealismului filozofic (ideile oamenilor sînt cele care determină şi modifică realitatea), şi examinează întotdeauna în mod concret poziţia ontologică care revine ideii în conexiunile, relaţiile şi transformările etc existenţei sociale Şi aici apare situaţia constatată de noi de multă vreme : mişcarea existenţei sociale constă în ultimă instanţă în conlucrarea unor decizii alternative care sînt realizate individual Desigur, pe de o parte, acestea trebuie să fie decizii reale, care se transformă nemijlocit sau mijlocit în acţiuni reale, iar pe de altă parte, consecinţele materiale ale unor astfel de decizii, atît în ce priveşte cazurile individuale cît şi sinteza de ansamblu a acestora, sînt cu totul altfel decît aşa cum şi le-au reprezentat şi au urmărit indivizii sau grupurile de indivizi O analiză detaliată a acestei probleme este posibilă abia în capitolul următor De cele mai multe ori, luptele de clasă din societate au fost folosite pentru interpretarea existenţei sociale ca un fel de existenţă naturală Nu intrăm aici în analiza scopurilor, de cele mai multe ori reacţionare, pe care le au aceste teorii, cu toate că revenirea lor consecventă tocmai în perioadele în care nu o dată aparenţa le conferă o anumită plauzibilitate, indică în mod clar interesul lor de a ignora conexiunile reale, dezvăluie sursele lor sociale Cînd vorbeam de aparenţă, aveam în vedere existenţa claselor în societăţile timpurii, în care apartenenţa la o clasă era asigurată prin actul natural al naşterii (caste, stări), cu toate că şi în astfel de cazuri doar apartenenţa unui individ la o anumită pătură socială era do- bîndită printr-o întîmplare lipsită de caracter social, pe cînd diviziunea socială însăşi în caste, stări etc era rezultatul unei dezvoltări economico-sociale Vorbim de întîmplare, întrucît subordonarea socială a individului legii generale a dezvoltării sociale are în mod necesar, din punct de vedere al individului, un caracter întîmplător insuprimabil Dar chiar dacă această aparenţă a dispărut complet, cum se întîmplă în capitalism, astfel de teorii care reduc mental socialul la natural se ivesc tot mereu Putem cita, de pildă, aşa-numitul darwinism social, care a încercat să demonstreze că lupta pentru existenţă ar fi o lege comună naturii şi societăţii Toate aceste teorii trec cu vederea faptul că în lupta propriu-zisă pentru existenţă este vorba, în mod nemijlocit şi real, de viaţă şi moarte în sens biologic, de a fi ucis, de a fi devorat sau de a flămînzi, în timp ce toate luptele de clasă se poartă în jurul aproprierii supramuncii care constituie valoarea de întrebuinţare specifică a forţei de muncă umane (Uciderea în război, cînd acesta nu este dus între canibali, nu are nimic de a face cu lupta pentru existenţă din natură ) Războiul însuşi, după cum vom vedea mai tîrziu, este un fenomcn-consecinţă — care devine uneori relativ independent — al reproducţiei economico-sociale, pe care tocmai am schiţat-o Această situaţie este valabilă şi în cazul celor mai crunte forme ale sclavagismului ; minimul posibilităţilor existente pentru reproducerea vieţii sclavilor în perioadele exploatării crîncene a forţei de muncă nu înseamnă altceva decît că această parte a supramuncii sclavilor a fost mărită într-o aşa măsură încît ea a îngrădit puternic reproducţia medie a esenţei sclavagismului ; caracterul social-economic al acestui tip de producţie se manifestă în aceea că el a fost posibil numai atunci cînd sclavii puteau fi procuraţi în număr aproape nelimitat şi a trebuit să dispară atunci cînd numărul acestora a scăzut (Este cazul evoluţiei pe care a cunoscut-o imperiul roman ) Pe de altă parte, economia capitalismului timpuriu ne arată că în cazul unei oferte aparent inepuizabilă de muncitori, intensificarea exploatării a fost posibilă chiar şi faţă de aşa-numiţii oameni „liberi'1 Făcînd abstracţie de astfel de teorii eronate — indiferent dacă ele au apărut bona fide sau mala fide — evoluţia claselor şi a raporturilor dintre ele prezintă aceeaşi tendinţă pe care am putut-o observa şi în cazul altor complexe sociale, şi anume aceea a caracterului tot mai social al existenţei şi al relaţiilor acesteia De la iluminism, şi îndeosebi de la Hegel, această dezvoltare este prezentata de obicei ca una care duce spre libertate Problema libertăţii este din punct de vedere social atît de multilaterală ■ şi încărcată cu atît de multe sensuri, încît nu poate fi tratată la acest nivel al analizei noastre în măsura în care această problemă poate fi tratată acum, aşadar la un nivel ontologic pur şi general, se poate spune că pe măsură ce legile economice generale ajung să se manifeste într-un mod tot mai clar şi mai univoc — aşadar, pe măsura retragerii graniţelor naturii — poziţia individului în societate este supusă într-un mod tot mai deschis întâmplării Acest raport al cazului singular faţă de legea generală este un fapt ontologic general Desigur, de obicei el este ignorat, căci, de exemplu, destinul întîmplătcr al moleculelor individuale nu interesează pe nimeni şi ceea ce stîrneşte interesul cunoaşterii este numai modul în care se impune legea generală Dar acest raport dintre legea generală şi cazul singular este pretutindeni valabil, aşadar şi în societate Dacă, de exemplu, conform lui Marx, unitatea producţiei capitaliste, proporţiile ei juste se impun cu forţa 13 în timpul crizei economice, acest lucru înseamnă în mod concret că valoarea de schimb a proprietăţii lui „X“ sau „Y“ se depreciază şi astfel el însuşi se ruinează Poate fi anulată oare întîmplarea ca Müller sau Schulze să suporte soarta unui astfel de „X;i ? Moi credem că nu Şi se pare că cu cît mai pură şi mai evoluată este socialitatea procesului de reproducţie, cu atît mai clar apare acest caracter întîmplător Fără îndoială că astfel ia naştere o aparenţă- de libertate, însă simplă aparenţă, căci odată cu socializarea crescîndă a existenţei sociale individul este supus unor conexiuni, relaţii obiective etc , tot mai numeroase14 Despre consecinţele mai îndepărtate ale acestei situaţii vom vorbi mai tîrziu Dar indiferent de felul în care este rezolvată problema libertăţii, întîmplarea — care ne serveşte aici ca punct de plecare — are nevoie ea însăşi de o anumită concretizare în observaţiile pe care tocmai le-am făcut este vorba de două tipuri de întîmplări care din punct de vedere obiectiv sînt eterogene Prima constă în faptul că raportul dintre naşterea unui om în sens biologic şi societatea care mijloceşte această naştere este întîmplător Prin aceasta nu negăm, desigur, legea eredităţii, pe care o cunoaştem încă foarte puţin, dar aceasta nu afectează tipul specific de întîmplare la care ne-am referit Întîmplarea care există în relaţia dintre legea generală şi obiectele ei particulare are în cadrul existenţei sociale, după cum s-a arătat, un cu totul alt caracter, căci aici simpla particularitate din cadrul naturii anorganice devine subiect particular care este apt, deşi constrîns, de instituiri teleologice Desigur, acestea nu pot să transforme generalitatea legii şi nici efectele ei general-întîmplătoare, din punct ce vedere al individului respectiv, dar ele creează individului un spaţiu de mişcare care poate modifica pînă la un anumit punct efectele pe care legea generală la are asupra sa Căci, bineînţeles, comportarea economică a indivizilor nu este indiferentă faţă de efectele crizei descrise mai sus : acţiunea lor poate duce la evitarea unor consecinţe catastrofale sau, dimpotrivă, la provocarea unei catastrofe, în aprecierea acestui spaţiu de mişcare trebuie, desigur, să se ţină seama de faptul că nici un subiect nu poate prevedea toate consecinţele instituirilor teleologice, ceea ce însă doar restrînge acest spaţiu de mişcare, dar nu îl anulează Credem că nu este lipsit de folos să amintim astfel de întîmplări, care pentru individ constituie un dat inevitabil al vieţii sale, căci în modul acesta iese în evidenţă faptul că, în realizarea lor concretă, legile generale ale economiei, care determină conţinutul, forma, direcţia, ritmul producţiei etc au prea puţin un caracter general- mecanic Este însă tot atît de important să recunoaştem că spaţiile de acţiune ale întîmplării, mulţimea acestora, constituie prin efectele lor reale o parte importantă a existenţei sociale a oamenilor Pentru a înţelege o astfel de structură dinamică, trebuie sesizat corect rolul şi importanţa, atît a întîmplării cît şi a necesităţii, în strînsa lor împletire Faptul că aici pare să se ivească o anumită polaritate, că societatea în întregul ei reprezintă o predominare a legii, a necesităţii, în timp ce viaţa indivizilor, dimpotrivă, prezintă nemijlocit o predominare a tot felul de întîmplări, nu trebuie să ne conducă la o polaritate excesiv raţiona- listă întrepătrunderea dintre lege şi întîmplare este, dimpotrivă, structura care străbate atît întregul cît şi părţile sale componente Consideraţiile noastre de mai tîrziu vor arăta modul în care din interacţiunile complicate — concomitent necesare şi întîmplătoare — care există între diferite complexe care formează complexul de ansamblu al existenţei sociale, ia naştere la ambii poli, atît la cel al indivizilor cît şi la cel al societăţii în totalitatea ei, existenţa-întocmai-astfel în calitate de categorie ontologică în ultimă instanţă determinantă Concluzia consideraţiilor noastre poate fi făcută cunoscută aici doar la modul declarativ, deoarece această categorie îşi poate do- bîndi caracterul ei existenţial, sintetizator, real numai prin cuprinderea în sine (Insichfassen) a determinaţiilor celor mai diverse, ea neavînd faţă de existenţa-întocmai-astfel empirică, pusă în acelaşi timp ca Început şi sfîrşit, nimic comun decît numele Aici se cere amintită această concluzie numai pentru ca conexiunea indisolubilă, pe care am accentuat-o tot mereu, a unor categorii principial opuse şi eterogene să piardă ceva din caracterul ei paradoxal Complexitatea existenţei sociale nu înseamnă nicidecum lipsa diviziunii, dar aceasta nu trebuie înţeleasă într-un mod filozofic devenit convenţional Ori de cîte ori filozofia începea să creeze sisteme, acestea erau întotdeauna — considerate direct — sisteme net omogenizate, de tip static sau dinamic, în care domina de obicei o ierarhie riguroasă Această ordine severă se contrazicea pe sine în majoritatea cazurilor, întrucît principiile ordonării — foarte adesea inconştiente sau nu pe deplin conştiente — luau naştere din omogenizarea tacită a unor principii eterogene în consideraţiile despre Hegel am încercat să arătăm că principiile logice ale construcţiei sale se interferează şi se împletesc neîncetat cu cele ontologice, că această eterogenitate, fals omogenizată, adesea corect sesizată din punct de vedere ontologic, este pusă în cămaşa de forţă a unei ierarhii logicizate şi astfel este înstrăinată de ea însăşi Desigur, astfel de denaturări a propriilor intenţii pot fi observate în toate filozofiile Consideraţiile noastre au drept punct de plecare şi metodă reflectarea mentală marxistă, materialist-dialectică şi ontologică a realităţii Materialismul în ontologie nu înseamnă doar purificarea acestuia de categoriile logice şi gnoseologice, ci, de asemenea şi în primul rînd, separarea fără echivoc a punctului de vedere ontologic de cel valorizator Vechea ontologie, care fie că încerca să înlocuiască filozofic o religie în declin (de pildă ontologia antichităţii tîrzii), fie că se dezvolta direct din premise teologice (cum este ontologia scolasticii), a dat naştere în mod necesar unei ierarhii a formelor existenţei, în care existenţa supremă (Dumnezeu), în calitate de cea mai autentică existenţă, era totodată vîrful ierarhiei valorice ; să ne gîndim la unitatea dintre existenţă şi perfecţiune în dovada ontologică a existenţei lui Dumnezeu Desigur, şi ontologia materialistă trebuie să admită trepte de existenţă corespunzătoare esenţei realităţii Dar caracteristicile şi criteriile unei astfel de gradări trebuie considerate aici ca fiind preluate exclusiv din existenţa ca existenţă Aceasta înseamnă în primul rînd că întrebarea pe care trebuie să ne-o punem este următoarea : care treaptă de existenţă poate exista în afara celeilalte şi care doar presupunînd existenţa celeilalte Punînd întrebarea în felul acesta, răspunsurile pot fi uşor şi clar exprimate : natura anorganică nu presupune nicidecum existenţa biologică sau socială Ea poate exista complet independent, în timp ce existenţa biologică presupune o anumită structură a anorganicului, fără interacţiunea permanentă cu acesta din urmă ea neputîndu-se reproduce nici măcar un moment De asemenea, existenţa socială presupune natura organică şi anorganică, ea nu-şi poate dezvolta propriile categorii — diferite atît de cele ale naturii organice, cît şi de cele ale naturii anorganice — dacă nu are ca bază aceste trepte de existenţă precedente Toate acestea fac posibilă o eşalonare a treptelor existenţei în absenţa unor puncte de vedere valorizatoare, cu alte cuvinte, fără a amesteca aceste puncte de vedere cu problema priorităţii ontologice, a independenţei sau a dependenţei ontologice în al doilea rînd, o astfel de cercetare pur ontologică ne ajută să înţelegem că dependenţa unei sfere a existenţei de alta se bazează pe faptul că în sfera dependentă apar categorii calitativ noi în raport cu sfera care o întemeiază şi de care depinde Aceste categorii noi nu pot suprima niciodată complet categoriile care domină la nivelul bazei lor de existenţă Dimpotrivă, din interacţiunile lor se ivesc transformări care conservă conexiunile legice ale existenţei pe care se bazează noile sfere ale existenţei, dar care sînt inserate în noi conexiuni, eventual sînt actualizate noi determinaţii ale lor, fără, desigur, ca aceste transformări să modifice aceste legităţi în însăşi esenţa lor Noile categorii, legi etc ale sferelor de existenţă dependente apar în calitate de categorii noi şi independente în raport cu cele ale sferelor care le întemeiază, dar în însăşi noutatea şi independenţa lor ele le presupun totuşi pe acestea din urmă ca bază a existenţei lor în al treilea rînd, de aici rezultă că — lucru de care am mai vorbit în alte contexte — dezvoltarea caracteristicilor categoriale ale unei sfere dependente nu se realizează nicicînd dintr-o dată, într-o formă definitivă şi desăvîrşită, ci constituie rezultatul unui proces istoric, în care reproducţia continuă a noii forme de existenţă — tot mai evoluată, mai autonomă, întemeindu-se în conexiunile ei, relativ, pe ea însăşi — dă naştere unor categorii, legi etc care îi sînt specifice, caracteristice întrucît forţele motrice ale acestor procese istorice, ele însele, sînt interacţiuni înăuntrul complexelor şi între complexe — extrem de complicate, deoarece nu numai în noua sferă de graniţă interacţionează tendinţe eterogene, dar chiar şi relaţiile respectivei trepte de existenţă cu noua sferă care se constituie pe baza ei prezintă interacţiuni ale unor tendinţe eterogene, aceste procese trebuie să aibă în mod necesar un caracter contradictoriu şi inegal Urmărind însă perioade destul de întinse ale unei atari dezvoltări, ies în evidenţă cîteva tendinţe legice care în principiu pot fi stabilite riguros Filozofia intîmpină tot mereu dificultăţi în ce priveşte cunoaşterea adecvată a acestora înainte de toate deoarece, cum am arătat deja, necesitatea, direcţia, ritmul etc unor astfel de tendinţe pot fi cunoscute doar post-festum Numai dacă căutăm, aşa cum a propus Marx, în anatomia omului cheia pentru înţelegerea anatomiei maimuţei, evităm concluzia falsă, logică şi gnoseologică, conform căreia procesul însuşi ar fi orientat teleologic spre ceea ce urmează Dar în interiorul proceselor înseşi nu poate fi descoperită nici o forţă dinamică teleologică în fiecare etapă, în trecerea de la o etapă la alta, putem stabili doar conexiuni cauzale, precum şi interacţiuni care constau din astfel de legături cauzale Chiar şi in societate, unde nu poate fi pus la îndoială caracterul teleologic al instituirilor individuale, efectele mai îndepărtate ale acestora, conlucrarea mai multor instiţuiri, interacţiunile dintre ele, toate au un caracter pur cauzal Esenţa acestor instituiri teleologice — aşa cum am văzut atunci cînd am tratat munca — constă tocmai în a pune în mişcare lanţuri cauzale, ale căror consecinţe, determinate cauzal, depăşesc frecvent conţinutul iniţial al instituirii teleologice Aşadar, în tendinţele de evoluţie ale unor astfel de mişcări, atît în existenţa socială cît şi în cea organică, nu trebuie să presupunem niciodată existenţa vreunei teleologii care ar funcţiona în mod real Desigur, direcţia procesului de reproducţie, direcţie care poate fi stabilită doar post-festum, ne poate amăgi, sugerîndu-ne ideea unei teleologii, dar gîndirea corectă trebuie să se opună în mod hotărît unor astfel de ispite Chiar dacă multă vreme legităţile concrete care domină în acest proces nu ne-au fost suficient cunoscute, o atare direcţie a dezvoltării este neîndoielnică la nivelul ambelor sfere de graniţă : ceea ce am numit în repetate rînduri drept retragere a graniţelor naturii în existenţa socială, drept amplificare cantitativă şi calitativă a forţelor, relaţiilor, categoriilor, legilor etc specific sociale, se dovedeşte a fi procesul prin care determinaţiile existenţei sociale devin tot mai pur sociale, iar dependenţa lor de determinaţiile naturale slăbeşte tot mai mult Un proces similar are loc şi la nivelul naturii organice, în sensul că determinaţiile biologice devin tot mai pure, tot mai specific biologice Similitudinea se opreşte, desigur, la constatarea acestei direcţii generale de mişcare : determinaţiile particulare, raporturile dintre acestea, tendinţele lor de dezvoltare nu mai prezintă nici o asemănare Desigur, aceste procese pot fi concepute mental şi într-un mod valorizator Dar se vede de îndată că punctul de plecare valorizator nu rezultă aici din esenţa problemei, că el este ales în mod arbitrar, pur mental şi aplicat din exterior asupra unui material eterogen Iată de ce chiar în istoria gîndirii s-a întîmplat adesea (şi se întîmplă şi azi) ca ceea ce este natural să fie înzestrat cu predicate valorice, iar socializarea societăţii să fie apreciată în mod negativ Dacă, dimpotrivă, aceste procese sînt considerate pur ontologic, adică în calitate de tendinţe imanente ale unui tip de existenţă, atunci ne putem apropia substanţial de existenţa-întocmai-astfel a vieţii sociale la nivelul reflectării ei mentale Punctul de vedere pur ontologic se dovedeşte şi aici ca întemeiat din punct de vedere critic, spre deosebire de arbitrariul valorilor de care am vorbit mai înainte Căci, aşa cum am putut constata în cazul analizei ontologice a muncii, valoarea are în cadrul existenţei sociale într-adevăr un sens unitar, care provine din existenţă, ea fiind aici un tip de comportament care trebuie inevitabil realizat practic şi care provine în mod necesar din determinaţiile specifice ale existenţei sociale, fiind indispensabil pentru funcţionarea lor specifică ; în raport atît cu natura anorganică cît şi cu cea organică, ea rămîne însă în mod necesar doar o instituire subiectivă şi, ca atare, inevitabil arbitrară Desigur, situaţia se schimbă de îndată ce nu mai este vorba de natura în sine, ci de schimbul de substanţe dintre societate şi natură Munca însăşi, ca şi toate formele sociale mai complicate ale praxisului vizează prin instituirile lor teleologice obiectiv-necesare şi obiectele din natură care intră în cercul acestui schimb de substanţe, astfel că din acestea iau naştere în mod necesar-existenţial valori şi valorizări Cînd, în legătură cu problema banilor, Marx vorbeşte despre aur şi argint, el spune : „Prin natura lor, aurul şi argintul nu sînt bani, dar banii sînt, prin natura lor, aur şi argint“ înainte de aceasta, el prezintă însă criteriile concrete, determinate de economie, care fac ca un obiect din natură să fie apt pentru a funcţiona economic în calitate de bani, cum ar fi „uniformitatea calitativă“, precum şi proprietatea de a cuprinde „într-un volum mic relativ mult timp de muncă“ ş a m d întrucît proprietăţile naturale ale aurului şi argintului corespund acestor criterii, banii sînt „prin natura lor aur şi argint“ Marx arată de asemenea modul în care din acest schimb al societăţii cu natura poate fi derivată de asemenea valoarea estetică a aurului şi argintului16 Aceasta este metoda cu care trebuie să abordăm, de asemenea în mod ontologic, analiza structurii interne a existenţei sociale Cu alte cuvinte, este necesar să cercetăm care sînt categoriile, respectiv complexele de categorii care au prioritate ontologică faţă de altele, care pot exista în absenţa celorlalte şi care nu Dacă abordăm existenţa socială în acest mod, pur ontologic, se impune de îndată constatarea că existenţa socială nu este posibilă fără reproducerea biologică a omului Acest punct de conexiune dintre natura organică şi existenţa socială este, totodată, baza ontologică a tuturor categoriilor mai complicate şi mai mediate ale acestei trepte de existenţă Oamenii s-au reprodus o perioadă imensă de timp preponderent biologic, fără ca în acest proces de reproducere să fi luat naştere formele de obiectualitate socială propriu-zise Dimpotrivă, este imposibil să ne închipuim existenţa acestor forme de obiectualitate socială fără să presupunem ca bază a lor reproducerea biologică a oamenilor Prin urmare, este necesar ca acestui din urmă moment să-i fie atribuită prioritatea ontologică în raport cu alte momente, la fel cum pe treptele mai timpurii ale dezvoltării, valoarea de întrebuinţare (a obiectului din natură prelucrat economic prin muncă) deţine o prioritate ontologică în raport cu valoarea de schimb ; căci existenţa, funcţionarea valorii de întrebuinţare în absenţa schimbului, deci a valorii de schimb este posibilă, şi această situaţie a constituit realitatea unor perioade istorice îndelungate, în timp ce valoarea de schimb nu poate exista fără valoare de întrebuinţare Această prioritate ontologică pe care o are reproducerea biologică a vieţii umane este, tocmai de aceea, valabilă — de asemenea ontologic — în raport cu oricare altă formă de activitate umană, cu orice praxis Munca, în care — aşa cum am arătat — se exprimă pentru prima dată specificul ontologic al existenţei sociale, stă, desigur, la început şi lungi perioade după aceea, în serviciul nemijlocit al acestei reproduceri în acelaşi timp insă, această reproducere constituie geneza ontologică a existenţei sociale, întrucît toate momentele reproducerii biologice a vieţii umane dobîndesc tot mai mult un caracter social, cheamă la viaţă determinaţii care, tocmai din punctul de vedere al existenţei nu mai prezintă nici o analogie cu reproducerea biologică a vieţii (mîncarea gătită, îmbrăcămintea etc ) iar, pe*de altă parte, ca urmare a dialecticii muncii, a diviziunii muncii etc necesare producerii acestora, în procesul de reproducţie sînt incluse şi acele activităţi care se leagă doar foarte mijlocit de reproducerea biologică şi care au deja un caracter social tot mai pur (limba, schimbul etc ) Iată de ce atunci cînd Marx demonstrează prioritatea metodologică hotărîtoare pe care economicul o are pentru materialismul istoric, el porneşte de la acest fapt ontologic fundamental : „Adre- sîndu-ne germanilor liberi de premise, trebuie să începem prin a constata cea dintîi premisă a oricărei existenţe omeneşti, deci şi a oricărei istorii, şi anume că pentru a fi în stare să «facă istorie», oamenii trebuie să aibă posibilitatea de a trăi Pentru a trăi însă este nevoie înainte de toate de mîncare şi băutură, de locuinţă, de îmbrăcăminte şi de o seamă întreagă de alte lucruri Primul act istoric este, aşadar, producerea mijloacelor necesare pentru satisfacerea acestor nevoi, producerea vieţii materiale înseşi Aceasta constituie într-adcvăr un act istoric, o condiţie fundamentală a oricărei istorii, condiţie care astăzi, ca şi cu mii de ani în urmă, trebuie îndeplinită zi de zi şi ceas de ceas chiar şi numai pentru ca oamenii să poată trăi“ 17 Nu e nevoie de o argumentare prea largă pentru a arăta că şi aici este vorba de o deducţie ontologică şi nu de una gnoseologică, logică sau chiar ştiinţifică-teo- retică Prioritatea existenţei reproducerii biologice a omului, ca punct de plecare pentru activitatea sa economică, iar aceasta din urmă ca bază ontologic-genetică a activităţilor sale care devin tot mai pronunţat sociale — iată baza ontologică care leagă într-un mod indisolubil materialismul dialectic, filozofia marxistă de teoria sa asupra dezvoltării social-istorice, de materialismul istoric Această legătură devine şi mai puternică, şi mai întemeiată datorită faptului că un alt principiu ontologic fundamental al concepţiei marxiste despre lume este, aşa cum am văzut deja, istoricitatea Aceste conexiuni arată clar — dacă, pe bună dreptate, dăm la o parte toate principiile cunoaşterii din faţa rezolvării acestei probleme a existenţei — pe de o parte prioritatea ontologică a existenţei, pe de altă parte, ele oferă dezvoltării istorice a celor mai complicate activităţi umane, aparent complet independente de activitatea economică, un fundament ontologic care poate fi sesizat de asemenea în mod clar Materialismul istoric îşi dobîndeşte necesitatea sa lăuntrică, fundamentarea sa ştiinţifică abia pe temeiul unei ontologii materialiste 19 Dar abordarea într-o manieră non-ontologică a unei probleme eminamente ontologice duce şi la alte confuzii filozofice Orientarea gnoseologică a metodei duce fără îndoială — cu atît mai mult cu cit stă sub influenţă kantiană — la amestecarea nepermisă a problematicii existenţei cu cea a valorii Este interesant de observat aici că deşi Kant însuşi a respins categoric logica dovezii ontologice a existenţei lui Dumnezeu, la adepţii săi apare tot mai mult o convergenţă între prioritatea existenţei şi superioritatea valorică Acest lucru s-a realizat într-o dublă direcţie : aceia care, în ciuda tuturor diluărilor gnoseologice ale metodei marxiste, au rămas totuşi fideli materialismului istoric, nevrînd să anuleze prioritatea economicului în viaţa socială, au dat priorităţii ontologice a economicului un accent valoric, au tratat întreaga supra- is Teoreticienii Internaţionalei a Il-a, sub influenţa kantianismului şi pozitivismului, au tratat toate aceste probleme doar din punct de vedere gnoseologic In felul acesta, ei au ajuns fie la dogmatizarea materialismului istoric, fie la dizolvarea lui idealistă Abia odată cu Lenin este reluat firul care duce la o înţelegere corectă a concepţiei marxiste Dar deoarece el însuşi, cu toate că pleacă de la o ontologie materialist-dialectică spre care şi tinde de fapt, nu se detaşează întotdeauna în formulările sale de modul de exprimare propriu gnoseologic, maniera în care el a restabilit ontologia marxistă a fost înţeleasă adesea greşii Apoi, Ir perioada stalinistă, a luat naştere un nou dogmatism, iar cei care s-au opus acestuia nu au găsit calea spre adevărata ontologie marxistă şi au încercat să întemeieze filozofic materialismul istoric, independent de cel dialectic, independent de imaginea ontologică materialist-dialectică asupra lumii Ca atare, astfel de in'-urcări au eşuat Această soartă a avut-o şi tentativa mea din Geschichte und Klassenbewusstsein, sau cea a lui Sartre din Critique de la raison dialectique structură şi îndeosebi tot ce este ideologie cu un anumit dispreţ filozofic, accentuînd uneori — nu întotdeauna clar conştient — faptul că aici ar fi vorba de un simplu epifenomen în raport cu economia, singura determinantă şi importantă Dimpotrivă, aceia la care era preponderentă tendinţa accentuării valorice au eliminat cu dispreţ, din asemenea motive, legile sociale — de asemenea adeseori în mod inconştient — şi au transformat dezvoltarea fundamentată ontologic, aşa cum apare la Marx, într-un fel de dezvoltare valorică, unde, din punctul nostru de vedere, este indiferent faptul dacă modelul acestei dezvoltări îl oferea progresul infinit kantian sau o filozofie a istoriei de tipul celei hegeliene Este interesant că ambele tendinţe care duc la deformarea metodei marxiste pot fi întîlnite atît la reprezentanţii politici de dreapta cit şi la cei de stînga Or, Marx dimpotrivă, operează o deosebire exactă între existenţă şi valoare, expunerea noastră anterioară dovedind în mod clar că el nu le opune pe acestea într-un mod pur gnoseologic, ca existenţă (Sein) şi imperativ (Sollen), cum procedează kantienii, ci arată locul care îi revine valorii, instituirii valorice şi realizării valorice în cadrul ontologiei existenţei sociale Acest lucru este uşor de înţeles dacă amintim încă o dată celebra sa afirmaţie — de o importanţă hotărîtoare — referitoare la imperiul necesităţii şi cel al libertăţii Marx spune : „Aşa cum omul primitiv trebuie să lupte cu natura pentru satisfacerea nevoilor lui, pentru conservarea şi reproducerea vieţii lui, tot aşa trebuie să lupte şi omul civilizat, în toate formele sociale, în toate modurile de producţie posibile Pe măsură ce omul evoluează, acest imperiu al necesităţii naturale se lărgeşte, deoarece cresc trebuinţele lui ; în acest timp însă se dezvoltă şi forţele de producţie care satisfac aceste trebuinţe In acest domeniu, libertatea constă numai în aceea că omul colectiv, producătorii asociaţi reglementează în mod raţional schimbul de substanţe cu natura, îl controlează, nu mai sînt dominaţi de el ca de o forţă oarbă, îl realizează cheltuind minimum de energie în condiţiile cele mai demne şi mai adecvate naturii umane Dar această activitate continuă să fie un imperiu al necesităţii Dincolo de limitele lui începe dezvoltarea forţelor omeneşti, considerată ca scop în sine, începe adevăratul imperiu al libertăţii, care însă nu se poate dezvolta decît pe acest imperiu al necesităţii, ca bază a lui Condiţia esenţială este reducerea zilei de muncă“ 19 Consecinţele concrete care rezultă pentru societate şi pentru om din această opunere vor fi abordate în ultimul capitol Aici este important să înţelegem doar că imperiul libertăţii — în care Marx vede valoarea supremă, punctul valoric culminant al dezvoltării sociale — nu are un caracter economic, dar el apare din domeniul economiei care, cum afirmă Marx, aici în mod ferm, trebuie să rămînă întotdeauna un imperiu al necesităţii Chiar şi cea mai profundă umanizare a praxisului economic — „în condiţiile cele mai demne şi mai adecvate naturii umane“ — nu poate afecta cîtuşi de puţin această esenţă ontologică a praxisului economic Imperiul libertăţii este caracterizat de Marx prin aceea că el începe dincolo de acest imperiu al necesităţii, în el realizîndu-se dezvoltarea forţelor omeneşti ca scop în sine, ceea ce în cadrul praxisului economic ar reprezenta o contradicţie, întrucît dezvoltarea forţelor omeneşti ca scop în sine este în opoziţie cu structura acestuia (Faptul că sînt posibile cazuri individuale în care acest praxis se răsfrînge în mod subiectiv ca realizare a scopului uman în sine, nu poate anula structura obiectivă a instituirilor teleologice prezente în acest praxis şi care sint altfel structurate ) înflorirea forţelor umane ca scop în sine presupune valoarea socială a dezvoltării plenare a personalităţii umane, ea reprezintă aşadar o valoare Consideraţiile noastre de mai tîrziu vor arăta — într-un mod mai riguros şi mai detaliat decît a fost posibil pînă acum — că, la fel ca individualitatea însăşi, valoarea este de asemenea, în dezvoltarea ei plenară, un produs al dezvoltării sociale şi, ca atare, în toate manifestările ei concrete — cu atît mai mult cu cît acestea sînt mai complexe, mai specifice — ea presupune în mod ontologic un anumit nivel de dezvoltare al producţiei Am arătat deja în alte contexte că dezvoltarea obiectivă a forţelor de producţie prezintă o anumită simultaneitate necesară cu cea a dezvoltării capacităţilor umane, chiar dacă această simultaneitate se manifestă inegal şi contradictoriu Asociind imperiului libertăţii timpul liber, Marx arată doar că reducerea timpului de muncă socialmente necesar reducere devenită posibilă doar ca urmare a dezvoltării forţelor de producţie — constituie condiţia esenţială á acestui timp liber Dar în felul acesta este pus clar în lumină faptul că valorile umane superioare au un caracter ontologic derivat din praxisul ontologic economic primar, din reproducţia reală a omului real Este de la sine înţeles că această dependenţă ontologică a valorii circumscrie exact doar apariţia şi esenţa valorii, locul ei în sistemul praxisului uman, fără a-i diminua cîtuşi de puţin caracterul ei de valoare, care, dimpotrivă, este accentuat prin înţelegerea necesităţii existenţiale a genezei şi valabilităţii ei Această unitate existenţială inseparabilă dintre dezvoltarea economică reală, neutră din punct de vedere valoric, şi valorile care au o valabilitate obiectivă poate fi la fel de bine sesizată în cazul unei alte tendinţe generale a dezvoltării de sine a socialităţii existenţei sociale uşor vizibile, şi anume în ce priveşte apariţia umanităţii ca specie umană care încetează să fie mută In linii generale acest fenomen ne este cunoscut încă din consideraţiile anterioare Faptul fundamental aici este integrarea economică a omenirii sub forma pieţei mondiale, care dă naştere unei legături faptice — chiar dacă multiplu mijlocită, evidentă însă chiar şi pentru conştiinţa individuală — între toţi oamenii care întruchipează umanitatea Acest proces, precum şi rezultatul său, specia umană care se realizează, îşi pierd muţenia datorită caracterului lor social Din punct de vedere biologic specia umană există încă din momentul în care ea s-a desprins în mod obiectiv de respectivele specii de primate, devenind o specie proprie Dar luînd în consideraţie această specie în totalitatea ei biologică pur obiectivă, ea se arată a fi la fel de mută ca şi aceea din care s-a desprins Muţenia poate înceta abia atunci cînd ca urmare a rezultatelor obiective şi subiective ale instituirii teleologice în muncă, în diviziunea muncii etc — bazele reproducerii filogenetice încetează să fie pur biologice, ele fiind tot mai mult acoperite, modificate, transformate de către determinaţiile sociale, care devin tot mai puternice, mai dominante Munca şi diviziunea muncii, considerate în mod izolat — ceea ce, desigur, tocmai aici ar fi o greşeală care ne-ar dezorienta — ar suprima doar obiectiv muţenia speciei ; suprimarea ei reală poate avea loc numai dacă specia care a încetat să fie mută nu există doar în sine, ci ajunge la propria ei existenţă pentru-sine (Se ştie că în realitate acest proces se desfăşoară astfel încît comunităţi umane tot mai mari devin pentru membrii lor o întruchipare a speciei care a încetat să fie mută ) Pentru aceasta însă este necesar ca în existenţa socială să existe o conştienţă (Bewusstheit) asupra în-sinelui care ia naştere în procesul reproducţiei sociale ; şi anume o conştienţă care confirmă respectiva întruchipare a speciei umane ca făcînd parte din propria existenţă a acestui în-sine, chiar individuală, şi care se declară printr-o instituire valorică în favoarea valorii astfel apărute Cu cît mai larg, mai complex şi mai profund se dezvoltă astfel de entităţi sociale, cu cît mai puternică este interacţiunea dintre ele, cu atît mai mult conştiinţa oamenilor se poate apropia de instituirea (la început pur mentală) a umanităţii în calitate de unitate social-filogenetică a speciei umane Este evident — ceea ce a fost menţionat de mai multe ori — că dezvoltarea pieţei mondiale oferă baza reală a acestei unităţi, astfel încît cursul istoriei parcurs pînă acum se apropie deja puternic de realizarea acestei unităţi a speciei umane Acest lucru se referă însă deocamdată numai la existenţa în sine a speciei umane Caracterul contradictoriu al dezvoltării inegale se manifestă în acest domeniu sub două forme : pe de o parte, în mod normal şi hotărîtor pentru praxisul social are loc evaluarea afirmativă a formei real atinse în ce priveşte integrarea în direcţia unui în-sine al speciei umane Este posibil însă ca individul, anticipînd mental tendinţa istoriei, să-şi contureze existenţa-pentru-sine unitară a speciei umane, ceea ce exercită adesea o influenţă socială importantă Pe de altă parte, lucru despre care am vorbit de asemenea, ia naştere o mişcare de apărare împotriva acestei dezvoltări, de combatere a zilei de „mîine“ în numele celei de azi“ în ambele mişcări care îmbracă din punct de vedere istoric forme foarte variate, este vorba de acceptarea sau respingerea unor valori, de conflicte obiective între valori obiective ; ambele provin în mod necesar din terenul pe care l-a creat respectiva dezvoltare economică-socială Chiar dacă, aşadar, multe valorizări vin în contradicţie flagrantă cu prezentul lor, acest lucru nu înseamnă nicidecum independenţa apriorică a valorii faţă de realitate, cum cred kantienii, ci este încă o ilustrare a faptului că dezvoltarea generală include (mitinbegreifen) în necesitatea ei contradicţii la nivelul formelor ei fenomenale, de asemenea existente, că totalitatea reală a unei trepte de existenţă nu poate fi sesizată în- mod adecvat fără înţelegerea unor astfel de contradicţii Piaţa mondială constituie baza indispensabilă pentru realizarea unităţii existente pentru sine a speciei umane, dar ea dă naştere — desigur, în mod necesar — doar acelui în-sine a cărui transformare şi ridicare la existenţa pentru-sine se poate realiza numai ca acţiune conştientă a oamenilor înşişi Realizarea valorii adevărate prin instituiri valorice corecte este un moment indispensabil al acestui proces Aici nu trebuie discreditată sau diminuată cîtuşi de puţin importanţa acestei activităţi umane, caracterul ei activ, întrucît ea poate fi realizată doar de către oameni care au fost pregătiţi şi făcuţi apţi, de către determinaţiile reale şi obiective ale procesului general însuşi, pentru o astfel de activitate, şi cărora acest proces le pune în faţă alternative inevitabile la care ei trebuie să răspundă valorizînd, generînd valori sau frînînd apariţia acestora Complexul de complexe Societatea există numai reproducîndu-se neîntrerupt, substanţa ei ca existenţă este prin esenţa ei neîntrerupt schimbătoare, ea constă tocmai în aceea că transformarea continuă care are loc în procesul reproducţiei face să apară într-un mod — calitativ şi cantitativ — mereu augmentat, mereu reînnoit, trăsăturile substanţiale specifice ale existenţei sociale întrucît existenţa socială a luat naştere din natura organică, ea poartă în mod necesar amprenta caracteristicilor ontologice ale originii sale Această verigă de legătură între cele două sfere de existenţă, care este tot mereu ruptă în procesul reproducţiei şi restabilită din nou prin transformări, este omul ca fiinţă biologică Reproducţia lui biologică este nu numai premisa absolută a existenţei sociale, ci chiar unul din polii procesului de reproducţie, celălalt pol fiind însăşi societatea în totalitatea ei Această legătură indisolubilă dintre existenţa socială şi natura organică, reliefează totodată diferenţa calitativă dintre cele două sfere de existenţă Căci reproducţia biologică a fiinţelor vii în natura organică este pur şi simplu identică cu procesul existenţei lor Desigur, orice fiinţă vie îşi duce existenţa într-un anumit mediu, concret”, organic şi anorganic, a cărui menţinere sau transformare influenţează într-un mod hotărîtor procesul de reproducţie, atît ontogenetic cît şi filogenetic Totuşi, în ciuda tuturor interacţiunilor continue dintre vieţuitoare şi mediu, momentul hotărîtor îl constituie aici felul în care mediul acţionează asupra vieţuitoarelor, mai precis dacă acesta favorizează, permite sau stînjeneşte reproducţia lor Acest lucru determină în ultimă instanţă conservarea sau, dimpotrivă, pieirea genurilor, a speciilor etc Un rol care nu trebuie subapreciat îl joacă aici, desigur, capacitatea fiinţelor vii de a se adapta biologic la o astfel de schimbare, dar forţa motrice hotărîtoare este schimbarea obiectivă însăşi Istoricitatea lumii organice nu poate fi despărţită, în fazele ei esenţiale de dezvoltare, de istoria geologică a Pămîntului Orice vieţuitoare în procesul ei de reproducţie, pe de o parte, se opune totalităţii naturii anorganice şi organice, iar, pe de altă parte, se află în interacţiuni concrete cu diferite componente organice şi anorganice ale acestei totalităţi Iluzia imediată că alegerea acestor componente ar fi determinată de constituţia organelor vieţuitoarelor, generează teorii, de genul celei a lui Uexkül despre mediul vieţuitoarelor De fapt, există forţe şi obiecte reale care pot determina într-un mod hotărîtor soarta respectivei vieţuitoare, deşi organic ea nu le poate percepe Sfera interacţiunilor cu mediul determinată de organism constituie doar o mică parte a componentelor real active Nu este în intenţia noastră de a prezenta în detaliu această situaţie ontologică, dar oricum este limpede că în cadrul interacţiunii vieţuitoare-mediu acesta din urmă constituie factorul predominant, vieţuitoarea aflîndu-se direct în ansamblul mediului, procesul ei de reproducţie nepermi- ţînd apariţia, între ea însăşi şi totalitate, a unor complexe parţiale permanent mediatoare Astfel, o adevărată interacţiune între reproducţia vieţuitoarelor ca indivizi şi mediul lor există numai într-o mică măsură în natura organică reproducţia este a indivizilor, dependenţi desigur întotdeauna direct de reproducţia filogenetică Muţenia speciei are la bază tocmai această identitate nemijlocită Existenţa socială însă prezintă^ca structură fundamentală polaritatea a două complexe dinamice, care se instituie şi se anulează într-un proces de reproducţie mereu reînnoită : individul uman şi societatea însăşi In ceea ce-1 priveşte, omul este, în primul rînd şi nemijlocit, în ultimă instanţă insuprimabil, o fiinţă biologică, o parte a naturii organice încă prin aceasta el este un complex, ceea ce constituie structura de bază a oricărei vieţuitoare, fie ea cît de primitivă în natura organică — cum s-a arătat mai devreme — dezvoltarea decurge astfel încît impulsurile fizice şi chimice ale lumii exterioare, oricît ds simple ar fi ele la început, primesc în organism forma lor obiectivă, în moduri de manifestare specific biologice Astfel iau naştere sunetele din vibraţiile aerului (care iniţial aveau un efect pur fizic), astfel se formează mirosul şi gustul din efecte chimice, astfel iau naştere culorile în organele văzului etc Umanizarea omului presupune o dezvoltare biologică superioară a acestor tendinţe, dar ea nu se opreşte aici, ci, pornind de la această bază, ea dă naştere unor entităţi pur sociale : pe plan auditiv, limbii şi muzicii, pe plan vizual, artelor plastice şi scrisului Această constatare completează cele spuse anterior în legătură cu hrana şi sexualitatea : omul rămîne, ce-i drept, în mod insuprimabil o fiinţă determinată biologic, împărtăşeşte ciclul necesar pe care îl urmează o astfel de fiinţă (naştere, creştere, moarte), însă el transformă în mod radical caracterul interacţiunilor sale cu mediul înconjurător, influenţînd în mod activ mediul prin instituirea teleologică în muncă, supunînd astfel mediul unor transformări conştiente şi intenţionate Dar chiar şi pe o treaptă mai primitivă a dezvoltării, cînd omul nu putea să exercite o influenţă hotărîtoare asupra naturii din care făcea parte, între mediul natural şi spaţiul de acţiune al transformării ia naştere în reproducţia omului un complex de determinaţii care funcţionează social, căruia îi revine un rol hotărîtor în modul de a reacţiona al oamenilor faţă de transformările din natură Să ne gîndim, de pildă, la ultima perioadă glaciară din Europa şi la sfîrşitul ei In ceea ce priveşte natura organică, în această perioadă se constată pieirea sau migrarea unor specii de animale, dispariţia unor plante şi apariţia altora Pe plan social, datorită unor condiţii specifice, unice, favorabile anumitor societăţi aflate în stadiul culesului, vînătorii şi pescuitului se înregistrează un avînt cultural unic (picturile rupestre din sudul Franţei şi din Spania) Sfîrşitul perioadei glaciare distruge, ce-i drept, bazele acestei culturi şi prin aceasta cultura însăşi, dar reacţia oamenilor care lucrează integraţi în mici comunităţi nu mai este din acest moment o adaptare biologică pasivă la împrejurări schimbate, ci se produce o reorientare a reacţiilor lor activ-sociale, trecerea de la perioada culesului la cea a agriculturii, a creşterii vitelor şi la tot ceea ce decurge din această schimbare bruscă Anumite produse ale acestui nou început sînt adeseori inferioare perioadelor favorabile din trecut, dar ele conţin în sine posibilităţi pentru o treaptă ma,i înaltă de dezvoltare, posibilităţi care au fost refuzate structurii sociale a perioadelor anterioare Cele mai generale legităţi ale dezvoltării sociale se manifestă aşadar încă în această criză timpurie a evoluţiei, şi anume, prioritatea modului de producţie faţă de obiectivaţiile superioare care decurg din el, inegalitatea dezvoltării în ceea ce priveşte raportul dintre producţia însăşi şi modurile ei de manifestare socială Toate acestea pun în evidenţă un fapt ontologic fundamental al existenţei sociale : omul, nemaifiind doar fiinţă biologică, ci, în acelaşi timp şi membru care munceşte al unui grup social, nu se mai află într-un raport nemijlocit cu natura organică şi anorganică înconjurătoare, nici măcar cu sine însuşi ca fiinţă biologică, ci toate aceste interacţiuni inevitabile sînt mediate de societate ; întrucît socialitatea existenţei umane înseamnă o atitudine activă, practică în raport cu întreaga lume înconjurătoare, acest lucru are loc astfel încît omul nu acceptă doar mediul şi se adaptează schimbărilor acestuia, ci reacţionează activ la acestea, opunînd schimbărilor lumii exterioare schimbări ale propriului praxis, la nivelul căruia adaptarea la caracterul insuprimabil al realităţii obiective şi noile scopuri care corespund acestei realităţi formează o unitate inseparabilă Bineînţeles că, transformînd raportul său faţă de natura înconjurătoare, omul se transformă şi pe el însuşi Este însă o mare diferenţă dacă această transformare este un proces biologic spontan-neintenţio- nat, de adaptare la noi condiţii naturale sau, dimpotrivă, rezultatul unui praxis social propriu, chiar dacă în acest praxis doar actele particulare nemijlocite sînt intenţionate, transformarea socială de ansamblu decurgînd apoi cu o necesitate socială spontană Căci, în acest din urmă caz, totul se desfăşoară nu într-un mod nemijlocit, ci într-unul reglementat social Astfel iau naştere noi forme ale muncii, din acestea noi forme ale diviziunii muncii, care la rîndul lor au drept urmare noi forme ale relaţiilor practice dintre oameni, acestea răsfrîngîndu-se — după cum am văzut în analiza muncii — asupra naturii umane inseşi Este necesar însă să ne fie clar că schimbările cv re se realizează astfel la nivelul oamenilor au un caracter primordial social : oricît de mult ar influenţa ele omul sub raport biologic (şi, respectiv, psihologic), ele reprezintă adaptări ale existenţei fizice a omului la noua lui condiţie socială Aşadar, chiar dacă o schimbare a naturii anorganice a dat primul impuls pentru asemenea schimbări (sfîrşitul perioadef glaciare) nu este vorba de o influenţă directă — ca în cazul fiinţelor non-umane — ci de una mijlocită social Retragerea graniţelor naturii, la care ne-am referit frecvent, se explică atunci cînd examinăm procesul de reproducţie al omului devenit social prin faptul că societatea a devenit un mediu insuprimabil al mijlocirii dintre om şi natură Pentru a înţelege întreaga semnificaţie a acestui fapt ontologic hotărîtor este necesar ca el să fie concretizat prin unele observaţii suplimentare în primul rînd, odată cu cea mai primitivă, cea mai stîngace instituire teleologică din muncă este pus în mişcare un proces, a cărui dinamică de dezvoltare — în cazul în care societatea chemată la viaţă de acest proces nu opune o rezistenţă structurală de neînvins — este în sine nelimitată O instituire teleologică produce mereu alte instituiri, pînă cînd iau naştere totalităţi complexe, care mijlocesc tot mai mult, tot mai exclusiv raportul om-natură După cum arată exemplul citat, chiar conlucrarea primitivă, rudimentară — din punctul de vedere al acestor mijlociri — a unor astfel de instituiri poate să îndeplinească într-o oarecare măsură astfel de funcţii Reproducţia permanentă a muncii, a diviziunii muncii etc face ca acest mediu de mijlocire să fie tot mai unit, mai compact, să cuprindă treptat întreaga existenţă a oamenilor, astfel încît în multe cazuri particulare nu mai este nemijlocit evident, ci numai prin analiză poate fi dedus faptul că, în planul existenţei, anumite transformări pe care le suferă omul, activitatea sa şi relaţiile sale etc îşi au originea în schimbul de substanţe dintre societate şi natură In al doilea rînd, merită să aruncăm o privire asupra transformării pe care o suferă omul însuşi prin astfel de procese, căci aici devine evidentă dialectica a ceea ce este urmărit în mod conştient şi a ceea ce ia naştere în mod spontan în oameni ca urmare a dezvoltării Această stare de lucruri este de obicei apreciată fals din două puncte de vedere diferite : pe de o parte, rolul activ al omului în acest proces, structura alternativă a praxisului său sînt izolate de faptele realităţii, precum şi de efectele lor obiective şi retroactive asupra subiecţilor acestei activităţi, ajun- gîndu-se astfel la o autonomie a omului — neexplicată, nefundamentată — ca bază a existenţei şi devenirii lui ; pe de altă parte, întrucît mediului i se conferă o forţă mecanică irezistibilă, transformările sale devin enigmatice, în realitate, alternativele sînt puse în mod concret de către schimbul de substanţe dintre societate şi natură Omul, sub ameninţarea pieirii, trebuie să reacţioneze faţă de acestea prin decizii alternative active, prin noi instituiri teleologice, iar pentru realizarea acestora în el sînt eliberate şi actualizate posibilităţi (în sensul aristotelic de „dynamis“, despre care am vorbit) Dat fiind că, în reproducţia socială a oamenilor sînt fixate şi inserate social doar alternativele care sînt puse şi soluţionate corect — în sensul că ele corespund „cerinţelor zilei“ —, acestea devin momente ale continuităţii reproducţiei indivizilor şi societăţii, ducînd în acelaşi timp la creşterea capacităţii vitale a societăţii în ansamblul ei, la lărgirea şi adîncirea aptitudinilor individuale ale oamenilor Această caracteristică a reproducţiei este cît se poate de semnificativă pentru specificul existenţei sociale, întrucît în ea se manifestă particularitatea continuităţii acestei existenţe Fireşte, continuitatea este caracteristica esenţială a oricărei existenţe Totuşi, în natura organică pentru a pune acum în opoziţie existenţa socială cu sfera de existenţă cea mai apropiată ei — continuitatea există într-un mod pur obiectiv, numai în sine, sub forma reproducerii filogenetice Aceasta din urmă se manifestă nemijlocit, ce-i drept, prin reproducerea ontogenetică, dar într-un mod complet transcendent în raport cu indivizii care o realizează Muţenia speciei în sfera vieţii organice, despre care am mai vorbit, este doar o rezumare a acestei stări de lucruri extrem de complicate Dacă însă în raport cu această stare, am considera reproducţia genericităţii în existenţa socială ca nemaifiind în mod necesar mută, atunci am falsifica prin exagerare acest adevăr important, am formula acest contrast în termenii contrastului dintre non-conştient, neconştientizabil şi conştient Transformarea ontologică reală a în-sinelui mut al genericităţii naturii organice în pentru-sinele din existenţa socială, care nu mai este mut, este ceva mult mai larg, mai cuprinzător decît opoziţia gnoseologică sau psihologică dintre conştient şi non-conştient Să luăm în considerare fenomenul „originar“ al socialităţii, munca în ea se relevă de îndată, cu deplină claritate, separaţia calitativă dintre cele două tipuri de existenţă Este oare instituirea teleologică din muncă — din punct de vedere al speciei — deja conştientă ? Categoric, nu Munca este, desigur, imposibilă în absenţa conştienţei, dar aceasta nu luminează la început decît actul particular al muncii Faptul că generiçitatea omului se întruchipează în muncă, şi anume din punct de vedere ontologic într-un mod necunoscut pînă acum,, nu comportă în actele de muncă particulare conştienţă (Bewusstheit) asupra legăturii reale a acestor acte de genericitate Chiar ca act al individului, munca este prin esenţa ei socială, autogeneralizarea ei socială, ridicarea omului particular la nivelul genericităţii realizîndu-se în omul care munceşte Aşadar, dacă ne este permis să ne folosim de un paradox pentru a descrie o situaţie paradoxală, specia umană care a încetat să fie mută există încă într-o formă de manifestare mută, iar pentru-sinele speciei, pe treapta propriei sale existenţe în-sine Aceste expresii sună in mod necesar paradoxal, întrucît ele încearcă să sesizeze un proces de dezvoltare în esenţa sa dinamic, prin categorii al căror sens vizează treptele dezvoltării şi nu procesul dezvoltării însuşi După cum ştim, nu a fost realizată adevărata existenţă pentru-sine a speciei umane, pînă în prezent nu a fost anulată complet muţenia ei» Pe de altă parte, este de asemenea sigur că simplul act al muncii înseamnă autoinstituirea de sine a omului, umanizarea sa şi, odată cu aceasta, realizarea saltului de la muţenia generică, a animalităţii Legătura începutului cu sfîrşi- tul constituie istoria universală a omenirii, dezvoltarea deplină a existenţei pentru-sine a speciei umane Această existenţă pentru-sine se poate realiza într-un mod adecvat sie însăşi numai în formă conştientă : specia umană care încetează să fie mută trebuie să fie prezentă ca atare şi în conştiinţa oamenilor în mişcarea continuă care duce aici această conştiinţă se dovedeşte a fi realizată în mod adecvat doar în cazuri excepţionale, şi atunci doar în modul instituirii unor valori, aparent subiectiv, şi nu ca conştiinţă care realizează valori Paradoxul formulării noastre precedente se reduce aşadar la faptul că dezvoltarea speciei umane este procesul dezvoltării a ceva ce există şi nicidecum un salt de la o formă de existenţă la alta Saltul este realizat, dimpotrivă, odată cu apariţia omului ; de atunci are loc, în sens strict ontologic, un proces de evoluţie, în ciuda regresiunilor, a zguduirilor revoluţionare şi contrarevoluţionare Acest lucru trebuie caracterizat în sensul că existenţa pentru-sine a speciei umane este prezentă încă o dată cu apariţia omului în-sine, că încă munca cea mai primitivă încorporează în sine acest nou raport al individului faţă de specie Faptul că în cadrul acestui proces pot exista, şi chiar există în mod necesar — de pildă, înainte de toate în apariţia imperiului libertăţii — şi treceri sub formă de salt, nu afectează această stare de lucruri ontologică în esenţa ei Aici este vorba deja de forme de tranziţie în cadrul existentei sociale, în timp ce în primul caz era vorba de apariţia şi autoconstituirea existenţei sociale, a speciei umane înseşi Acest excurs necesar ne-a îndepărtat aparent de problema care ne preocupă acum, şi anume de noile forme ale continuităţii existenţei sociale în opoziţie cu cele ale naturii organice Doar aparent, am spus, căci abia tratarea acestei probleme intermediare ne ajută la lămurirea problemei noastre Am văzut, pe de o parte, că noua formă de continuitate din existenţa socială nu poate lua naştere in absenţa conştiinţei ; abia prin ridicarea la nivelul conştiinţei a noii forme de existenţă, aceasta îşi poate dobîndi o nouă existenţă pentru-sine în acelaşi timp însă, am văzut că procesualitatea procesului şi, odată cu aceasta, forma adecvată noii continuităţi ar fi deformate mental dacă această conştiinţă ar fi interpretată nu ca ceva care ia naştere în mod treptat, procesual, continuu, ci ca ceva care există de la bun început într-o formă definitivă Motivul pentru care ar fi greşit să urmăm o asemenea cale nu rezidă în conştiinţa însăşi, ci în obiectul ei, în procesul obiectiv al cărui produs şi — în acelaşi timp — expresie care îl desăvîrşeşte este conştiinţa : un proces a cărui continuitate dă naştere unor forme şi conţinuturi ale conştiinţei, care nu s-ar putea realiza conform esenţei lor dacă nu sînt conştientizate Aşadar, conştiinţa se dezvoltă în mod necesar neîntrerupt în continuitatea procesului, iar ceea ce a fost deja atins se menţine ca bază pentru ceea ce urmează, ca trambulină pentru ceva superior, respectiva treaptă atinsă fiind de fiecare dată ridicată la nivelul conştiinţei ; acest lucru are loc însă astfel încît, în acelaşi timp, continuitatea căilor care duc spre viitor să nu fie, la nivelul posibilităţilor, întreruptă în calitate de organ al continuităţii, conştiinţa reprezintă întotdeauna o anumită treaptă de dezvoltare a existentei şi, ca atare ea trebuie să preia limitele acesteia ca pe propriile ei limite, ea însăşi putîndu-se concretiza corespunzător esenţei sale în ultimă instanţă numai în conformitate cu această treaptă a dezvoltării întrucît această stare de prezenţă, de dependenţă a conştiinţei de ceea ce este prezent leagă totodată trecutul de viitor, limitele şi imperfecţiunile acestei conştiinţe etc sînt totodată momente problematice indispensabile ale noii continuităţi care ia naştere în existenţa socială Chiar şi consideraţiile de pînă acum explică problema care apare aici, şi anume faptul că adevăratul raport dintre procesul general şi continuitatea sa obiectivă şi conştiinţa care consolidează definitiv realitatea acestei continuităţi, nu poate fi sesizat în mod adecvat decît dacă conştiinţa este înţeleasă în mod ontologic, ca moment real al dezvoltării sociale, şi nu este interpretată gnoseologic sau psihologic în ambele cazuri momente de conştiinţă care funcţionează în mod real sînt separate de totalitatea acţiunilor pe care le exercită această conştiinţă şi abordate într-o izolare artificială Examinînd în acest mod, de pildă, problema — extrem de importantă în sine — a adevărului conţinutului conştiinţei, chiar aplicînd în mod corect aici dialectica absolutului şi relativului, tot nu putem ajunge la adevăratul răspuns care trebuie dat acestei probleme Căci adevărul sau falsitatea gnoseologică a unui conţinut de conştiinţă, cu atît mai puţin sinceritatea sau ipocrizia sa psihologică etc , nu vizează ceea ce este esenţial aici, şi anume rolul important care îi revine conştiinţei în continuitatea procesului social Aceste însuşiri ale conştiinţei îşi dobîndesc abia atunci importanţa lor (care nu trebuie nicidecum subapreciată) cînd acest rol al conştiinţei a fost clar definit Pentru ca conştiinţa, prin reflectarea prezentului, prin poziţia practică faţă de alternativele concrete, precum şi faţă de experienţele acestui prezent să lege trecutul şi experienţele sale cu viitorul şi cu sarcinile încă necunoscute pe care acesta i le va pune, ea trebuie să tindă în mod spontan către cea mai bună reproducţie a acestei vieţi individuale căreia îi aparţine şi a cărei promovare este sarcina ei nemijlocită Conştiinţa care ne preocupă deci acum este cea a omului cotidian, a vieţii cotidiene, a praxisului cotidian în această sferă, aşa cum am prezentat acest lucru în detaliu în alte locuri20, caracteristica esenţială centrală este legătura nemijlocită dintre teorie şi praxis ; astfel, continuitatea nemijlocită a condiţiilor de reproducţie a respectivei vieţi individuale constituie aici factorul hotărîtor al interesului manifestat faţă de realitate, al alegerii a ceea ce trebuie reţinut din ea etc Să nu uităm însă că, din punct de vedere subiectiv-conştient, prioritatea o are aici reproducţia individului particular, actele sale practice independent de faptul dacă acest lucru este prezent în conştiinţa indivizilor — aparţin obiectiv în majoritatea lor covîrşitoare, sferei genericităţii (Să ne gîndim la cele spuse în legătură cu munca ) în felul acesta, o unificare inseparabilă şi care nu are limite, a particular-singula- rului cu social-genericul, se realizează nu numai in procesul obiectiv de ansamblu care stă la baza vieţii cotidiene, ci, de asemenea, în manifestările conştiente ale vieţii cotidiene Dacă această unitate există deja în mod necesar în actele particulare, cu atît mai mult va exista ea în acele interacţiuni care rezultă inevitabil din conlucrarea oamenilor (diviziunea muncii etc ) Trebuie să remarcăm că în însumarea, în sintetizarea unor astfel de acte singulare în direcţii, tendinţe, curente sociale etc , momentele sociale dobîndesc în mod necesar o supremaţie, ele împing pe planul al doilea ceea ce este pur particular, făcîndu-1 adesea chiar să dispară, astfel că individul, în- tîlnind atari tendinţe în viaţa cotidiană (ceea ce, fireşte, are loc permanent), este influenţat de acestea ca de nişte forţe deja sociale, şi — indiferent dacă reacţia sa faţă de acestea este de acceptare sau de respingere — acestea consolidează în el momentul social-generic Aceste însumări şi sintetizări sînt acelea prin care continuitatea socialului se manifestă într-un mod pregnant şi eficace Ele întruchipează un fel de memorie a societăţii, care păstrează cuceririle trecutului şi ale prezentului şi face din ele mobiluri, premise, puncte de sprijin pentru o viitoare dezvoltare Este clar că o astfel de mişcare continuă îşi găseşte în mod necesar mediul ei în conştiinţa oamenilor, dar este de asemenea clar că această conştiinţă trebuie considerată parte componentă reală a existenţei sociale, că ea nu poate fi înţeleasă în mod adecvat folosindu-ne de criterii gnoseologice în cadrul mişcării descrise de noi, conştiinţa are prin urmare o funcţie specific dinamică, existenţială, care exprimă în mod clar particularitatea existenţei sociale în raport cu celelalte forme de existenţă : întrucît conştiinţa apare ca mediu, ca purtător şi păstrător al continuităţii, aceasta din urmă dobîndeşte o existenţă- pentru-sine, care nu există la alt nivel Continuitatea are, desigur, formele ei specifice de sine stătătoare în natura anorganică şi organică : de pildă, naşterea şi moartea ca moduri de manifestare ale apariţiei şi dispariţiei în cadrul continuităţii obiective constituie ceva caracteristic doar pentru natura organică Totuşi, rolul activ al conştiinţei în continuitatea existenţei sociale este ceva calitativ mai important, mult mai mult decît simpla înregistrare a ceea ce apare şi dispare obiectiv, independent de modul de percepere al celor care participă la aceste procese Datorită faptului că conştiinţa figurează ca mediu mijlocitor al continuităţii, ea acţionează asupra acesteia, modificînd-o calitativ Păstrarea în memoria socială a faptului trecut influenţează neîntrerupt orice eveniment ulterior Prin aceasta nu este anulată nicidecum legitatea obiectivă a procesului, dar ea este mult modificată, uneori chiar în- tr-o măsură decisivă Căci la premisele, care sint produse şi funcţionează într-un mod obiectiv, ale oricărui pas înainte, se adaugă experienţele trecutului — păstrate şi prelucrate în mod conştient — prin aplicarea lor la noua situaţie practică Ca atare, continuitatea fixată în conştiinţă este mai variată, mai bogată în determinaţii etc decît ar putea fi fără această componentă Chiar şi caracterul inegal al procesului cunoaşte astfel o nouă intensificare, deoarece caracterul alternativ al praxisului uman joacă aici un rol însemnat ; din faptul că trecutul este păstrat în mod conştient nu rezultă nicidecum în mod direct-mecanic că el este aplicat într-o situaţie oportună pentru aceasta Aplicarea sa este întotdeauna mai mult decît un simplu „Da“ sau „Nu“ în raport cu o alternativă socială, modul şi măsura prin care trecutul trebuie aplicat avînd de asemenea permanent un caracter alternativ (Să ne gîndim la modul diferit în care a fost receptat dreptul roman în diferite state ) Acestea sînt motivele pentru care conştiinţa activă nu trebuie tratată în acest context în mod gnoseologic, căci adevărul sau falsitatea conţinutu- rilor ei apar aici într-o dialectică social-istorică specifică Pe de o parte, pentru a se putea impune ca factor istoric, conştiinţa social-activă trebuie să oglindească corect anumite momente reale — care prezintă importanţă pentru momentul dat — şi să le transpună în praxisul uman Pe de altă parte, aceste conţinuturi ale conştiinţei nu pct şi nu trebuie — întrucît ele au origine social-istorică concretă şi devin obiecte ale unor decizii alternative, deopotrivă într-o situaţie social-istorică concretă — să fie libere de erorile, insuficienţele etc genezei lor, ale păstrării lor de către memoria societăţii, ale posibilităţilor lor de a fi aplicate In acest sens, chiar reprezentări total sau parţial eronate asupra realităţii pot deveni factori extrem de importanţi ai dezvoltării istorice Foarte adesea tocmai eficacitatea acestora, problemele care rezultă de aici duc la o treaptă superioară în cunoaşterea adecvată a realităţii Această analiză a continuităţii în existenţa socială ne duce în mod necesar la limbă, în calitate de complex important în cadrul sistemului existenţei sociale Drumul urmat de noi ar putea da naştere, probabil, unei neînţelegeri metodologice, şi anume aparenţei că prezentarea noastră ar fi încercat să „deducă“ limba într-un mod oarecum filozofic In realitate, ceea ce încercăm aici este tocmai contrariul oricărei deducţii Pentru a înţelege continuitatea specifică a existenţei sociale, ar fi necesar să încercăm să punem în lumină acele premise care fac posibilă această continuitate, pentru a ajunge apoi să vorbim despre cele mai generale trăsături ale acelui mediu în absenţa căruia ea nu ar putea avea loc Cum în această analiză ne-am referit la întreaga realitate socială, deducind din dinamica ei reală consecinţele ontologice necesare, rezultă că limba — conform metodei lui Marx după care aceste consecinţe nu pot fi sesizate decît abia post-fes- tum — face parte de asemenea din acele fapte sociale a căror existenţă a fost definită în cadrul consideraţiilor noastre Faptul că această analiză a fost întreprinsă fără referire directă la limba şi la problematica ei specifică, prezintă în raport cu ceea ce urmează avantajul că înaintea tratării limbii înseşi ne sînt cunoscute deja chiar dacă în linii mari — cel puţin cîteva dintre cerinţele sociale pe care ea trebuie să le satisfacă, precum şi cîteva funcţii prin care le satisface pe acestea Iată de ce consideraţiile noastre ne ajută să ne plasăm chiar în mijlocul acestui complex de probleme, cu condiţia, fireşte, de a considera limba organ şi mediu al continuităţii în existenţa socială Acest lucru este foarte important, deoarece în felul acesta explicăm geneza ontologică a litnbîi pornind de la un punct central Ca şi atîţia alţi factori însemnaţi ai vieţii sociale a oamenilor, limba devine de neînţeles din punct de vedere al genezei ei dacă nu se aruncă o privire asupra acelor cuceriri ale evoluţiei biologice întîlnite la animalele superioare, recu- noscînd, fireşte, odată cu constatarea conexiunii genetice şi elementul calitativ nou care este implicat în apariţia omului, în socializarea sa Dacă începuturi ale limbii se află în regnul animal, atunci nu încape nici o îndoială că la animalele superioare există o comunicare, ba chiar una foarte exactă In legătură cu căutarea hranei, viaţa sexuală, apărarea de duşmani etc , o serie întreagă de animale dau semnale, de cele mai multe ori auditive (spunem de cele mai multe ori deoarece, de pildă, aşa-numitul dans al albinelor constituie un sistem foarte exact de comunicare prin semnale vizuale), cu ajutorul cărora, în aceste situaţii de o importanţă decisivă pentru reproducerea biologică, ele sînt capabile să satisfacă cerinţele acesteia Acest tip de comunicare prezent la animale trebuie subliniat în mod deosebit deoarece el nu numai că a fost preluat de către om în momentul apariţiei sale — de cele mai multe ori nemodificat —, dar el funcţionează de asemenea chiar pe cele mai înalte trepte ale dezvoltării sociale Este interesant de observat că acest tip de comunicare prin semnale foarte clare, vizuale sau auditive, nu slăbeşte şi nici nu dispare odată cu dezvoltarea socialităţii, cu extinderea şi intensificarea contactelor interumane, ci, dimpotrivă, se extinde tot mai mult Să ne gîndim, de pildă, la semafoarele verzi şi roşii în circulaţia feroviară sau la cele de la intersecţiile rutiere din marile oraşe, la marcajele care reglementează circulaţia rutieră, la steagurile arborate pe vapoare etc în toate aceste cazuri atît la oameni cît şi la animale — este vorba de faptul că un anumit semnal invariabil indică necesitatea necondiţionată a unui anumit mod de a reacţiona în raport cu acesta Reacţia trebuie să fie în aceste cazuri o reacţie automată, necondiţionată A nu traversa strada pe roşu în nici o împrejurare este tot atît de puţin un prilej de meditaţie sau de decizie pe cît de puţin este ascunderea grabnică a puilor atunci cînd găina dă semnalul că se apropie o pasăre de pradă Fără să cercetăm mai îndeaproape caracteristica unor astfel de semnale se poate constata în ambele cazuri, că ele semnalizează momente particulare, izolate ale vieţii, că ele nu se află în nici un fel de conexiune care să dea naştere vreunei continuităţi Huxley a constatat corect în legătură cu aceste semnale 21 ale animalelor că ele sînt date doar la intervale şi nimeni nu poate susţine că, de exemplu, semnalele rutiere pentru circulaţia maşinilor, care au fost concepute foarte sistematic, apar în realitate altfel decît la intervale Acest caracter intermitent al semnalelor la animale este legat de faptul că cea mai mare parte a vieţii lor se desfăşoară în virtutea unei necesităţi biologice spontane, care nu dă naştere necesităţii comunicării prin semnale aparte In societatea dezvoltată semnalele apar pentru domenii specific delimitate ale unei activităţi, unde momentele care deviază de la cursul normal, mecanic, dar care se repetă adesea, sînt semnalizate ca atare prin semnale specifice (sensul unic în circulaţia rutieră) Această funcţie a semnalelor atrage după sine faptul că ele apar de asemenea numai la intervale şi nu pot avea niciodată o continuitate , Semnalul este aşadar în ambele cazuri dependent de o situaţie care se repetă adesea, de fiecare dată însă unică, şi care cere un anumit mod de a reacţiona : urmarea sa exactă şi, ca atare, eficace, nu presupune aşadar sesizarea adecvată a componentelor reale ale situţiei, o reacţie deosebită în raport cu acestea La animale, acest „automatism“ ia naştere din adaptarea biologică la mediu ; în cazul semnalelor de la nivelul societăţii este vorba de faptul că anumite tipuri de reacţii sînt fixate în mod exact, o dată pentru totdeauna, în scopul reglementării simplificate a circulaţiei etc (Se înţelege de la sine că această fixare a legăturii dintre semnal şi reacţia faţă de acesta nu mai are un caracter biologic, ci aici este vorba de un imperativ social (Sollen) care, în mod normal, funcţionează „automat“, prin reflexe fixate în mod conştient, dar care este impus, atunci cînd este necesar, cu mijloacele coercitive ale moralei, dreptului etc ) In ambele cazuri este vorba despre formarea unor reflexe puternic fixate, condiţionate (sau necondiţionate) Limitele unor astfel de forme de comunicare prin semnale sînt clar vizibile în viaţa animalelor, deoarece ele constituie singurul şi cel mai dezvoltat mod de intercomunicare Aceste limite constau în faptul că pentru funcţionarea oricît de exactă a semnalelor nu este nicidecum necesară cunoaşterea obiectelor desemnate de către ele Huxley spune pe bună dreptate că un cimpanzeu poate să-şi ex- -1 Julian Huxley şi Ludwig Koch Animal language, Grosset and Dunlap, New York, 1964, p 9 prime foamea prin semnale (chiar şi acest lucru, probabil, abia în contact cu oamenii, adică atunci cînd se află in captivitate), că el este în stare să arate spre o banană, dar că atunci cînd nu are în faţa sa o banană, el nu poate să exprime : „vreau o banană“  între semnal şi cuvînt există prin urmare o prăpastie care nu poate fi trecută decît printr-un salt, căci între cele două nu există obiectivaţi! intermediare ale comunicării Semnalul presupune o lume ştiută, altfel nu ar putea deveni călăuza a acţiunii Hegel spune însă corect : „Ceea ce este ştiut nu esie, prin faptul că e ştiut, cu adevărat cunoscut* El desemnează astfel în mod exact semnificaţia saltului schiţat aici : cum orice praxis al omului, pornind de la muncă şi dezvoltînd-o pe aceasta, este o înaintare în necunoscut pentru cunoaşterea acestuia (abia cînd este cunoscut el poate deveni ceva ştiut pentru viaţa cotidiană a oamenilor), orice cunoaştere atrage după sine o lărgire extensivă şi intensivă a acestui domeniu ştiut Limba este un organ important al acestui praxis, al oricărei cunoaşteri care decurge din acesta Dimpotrivă, viaţa animalului se desfăşoară doar în cadrul a ceea ce este ştiut : necunoscutul care există, desigur, în mod obiectiv în jurul său, nefiind perceput Nu cunoaştem exact modul în care a avut loc adaptarea la realitatea prezentă, în care ceea ce este esenţial pentru viaţă a devenit ştiut, adică a fost reglat prin interacţiunea dintre vieţuitoare şi mediu Pentru noi este însă suficient faptul că o reproducere biologică normală se realizează pe o atare bază Întrucît munca, chiar cea mai primitivă, produce în mod permanent, subiectiv şi obiectiv, ceva nou, pentru existenţa socială se ivesc condiţii de reproducţie complet noi Am schiţat mai înainte, în liniile sale generale, rolul care revine conştiinţei în acest proces de reproducţie Este clar că abia în limbă — care în sens subiectiv este un organ, iar în sens obiectiv un mijloc — ia naştere un complex cu ajutorul căruia reproducţia poate avea loc în împrejurări radical transformate, şi anume păstrarea continuităţii speciei pe fondul unei transformări neîntrerupte a tuturor momentelor, subiective şi obiective, ale reproducţiei In acest scop, aşa cum am văzut, este absolut necesară transpunerea în conştiinţă a acestor transformări, şi anume sub dublul aspect, ca conservare şi dezvoltare, aceste două momente contopindu-se şi comple- tîndu-se în mod necesar în procesul reproducţiei, chiar dacă adesea în mod contradictoriu ; ce-i drept, conservarea poate dezvolta tendinţe spre fixarea definitivă a ceea ce a fost deja dobîndit, şi chiar şi face acest lucru adesea în decursul istoriei ; totuşi, funcţia ei principală constă în faptul că ceea ce a fost dobîndit în trecut constituie temelia dezvoltării, a rezolvării noilor probleme puse de societate, Această funcţie dublă pe care o are conservarea este însă ceva primordial conştient ; dezvoltarea economico-socială este cea care îi pune pe membrii societăţii în faţa unor noi decizii alternative sau închide orizontul acestora la nivelul a ceea ce a fost deja atins Funcţia conştiinţei în acest proces constă înainte de toate în faptul că ea poate realiza ambele sarcini, ceea ce nu trebuie să ne facă să credem că aici ar fi vorba de acomodarea ei mecanică la respectiva stare a societăţii Cum transformarea alternativelor în decizii are loc nemijlocit în conştiinţă, următoarea structură, oricare ar fi motivele în ultimă instanţă hotărîtoare, trebuie să fie prezentă şi în cadrul funcţiei sociale a conservării : conştiinţa poate eventual să rămînă în urma necesităţii social actuale şi să acţioneze ca o frînă pentru progres, să fie aşadar conservatoare, după cum ea poate acţiona într-un mod revoluţionar, revendicînd noi progrese, pentru a căror realizare materială societatea nu este încă pregătită Ne vom ocupa mai în detaliu de această particularitate a conştiinţei în capitolul următor Aici ea trebuia să fie cel puţin menţionată, deoarece sesizarea acestei dependenţe a conştiinţei de cursul obiectiv al dezvoltării eco- nomico-sociale şi, totodată, a independenţei ei relative, în multe cazuri foarte largă, este absolut necesară pentru înţelegerea limbii Engels leagă pe bună dreptate apariţia limbii de muncă şi constată, de asemenea pe bună dreptate, că limba a apărut atunci cînd oamenii au avut să-şi spună ceva unul altuia 24 In acest „să-şi spună ceva“ este prezentă o dialectică dublă în primul rînd este presupusă lumea înconjurătoare care nu este, în principiu, niciodată complet cunoscută ; acolo unde, cum e cazul animalelor, mediul reproducerii generice îl constituie doar ceea ce este cunoscut, relaţiile dintre indivizi decurg în mod normal, fără să ducă la apariţia unor forme particulare de comunicare ; semnalele analizate deja de noi se ivesc pentru cazurile-limită, deosebite Abia odată cu descoperirea şi producerea — în procesul muncii, în utilizarea produselor sale etc — a noului, a ceea ce a fost necunoscut pînă atunci, în conştiinţă iau naştere conţinuturi noi şi variate care reclamă imperios comunicarea Totuşi, în existenţa ei în-sine nemijlocită, conştiinţa este dependentă total de individul în al cărui creier ia naştere ; muţenia speciei la animale se manifestă tocmai în faptul că această dependenţă a produselor creierului de exemplarul animal se încadrează firesc în procesul biologic de reproducţie, excepţie făcînd cazurile de tranziţie tratate deja de noi întrucît omul creează limba pentru ceea ce a fost nou creat de el, pentru noile sale moduri de a produce, pentru cooperarea sa în astfel de activităţi etc , el creează astfel un mijloc de comunicare umană la nivelul genericităţii Cînd am vorbit despre muncă, am văzut că aceasta indiferent de stările de conştiinţă care o însoţesc — are un caracter generic, că ea este în mod obiectiv o ridicare de sine deasupra simplei particularităţi a individului nemijlocit Această tendinţă obiectivă cunoaşte în limbă o nouă dezvoltare : oricît de mult este determinat interesul nemijlocit al conştiinţei umane de către obiectele individuale, îndreptat către acestea, în limbă este prezentă de la început o tendinţă obiectivă a subiectului, către legitate, către obiectivitate în reflectarea obiectului desemnat de el Să nu uităm că orice cuvînt, fie el cît de simplu, de banal, exprimă întotdeauna generalitatea obiectului, genul, specia şi nu individul, astfel că din punct de vedere lingvistic este pur şi simplu imposibil să găseşti un cuvînt care să exprime în mod univoc individualitatea unui obiect oarecare Desigur, este posibil ca printr-un gest oarecare să arătăm spre un obiect prezent senzorial pentru a sugera că pe el îl avem în vedere : dar de îndată ce trebuie să facem o afirmaţie asupra unui obiect absent, cuvîntul izolat se dovedeşte neputincios ; abia sintaxa evoluată este capabilă să desemneze individualitatea prin reproducerea la nivel lingvistic a indicării prin gesturi perceptibile, adică poate traduce lingvistic indicarea senzorială a ceea ce este prezent (de pildă, vechea masă care se află în camera mamei) Altfel, limba — în cel mai bun caz — poate da naştere unei aproximaţii, poate ajunge la concretizarea maxim posibilă a tipului etc din care obiectul respectiv face parte în cadrul speciei sale, Prin urmare, pentru a ne exprima filozofic, în astfel de cazuri în prim-planul expresiei lingvistice apare particularitatea ca aproximaţie a individualităţii Nu este întîmplător faptul că descriind un fapt extrem de elementar am folosit unele categorii filozofice, cum ar fi cea de generalitate, particularitate, individualitate Am vrut să arătăm printr-un exemplu convingător cît de timpuriu, pe ce treaptă primitivă de dezvoltare trebuiau să apară din punct de vedere practic cele mai importante categorii ale cunoaşterii realităţii Desigur, aceasta a avut loc fără să existe nici cea mai mică conştienţă asupra importanţei teoretice a ceea ce este conţinut ca realitate în formulările cele mai primitive ale acestor categorii Marx spune pe bună dreptate că categoriile sînt „forme de existenţă“, „determinaţii ale existenţei“, şi de aceea ele pot apare practic şi pot fi utilizate încă cu mult înainte ca ele să fie recunoscute ca atare Atunci cînd am tratat munca, am prezentat şi alte situaţii care confirmă ideea profundă a lui Marx, conform căreia praxisul instituie şi utilizează multe elemente teoretice, fără să le cunoască cîtuşi de puţin importanţa teoretică „Ei nu ştiu acest lucru, dar îl fac“ 25 Engels se referă de asemenea în repetate rînduri la eroul comediei lui Molière, care toată viaţa s-a exprimat în proză fără să ştie că făcea acest lucru în această relaţie specifică dintre praxisul uman şi teorie se exprimă două aspecte Diri punct de vedere al lumii exterioare, categoriile pe care le utilizăm în teoriile noastre sînt reflectări ale obiectualităţilor lumii reale, obiective în opoziţie cu teoriile care încearcă să diminueze caracterul mimetic al cunoaşterii, atribuind realităţii obiective o existenţă în-sine de tip substanţial, dar care concep formele acesteia doar ca produse ale spiritului, Marx subliniază că obiectualitatea tuturor obiectelor este inseparabilă de existenţa lor materială 26 Această concepţie asupra lumii existente în-sine este dezvoltată teoretic prin aceea că obiectualitatea tuturor obiectelor şi relaţiilor existente se caracterizează printr-o infinitate extensivă şi intensivă de determinaţii Doar pornind de aici poate fi înţeleasă în mod adecvat şi latura subiectivă 2:* K Marx şi F Engels Opere, voi 23, ed cit , p 88 a procesului — practic şi teoretic — de dominare a realităţii : în cadrul praxisului sînt sesizate întotdeauna obiectualităţi reale (şi este de la sine înţeles că ele nu ar putea fi sesizate practic, dacă în prealabil nu ar fi avut loc reflectarea, reproducerea lor mentală în subiectul activ) ; dar, în acelaşi timp, referitor la orice praxis, trebuie spus că acesta în principiu nu are loc niciodată pe baza cunoaşterii totalităţii determinaţiilor Orice praxis şi orice teorie legată de acesta se află obiectiv în faţa următoarei dileme : să tindă către cuprinderea — imposibilă — o totalităţii determinaţiilor, dar renunţînd parţial, într-un mod spontan necesar, la satisfacerea unei atari exigenţe Această situaţie este foarte plastic descrisă de către Lenin din perspectiva unei critici gnoseologice a teoriei legate de practică : „Pentru a cunoaşte într-adevăr un obiect, trebuie să cuprindem, să studiem toate laturile, toate conexiunile şi «mijlocirile» lui Acest lucru nu ne va reuşi niciodată pe deplin, dar cerinţa multilateralităţii ne fereşte de greşeli şi de anchilozare“ 27 Ca orice praxis uman, crearea limbii oamenilor, reproducerea ei neîntreruptă în cadrul praxisului social, „moartea şi devenirea“ tuturor elementelor ei, precum şi autoconservarea existenţei ei complexe ca totalitate, a stat şi stă sub semnul acestei dileme Orice expresie lingvistică conţine în sţne — indiferent în ce măsură este conştient acest lucru — încercarea de a soluţiona în mod optim această dilemă Modul în care este pusă această problemă în ce priveşte limba, ca instrument al comunicării dintre oameni, este cu totul altul decît în cazul muncii în-sine, care mijloceşte schimbul de substanţe dintre societate şi natură Căci supremaţia genericului în muncă înseamnă relevarea la nivelul obiectului ei a trăsăturilor generale, repetabile, luarea în considerare a singularului reducîn- du-se la tendinţa de a elimina cît mai mult posibil în cazul dat sursele de eroare ; de asemenea, ei îi este inerentă — în ce priveşte latura subiectivă — tendinţa de a asigura prioritate în timpul realizării ei procedeelor optime din punct de vedere obiectiv, aşadar genericităţii în raport cu metodele particular-singulare Această stare de lucruri nu este contrazisă de faptul că procedeul optim apare, de regulă, mai întîi ca realizare individuală ; el se impune pe termen lung, tocmai deoarece prin conţi nutul său esenţial el este generic, capabil de generalizare, şi nu doar particular Cu totul altfel stau lucrurile în ce priveşte limba Iniţial, ea este instrumentul social pentru exprimarea acelor instituiri teleologice care au drept scop îndrumarea altor oameni spre anumite instituiri teleologice Şi aici scopul ultim îl constituie acţiunea generică în muncă împreună cu toate determinaţiile ei, dar calea pentru atingerea lui trece prin conştiinţa celorlalţi oameni, în care această genericitate, această transcendere a propriei particularităţi poate fi cauzată de cele mai variate mijloace, în cele mai diferite moduri Aici iese în evidenţă într-un mod mai clar şi mai nuanţat necesitatea acelui caracter general al cuvintelor, care ne este deja cunoscut Tendinţelor care erau evidente încă în munca însăşi li se adaugă apelul personal adresat omului în mod nemijlocit acesta se poate adresa unui singur om, şi aşa se şi întîmplă adesea în realitate ; trebuie remarcat însă că chiar şi în acest caz acest apel trebuie să se mişte, din punct de vedere lingvistic, în sfera generalului, a genericului Chiar atunci cînd conţinutul actului lingvistic este un reproş, un elogiu, o insultă, toate cu caracter pur personal, preponderent emoţional, ceea ce poate fi comunicat celuilalt este doar tipul uman în care el se înscrie prin comportarea sa Indiferent dacă celălalt este numit erou sau ticălos, limba poate exprima acest lucru doar prin încadrarea individului într-un tip de comportament Din punct de vedere social, acest lucru nu înseamnă, desigur, puţin, căci pentru individ este de o importanţă fundamentală modul cum îl apreciază semenii pe el, activitatea sa şi modul său de comportare, într-un cuvînt, tipul în care aceştia îl includ în respectiva societate Nu este întîmplă- tor faptul că în etica greacă, şi astăzi vie, elogiul şi insulta, ca şi reacţiile faţă de acestea, joacă un rol atît de mare Desigur, odată cu dezvoltarea societăţii, acest proces devine tot mai complicat, mai rafinat, mai „individualizat“ Să nu uităm însă că, în ciuda acestui fapt, cuvintele utilizate devin doar mai nuanţate, mai apropiate de cazul individual, ceea ce însă nu afectează cu nimic structura fundamentală a limbii Expresia „eşti un ticălos“ poate, în anumite împrejurări, să exprime o anumită apreciere, la fel cum expresia „bine ai mai nime- rit-o“ poate exprima un reproş ş a m d Dar cu toate aceste nuanţări, rezerve etc , structura fundamentală, şi anume încadrarea faptelor particulare într-un anumit tip de comportament, rămîne neschimbată Este de la sine înţeles că dezvoltarea limbii nu se limitează la această rafinare a ei Cu cît mai mediat devine pe parcursul dezvoltării sociale acest îndemn adresat celuilalt pentru a realiza o anumită instituire teleologică, cu cît mai mult comunitatea iniţială, alcătuită din indivizi pur particulari, devine o comunitate constituită din individualităţi, din personalităţi, cu atît mai mult expresia verbală se îndreaptă, la rîndul ei, spre individualizare în acest sens ia naştere un şir întreg de forme de expresie lingvistică, pe care aici nu le putem, desigur, nici măcar enumera, cu atît mai puţin analiza Să nu trecem însă cu vederea faptul că aici un rol important şi eficient îl joacă apariţia unor mijloace de expresie care nu sînt în sens strict de natură lingvistică, cum ar fi nuanţele de accent în limba vorbită, gesturile care însoţesc vorbirea, expresia feţei etc în vorbire ca şi în auz are loc un proces de nuanţare crescîndă, pe care în Estetica l-am considerat ca domeniu al cunoaşterii omului (cunoaşterea corectă a partenerului individual), al cărui mijloc l-am desemnat acolo ca fiind „sistemul de semnalizare“ 28 Acest fapt duce pe planul limbii la declanşarea unei lupte interne împotriva generalităţii legice a acesteia, pentru apropierea ei de expresia individual-specificului Nu ne putem asuma aici sarcina descrierii acestei lupte, prezentarea etapelor şi mijloacelor ei, căci pentru noi este important doar faptul că în dezvoltarea limbii are loc, de asemenea, o altă luptă, care este orientată într-o direcţie total opusă Cea descrisă mai sus avea drept premisă faptul că în limbă, care încearcă să reflecteze şi să fixeze într-o formă sigură obiecte infinite, au apărut în mod necesar, în ce priveşte sensul cuvintelor, al expresiilor etc , anumite ambiguităţi Acestea oferă o parte a spaţiului de acţiune tendinţelor către individualizare, pe care le-am descris mai sus Dacă, dimpotrivă, reţinerea determinaţiilor generale trebuie considerată drept cea mai importantă funcţie socială a limbii — ceea ce constituie o cerinţă cel puţin la fel de importantă a comunicării sociale interumane — atunci ambiguitatea cuvintelor trebuie considerată drept o latură slabă a limbii, care trebuie depăşită Nu este nevoie de o argumentare detaliată pentru a înţelege faptul că de îndată ce ştiinţa ia naştere din muncă şi se constituie ca factor al vieţii sociale, de îndată ce re- glemeintarea juridică a relaţiilor sociale a devenit o componentă importantă a existenţei societăţilor, această cerinţă de dominare, de reprimare a caracterului polisemantic al cuvintelor, enunţurilor etc cunoaşte o dezvoltare tot mai puternică Definiţia este determinarea clară a sensului în cadrul enunţurilor şi tinde să îndepărteze acest caracter polisemantic al limbii, cel puţin al limbajului ştiinţific Nu este sarcina noastră de a aborda direcţiile sau disputele care se ivesc în legătură cu acest lucru sau de a analiza critic rezultatele lor Putem doar constata că, pe de o parte, univocitatea în utilizarea ştiinţifică a cuvîntului — care poate fi atinsă întotdeauna numai într-o măsură relativă — este o problemă vitală pentru efectul pe care îl exercită ştiinţele precum şi pentru existenţa lor, dar că, pe de altă parte, încercarea de a elimina complet polisemantismul limbii ar însemna renunţarea la mijloacele lingvistice în general, la existenţa limbii ca limbă în acest sens poate fi citat neopozitivismul „extrem“ (ultraneopozitivismul), pentru care limbajul se reduce la „semnele“ despre çare am vorbit mai sus, realitatea devenind un simplu obiect al manipulării Astfel ia naştere „limba“ — în mare măsură artificială — a jurisprudenţei, iar pretinsa „inadecvare“ a limbii la gîndirea pură dă naştere unui scepticism ,, ling vis tic-critic “ Aici noi vrem să stabilim că limba este satisfacerea unei cerinţe sociale, că, din punctul de vedere al existenţei, ea se naşte din raporturile om-natură şi din cele interumane, ea trebuind şi putînd fi realizată practic tocmai în două direcţii opuse, tocmai în această contradicţie dialectică Iată de ce mişcarea în două direcţii opuse caracterizează evoluţia oricărei limbi vii Pe de o parte, expresii ale vieţii cotidiene pătrund neîntrerupt într-o sferă de generalizare mai largă, cuvintele limbajului cotidian dobîndesc o semnificaţie extrem de generalizată (este suficient dacă ne gîndim la cuvînt în general, dar chiar termeni latini sau greceşti, extrem de generali, au fost odată expresii care în limba vie desemnau fenomene cotidiene) Pe de altă parte şi în acelaşi timp, are loc o mişcare opusă, în direcţia individualizării, sub forma apariţiei unor cuvinte noi sau a unor noi nuanţe în semnificaţia celor folosite deja Desigur, aceste tendinţe sînt prezente predominant la nivelul dezvoltării de ansamblu a totalităţii dinamice pe care o reprezintă limba Problematica schiţată aici apare — sub un aspect sau altul — în orice utilizare individuală a limbii, fără să poată găsi în nici unul din cazurile individuale un răspuns care să fie cu totul satisfăcător Abia încercările de depăşire a contradicţiilor produc, în totalitatea lor, specificul limbii : existenţa ei, dinamica ei are loc astfel încît ea este reprodusă ca mijloc tot mai adecvat — niciodată perfect — pentru satisfacerea ambelor cerinţe Contradicţia dintre cele două direcţii provine din existenţa socială a omului In felul acesta caracterul contradictoriu al dinamicii limbii devine bază a specificului ei, a fecundităţii ei inepuizabile Aici se cere din nou subliniat faptul că în această interacţiune momentul predominant este şi rămîne gene- ricitatea, apărută în urma realizării de sine a omului, în calitate de fiinţă generică în cadrul praxisului său social Căci noua continuitate care caracterizează existenţa socială se poate impune numai atunci cînd toate momentele praxisului care contribuie la progresul, la amplificarea obiectivă a genericităţii pe care o promovează sînt conservate şi din punct de vedere subiectiv în conştiinţa oamenilor, cînd ele nu mai există doar în sine, ci, tocmai în existenţa lor în sine, conservată de conştiinţă, se află în mişcare spre existenţa pentru-sine a genericului uman Dar continuitatea nu este niciodată doar conservare a ceea ce a fost odată realizat, ci şi — fără să anuleze această fixare — o depăşire a ei, pe fiecare treaptă de dezvoltare fiind prezentă dialectica suprimării şi conservării, unitatea contradictorie dintre conservare şi dezvoltare Pentru a înţelege limba în contextul existenţei sociale, trebuie să vedem în ea mijlocul fără de care o astfel de continuitate nu ar putea avea loc Dar pentru a putea îndeplini această funcţie socială, limba trebuie să formeze un complex relativ închis în sine Lifnba poate satisface această cerinţă socială doar întrucît ea nu numai că modelează conştienţa dinamică şi progresivă a întregului proces social de reproducţie în purtător al relaţiilor vii dintre oameni, ci şi asimilează toate manifestările de viaţă ale oamenilor, dîndu-le o formă comunicabilă, aşadar, doar întrucît ea constituie un complex total, la fel de atotcuprinzător, de stabil, de dinamic ca şi realitatea însăşi pe care o reflectă şi o face comunicabilă, în ultimă instanţă, întrucît ea constituie un complex la fel de total şi dinamic ca realitatea însăşi, pe care o reflectă Ca şi în cazul altor forme de existenţă, şi în cadrul limbii putem observa o mişcare în care se exprimă într-un mod tot mai pur trăsăturile specifice ale respecţi- vului tip de existenţă încetarea muţeniei speciei umane poate avea loc numai atunci cînd conştiinţa nu mai este un epifenomen al existenţei biologice, cînd ea participă activ la dezvoltarea specificului existenţei sociale Este clar că în acest proces de reproducţie limbii îi revine un rol elementar fundamental, totodată activ, favorizant însăşi fixarea la nivelul conştiinţei a noilor forme de activitate care au fost dobîndite în cadrul schimbului de substanţe dintre societate şi natură dă acestui proces o mai mare statornicie şi elasticitate în transformarea şi totodată dezvoltarea sa, o mai exactă univocitate tenden- ţială în determinaţii şi o mai gradată posibilitate de variaţie în schiţarea proiectelor şi realizarea lor, decît ar putea-o face o dezvoltare pur naturală Limba este organul dat pentru o astfel de reproducţie a continuităţii în existenţa socială Ea a avut această calitate chiar şi atunci cînd a funcţionat doar ca limbă vorbită, realizînd continuitatea prin tradiţia orală Dar însăşi esenţa limbii — prin aceasta ea se dovedeşte a fi un veritabil mod de manifestare al existenţei sociale — face ca fixarea de către ea a ceea ce a fost dobîndit să fie dezvoltat prin fixarea ei însăşi în limba scrisă Nu este nevoie de o dezbatere detaliată pentru a demonstra că în felul acesta fixarea limbii, dezvoltarea ei critică este şi mai mult asigurată, după cum nu mai trebuie demonstrat că această tendinţă se amplifică prin îmbunătăţirile de natură tehnică, prin extinderea limbii scrise Astfel, oamenii au atins o treaptă de dezvoltare care permite fiecăruia — în esenţă în mod obiectiv, chiar dacă multă vreme nerealizat practic — să reproducă în conştiinţa sa drumul parcurs de specia umană, să ia poziţie critică, pozitivă sau negativă, faţă de etapele acestui drum, din perspectiva prezentului său, a realizărilor şi problematicii acestui prezent Chiar pe o treaptă primitivă de dezvoltare, limba realizează o depăşire general calitativă a muţeniei dezvoltării generice, iar această depăşire se amplifică mereu, extensiv şi intensiv, prin apariţia şi extinderea limbii scrise Semnificaţia ontologică a acestei tendinţe este şi mai mult sporită de faptul că — considerată ca întreg — această tendinţă are un caracter esenţialmente spontan, adică limba, prin însăşi esenţa ei, este întotdeauna reflectare şi în acelaşi timp expresie a ceea ce specia umană realizează efectiv în dezvoltarea de sine Constatarea acestei spontaneităţi nu implică nicidecum negarea rolului pe care îl joacă creatorii individuali de limbă Ştim că pe plan social tot ceea ce are un caracter spontan este o sinteză de instituiri teleologice, de decizii alternative ale indivizilor, iar faptul că mobilul şi mijlocul acestei sinteze au un caracter spontan nu anulează nicidecum caracterul intenţionat, mai mult sau mai puţin conştient, al instituirilor individuale fundamentale : acest caracter intenţionat nu este anulat nici de constatarea că importanţa faptică a acestor instituiri este în mod necesar foarte inegală, ele putînd exercita în actele individuale — indiferent dacă este vorba de faptul că sînt create sau receptate, acceptate sau respinse — o influenţă infimă, trecătoare în cadrul procesului de ansamblu, după cum pot, eventual, influenţa într-un mod decisiv dezvoltarea limbii (Să amintim, de pildă, traducerea Bibliei de către Luther) Procesul de ansamblu rămîne însă spontan, întrucît direcţia mişcării sale, etapele acestuia etc , sînt determinate în ultimă instanţă de către dezvoltarea socială, a cărei reflectare, respectiv fixare, este limba însăşi Această viziune confirmă din nou gene- ricitatea limbii : dintre creaţiile, refuzurile etc lingvistice individuale, în complexul dinamic al limbii intră doar cele care corespund nivelului actual al genericităţii, cele care o împing de la muţenia ei din faza simplei simţiri, pre- lingvistice, în lumina genericităţii Faptul că cuvintele şi expresiile noi ne apar drept produse anonime, ale dezvoltării limbii, nu anulează din punct de vedere obiectiv apariţia lor ca produse ale creaţiei unui individ (sau a mai multora concomitent) De asemenea, dispariţia cuvintelor, expresiilor etc , nu înseamnă altceva decît că un mare număr de oameni — la început în mod individual — refuză să le mai utilizeze, întrucît ele nu mai corespund sentimentului lor de viaţă din acel moment Această caracteristică spontană a limbii de a fi concentrarea unor acte individuale, reiese cel mai clar din pluralitatea limbilor, pluralitate care corespunde întocmai conştiinţei generice real prezente a omenirii Iar studiul apariţiei şi dezvoltării acestei pluralităţi prin unirea dialectelor locale, contopirii diferitelor limbi, dezvoltarea unui dialect ca limbă independentă etc , este in acelaşi timp o imagine a formării naţiunilor şi totodată un factor important al devenirii lor Limba este, aşadar, un veritabil complex social-dina- mic Pe de altă parte, acest complex are o dezvoltare legică proprie, care prezintă — desigur — un caracter social-istoric variabil, căci nu numai elementele (cuvintele, etc ) apar şi dispar, dar chiar şi legile care determină structura limbii sînt supuse unor astfel de transformări Faptul de a avea o legitate proprie caracterizează, după cum vom vedea, toate complexele dinăuntrul complexului existenţă socială Acest lucru este în limbă cu atît mai evident cu cît, după cum am văzut, reproducţia ei este în esenţă spontană şi, ca urmare a rolului pe care îl joacă în viaţa cotidiană a oamenilor, ea stă într-o legătură nu numai continuă, dar şi extrem de nemijlocită, atît cu cele mai slabe, oscilaţii, cît şi cu cele mai mari zguduiri ale existenţei sociale ; ca atare, ea reacţionează în mod nemijlocit faţă de acestea prin acte nemijlocite de expresie Limba este, aşadar, profund dependentă de toate schimbările de la nivelul vieţii sociale, dar, în acelaşi timp, dezvoltarea ei este determinată în mod hotărîtor de propria ei legitate Nici această contradicţie nu implică un „sau-sau“ antinomic, ci, dimpotrivă, prezenţa unor componente opuse, care se întrepătrund strîns într-o interacţiune dialectică Dezvoltarea limbii decurge în conformitate cu propriile legi, dar, în ce priveşte conţinutul şi formele ei, această dezvoltare are loc într-o neîntreruptă întrepătrundere cu societatea însăşi, al cărei organ de conştiinţă este In limbă nu poate interveni nici o schimbare de durată care să nu corespundă legilor ei interne Dar prilejul, conţinutul şi forma acestei schimbări le oferă acel complex social care dă naştere bucuriilor şi suferinţelor, acţiunilor şi caracterelor oamenilor, care creează ca atare, atît din punct de vedere al conţinutului, cît şi formal, acel spaţiu de acţiune real în care acţionează, pozitiv sau negativ, legitatea internă a limbii Desigur, ceea ce la prima vedere pare a fi o deviere de la legitate, se poate adeveri mai tîrziu drept germene al unei noi legităţi sau modificare a uneia mai vechi Aşadar, contradicţia dobîndeşte forma ei cea mai acută în considêrarea gnoseologică a fenomenelor ; din punctul de vedere al existenţei, acestea sînt supuse unei duble determinări, din partea unor sfere de viaţă adesea eterogene între ele, dar a căror conlucrare constituie baza reală a existenţei şi devenirii limbii Acest lucru reiese în modul cel mai clar din deosebirea dintre limbile vii şi cele pe care ne-am obişnuit să le denumim moarte Limba vie se dezvoltă tocmai deoarece ea se reînnoieşte mereu înăuntrul acestor contradicţii, purtată şi călăuzită de acestea, fără să renunţe la ceea ce constituie esenţa particularităţii ei, ci, dimpotrivă, dezvol- tînd-o pe aceasta în mod organic Ea este viaţă, deoarece reflectă lumea concepţiilor, gîndurilor, sentimentelor, năzuinţelor etc a celor care trăiesc la un moment dat, dîn- du-le nemijlocit o expresie eficace Limba moartă este definitiv fixată ca monument, dar tocmai de aceea ea a rămas la exprimarea sentimentelor etc , ale celor de mult decedaţi, ale celor dintr-o societate care a dispărut, şi nu poate constitui spaţiu de exprimare pentru sentimentele etc celor care s-au născut ulterior Desigur, pot exista situaţii istorice în care o limbă moartă poate îndeplini în perfecţiunea ei încremenită o misiune socială ; aşa a fost, de pildă, latina în evul mediu, care, pentru proble-, mele care uneau pe atunci civilizaţii europene, era un mijloc de expresie mai potrivit decît limbile naţionale vii, aflate de multe ori încă într-un proces de formare, şi care nu erau încă pregătite pentru exprimarea problemelor genericităţii Este însă demn de remarcat faptul că marea poezie a acestei epoci se exprimă totuşi în limbile naţionale, astfel că de la Walter von der Vogelweide pînă la Divina Comedie, ea ridică procesul istoric al reproducţiei limbii şi al literaturii pe o treaptă superioară, în timp ce poezia scrisă în limba latină, apărută atunci sau mai tîrziu, nu s-a putut încadra în acest proces Nu putem aborda aici aspectele estetice şi lingvistice legate de această chestiune, şi, de aceea, ni se par a fi oportune cîteva observaţii asupra sensului vieţii şi al morţii în plan social în ciuda tuturor deosebirilor esenţiale, despre care vom vorbi mai tîrziu în amănunt, specificul ontologic face să existe cîteva trăsături care apar înrudite înainte de toate, aceea că în ambele cazuri viaţa înseamnă reproducţia categoriilor propriei sfere, autoconservarea, autoreînnoirea acesteia, astfel încît tot ceea ce provine din alte sfere de existenţă este conţinut în ea doar ca material care a fost prelucrat, ca forţă care a fost utilizată etc Dar încă la acest nivel apare deosebirea esenţială, şi anume faptul că viaţa propriu-zisă a complexelor din existenţa socială se află, prin structura şi dinamica lor internă, mult mai aproape de reproducerea filogenetică a naturii organice decît de cea ontogenetică Acest lucru reiese, pe de o parte, din faptul că durata vieţii nu cunoaşte aici graniţe „fireşti“, ca în cazul reproducerii vieţuitoarelor ca indivizi (şi a oamenilor, desigur, în calitate de fiinţe vii), că transformarea calitativă, trecerea în altceva este aici mult mai probabilă decît în reproducerea filogenetică a speciilor sau a genurilor din natura organică Pe de o parte, aici moartea nu înseamnă neapărat o suprimare, ca în cazul dispariţiei genurilor sau speciilor Limbile, pentru a rămîne la problema noastră propriu- zisă, pot foarte bine să dispară ca atare, dar ele constituie elemente de construcţie în formarea unei noi limbi, precum şi importanţi fermenţi în contopirea diferitelor limbi prin care se ajunge la formarea unei noi limbi vii ; o mare parte a limbilor europene s-au născut în felul acesta Acest lucru dezvăluie noi laturi ale ontologiei complexelor care alcătuiesc existenţa socială : ce-i drept, acestea sînt tot atît de univoc şi riguros determinate ca şi unităţile naturii organice care le reproduc, numai ca existenţa socială dă naştere acestor complexe riguros determinate fără să prescrie limite precis determinabile ale existenţei lor ; determinaţiile sînt întotdeauna predominant funcţionale, ceea ce are drept urmare nu numai faptul că limba este un complex care există şi se reproduce de sine stătător, dar ea posedă în acelaşi timp o universalitate şi ubicuitate socială, nici un complex al existenţei sociale neputînd să existe şi să se dezvolte în absenţa funcţiei mediatoare a limbii Acest lucru se evidenţiază deosebit de pregnant în limbă, ceea ce o distinge esenţial de alte complexe ale existenţei sociale, dar cîteva momente ale acestei stări de fapt pot fi sesizate la fel de bine în toate celelalte complexe sociale Această existenţă determinată care nu are limite determinate face imposibilă, de asemenea, o altă comparaţie între existenţa socială şi cea biologică, şi anume comparaţia între diviziunea muncii în societate şi diferenţierea organelor în natura organică Aseménea interpretări, cîndva la modă, şi-au pierdut cu timpul valabilitatea ; nu este însă cu totul de prisos încercarea de a dezvălui inconsistenţa acestora, întrucît în felul acesta se pune în lumină, dintr-un alt unghi, faptul că cele două sfere nu pot fi comparate In tot cazul, aceste comparaţii ne avertizează că, dînd dovadă de prudenţa necesară, putem folosi liniştiţi termenul de viaţă la nivelul existenţei sociale, fără să existe pericolul falsificării a ceea ce este esenţial, dar că în ce priveşte termenul de moarte, înţeles ca încetare a vieţii şi cădere a organismului pradă legilor naturii anorganice, folosirea lui la acest nivel ne poate duce foarte uşor la înţelegeri greşite, la confuzii Să ne gîndim, de pildă, la categorii, cum ar fi cea de învechire la nivelul vieţii spirituale (şi al limbii) ; în istorie găsim multe exemple referitoare la faptul că ceea ce aici este aparent definitiv dispărut şi considerat cu mare certitudine su- biectivă drept „mort“ în sens social, devine cu totul neaşteptat obiect al unor cerinţe sociale şi, odată cu aceasta, redevine parte componentă vitală a „vieţii“, a procesului de reproducţie ; şi în istoria limbii există multe asemenea exemple Pe scurt, aceste comparaţii trimit din nou la acea problemă fundamentală, care a jucat un rol important atît în analiza muncii cît şi a limbii, şi anume la faptul că genericitatea, în sensul cel mai larg al cuvîntului, joacă în existenţa socială un rol ontologic calitativ altul decît în natura organică, că foarte multe interpretări eronate ale existenţei sociale au la bază faptul că opoziţia dintre specie şi exemplarul individual a fost transplantată în mod necritic din sfera biologică în cea socială ; pe această bază, ridicarea individului la rangul de personalitate amplifică şi mai mult aceste deformări, pentru care şi astăzi există încă o atracţie puternică, şi anume atunci cînd personalitatea este interpretată ca opusul genericităţii Căci în felul acesta este ocolită problema propriu-zisă, şi anume înţelegerea personalităţii ca ridicare de sine de la nivelul particularităţii la cel al genericităţii, faptul că în cadrul existenţei sociale genericitatea nu trebuie considerată nicidecum drept o medie a particularităţilor Limba, în calitate de complex înăuntrul complexului existenţă socială, are — după cum arată toate consideraţiile noastre — în primul rînd un caracter universal, care constă în faptul că ea este în mod necesar, pentru orice domeniu, pentru orice complex al existenţei sociale, organ şi mijloc al continuităţii, al dezvoltării, al conservării şi depăşirii Vom vedea mai tîrziu că aceasta este o caracteristică specifică limbii în calitate de complex social şi nu este o trăsătură comună tuturor structurilor de acest gen în al doilea rînd — şi acest fapt se leagă strîns de această universalitate — limba mijloceşte atît schimbul de substanţe dintre societate şi natură, cît şi comunicarea interumană, avînd un caracter pur şi imanent social, în timp ce numeroase alte complexe au ca bază de acţiune doar unul din aceste domenii Chiar şi o astfel de formă universală de activitate cum este munca se raporteză, de fapt, la schimbul de substanţe cu natura Progresul tehnicii nu anulează acest caracter ontologic al muncii, căci din această perspectivă este acelaşi lucru dacă munca este efectuată manual sau mecanic (automatizat) atunci cînd ea vizează direct fenomene naturale concrete sau utilizarea legităţilor naturii In al treilea rînd, procesul ele reproducţie a limbii este 4- după cum s-a arătat deja — predominant spontan, adică el are loc fără ca diviziunea socială a muncii să dea naştere unui anumit grup uman a cărui existenţă socială ar: avea la bază asigurarea funcţionării şi reproducţiei acestui domeniu şi fără ca poziţia acestui grup să dobîn- dească în diviziunea socială a muncii o anumită instituţio- nalizare Chiar dacă se întîmplă ca anumite instituţii, de pildă academiile, să încerce să influenţeze oarecum cursul dezvoltării limbii, reuşind uneori să obţină chiar anumite rezultate în acest sens, această influenţă este — atunci cînd considerăm întreaga reproducţie a limbii — infimă şi temporară ; limba se reînnoieşte spontan în viaţa cotidiană, călăuzită de cele mai diferite cerinţe reale care domină în viaţa socială Astfel, spre deosebire de celelalte complexe sociale limba nu are drept purtător un grup uman aparte, întreaga societate şi, în cadrul acesteia, fiecare membru al ei — indiferent de faptul dacă el vrea sau ştie acest lucru — este cel care prin atitudinea sa în viaţa socială influenţează destinul limbii Acest caracter universal şi spontan al limbii, în şirul complexelor care alcătuiesc existenţa socială în calitate de complex şi care asigură funcţionarea şi reproducţia acestuia din urmă, constituie o bună călăuză pentru analiza unor complexe calitativ diferite, adesea total opuse între ele Desigur, acestea din urmă trebuie la rîndul lor să fie examinate din punct de vedere istoric, căci adesea se în- timplă ca dezvoltarea social-istorică pe o treaptă mai înaltă, pe care le-o imprimă acestora propria structură şi dinamică, să stea într-un raport de-a dreptul opus faţă de originea lor Acest lucru reiese în mod clar atunci cînd examinăm mai îndeaproape complexul care are ca funcţie reglementarea juridică a activităţii sociale Nevoia acestei reglementări apare încă pe o treaptă relativ timpurie a diviziunii sociale a muncii Chiar în cazul cooperării simple (vînătoarea), este necesar ca obligaţiile care revin participanţilor să fie cît mai exact stabilite pe baza procesului de muncă concret şi a diviziunii muncii care rezultă de aici (în cazul vînătorii, obligaţiile hăitaşilor şi ale vînătorilor propriu-zişi) Să nu uităm însă ceea ce am subliniat în repetate rînduri, şi anume că reglementarea constă în influenţarea celor care participă la procesul muncii pentru ca ( i să realizeze la rîndul lor acele instituiri teleologice care U'-au fost repartizate prin planul global de cooperare Dar cum — lucru cunoscut de asemenea — aceste instituiri teleologice sînt în mod necesar decizii alternative, ele pot, în cazul dat, să fie bune sau rele, să reuşească sau să eşueze Pe cît este de adevărat că în acele condiţii primitive indivizii luau în mod spontan, în situaţii de viaţă hotă- rîtoare, decizii în general mai convergente decît cele de mai tîrziu, pe atît este de neîndoielnic că datorită identităţii de interese predominante pe atunci, existau mai puţine motive obiective pentru luarea unor decizii opuse ; existau, fireşte, şi cazuri de refuz individual împotriva cărora comunitatea trebuia să se apere In felul acesta a fost necesar să ia naştere un tip de jurisdicţie pentru menţinerea ordinii sociale necesare în timpul unor astfel de cooperări, cu atît mai mult în cazul unor ciocniri armate Dar era încă cu totul de prisos ca în acest scop să aibă loc o nouă diviziune socială a muncii, de un tip aparte ; căpeteniile, vînătorii experimentaţi, războinicii, bătrînii etc puteau, printre altele, să îndeplinească şi această funcţie, al cărei conţinut şi formă erau fixate în mod tradiţional, pe baza experienţelor acumulate într-o lungă perioadă de timp Abia cînd sclavagismul a dus la prima diviziune de clasă în societate, cînd circulaţia mărfurilor, comerţul, camăta au dat naştere alături de relaţia dintre stăpîn şi sclav şi altor contradicţii sociale (dintre creditor şi datornic etc ), a fost necesar ca numeroasele litigii ivite să fie reglementate social, pentru realizarea acestor cerinţe luînd naştere în mod treptat jurisdicţia instituită în mod conştient şi nu doar moştenită prin tradiţie Istoria ne arată, de asemenea, că chiar şi aceste cerinţe dobîndesc o formă proprie în cadrul diviziunii sociale a muncii abia relativ tîrziu, sub forma unei pături aparte de jurişti, cărora le-a fost repartizată ca specialitate reglementarea acestui complex de probleme în felul acesta, o categorie de oameni devine purtătorul social al acestui complex particular în direcţia căruia se dezvoltă diviziunea socială a muncii Este necesar ca aici să fie făcută de îndată observaţia că, odată cu apariţia sferei juridice în viaţa socială, un grup de oameni primeşte sarcina socială de a impune cu forţa scopurile acestui complex Engels descrie apariţia unei „forţe publice, care nu mai coincide nemijlocit cu populaţia, care se organizează ea însăşi ca forţă armată“ în felul următor : „Această forţă publică distinctă este necesară, deoarece de la scindarea societăţii în clase, organizarea armată de sine sta- tătoare a populaţiei a devenit imposibilă Această forţă piiblică există în orice stat ; ea constă nu numai din oameni înarmaţi, ci şi din accesorii materiale, închisori şi instituţii de constrîngere de tot felul, pe care societatea gentilică nu le-a cunoscut Ea poate fi foarte neînsemnată, aproape imperceptibilă, în societăţi în care contradicţiile de clasă nu sînt încă dezvoltate, precum şi în regiuni izolate Forţa publică se întăreşte însă pe măsură ce se ascut contradicţiile de clasă din cadrul statului şi pe măsură ce statele învecinate devin mai mari şi populaţia lor creşte “ 29 Referindu-se la contradicţia dintre proprietarii de sclavi şi sclavi, Engels caracterizează în mod corect temeiul ultim care duce la apariţia unor astfel de structuri Dar, cum am arătat — fapt care concretizează această constatare, fără să o combată cîtuşi de puţin — contradicţia dintre proprietarii de sclavi şi sclavi încetează să fie, pe măsură ce societatea sclavagistă progresează, singura contradicţie de clasă, antagonismul de clasă dintre creditor şi datornic în antichitate, iar cél dintre proprietarul funciar feudal şi orăşean în evul mediu ajungînd să joace un rol foarte însemnat Căci, cu toate că din punctul de vedere al dezvoltării sociale de ansamblu, este vorba în primul rînd de lupta de clasă care provine din formele fundamentale de apropriere a supra- muncii, nu trebuie trecute cu vederea nici contradicţiile de clasă de un alt tip, ivite de aici prin diferite medieri economice, îndeosebi atunci cînd vrem să înţelegem în mod concret determinaţiile specifice ale sferei juridice ca determinaţii ale unui complex social Numai contradicţiile elementare amintite pot fi, eventual, rezolvate doar pe baza folosirii nemijlocite a violenţei ; desigur, pe măsură ce existenţa socială se socializează, dominaţia absolută a puterii slăbeşte tot mai mult, fără ca ea să dispară vreodată complet din societăţile împărţite în clase In cazul formelor mijlocite ale antagonismelor sociale, reducerea reglementării acţiunii sociale la simpla folosire a forţei ar duce în mod imperios la schimbarea societăţii Ca atare, aici în prim plan apare acea unitate dintre forţa deschisă şi cea latentă, ascunsă, mascată sub forma legii, unitate care îşi găseşte expresie în sfera juridică Expresia inteligent-cinică a lui Talleyrand, după care cu baionetele poţi face orice, numai să te aşezi pe ele, nu, ilustrează foarte bine această stare de lucruri, şi anunţe faptul că o societate care se ridică deja la un nivel oarecare de dezvoltare nu ar putea funcţiona şi nu s-ar putea reproduce în mod normal dacă majoritatea instituirilor teleologice ar fi impuse membrilor ei — direct sau indirect — numai prin forţă Nu este întîmplător faptul că în istoria antichităţii legiuitorii care pun capăt unor războaie civile îndelungate sînt transformaţi în figuri mitice (Licurg, Solon) Desigur, în polisul grecesc şi chiar în republica romană, dreptul are o importanţă cu totul deosebită El este purtătorul, centrul spiritual al activităţilor umane în genere ; ceea ce mai tîrziu se diferenţiază ca morală şi chiar ca etică este, în concepţia clasică a polisului, încă strîns legat de stat, complet identic cu dreptul Abia odată cu sofiştii se reliefează caracterul specific al dreptului format de-a lungul dezvoltării, problema purei legalităţi a acţiunii : Antiphon, de pildă, spune că „dacă cineva caută să evite pedepsirea cuvenită faptelor sale, atunci este puţin probabil că el va urma legea în cazul în care nu există nici un motiv pentru a menţine aparenţa în faţa oamenilor şi cînd înfăptuieşte ceva fără martori“ 30 Nu este necesar să descriem aici modul în care dezvoltarea socială a făcut ca astfel de paradoxuri ale unor „out-sideri“ să devină „communis opinie“, după cum nu este necesar să arătăm faptul, de asemenea cunoscut, că pe lîngă dreptul de fapt care funcţionează în mod real, pe lîngă aşa-numitul drept pozitiv, în conştiinţa socială a oamenilor a fost întotdeauna prezent un drept neinstituit, care nu decurge din actele sociale, care trece drept ideal pentru fiecare, şi anume dreptul natural Importanţa socială a unui atare imperativ (Sollen) conţinut în dreptul natural este foarte diferită de la o epocă la alta, de la o mare influenţă conservatoare (în cadrul dreptului natural catolic din evul mediu), pînă la forţa revoluţionară explozivă (Revoluţia franceză), deşi această tensiune slăbeşte adesea faţă de dreptul în vigoare, pînă la pioase deziderate profesoral-retorice Din punct de vedere social, este necesar ca atitudinea indivizilor în cadrul dreptului în vigoare, influenţa pe care acesta o exercită asupra instituirilor lor teleologice particulare din viaţa cotidiană să oscileze între aceste extreme, dar nu pur şi simplu în sensul că un grup de oameni se situează pe o poziţie, iar un altul pe altă pozi- ţiâ, ci, în funcţie de condiţiile generale şi particulare în cam îşi realizează instituirile lor teleologice, mulţi oa- mehi trec cînd pe o poziţie, cînd pe alta Căci dreptul, apărut ca urmare a existenţei societăţii împărţite în clase, este prin esenţa sa în mod necesar un drept de clasă, un sistem de reglementare al societăţii în conformitate cu interesele şi puterea clasei dominante Pentru înţelegerea dreptului pozitiv este important, în mai multe privinţe, faptul că transpunerea dominaţiei de clasă în sistemul dreptului pozitiv este limitată In primul rînd, multe societăţi nu sînt împărţite numai în două, ci în mai multe clase cu interese divergente, şi nu se întîlneşte prea des situaţia în care clasa dominantă îşi poate impune nestînjenit interesele ei particulare sub forma legilor Pentru a putea domina în- tr-un mod optim, ea trebuie să ţină seama de condiţiile externe şi interne din momentul respectiv, să accepte în instituirea juridică cele mai diferite compromisuri Este limpede că amploarea şi natura acestor compromisuri exercită o influenţă esenţială asupra poziţiei claselor care iau parte — într-un mod pozitiv sau negativ — la ele In al doilea rînd, la nivelul diferitelor clase, interesul de clasă este, din perspectivă istorică, relativ unitar, dar în realizările nemijlocite el prezintă adesea posibilităţi divergente, drept care indivizi din cadrul aceleiaşi clase pot aprecia diferit natura acestei posibilităţi : iată de ce în multe cazuri reacţia faţă de legislaţie şi jurisdicţia însăşi nu sînt neapărat unitare nici în interiorul aceleiaşi clase în al treilea rînd, acest lucru nu se referă doar la măsurile pe care o clasă dominantă le ia împotriva celor pe care îi exploatează, dar chiar la clasa dominantă însăşi (ca să nu mai vorbim de situaţiile în care la dominaţie participă mai multe clase, de pildă, marii proprietari funciari şi capitaliştii în Anglia, după „glorious revolution“) Făcînd cu totul abstracţie de deosebirea dintre interesele cotidiene nemijlocite şi cele de perspectivă, interesul global al unei clase nu este pur şi simplu suma intereselor particulare ale membrilor ei, păturilor şi grupurilor ei Impunerea fără să se ţină seama de nimic a intereselor de ansamblu ale clasei dominante poate veni în contradicţie cu numeroase interese ale membrilor aceleiaşi clase Aici nu putem nici măcar schiţa numeroasele situaţii complexe care apar în geneza conţinuturilor dreptului ; este suficient să nu tragem concluzii simplist-schematice din caracterul de clasă al dreptului, întrucît sîntem conştienţi de complicaţiile fundamentelor lui Dar oricît de diferenţiate ar fi conţinuturile dreptului în geneza şi valabilitatea lor, forma dreptului evoluează spre omogenitate numai în cursul istoriei ; şi anume într-un mod cu âtît mai pregnant cu cît viaţa socială dobîndeşte un carafcter mai pur social Chiar şi la nivelul acestei forme — dacă ea este considerată într-un mod pur formal — poate fi observată următoarea contradicţie reală : pe de o parte, ea are un caracter strict general, întrucît întotdeauna toate cazurile care pot fi subordonate unui imperativ social pot fi în mod unitar încadrate dintr-o dată în aceeaşi categorie Faptul că în multe cazuri se ivesc în mod necesar corective care diferenţiază, nu afectează cu nimic esenţial această structură, întrucît părţile anexate care precizează clasificările, subsumările etc au de asemenea acelaşi caracter ge- neral-subordonator Pe de altă parte, odată cu această tendinţă spre valabilitate generală se manifestă o ciudată şi totodată contradictorie indiferenţă faţă de motivul pentru care indivizii, ale căror instituiri teleologice vor fi influenţate de către un decret, urmează imperativul conţinut în acesta (problema legalităţii) La rîndul său, imperativul are de cele mai multe ori un caracter pur negativ : anumite fapte nu trebuie comise Dacă abţinerea de la aceste fapte este respectată, atunci cauzele interne şi externe sînt cu totul indiferente Acest lucru are drept urmare faptul că corectitudinea legală poate să coexiste cu cea mai mare ipocrizie Abia în Etică vom putea trata în mod adecvat modurile de comportare, conflictele etc multiple şi extrem de variate care rezultă de aici şi care pot deveni foarte însemnate pentru înţelegerea moralei şi a eticii Totuşi, această tensiune care se iveşte în cursul influenţării instituirilor teleologice ale individului de către drept are largi consecinţe şi asupra acestuia Căci indiferenţa de care am vorbit se manifestă într-un mod exclusiv numai atunci cînd interdicţia pronunţată de sistemul juridic funcţionează practic fără să dea naştere unor conflicte în societate, în faptele oamenilor De îndată ce această interdicţie este încălcată, problema măsurii în care ea este încălcată, a cauzei acestei încălcări etc , îşi pierde de obicei în fapta individuală acea indiferenţă de care am vorbit mai sus Acest tip de reacţie juridică este de asemenea un produs al dezvoltării social-istorice În condiţii foarte primitive, această opoziţie joacă un rol neînsemnat, în parte deoarece preceptele sociale au un nivel de abstractizare neînsemnat, în parte întrucît în micile comunităţi iniţiale, oamenii se cunosc bine între ei şi, ca atare, motivele lor sînt în general uşor de înţeles pentru c6ilalţi Problemele la care ne referim apar în general abia atunci cînd se dezvoltă societăţi tot mai mari, tot mai socializate, abia atunci cînd jurisdicţia şi jurisprudenţa devin treptat sarcina socială specială a unor grupuri de oameni, toate acestea fiind strîns legate de circulaţia mărfurilor Instituirea juridică, jurisdicţia nu se mai pot limita la simpla interzicere a unor anumite fapte ; motivele încălcării respectivelor interdicţii devin tot mai relevante din punct de vedere juridic, sînt fixate în forme juridice Desigur, în legătură cu aceasta trebuie făcută observaţia că în situaţii care pun sub semnul întrebării existenţa unei societăţi, respectivele motive adesea nu mai sînt luate în consideraţie De ele se ţine seama în primul rînd în dreptul privat — aici este nemijlocit vizibilă legătura dintre drept şi circulaţia mărfurilor Desigur, şi în acest caz dezvoltarea are un caracter inegal Faptul că, de pildă, în evul mediu puterea statală era descentralizată, că indivizii puteau dispune nu numai de arme, ci şi de escorte — mai mari sau mai mici — de luptători înarmaţi, făcea ca în acele vremuri impunerea unei decizii juridice statale să constituie prilejul unei lupte deschise între puterea centrală şi opoziţie Socializarea societăţii aduce cu sine forme de tranziţie atît de paradoxale, încît pentru un timp limitat au fost fixate juridic cazurile în care o astfel de opoziţie trebuie apreciată drept legală Nu esţe aici locul potrivit pentru a expune contradicţiile proprii unor astfel de conţinuturi ale dreptului ; ele îşi au originea în principal în problematica trecerii contradictorii de la feudalism la capitalism, acesta din urmă tinzînd în mod necesar spre o reglementare juridică universală a tuturor activităţilor sociale şi, în acelaşi timp, făcînd din superioritatea şi autoritatea reglementării centrale o chestiune principală, în raport cu toate celelalte, a vieţii sociale în felul acesta au luat naştere, pe de o parte, cele mai variate teorii asupra „dreptului la revoluţie“, una din ele fiind prezentă chiar şi la Lassalle, care exprimă aspiraţia absurdă de a introduce din punct de vedere cognitiv şi juridic-moral răsturnarea radicală a unei ordini sociale, care are desigur propriul ei sistem juridic în însuşi acest sistem ; pe de altÿ parte, exagerarea, nu mai puţin absurdă, care, conform lui Kant, a dus la revendicarea ca „după o revoluţie ar trebui în primul rînd să fie executat ultimul criminal aflat in închisoare, pentru ca toată lumea să afle de ce fărădelegi a fost în stare acesta, iar omorul să nu apese asupra poporului care nu a revendicat această pedeapsă : altfel, acesta ar putea fi considerat părtaş la această lezare publică a justiţiei“  Acest ultim citat arată limpede la ce fetişizare poate duce exagerarea noţiunii de drept In cadrul polisului, viaţa era atît de puternic şi concret legată de stat şi de drept, încît nici în epoca de declin, cînd unele ideologii încercau să salveze mental, să restabilească utopic polisul, nu s-a ajuns la nici o astfel de fetişizare (Să ne gîndim la poziţia pe care a avut-o Socrate faţă de nedreapta sa condamnare la moarte ) La ignorarea esenţei ontologice a sferei juridice şi, implicit, la astfel de exagerări fetişizante s-a ajuns abia cu dreptul modern, al cărui caracter atotcuprinzător devine tot mai abstract, cu lupta pentru reglementarea juridică — pe cît posibil — a tuturor activităţilor importante, acesta fiind un simptom obiectiv al devenirii sociale a societăţii Secolul al XIX-lea, apariţia statului constituţional care se perfecţionează tot mâi mult, a făcut ca acest fetişism să pălească treptat, desigur doar pentru a da naştere altuia nou Pe măsură ce dreptul devine un mijloc normal şi prozaic de reglementare a vieţii cotidiene, dispare, tot mai mult, în general, prestigiul de care s-a bucurat în momentul apariţiei lui, în el dezvoltîn- du-se tot mai mult elementele de manipulare proprii pozitivismului El devine o sferă a vieţii sociale în care faptele, şansele de reuşită, riscurile de eşec sînt calculate la fel ca în lumea economică însăşi Bineînţeles, cu deosebirea că, în primul rînd, de cele mai multe ori el este o anexă a vieţii economice — desigur, relativ independentă — unde ceea ce este permis din punct de vedere juridic, iar în caz de conflict, ceea ce este probabil din punct de vedere procesual, constituie — în cadrul scopului economic principal — obiectul unui calcul aparte ; in al doilea rînd, deosebirea constă în aceea că pe lîngă calculul economic se folosesc anumiţi specialişti pentru a putea realiza într-un mod cît mai exact aceste previziuni accesorii Acest lucru se referă, bineînţeles, şi la cazul în care grupări economice puternice tind să aducă anumite schimbări legilor sau aplicării lor juridice Astfel, în cadrul pozitivismului, dreptul pozitiv devine un domeniu extrem de important din punct de vedere practic, a cărui geneză socială, condiţii sociale de dezvoltare apar din punct de vedere teoretic tot mai lipsite de importanţă în raport cu utilizarea sa pur practică Noua fetişizare constă în aceea că dreptul -r- desigur, întotdeauna rebus sic stancLibus  — este considerat ca un domeniu consistent, coerent, determinat într-un mod univoc „logic“ ; el nu este tratat numai ca obiect al manipulării pure în cadrul praxisului, ci şi teoretic, ca un complex imanent închis, care poate fi aplicat corect numai cu ajutorul „logicii“ juridice şi care ar fi suficient sieşi Fireşte, teoretic vorbind, acest caracter închis imanent al dreptului, abstracţie făcînd de posibilitatea manipulării lui practice, nu explică mare lucru Kelsen, de pildă, situindu-se pe poziţia „doctrinei pure a dreptului“, de tip kantian-poziti- vist, a considerat apariţia dreptului un „mister“ Orice reprezentare de interese a ştiut însă întotdeauna cum trebuie manipulată practic apariţia unei legi, completată sau transformată una veche încă Jellinek, vorbind despre puterea normativă a fapticului, a arătat, pé bună dreptate, interacţiunea permanentă a întregului praxis social cu de- terminaţiile dreptului aflat efectiv în vigoare35 Nu ne propunem să tratăm aici toate problemele legate de acest aspect ; a fost necesar să prezentăm doar în liniile cele mai generale acest complex pentru a putea înţelege principiile funcţionării lui Această coexistenţă şi întrepătrundere a sistemului de drept pozitiv aflat în vigoare cu realitatea economico-so- cială a vieţii cotidiene atrage după sine în mod necesar interpretări eronate din cele mai variate, referitoare la raportul dintre ele Marx, combătînd o astfel de teorie falsă, cea a lui Proudhon, a propus stabilirea priorităţii existenţiale şi a legităţii proprii ce caracterizează procesele economice, în conformitate cu următoarea definiţie : „Dreptul nu este decît recunoaşterea oficială a realităţii“; cu alte cuvinte, este afirmată prioritatea — amintită mai sus — a economicului Această definire aproape aforistică a dreptului are un conţinut extrem de bogat, ea cuprinzînd deja cele mai generale principii ale acelei discrepanţe necesare dintre drept şi realitatea economico-socială la care ne-am referit în capitolul consacrat lui Marx în ce priveşte realitatea şi recunoaşterea ei, această definiţie exprimă în mod exact prioritatea ontologică pe care economicul o are în acest raport : dreptul este o formă specifică de reflectare, de reproducere conştientă a ceea ce se în- tîmplă de facto în viaţa economică Expresia „recunoaştere“ pune mai bine în lumină caracterul specific al acestei reflectări, deoarece ea situează în prim plan nu caracterul pur teoretic, contemplativ, ci pe cel primordial practic propriu acestei reproduceri în conştiinţă Căci, evident, într-un context pur teoretic, expresia „eu recunosc că doi ori doi fac patru“ ar fi o simplă tautologie Recunoaşterea dobîndeşte un sens real şi raţional abia intr-un context practic, adică atunci cînd ea exprimă modul în care trebuie să se reacţioneze faţă de un fapt recunoscut, cînd ea conţine o îndrumare referitoare la natura instituirilor teleologice ale oamenilor într-un astfel de moment, respectiv, cum trebuie apreciat acel fapt în calitate de rezultat al instituirilor teleologice precedente Acest principiu este concretizat la Marx mai departe în mod necesar prin adjectivul „oficial“ Imperativul dobîndeşte astfel un subiect social precis determinant, şi-anume statul ; puterea acestuia, determinată din punct de vedere al conţinutului de către structura de clasă, constă aici în esenţă în aceea de a deţine monopolul aprecierii diferitelor rezultate ale praxisului uman, admiterea sau interzicerea, eventual pedepsirea lor etc , pînă la determinarea acelui fapt din viaţa socială care trebuie considerat drept relevant din punct de vedere juridic şi a modului în care are loc această evaluare Prin urmare, statul ar deţine, după Max Weber, „monopolul forţei fizice legitime“  Astfel ia naştere un sistem — ten- denţial — coerent de enunţuri, de determinaţii faptice (recunoaşterea), a cărui menire este de a supune unor reglementări relaţiile sociale dintre oameni, în interesul statului monopolist Dacă considerăm acest sistem al dreptului ca fiind o unitate inseparabilă a unei conexiuni interne şi, în acelaşi timp, drept o sumă de imperative (de cele mai multe ori sub forma interdicţiilor) care pot influenţa instituirile teleologice ale oamenilor, atunci afirmaţia lui Marx, conform căreia un astfel de sistem nu poate reflecta în mod adecvat conexiunea economică reală, ne va apare imediat drept evidentă Aceasta, în primul rînd, deoarece chiar şi stabilirea momentului şi a modului în care un eveniment trebuie considerat drept fapt, nu constituie o recunoaştere a cxistenţei-în-sine obiective a procesului social însuşi, ci dimpotrivă, ea manifestă voinţa statului în legătură cu ce şi cum trebuie să se întîmple într-un caz dat, ce şi cum în acest context nu trebuie să aibă loc încă la acest nivel, imaginea mentală reflectată deviază în mod necesar, în principiu, de la originalul ei Întrucît stabilirea a ceea ce trebuie să fie considerat drept fapt are un caracter oficial, statal, se iveşte situaţia în care un participant, o clasă interesat în procesul social (indiferent dacă pe baza unor compromisuri de dasă) îşi apropriază prin intermediul statului această putere de determinare, odată cu toate consecinţele ei practice Considerată într-un mod izolat, aceasta ar fi doar o reflectare inadecvată a procesului social Ştim însă, în al doilea rînd, că pentru a putea fi un sistem juridic real, reflectarea juridică nu are în mod necesar un caracter pur teoretic, ci, dimpotrivă, unul eminamente şi nemijlocit practic Aşadar, orice stabilire juridică de fapte are un dublu caracter Pe de o parte, ea trebuie să fie valabilă ca singura imagine mentală relevantă a unei stări de lucruri, să o reflecte mental pe aceasta într-un mod cît mai exact posibil, definind-o Aceste stabiliri particulare de fapte trebuie, la rîndul lor, să formeze un sistem coerent, logic, lipsit de contradicţii Aici ne apare din nou foarte clar faptul că cu cît această sistematizare este mai pronunţată, cu atît mai mult duce ea, în mod necesar, la o îndepărtare de realitate Ceea ce în cazul unei stabiliri particulare de fapte poate fi doar o deviere relativ neînsemnată de la realitate, constituie — atunci cînd este parte componentă a acestui sistem, interpretată în sensul acestui sistem — o deviere importantă de la realitate Căci sistemul nu rezultă din reflectarea realităţii, ci el poate fi doar manipularea care omogenizează într-un mod abstract-mental această reflectare Pe de altă parte, caracterul închis din punct de vedere teoretic al unui sistem de drept pozitiv, lipsa de contradicţii decretată oficial, este o simplă iluzie Desigur, aceasta doar din punct de vedere al sistemului ; dm punct de vedere al ontologiei existenţei sociale, orice formă a unei atari reglementări, chiar una oricît de manipulată, are un caracter necesar sub raport concret-social i ea aparţine de asemenea existenţe i-întocmai-astf el a societăţii în care funcţionează Dar tocmai de aceea caracterul său sistematic, derivarea, întemeierea şi aplicarea sa logicistă este doar aparentă, iluzorie Căci stabilirea faptelor, ordonarea lor într-un sistem nu provine din realitatea socială însăşi, ci doar din voinţa clasei dominante respective de a reglementa praxisul social conform intereselor ei Hegel, care în această privinţă şi-a făcut, ce-i drept, multe iluzii, dar care a privit problema într-un mod mai realist decît mulţi din predecesorii săi (cum sínt Kant şi Fichte), a observat că instituirea unor categorii importante ale dreptului are loc într-un mod insuprimabil arbitrar Astfel, în legătură cu definiţia măsurii disciplinare, el spune, de exemplu, următoarele : „Latura cantitativă a unei pedepse nu poate fi de pildă adecvată nici unei determinări conceptuale, şi oricare este decizia, pe latura aceasta ea rămîne totdeauna o decizie arbitrară Contingenţa aceasta este ea însăşi necesară “ El vede însă, de asemenea, necesitatea metodologică a dreptului ca întreg, continuînd şirul de idei citat în sensul că aici nu poate fi atinsă perfecţiunea logică şi de aceea chestiunea „trebuie luată aşa cum se găseşte“ Ceea ce, din punct de vedere imanent juridic, pare a fi premisă sau consecinţă logică a sistemului (şi din punct de vedere juridic chiar astfel este utilizată) este în realitate o instituire social necesară, elaborată de pe o poziţie de clasa istorică concretă In ultimul timp, Kelsen a întrevăzut în mod clar această iluzie logicistă predominantă aici, pe care, din punct de vedere metodologic — desigur, numai din punct de vedere metodologic — a şi distrus-o El contestă faptul că „norma individuală“ (aplicarea unei legi la un caz particular) decurge „logic“ din „norma generală“ El consideră cu bun temei această deducţie logică drept o simplă analogie, drept o „ştergere prin analogie a deosebirii dintre adevăr şi neadevăr în cazul a două enunţuri generale care se află în raport de contradicţie“, pe de o parte, şi „faptul de a urma sau de a nu urma două norme generale care se află în conflict“, pe de altă parte 39 Ţra- ducînd această obiecţie metodologică în limbajul ontologiei existenţei sociale — lucru de care Kelsen este departe — observăm că orice stabilire generală de fapte din sistemul juridic a luat naştere cu un scop dublu : pe de o parte, pentru a influenţa instituirile teleologice ale tuturor membrilor societăţii într-o anumită direcţie şi, pe de altă parte, pentru a face ca acel grup uman care are misiunea socială de a transpune în practica juridică determinaţiile legii să realizeze la rîndul său instituirile teleologice într-un anumit fel Dacă atingerea acestui al doilea scop eşuează, atunci avem de a face cu o contradicţie socială concretă, şi nu cu o operaţie logică greşită In praxisul social găsim o mulţime de exemple referitoare la acest caz, care constituie un simptom al anumitor contradicţii de clasă din respectiva societate ; să ne gîndim, de pildă, la multe sentinţe judecătoreşti din timpul Republicii de la Weimar, la sentinţele proceselor intentate în R F Germania criminalilor de război din timpul lui Hitler etc Afirmaţia lui Jellinek asupra puterii normative a fapticului, citată de noi mai sus, ne arată — desigur, numai prin- tr-o aplicare concretă, dialectică — justeţ ea acestora : atît faptul însuşi, cît şi recunoaşterea sa oficială se dovedeşte a fi un produs social-istoric al luptei de clasă dintr-o societate concretă, o transformare social-dinamică continuă a ceea ce este considerat drept fapt juridic şi a modului cum acesta este recunoscut oficial Aparenţa unităţii logice a sistemului juridic se dezvăluie cel mai clar atunci cînd avem în vedere subordonarea cazurilor particulare legii generale Desigur, această antinomie devine evidentă abia pe treptele superioare ale dreptului în societăţile primitive, reglementarea socială putea fi făcută pornind de la cazurile particulare, astfel încît multă vreme după aceea erau aplicate concluzii deduse prin analogie din deciziile anterioare Abia dezvoltarea generală a circulaţiei mărfurilor impune de regulă :Ji) H Kelsen Recht und Logik, „Forum“ (Wien), 1965, octombrie, p 421 şi noiembrie, p 495 acea sistematizare abstract-generală a dreptului de care am vorbit mai sus Pe plan social devine tot mai necesar ca urmările juridice ale unei acţiuni să poată fi prevăzute, întocmai ca în cazul unei tranzacţii economice In felul acesta devine actuală subsumarea unei atari acţiuni şi, odată cu ea, cea a discrepanţelor specifice care iau naştere de aici Căci este clar că odată cu apariţia existenţei sociale, această problemă apare în mod necesar în orice raport dintre lege şi cazul particular Ea capătă însă o formă aparte prin aceea că o instituire teleologică (legea) trebuie să dea naştere unei alte instituiri teleologice (aplicarea ei) ; or, aici momentul în ultimă instanţă determinant îl constituie dialectica amintită mai sus, şi anume, conflictul dintre interesele de clasă care rezultă de aici, în raport cu care subsumarea logică apare doar ca formă de manifestare In acest punct se relevă din nou deosebirea dintre domeniul economiei şi celelalte complexe sociale în primul, procesul spontan din planul existenţei duce la o omogenizare, la un concept de egalitate în cadrul ierarhiei care provine din ea ; timpul de muncă socialmente necesar, în calitate de principiu reglator, ia naştere independent de reprezentările şi voinţa oamenilor El este un produs care rezultă din însumarea, realizată spontan de către societate, a consecinţelor cauzale ale instituirilor teleologice din muncă Dar în sistemul juridic, aceste principii de reglare sînt rezultatele unei instituiri conştiente, care, ca instituire, trebuie să determine faptele De aceea şi reacţiile sociale faţă de acestea sînt în mod necesar calitativ altele Este de aceea uşor de înţeles că critica populară şi chiar cea literară a nedreptăţii şi a dreptului realizat în mod consecvent se concentrează la nivelul acestei discrepanţe care se iveşte în subsumarea cazurilor particulare Maxime cum ar fi „summum jus, summa injuria“ , personaje literare de tipul lui Shylock, chiar şi în variante mai vechi, toate ne arată o astfel de opoziţie faţă de impunerea formal-consec- ventă a legii Aici este implicată o problemă socială reală Am arătat încă mai devreme că, deşi nu poate exista nici un drept care să nu fie realizat cu forţa, totuşi funcţionarea sa cît mai normal posibilă cere ca în opinia publică să existe un anumit acord asupra verdictelor sale Prezentarea eforturilor reale făcute din cînd în cînd pentru depăşirea ideologică a acestei discrepanţe sociale depăşeşte cadrul acestei lucrări Va fi sarcina Eticii de a prezenta modul în care ia naştere morala, în principal pentru depăşirea acestui abis care apare adeseori drept fatal, pentru ca ceea ce este resimţit în general ca nedreptate să fie conciliat pe planul interiorităţii umane Reflecţia asupra dreptului dă naştere la rîndul ei — pentru a media între drept şi nevoia de dreptate — concepţiei specifice a dreptului natural, de asemenea un sistem al imperativului social, al cărui rol este de a ridica subiectul său deasupra situaţiei concrete a dreptului din acel moment : acest sistem al dreptului natural, în funcţie de cerinţele timpului, a fost gîndit ca determinat fie de Dumnezeu, fie de natură, sau raţiune etc şi, ca atare, ar fi capabil să depăşească limitele dreptului pozitiv Cele două tendinţe (morala şi dreptul natural — n tr ), după cum pe bună dreptate a recunoscut Kelsen, urmează căi paralele  ; intenţiile, scopurile lor se pot suprapune cu uşurinţă, căci ambele tind fără o conştienţă critică asupra lor înşile — să se situeze pe o treaptă de genericitate superioară celei posibil de realizat în dreptul pozitiv Abia în Etică vom putea arăta motivul pentru care nici completarea dreptului prin morală, nici numeroasele reforme din dreptul natural care pleacă de la aceasta, n-au putut ridica dreptul deasupra nivelului de genericitate imanent lui Ceea ce poate fi arătat aici este doar că visul de dreptate imanent tuturor revendicărilor de acest gen — atît timp cît trebuie şi este conceput legal — nu poate depăşi o concepţie, în ultimă instanţă economică, asupra egalităţii ; este vorba de egalitatea care se defineşte în mod social necesar pornind de la timpul de muncă socialmente necesar şi se realizează în circulaţia mărfurilor, care trebuie să rămînă baza reală — din punct de vedere mental — de nedepăşit a tuturor concepţiilor despre egalitate şi dreptate Dreptatea care izvorăşte de aici este una din cele mai ambigue noţiuni ale dezvoltării umane Ea îşi pune drept sarcină, de nerezolvat pentru ea, de a pune în acord mental sau chiar instituţional diversitatea şi specificitatea individuală a oamenilor cu evaluarea faptelor lor pe baza eglităţii produse de însăşi dialectica procesului de viaţă social Marx a urmărit şi cercetat această problemă, ajungînd pînă la consecinţele ei social-istorice extreme In Critica Programului de la Gotha, făcînd cea mai detaliată analiză a trecerii la socialism, el ajunge să vorbească despre acest raport dintre drept şi egalitate în cadrul primei etape a comunismului (în socialism), cînd deşi exploatarea capitalistă este eliminată, societatea încă nu este pe deplin transformată Referitor la raportul dintre drept şi muncă, el spune următoarele : „Acest drept egal este un drept inegal pentru o muncă inegală El nu recunoaşte nici un fel de deosebiri de clasă, deoarece fiecare nu e decît muncitor ca toţi ceilalţi ; el recunoaşte însă în mod tacit, ca privilegii fireşti, dotarea individuală inegală şi, deci, capacitatea de muncă inegală El este deci, prin conţinutul său, un drept al inegalităţii, ca orice drept Prin natura sa, dreptul nu poate exista decît prin aplicarea unei unităţi de măsură egale ; dar indivizii inegali (şi ei nu ar fi indivizi diferiţi dacă nu ar fi inegali) pot fi măsuraţi cu o unitate de măsură egală numai în măsura în care sînt priviţi din acelaşi unghi de vedere, consideraţi sub un singur aspect determinat, ca, de pildă, în cazul de faţă, cînd sînt priviţi numai ca muncitori, nevăzîndu-se în ei nimic altceva, făcîndu-se abstracţie de orice altceva“ Aici nu putem aborda întregul complex de probleme şi de aceea este necesar să relevăm faptul că Marx consideră această discrepanţă dintre noţiunea juridică de egalitate şi cea de inegalitate a individualităţii umane ca fiind, şi pe această treaptă a societăţii insuprimabilă Chiar şi după exproprierea exploatatorilor rămîne valabil acelaşi drept, în esenţă un drept burghez, cu limitele sale menţionate aici Cu atît mai puţin ar putea fi vorba despre o depăşire a acestor limite în formaţiunile anterioare, bazate din punct de vedere economic pe exploatare Abia cînd toate condiţiile şi raporturile obiective ale muncii sociale au fost răsturnate, „după ce va dispărea subordonarea înrobitoare a indivizilor faţă de diviziunea muncii şi, odată cu ea, opoziţia dintre munca fizică şi cea intelectuală ; cînd munca va înceta să mai fie numai un mijloc de existenţă şi va deveni ea însăşi prima necesitate vitală ; cînd, alături de dezvoltarea multilaterală a indivizilor vor creşte şi forţele de producţie, iar toate izvoarele avuţiei colective vor ţîşni ca un torent“, într-o societate al cărei principiu de reproducţie va fi „de la fiecare după capacităţi, fiecă ruia după nevoi“ Zl1, această discrepanţă încetează să mai existe Desigur, simultan cu aceasta sfera dreptului, aşa cum am cunoscut-o din istoria de pînă acum, devine inutilă în felul acesta, limitele social-istorice ale genezei şi dispariţiei dreptului au fost, în principiu, plasate în timp Ştim însă, că, sub raport ontologic, aceste puncte de început şi sfîrşit semnifică ceva mult mai concret decît simple determinaţii temporale Din punctul de vedere al ontologiei existenţei sociale, trecerea de la o perioadă la alta este întodeauna o schimbare calitativă la nivelul structurii şi dinamicii societăţii ; întrucît aici apar în mod necesar transformări permanente ale nevoilor sociale, ale sarcinilor sociale etc şi întrucît instituirile teleologice ale tuturor oamenilor — oricît de contradictorii, de inegale — dëcurg în ultimă instanţă din aceste nevoi şi sarcini, este necesar ca şi reflexele sociale ale acestora, interacţiunile dintre ele, funcţiile lor dinamice să fie supuse transformărilor care apar în procesul de ansamblu Geneza şi dispariţia sînt astfel două variaţii calitativ specifice, ba chiar unice în felul lor, ale acelor procese care fac ca prin actul suprimării să fie menţinute elemente ale conservării, iar în cel de continuitate, momente ale discontinuităţii Am arătat că încă în perioada prejuridică a societăţii apare nevoia unei reglementări proprii, în care sînt conţinuţi germeni — desigur, calitativ diferiţi — ai reglementării juridice Nu trebuie să uităm, fireşte, că în spatele acestei continuităţi se ascunde o discontinuitate : reglementarea juridică ia naştere propriu-zis abia atunci cînd interesele divergente, care în sine ar putea duce în fiecare caz în parte la o ciocnire violentă, sînt aduse la acelaşi numitor juridic, sînt omogenizate din punct de vedere juridic Geneza dreptului este determinată de faptul că acest complex devine tot mai important pe plan social, după cum faptul că devine inutil din punct de vedere social va duce la dispariţia lui Caracterul pur ontologic al acestor consideraţii face ca ele să nu aibă nici în această problemă intenţia de a depăşi, în mod utopic, caracterul general ontologic — clar recunoscut de Marx — al stabilirii acestei conexiuni Orice întrebare referitoare la modul în care se realizează această conexiune este o problemă a dezvoltării de viitor, care nu poate fi prevăzută în mod concret Problema dialectică centrală, atît de evidentă atunci cînd examinăm geneza şi dispariţia dreptului, este în acelaşi timp cheia pentru descifrarea tuturor interpretărilor teoretice şi chiar filozofice fetişizante ale particularităţii sferei juridice în calitate de complex Dacă interpretarea noastră, expusă mai înainte pe larg, a avut drept punct de plecare problema centrală — corect sesizată de Marx — şi anume legătura indisolubilă dintre împărţirea în clase a societăţii şi necesitatea unei sfere juridice specifice, este necesar să observăm că principiul fundamental al reglementării juridice conţine în sine sinteza unor tendinţe cu totul eterogene în primul rînd, dominaţia unei clase, ca stare firească şi recunoscută a societăţii, trebuie să determine activităţile tuturor membrilor ei astfel ca aceştia, în praxisul lor, să se supună de „bună-voie“ preceptelor acestei situaţii, încît chiar şi critica lor teoretică să fie permisă numai în limite — largi sau înguste — trasate pornind de aici Acest sistem caracterizat prin aceea că toate clasele se supun dominaţiei uneia — desigur, adesea pe baza compromisurilor de clasă — are drept formă de manifestare necesară acel imperativ (Sollen) unitar la nivelul întregii societăţi ca şi al diferitelor ei părţi, imperativ care, ce-i drept, poate avea sub multe aspecte particulare doar un caracter tehnic-manipulatoriu, dar care, atît din punct de vedere exterior, cît şi interior, exprimă voinţa de viaţă a acestei societăţi luate ca întreg, capacitatea ei vitală Aici apare din nou dubla contradicţie care ne este deja cunoscută : pe de o parte, forţa, în calitate de ultimă garanţie a acestei existenţe şi unităţi, pe de altă parte, imposibilitatea fundamentării acestei unităţi a praxisului social, pe care dreptul o garantează şi o controlează, doar prin forţă -; (Abia în Etică vom putea trata în mod corespunzător complicatele interacţiuni care rezultă de aici pentru drept, morală, etică, religie etc ) Acestor contradicţii ii se adaugă cele deja tratate de noi : cea dintre generalitate şi particularitate, dintre egalitate şi inegalitate, dintre caracterul imanent, închis al sistemului juridic şi corectarea sa neîntreruptă de către faptele vieţii sociale, dintre ordinea raţional necesară a economiei şi caracterul inadecvat al categoriilor juridice ca forme de expresie ale realităţii economice Examinînd într-un mod imparţial raportul paradoxal dintre caracterul raţional-unitar al sistemului juridic, care exclude în principiu orice contradicţie, şi caracterul eterogen-contradictoriu al tuturor conţinuturilor sale, raportul dintre aceste conţinuturi şi formele lor, precum şi cel dintre diferite principii particulare de modelare, nu poate decît să ne surprindă ideea posibilităţii ivirii în genere a unui sistem practic-unitar pentru reglementarea praxisului uman (Se impune o remarcă : aici este vorba, desigur, de sistemul dreptului pozitiv care funcţionează practic In teoria dreptului, ca şi în orice altă ştiinţă, omogenizarea, uniformizarea teoretică a unei realităţi eterogene pare, pe de o parte, să fie ceva de la sine înţeles, iar, pe de altă parte, aici pot fi descoperite foarte uşor contradicţii, antagonisme, incoerenţe, fără ca acestea să afecteze cîtuşi de puţin unitatea ei metodologică ) Sistemul juridic nu este însă o unitate de teze teoretice, ci, cum s-a mai spus, un sistem unitar de prescripţii, pozitive sau negative, care vizează acţiuni practice ; tocmai de aceea, din punct de vedere practic-social este necesar ca el să constituie o unitate din care este exclusă orice contradicţie Reflecţiile teoretice elaborate pentru şi aplicate în praxisul juridic, nu au, ca atare, în primul rînd funcţia de a demonstra din punct de vedere teoretic-general lipsa de contradicţie a dreptului pozitiv în vigoare, ci, dimpotrivă, de a elimina practic toate contradicţiile care, eventual, se ivesc în cadrul acestui praxis Pornind de aici, este indiferent dacă acest lucru se face prin interpretarea dreptului pozitiv sau prin schimbarea, remodelarea unor determinaţii particulare ale acestuia Funcţionarea dreptului pozitiv se bazează, aşadar, pe manipularea de aşa manieră a unui ghem de contradicţii încît să rezulte un sistem nu numai unitar, ci şi capabil să reglementeze practic evenimentele sociale foarte contradictorii într-un mod tendenţial optim, să se mişte elastic între poli antinomici, de pildă între forţa deschisă şi puterea de convingere apropiată de morală, scopul urmărit fiind ca, în cursul permanentelor modificări de echilibru de-a lungul unei dominaţii de clasă care se schimbă mai repede sau mai încet, acest sistem să dea naştere, în cadrul praxisului social, unor decizii şi acţiuni favorabile respectivei societăţi Este limpede că pentru aceasta este nevoie de o tehnică de manipulare cu totul specială, ceea ce explică îndeajuns faptul că acest complex se poate reproduce numai dacă societatea pregăteşte tot timpul „specialiştii“ necesari în acest scop (de la judecători şi avocaţi pînă la poliţişti şi călăi) Comanda socială merge însă mult mai departe Cu cit o societate este mai dezvoltată, cu cît mai dominante devin în ea categoriile sociale, cu atît mai mare este autonomia pe care sfera juridică o dobîndeşte ca sistem în cadrul interacţiunii diferitelor complexe sociale (Teoria separării puterilor ) Acest lucru are consecinţe importante asupra naturii acestui complex în primul rînd, sfera juridică — examinată dintr-o perspectivă largă — este, ce-i drept, un rezultat al dezvoltării economice, al stratificării în clase şi al luptei de clasă, dar, dacă urmărim principalele faze ale dezvoltării ei, vedem că ea poate dobîndi o independenţă relativă destul de mare faţă de regimul dominant la un moment dat (Am arătat deja că în spatele acestei independenţe relative sînt prezente, deopotrivă, probleme de clasă ) Faptul că spaţiile de acţiune care se ivesc astfel au la bază, la rîndul lor, anumite raporturi de forţă între clase, nu anulează această caracteristică a sferei juridice de a fi un stat în stat, ci doar îi determină în mod concret esenţa şi limitele Fenomenul rămîne determinat în specificul său — lucru care este vizibil chiar şi în condiţii mai normale decît cele ale Republicii de la Weimar — pe de o parte ca independenţă relativă a jurisdicţiei faţă de linia politică general dominantă la un moment dat, pe de altă parte ca opinie publică manifestată cel mai adesea exclusiv faţă de fenomene juridice determinate, chiar dacă conţinutul obiectiv nemijlocit al acestora are doar o importanţă nemijlocită infimă pentru societate considerată ca întreg în al doilea rînd — şi chiar mai important pentru concepţia ontologică pe care încercăm să o conturăm aici —, din toate aceste consideraţii, adesea aparent divergente, rezultă că în spatele specializării, tot mai cerute, a reprezentanţilor sferei juridice, se ascunde o problemă importantă pentru reproducţia existenţei sociale Diviziunea socială a muncii dă naştere, în urma extinderii ei cantitative şi calitative, unor sarcini speciale, unor forme specifice de mediere între diferitele complexe sociale, forme care dobîndesc în procesul de reproducţie al complexului de ansamblu structuri interne specifice, tocmai datorită acestor funcţii particulare Necesităţile interne ale procesului global îşi păstrează prioritatea ontologică şi, ca atare, ele sînt cele care determină tipul, esenţa, direcţia,, calitatea etc funcţiilor complexelor de existenţă mediatoare Totuşi, tocmai deoarece funcţionarea adecvată a complexului global pe o treaptă superioară repartizează complexului-parte mediator anumite funcţii parţiale deosebite, acesta dobîndeşte — chemat la viaţă de necesitatea obiectivă — o anumită autonomie, un anumit specific în modul de a reacţiona şi acţiona, autonomie care tocmai datorită particularităţii sale devine indispensabilă pentru reproducţia totalităţii Am încercat să relevăm acest caracter al sferei juridice accentuîndu-1, într-o oarecare măsură în mod intenţionat ; acest lucru apare cu atît mai contradictoriu, mai paradoxal cu cît se încearcă înţelegerea sferei dreptului nu din perspectiva existenţei, a genezei şi funcţiilor ei, ci cu ajutorul categoriilor şi postulatelor logicii uniformizatoare şi ale teoriei cunoaşterii De aici provine incapacitatea de durată în înţelegerea adecvată a acestor complexe, în încercările de sesizare mentală a lor De pildă, atunci cînd interpretările idealist-filozofice încercau să încadreze dreptul într-un sistem de valori, se iveau mereu amalgamări antinomic insolubile, conflicte de graniţă irezolvabile între drept, morală şi etică Dacă, dimpotrivă, specificul dreptului este izolat într-un mod pozitivist, se ajunge doar la descrierea, nu şi la explicarea lui Şi cu toate că Marx a înţeles corect din punct de vedere ontologic şi această problemă, succesorii lui au tratat dependenţa dreptului de procesul de ansamblu al dezvoltării economice intr-un mód izolat şi schematic, ajungînd la o vulgarizare mecanicistă Ca pretutindeni, sarcina acestor consideraţii nu este nici măcar de a încerca să schiţeze o ontologie socială sistematică a sferei juridice Totuşi, chiar şi din aceste consideraţii succinte şi fragmentare poate fi trasă o concluzie importantă privind funcţionarea şi reproducţia complexelor sociale parţiale ; este vorba de ontologia unei independenţe relative şi a unui specific dezvoltat ce caracterizează astfel de complexe-părţi, independenţă care din punct de vedere logic nu poate fi sesizată şi nici înţeleasă într-un mod adecvat, dar care, din perspectivă social- ontologică, apare drept raţională Ca atare, funcţiile pe care aceste complexe-părţi le îndeplinesc în cadrul procesului de ansamblu pot fi realizate cu atît mai bine cu cit ele îşi elaborează mai ferm, mai independent particularitatea lor Acest lucru este nemijlocit evident pentru sfera juridică, dar el este valabil pentru toate complexele sau structurile care apar ca rezultat al dezvoltării sociale Dezvoltarea socială însăşi este cea care le împiedică să dobîndească o autonomie absolută ; desigur, ea nu realizează acest lucru în mod automat, ci sub forma sarcinilor pe care le pune spre soluţionare într-un anumit moment, a reacţiilor, activităţilor umane etc care se ivesc ca urmare a acestor sarcini, indiferent dacă şi în ce măsură dezvoltarea este conştientă de aceste probleme, indiferent de cît de mijlocit, de inegal se impune ea Marxismul vulgar nu poate trece dincolo de afirmarea unei dependenţe mecanice, uniformizatoare a acestor complexe-părţi de baza economică (neokantianismul şi pozitivismul din perioada revizionismului au constituit o pedeapsă pe care istoria a dat-o acestor vulgarizări) Perioada stalinistă a dus la rîndul ei la o nouă exagerare a acestei concepţii mecaniciste, transpunînd-o cu forţa în praxisul social ; rezultatele sînt cunoscute Desemnînd societatea ca un complex alcătuit la rîndul lui din complexe, intenţia noastră nu a fost de a face o analiză detaliată a fiecărui complex în parte, a conexiunilor lui dinamice cu celelalte complexe care alcătuiesc complexul global al societăţii Pentru aceasta ar fi necesară o tratare teoretică detaliată a structurii generale a societăţii, încercare care ar depăşi cu mult cercetarea noastră cu caracter preliminar, al cărei scop este doar dezvăluirea bazei şi metoda generală Dacă aici am tratat ceva mai pe larg două complexe foarte diferite între ele, am făcut acest lucru înainte de toate pentru a circumscrie cercul de probleme şi tipul unei abordări din perspectivă ontologică, pentru a atrage atenţia asupra diferenţei profunde care există între astfel de complexe din punct de vedere structural, asupra faptului că pentru ca un astfel de complex să poată fi cunoscut în specificul lui existenţial este necesară o analiză aparte a genezei lui, a acţiunii şi, dacă se impune, a perspectivei pieirii lui Pentru a evidenţia mai mult această problemă metodologică, am ales, în mod arbitrar, două astfel de complexe, avînd însă o natură cu totul opusă In felul acesta nu anticipăm nicidecum rezolvarea reală, cuprinzătoare şi sistematică a acestei probleme, rezolvare care este imperios necesară în ciuda acestei limitări inevitabile a sferei cercetării noastre, ne pare totuşi cu neputinţă să facem următorul pas în schiţarea conexiunilor complexului global fără a arunca măcar o privire asupra tipologiei generale a celorlalte complexe încă la nivelul celor două exemple alese de noi, putem sesiza două extreme : pe de o parte, o structură dinamică apărută spontan, a cărei reproducţie este realizată de toţi oamenii în practica lor cotidiană, în cea mai mare măsură neintenţionat şi inconştient, şi care este prezentă în toate activităţile omului, interioare sau exterioare, ca mijloc indispensabil de comunicare ; pe de altă parte, un domeniu special al activităţilor umane care poate să existe, să funcţioneze, să se reproducă numai dacă diviziunea socială a muncii repartizează în acest scop un grup specializat de oameni, a căror gîndire şi acţiune se concentrează asupra acestei specialităţi, îndeplinind astfel mai mult sau mai puţin conştient munca necesară aici (In ce măsură această conştiinţă este, nu poate să nu fie într-un anumit sens, falsă, nu ne interesază aici ) Nu trebuie să uităm însă că de această specializare riguroasă se leagă inseparabil şi o universalitate socială, desigur astfel încît mişcarea societăţii nu numai că, în ultimă instanţă, întemeiază această pretenţie la universalitate, pe care o modifică necontenit, dar o şi limitează neîncetat prin mijlocirea activităţii altor complexe Astfel de interrelaţii între spontaneitate şi participarea conştientă intenţionată la viaţa unui complex, între universalitatea lui şi concomitenta lui limitare de către alte complexe sau direct de către totalitate, pot fi întîlnite la nivelul oricărui complex social, numai că aceste corelaţii (la fel ca şi multe altele) diferă, în principiu, calitativ, în cazul fiecărui complex, al fiecărei interacţiuni concrete De aici rezultă o altă trăsătură comună pentru ontologia complexelor sociale : ele pot fi exact determinate şi delimitate mental-meto- dologic în raport cu toate celelalte complexe numai prin- tr-o analiză concretă a esenţei şi funcţiilor lor, a genezei şi, eventual, a perspectivei pieirii lor, sau, dimpotrivă, a eficienţei lor sociale permanente în acelaşi timp, însă, ele nu au — tocmai în sens ontologic — graniţe exact determinabile ; de pildă limba, fără să-şi piardă independenţa şi legitatea ei proprie, figurează în mod necesar — ca mijloc, ca element de mediere — în toate complexele existenţei sociale ; şi chiar dacă acest lucru nu se manifestă atît de pregnant în cazul altor complexe, totuşi apar mereu suprapuneri ale unor complexe diferite,’ întrepătrunderi reciproce etc , fără ca acestea să pună vreodată sub semnul întrebării independenţa şi legitatea proprie desigur, relativă —, caracterul exact determinabil al complexului individual Relevarea intenţionată a acestei dialectici este necesară chiar şi pentru că neglijarea ei contribuie în mare măsură la deformarea imaginii existenţei sociale, deformare atît de des întîlnită în diferite interpretări Am indicat diferitele interpretări eronate referitoare la problema independenţei şi, totodată, a dependenţei complexelor de bazele lor în planul existenţei, interpretări generate de faptul ca se ignoră această dialectică De asemenea, nu este greu de înţeles — ceea ce, de altfel, se leagă strîns de cele arătate — că exagerarea acestei independenţe poate duce şi la fetişizarea complexului, căruia i se atribuie astfel o independenţă absolută, ceea ce nu poate fi nicidecum admis Cum şi complexele care apar şi funcţionează în mod spontan ajung, de îndată ce devin obiecte ale cunoaşterii, să fie „administrate“ de un grup uman specializat în acest scop, o astfel de fetişizare se poate ivi foarte uşor chiar din interesul pe care ele îl prezintă în domeniul cunoaşterii Şi mai important este faptul că interrelaţia dintre complexe, descrisă de noi, este mijlocită întotdeauna de conştiinţa individului care acţionează în societate, că — din nou, indiferent dacă şi în ce măsură această conştiinţă este în cazul dat justă sau falsă — în orice mediere reală mediul inevitabil nemijlocit de realizare a acesteia este conştiinţa individului Aşadar, din punct de vedere practic nu există nici un om — şi cu cît societatea este mai dezvoltată cu atît excepţiile sînt mai rare — care în cursul vieţii sale să nu intre în multiple contacte cu un mare număr de complexe Ştim că orice complex cere o specializare aparte a oamenilor care acţionează şi îşi realizează instituirile teleologice în sfera lui Desigur, nu orice om care vine în contact activ sau pasiv cu sfera juridică poate şi trebuie să devină jurist ; totuşi, este de asemenea evident că un om care vine în contact practic, în situaţii de viaţă importante pentru el, cu un complex social — mai mult sau mai puţin îndelungat, mai mult sau mai puţin intens — nu poate face acest lucru fără a suferi anumite modificări la nivelul conştiinţei sale Ca orice altă relaţie social-umană, şi aceasta are un caracter alternativ : pe de o parte, conştiinţa omului respectiv se poate modela diferit în complexe diferite şi, prin urmare, personalitatea lui să fie supusă unei anumite „parcelări“ (De pildă, tipul funcţionarului docil la slujbă dar tiran in familie ) Aici pot să apară foarte des deformări ale personalităţii umane, extrem de apropiate de fenomenul înstrăinării şi care adesea îl reprezintă chiar în stare pură Deoarece civilizaţia contemporană produce în masă astfel de deformări, este uşor de înţeles că mişcările care li se opun în mod abstract, cum este existenţialismul, îşi găsesc idealul în personalitatea centrată asupra ei însăşi şi eliberată de orice legătură deformantă De această problemă ne vom ocupa detaliat în ultimul capitol al cărţii Aici ne putem referi, prin cîteva observaţii, numai la un aspect al acestui fenomen, şi anume că una din iluziile existenţialismului, rezultată de asemenea din fetişizare, este însăşi conceperea personalităţii pure, desăvîrşită în sine, cu atît jmai mult cu cît ea este prezentată ca model general Or, dimpotrivă, toate determinaţiile reale ale personalităţii iau naştere din relaţiile ei practice (generalizate afectiv şi teoretic) cu mediul social înconjurător, cu semenii, cu schimbul de substanţe cu natura, cu complexele în care ansamblul societăţii se diferenţiază concret întregul conţinut al conştiinţei sale, bogăţia ei, omul le dobîndeşte numai din aceste relaţii Praxisul său are şi aici, ca pretutindeni în viaţa umană, un caracter alternativ ; astfel, ceea ce ia naştere în el din aceste interacţiuni poate duce la îmbogăţirea internă şi întărirea personalităţii sale sau, dimpotrivă, la „parcelarea“ unităţii ei în tot cazul înstrăinarea îşi are aici una din cauzele sociale, dar răul posibil conţine totodată posibilitatea, mobilul* depăşirii ei Fără a înţelege această dialectică a existenţei sociale obiective şi a deciziilor alternative inevitabile în orice act individual de comportament, fenomenul înstrăinării nu poate fi nici măcar abordat 3 Probleme ale priorităţii ontologice Chiar dacă am fi putut întreprinde o analiză detaliată a tuturor complexelor care constituie societatea în calitate de complex, precum şi a interacţiunilor acestora extrem de ramificate şi, adesea, multiplu mediate, tot nu am fi putut încă sesiza determinaţia fundamentală a funcţionării lor reale, a dinamicii reproducţiei lor Hegel spune, pe bună dreptate, că sesizarea interacţiunii „stă în pragul conceptului“, că automulţumirea care provine din cu noaşterea acestei interacţiuni este „o comportare cu totul lipsită de concept“ 42 Din motivul care ne este cunoscut, şi anume faptul că la Hegel conexiunile ontologice dobîndesc întotdeauna o expresie logicistă, acesta ajunge la constatarea corectă, dar numai sub raport negativ, a situaţiei ivite aici Dacă traducem în limbaj ontologic ceea ce Hegel a avut propriu-zis în vedere, limbaj care la el este doar presupus (căci la el conceptul are o natură logică şi în acelaşi timp ontologică), atunci acest lucru ar putea fi exprimat astfel : simpla interacţiune ar duce la o situaţie staţionară, în ultimă instanţă statică ; pentru à exprima mental dinamica vie a existenţei, dezvoltarea ei, este necesar să se arate în ce parte, în cadrul interacţiunii respective, poate fi descoperit momentul predominant Căci abia acesta — desigur, nu doar acţiunea lui pură, ci, concomitent cu ea, rezistenţele* de care se loveşte, pe care él însuşi le depăşeşte etc — imprimă tuturor interacţiunilor, care sînt statice în, ciuda mişcării lor parţiale, o direcţie, o linie de dezvoltare, din interacţiuni neputînd decurge decît stabilizarea echilibrului în cadrul unui complex înţelegerea clară a acestei conexiuni este deosebit de importantă atunci cînd este vorba de trecerea de Ja o sferă de existenţă la alta Găci, evident, în cazul genezei acestei noi trepte apar fenomene cu caracter tranzitoriu care nu ar duce niciodată la apariţia, consolidarea, autoconstituirea noii trepte de existenţă, dacă rolul de moment predominant nu l-ar juca forţele noului tip de existenţă aflate într-o interacţiune insuprimabilă cu cele ale vechiului tip de existenţă Atunci cînd am făcut analiza muncii, am analizat pe larg problemele care se ivesc aici în ce priveşte existenţa socială în raportul ei cu natura în general încercînd acum să mergem mai departe şi să examinăm raportul dintre sferele de existenţă pe o bază mai largă, cu referire la social în totalitatea sa, întîlnim din nou principiul socialităţii ca moment predominant în cadrul interacţiunii diferitelor forme de existenţă Raportul ontologic esenţial dintre natura organică şi existenţa socială poate fi enunţat pe scurt astfel : reproducţia, atît în sens ontogenetic cît şi în sens filogenetic, constituie pentru ambele sfere acel moment predominant, hotărîtor în toate interacţiunile permanente cu natura anorganică şi care determină esenţa şi modul de fiinţare a tot ce este organic In felul acesta, în natura organică are loc — sub forma unor noi specii şi genuri — dezvoltarea de la complexele cele mai primitive pînă la cele mai complicate Din punct de vedere obiectiv-ontologic, în această dezvoltare poate fi sesizată intensificarea permanentă a momentelor biologice, acţiunea tot mai largă şi mai profundă pe care ele o au în cadrul acestei interacţiuni Desprinderea existenţei sociale de natura organică are loc astfel încît într-un anumit tip de fiinţe vii, în om, deşi momentele biologice ale reproducţiei păstrează într-un mod necesar-insuprimabil în relaţiile lor componentele fi- zico-chimice, funcţionarea şi reproducerea lor dobîndesc un caracter social tot mai pregnant Dezvoltarea, dominarea existenţei sociale asupra fundamentului ei biologic (şi, prin aceasta, asupra existenţei fizico-chimice) nu se manifestă aşadar, ca în cazul naturii organice, într-o schimbare a formei, ci se concentrează într-o schimbare a funcţiei în cadrul aceleiaşi forme Reproducţia fizică a omului ca fiinţă biologică este şi rămîne fundamentul ontologic al oricărei existenţe sociale Desigur, acesta este un fundament al cărui mod de existenţă este transformarea sa neîntreruptă în ceva tot mai pur social ; aşadar, pe de o parte o creare de sisteme (complexe) de mijlocire pentru realizarea acestor transformări şi pentru ancorarea lor dinamic-funcţională în realitate, pe de altă parte, acţiunea retroactivă a acestui mediu creat de specia umană asupra creatorului său, de data aceasta, desigur, într-un mod nemijlocit ontologic, sub forma unui efect de transformare pe care fiecare individ în cadrul propriei sale activităţi îl suferă din partea obiectelor acestei activităţi, el fiind astfel socializat în existenţa sa biologică încă la acest nivel apare deosebirea structural-dinamică esenţială dintre natura organică şi existenţa socială, întrucît, în cadrul acesteia din urmă, deşi conexiunea dintre reproducţia ontogenetică şi cea filogenetică este mult mai complicată, mai mediată, mai indirectă decît în cadrul celei dintîi, în schimb ea îşi dezvăluie — poate tocmai de aceea — mai bine mecanismul Am indicat, atunci cînd am analizat munca, momentul genericităţii care este prezent în aceasta Generalizarea, apărută odată cu crearea a ceva cu totul nou — acest nou neavînd nimic analog în procesul de reproducţie din natură, căci el nu este produs în mod spontan de către forţele „oarbe“, ci este creat printr-o instituire teleologică conştientă, în sensul literal al cuvîntului — chiar dacă la început a existat ca act singular, transpune procesul muncii şi produsul muncii în sfera genericităţii Tocmai deoarece această genericitate este implicit conţinută în germene, chiar şi în cel mai primitiv proces şi produs al muncii poate lua naştere acea dinamică, mai mult sau mai puţin spontană, care pornind de la muncă duce în mod irezistibil la diviziunea muncii şi la cooperare în modul acesta ia naştere însă o formă de genericitate eficace din punct de vedere social care, din momentul în care este prezentă, acţionează într-un mod retroactiv şi permanent asupra muncii însăşi, şi anume atît prin faptul că ea se impune în fiecare act de muncă, conform importanţei tot mai concrete a diviziunii muncii, modificîndu-i şi amplificîndu-i genericitatea, cît şi prin transpunerea celui ce munceşte într-un mediu de sociali- tate progresivă, mediu care are o influenţă tot mai mare asupra instituirilor teleologice ale muncii fiecărui individ Dacă luăm în considerare o formă evoluată pe care dezvoltarea socială a avut-o cu mult înaintea capitalismului contemporan, observăm în mod obiectiv o amplificare necontenită, atît extensivă cît şi intensivă, a genericităţii ; acest lucru se produce astfel încît componenta generică cunoaşte o amplificare nu numai la nivelul muncitorului individual, dar ea i se opune muncitorului ca o realitate dinamică şi dinamic structurată de obiecte, relaţii, mişcări reale etc , care este percepută subiectiv ca o realitate obiectivă, independentă de conştiinţa sa (este vorba chiar de complexul schiţat de noi, alcătuit la rîndul său din complexe) Această lume îi apare omului ca un fel de o a doua natură, ca o existenţă total independentă de gîndirea şi voinţa sa Din perspectiva praxisului cotidian şi a gnoseologiei care generalizează acest praxis, o astfel de viziune ar părea îndreptăţită Abordînd însă această chestiune sub raport ontologic, se observă de îndată că a doua natură se prezintă în totalitatea ei ca fiind o transformare a celei dintîi, transformare realizată de specia umană însăşi, că ea se opune omului care trăieşte această a doua natură ca produs al propriei sale genericităţi Marx, sprijinindu-se pe geniala intuiţie a lui Vico, a exprimat această stare de lucruri în felul următor : „istoria omenirii se deosebeşte de istoria naturii prin aceea că pe cea dintîi am făcut-o noi, pe cînd pe cea de-a doua nu“ 43 Desigur, în felul acesta nu este anulată existenţa independentă de conştiinţă a celei de a doua naturi Ea este tocmai realizarea acestei genericităţi, aşadar, întocmai ca şi aceasta, o existenţă reală şi în nici un caz o pură aparenţă în abordarea din perspectiva unei ştiinţe particulare, se poate ivi iluzia că distincţia făcută aici ar fi lipsită de importanţă Această iluzie persistă însă numai în cazul examinării unor detalii, examinări care nu vor, sau nu pot ţine seama de totalitatea domeniului tratat de ele şi care, de aceea, de îndată ce obiectivul vine în contact cu totalitatea sau este chiar generalizat filozofic, cad în mod necesar în erori şi denaturări grosolane ale realităţii Din punct de vedere ontologic, înţelegerea faptului că lumea fenomenală există, fiinţează ontologic în cadrul celei de a doua naturi este tot atît de indispensabilă pe cît este luarea în consideraţie a importantelor deosebiri care înăuntrul existenţei sociale separă esenţa de fenomen, ba chiar mai mult, le opun reciproc într-o contradicţie netă Să ne amintim de critica justă pe care Engels i-a făcut-o lui Feuerbach în legătură cu raportul dintre esenţă şi existenţă, Feuerbach spune : „Existenţa este afirmarea esenţei Ceea ce este esenţa mea este existenţa mea Peştele există în apă, dar nu poţi separa esenţa lui de această existenţă Numai în viaţa omenească existenţa se separă de esenţă, dar numai în cazuri anormale, nenorociteEste evident că Feuerbach nu a acordat atenţie tocmai deosebirii foarte importante dintre esenţă şi fenomen la nivelul existenţei sociale, deşi materialist fiind, el nu se îndoieşte de caracterul existenţial al fenomenului Engels dă, pe bună dreptate, celor spuse de Feuerbach următoarea replică : „Frumoasă apologie a stărilor existente Cu excepţia cazurilor nefireşti, a puţinelor cazuri anormale, îţi place să fii la vîrsta de 7 ani paznic într-o mină de cărbuni, să stai 14 ore singur în întuneric, şi pentru că aceasta este existenţa Ta, este şi esenţa Ta Este «esenţa» ta să fii subordonat unei ramuri de muncă“44 Am evidenţiat în alte contexte importanţa acestei distincţii şi va trebui să mai revenim asupra ei mai pe larg Aici a fost necesar să prezentăm această contradicţie numai întrucît altfel ar fi fost înţeles greşit caracterul lumii sociale, de a fi creată de oamenii înşişi, esenţa K Marx şi F Engels Opere, voi 23, ed cit , p 381 K Marx şi F Engels Opere, voi 3, ed cit , p 585 ei, de a fi realizarea genericităţii ; acest lucru ar fi atras după sine aceeaşi deviere de la realitate, indiferent dacă înţelegerea greşită a faptelor ar fi avut loc în direcţie subiectivistă sau obiectivistă Orice reproducţie filogenetică are drept bază de existenţă reproducţia ontogenetică Dar nu din această perspectivă foarte generală se dezvăluie contradicţia, în principiu foarte importantă, dintre natura organică şi existenţa socială Pe cît este de adevărat că reproducţia filogenetică se desfăşoară ca permanentă conservare şi transformare a speciilor şi categoriilor, că ea poate produce un mediu al complexului de complexe în calitate de purtător al ei, pe atît este de adevărat că fără reproducţia ontogenetică a indivizilor, care întrupează în sens nemijlocit existentul, nu poate avea loc niciodată nici un fel de reproducţie filogenetică Aceasta înseamnă că condiţiile lor de existenţă au în mod necesar o prioritate ontogenetică în raport cu toate celelalte manifestări ale respectivei sfere de existenţă In ceea ce priveşte natura organică acesta este pur şi simplu un truism Datorită însă caracteristicii pe care o are existenţa socială — caracteristică pe care tocmai am schiţat-o —> situaţia pare să fie la acest nivel mai complicată Această aparenţă dispare însă în mod necesar dacă reflectăm mai întîi la faptul pur al reproducţiei ontogenetice, fără a lua în considerare consecinţele sale necesare Căci este evident faptul că acest proces de reproducţie are în mod insuprimabil o bază pur biologică Pentru ca toate acele manifestări de viaţă, foarte complicate, care constituie în totalitatea lor existenţa socială să devină realitate, este necesar ca mai întîi fiinţa umană să-şi poată reproduce biologic existenţa ei Mai înainte, am arătat că reproducţia devine tot mai socială, dar, în acelaşi timp, am constatat că o astfel de socializare continuă nu poate duce niciodată la dispariţia bazei biologice Chiar dacă procurarea şi prepararea hranei este condiţionată social, hrănirea rămîne totuşi un proces biologic care are loc conform necesităţilor omului în calitate de fiinţă biologică De aceea, aşa cum am arătat, Marx subliniază permanent importanţa acestui proces de reproducţie ca bază insuprimabilă a existenţei sociale Este de prisos să repetăm — o facem totuşi din cauza prejudecăţilor larg răspîndite în acest domeniu — că din prioritatea ontologică a unui mod de existenţă în raport cu altul nu decurge nici un fel de atitudine, pozitivă sau negativă, în cadrul unei ierarhii valorice oarecare Aici este vorba de pura constatare a faptului că reproducerea biologică a vieţii constituie baza de existenţă a tuturor manifestărilor de viaţă, că prima este posibilă fără acestea din urmă, dar că invers nu Opoziţia reală care se manifestă împotriva acestui fapt simplu nu decurge, desigur, din el însuşi, ci din natura sa specifică în cadrul existenţei sociale, cu alte cuvinte, ea se datorează socializării neîntrerupte a existenţei biologic- umane, socializare care face ca, cu timpul, din reproducţia ontogenetică să ia naştere înăuntrul existenţei sociale un întreg complex : este vorba de sfera economiei Cu cît activităţile umane — care, în ultimă instanţă satisfac necesităţile reproducţiei biologico-ontogenetice a omului — devin mai socializate, cu atît mai puternic se manifestă rezistenţa gîndirii faţă de recunoaşterea acestei priorităţi ontologice a sferei economice faţă de celelalte sfere In realitate, argumentele împotriva acestei recunoaşteri nu sînt niciodată temeinice Căci, în majoritatea covîrşitoare a cazurilor, este vorba de judecăţi pe baza unei ierarhii valorice cu care prioritatea ontologică de care am vorbit aici nu are nimic comun Desigur, de toate acestea este vinovat şi marxismul vulgar, care, preluînd adesea — conştient sau inconştient — teze ale vechiului materialism („omul este ceea ce mănîncă“ etc ), face din prioritatea ontologică o ierarhie valorică şi, ca atare, ignoră esenţa problemei Şi mai rău este atunci cînd se recurge la argumente psihologice Căci este cît se poate de evident că, cu cît mai complicate şi mai mediate social sînt structurile pe care producţia şi consumul le dezvoltă spre a realiza reproducţia ontogenetică a fiecărui individ, cu atît mai puţin este acceptată de către conştiinţă această reproducţie, precum şi prioritatea ei, în planul existenţei, în raport cu toate celelalte manifestări de viaţă Pentru a dezvălui această mascare psihologică a faptului ontologic primar, putem lua ca martor demn de încredere în această chestiune pe Lenin După insurecţia din iulie 1917, el a fost nevoit să se ascundă la un muncitor din Petrograd Odată, în timp ce se aflau la masă, acesta i-a spus lui Lenin : „Ia te uită ce pîine frumoasă Se vede treaba că «ei» nu mai au acum curajul să ne dea pîine rea Nici nu ne-ar fi trecut prin minte că la Petrograd se poate da pîine bună“ După cum vedem, nici aceste reflecţii ale muncitorului nu se referă la legătura nemijlocită dintre pîine şi repro ducţia biologică ; acum este vorba de un raport mijlocit social, din moment ce pe el îl preocupă legătura dintre lupta de clasă şi calitatea piinii, cu toate că în spatele acestuia se întrevede adevăratul raport ontologic Reflexia pe care o face Lenin asupra acestei remarci este următoarea : „La pîine nu mă gîndisem Pentru mine, un om care nu ştia ce-i lipsa, pîinea era ceva de la sine înţeles, un fel de produs accesoriu al muncii publicistice La ceea ce constituie baza, la lupta de clasă pentru pîine, gîndul te duce numai printr-o analiză politică făcută pe o cale extrem de complicată şi de întortocheată“ 45 După cum vedem, l-am putea cita ca martor, din punct de vedere „psihologic“ chiar pe Lenin, pentru a arăta că pentru existenţa şi acţiunea omului nu este de o importanţă primordială faptul că se hrăneşte şi în ce mod Colaborarea dintre activităţile umane care servesc reproducţiei ontogenetice a oamenilor se desfăşoară în două direcţii : pe de o parte, realizarea practică a acestei reproducţii, iar, pe de altă parte, luarea unor măsuri de siguranţă pentru ca existenţa oamenilor să fie suficient de bine apărată Este clar că atîta timp cît apărarea vieţii umane împotriva animalelor sălbatice a jucat un rol important, vînătoarea a fost una dintre primele forme de cooperare, ea fiind o activitate care servea ambelor direcţii ale reproducţiei ontogenetice (Legendele despre Heracle reflectă tocmai această perioadă a unităţii vitale dintre vinătoare şi război ) Abia atunci cînd apărarea vieţii a devenit o apărare îndreptată, în principal, împotriva altor comunităţi umane şi, îndeosebi cînd sclavajul a făcut necesară apărarea stotu-quo-ului social, pe plan interior, iar războaiele au însemnat dobîndire de sclavi sau transformare în sclavi, se produce o diferenţiere netă, la nivelul scopurilor instituite şi al metodelor Distincţia dintre violenţă şi economie — fetişizată într-o opoziţie radicală — joacă în istoriografie un rol important, dar de cele mai multe ori duce la încîlcirea tuturor conexiunilor Aceasta se datorează în primul rînd faptului că poziţiile idealist-ideologice sînt incapabile să înţeleagă contradicţia dialectică reală dintre violenţă şi economie, contradicţie care, în acelaşi timp, implică împletirea strînsă a acestora, interacţiunea lor reciprocă, economia fiind momentul predominant Opoziţia cea mai puternică apare în general tocmai împotriva acestui fapt ţncă Engels l-a ironizat pe Dühring, servindu-se în acest sens de analogia amuzantă a poziţiei lui Robinson faţă dip Vineri/if> Asemenea opoziţii rigid-metafizice ignoră înainte de toate faptul — de o importanţă decisivă şi pe care l-am evidenţiat deja la nivelul sferei juridice — că deşi, in ultimă instanţă, diferitele complexe sociale sînt dependente de economie in calitate de reproducţie primordială a vieţii umane, nici un complex nu ar putea exista şi funcţiona dacă nu şi-ar dezvolta principii şi metode specifice de acţiune, de organizare etc Această autonomie a oricărui complex-parte social,, deosebit de pregnantă în sfera tacticii militare şi a teoriilor militare, nu înseamnă însă niciodată independenţa faţă de structura şi dinamica respectivei trepte de dezvoltare a societăţii Dimpotrivă, genialitatea comandanţilor şi teoreticienilor militari constă tocmai în aceea că ei sînt capabili să sesizeze momentele noi ale sferei economiei în dezvoltarea social-istorică, momente care, transpuse în strategie, tactică etc , pot duce la înnoiri fundamentale în domeniul lor în timp ce cercetătorii autentici ai istoriei sesizează just aceste momente reale ale noului, apar diverse teorii, care fie că falsifică în mod subiectivist faptele susţinînd „atemporalitatea“ geniului, fie că ajung să fetişizeze tehnica într-un mod obiectivist Fetişizarea porneşte în acest al doilea caz de la faptul că tehnica — atît în industrie cîc şi in război — este înţeleasă nu ca moment al dezvoltării economice, ci, îndeosebi astăzi, ca fapt independent, ineluctabil al epocii contemporane, cam în acelaşi fel în care polisurile au văzut în aur, cu admiraţie şi uimire, o forţă naturală fatală, independentă de puterile omului Marx a înţeles într-un mod clar şi diferenţiat conexiunea existenţială prezentă aici Pornind de la prioritatea ontologică a reproducţiei vieţii umane, el a putut să întrevadă într-un mod corect şi concret conexiunea specifică dominantă aici Să ne amintim că el relevă particularitatea sferei juridice prin indicarea faptului că aici conexiunile economice sînt reflectate necesar într-un mod inadecvat, şi tocmai această inadecvare constituie punctul de plecare metodologic pentru reglementarea într-un mod social avantajos a acelei părţi a praxisului uman care trebuie abordată din punct de vedere juridic Evident, punctul său de plecare îl constituie aici originea comună a războiului şi a economiei în reproducţia vieţii umane, de unde rezultă utilizarea comună continuă a rezultatelor muncii, ale diviziunii muncii etc într-adevăr, Marx afirmă că, în anumite condiţii, obiectivarea, dezvoltarea şi extinderea rezultatelor muncii pot dobîndi în domeniul organizării războiului o formă mai avansată, mai pregnantă decît în domeniul economiei considerate în sens îngust In acest sens, în Introducerea la Bazele criticii economiei politice, el consideră că rezolvarea acestei probleme constituie sarcina unei cercetări mai aprofundate, schi- ţînd-o în felul următor : „Războiul a generat înaintea păcii forme mai dezvoltate ; modul în care anumite relaţii economice, cum ar fi munca salariată, folosirea maşinilor etc s-au dezvoltat datorită războiului şi în cadrul armatelor etc , înainte de a se fi dezvoltat în sînul societăţii civile Raportul dintre forţele de producţie şi relaţiile de schimb apare şi el deosebit de clar în armată“  într-o scrisoare adresată lui Engels în 1857, aşadar în perioada cînd scria această lucrare, problema este prezentată detaliat : „Istoria armatei confirmă cum nu se poate mai pregnant justeţea concepţiei noastre despre legătura dintre forţele de producţie şi relaţiile sociale, în general, armata joacă un rol important în dezvoltarea economică Aşa, de pildă, salariul îl întîlnim pentru prima oară în armatele antice De asemenea, la romani, peculium castrense este prima formă juridică prin care se recunoaşte proprietatea mobilă a celor ce nu erau capi de familie Tot astfel şi sistemul breslelor îşi trage originea din corporaţiile fabrilor Tot aici găsim, pentru prima oară, folosirea pe scară largă a maşinilor Şi chiar valoarea specială a metalelor şi folosirea lor ca bani s-au bazat iniţial, pare-se, pe însemnătatea lor din punct de vedere militar Şi diviziunea muncii în cadrul unei ramuri a fost înfăptuită pentru prima oară în armată în istoria armatei este rezumată foarte pregnant întreaga istorie a societăţii civile"  Desigur, nu este aici locul potrivit pentru a analiza în detaliu bogăţia de probleme a acestui program de cercetare, dar este necesar să ne referim la importantul punct de vedere conform căruia anumite fenomene economice sau care sînt condiţionate într-un mod primordial economic, pot apare în război într-o formă mai dezvoltată decît în viaţa economică însăşi Desigur, aceasta nu constituie o „minune" şi nici un indiciu al independenţei sau al priorităţii absolute a războiului faţă de economie Pentru a înţelege într-un mod adecvat fenomenul, este suficient dacă ne gîndim la maşinile de război folosite de armatele antice Referindu-se la limitele producţiei antice, Marx a evidenţiat în repetate rînduri faptul că sclavia este incompatibilă cu utilizarea unor maşini cît de cît mai complicate Or, armata este singurul domeniu în cadrul totalităţii sociale a antichităţii în care munca sclavilor nu putea juca un rol fundamental Armata consta în acea epocă în esenţă din oameni liberi, astfel că multe din limitele pe care munca sclavilor le punea economiei antice dispăruseră Mecanica, în mod necesar neaplicată în economie (ea nefiind, ca atare, dezvoltată nici în ştiinţa şi filozofia oficială), a avut un rol important în construcţia maşinilor de război In felul acesta pot fi înţelese şi celelalte fenomene enumerate de Marx, ca fenomene particulare în cadrul dezvoltării economice Specificul lor constă în aceea că ele se pot afirma chiar şi acolo unde viaţa economică propriu-zisă, împărţirea în clase care rezultă de aici, nu le-ar putea oferi un spaţiu normal de dezvoltare Ele se încadrează totuşi în respectivul stadiu de dezvoltare a economiei, şi chiar dacă adesea depăşesc posibilităţile lui medii, aceasta nu are loc niciodată într-un mod independent, fără o determinare de către tendinţele fundamentale ale economiei Ceea ce nu înseamnă, desigur — după cum am putut vedea în cazul maşinilor de război din antichitate — o dependenţă mecanică a lor de economie De asemenea, natura concretă a fenomenului poate avea cu totul alt caracter : de pildă, scăderea limitelor normale de rentabilitate în capitalism datorată dezvoltării industriei constructoare de avioane în cele două războaie mondiale în general, în toate aceste cazuri este vorba de faptul că — în cadrul anumitor graniţe, pe care le trasează întreaga structură economico-socială — apărarea existenţei, tendinţele de expansiune revendicate din punct de vedere economic etc , transpun în realitate unele posibilităţi care în procesul de reproducţie normal ar fi rămas simple posibilităţi Fetişizarea tehnicii este, tocmai în acest caz, extrem de periculoasă Ca şi în cadrul economiei, unde tehnica este o parte importantă — dar întotdeauna numai o parte derivată — a dezvoltării forţelor de producţie, în primul rînd a oamenilor (a muncii), a relaţiilor interumane (diviziunea muncii, împărţirea în clase etc ), la fel categoriile militare specifice, cum este tactica şi strategia, nu provin din tehnică, ci din transformările radicale la care sînt supuse relaţiile umane economico-sociale fundamentale Am arăcat deja că superioritatea tehnicii militare antice asupra celei „civile“ îşi are temeiurile în economia sclavagistă, de unde rezultă că deosebirile dintre ele au la bază aceleaşi determinaţii economico-sociale ale acestei formaţiuni, excepţia pe care o reprezintă domeniul militar neafectîndu-i cu nimic fundamentele La fel stau lucrurile şi cu dezvoltările inegale ale altor formaţiuni Chiar şi „cazul paradigmatic“ la care se referă pe plan istoric fetişizarea tehnicii şi care se bucură de o anumita popularitate, de fapt este lipsit de bază din punct de vedere istoric : presupunerea că tactica feudală ar fi pierit în urma descoperirii şi trecerii la utilizarea prafului de puşcă Pe bună dreptate, Delbrück explică acest fenomen în felul următor : „Partea cea mai importantă, originea armelor de foc o las pentru volumul următor Din punct de vedere cronologic, această cercetare are drept obiect evul mediu Această armă nu a dobîndit, după cum am văzut, însemnătatea ei esenţială, în ciuda unui secol şi jumătate de utilizare, decît începînd cu anul 1477 : cavalerimea nu a fost înlăturată prin această descoperire, cum se afirmă uneori, ci, dimpotrivă, ea a fost înlăturată de către pedestrimea înzestrată cu arme albe, deşi s-a încercat întărirea ei prin introducerea armelor de foc“ z,i) Abia dezvoltarea capitalismului, noua stratificare socială determinată de aceasta, precum şi consecinţele ei asupra organizării, a tacticii şi strategiei militare, au dat armelor de foc importanţa lor copleşitoare Importanţa pe care o acorda Marx înţelegerii corecte a acestor conexiuni reiese dintr-o scrisoare, datînd din perioada elaborării Capitalului, adresată lui Engles : „Teoria noastră cu privire la determinarea organizării muncii de mijloacele de producţie nu este nicăieri atît de strălucit confirmată ca în Hans Delbrück Geschichte der Kriegskunst, vol 3 (G Stilke) Berlin, 1923, p 668 această industrie de masacrare a oamenilor“ 5° în continuare Marx îi sugerează lui Engels să analizeze aceste conexiuni, într-un capitol ce ar fi urmat să fie semnat de Engels şi inserat în lucrarea fundamentală a lui Marx, Capitalul Din punct de vedere ontologic, aici avem un caz tipic al raportului dialectic din realitatea socială pe care Hegel il desemna ca identitate a identităţii şi non-identităţii Tocmai aici se poate observa cu uşurinţă faptul că cele mai importante descoperiri dialectice ale lui Hegel au doar într-o mică măsură un caracter primordial logic Ele sînt, dimpotrivă, înainte de toate, constatări — generalizate în mod perspicace — ale unor conexiuni existenţiale complexe şi, ca atare, dezvăluie de cele mai multe ori, t'apt care reise aici într-un mod deosebit de clar, structura specifică a existenţei sociale Căci, spre deosebire de natura organică, pentru existenţa socială este deosebit de caracteristic faptul că o trebuinţă, in ultimă instanţă unitară, poate dezvolta — pentru satisfacerea ei, fără a-şi pierde unitatea — „organe“ cu totul diferite între ele, în care unitatea originară este în acelaşi timp suprimată şi conservată şi care, de aceea, în structura lor internă, realizează în cele mai diferite forme această identitate a identităţii şi non-identităţii Caracterul particular al situaţiilor ontologice apărute astfel nu trebuie mascat de o analogie cu ceea ce apare frecvent la animalele superioare, şi anume cu folosirea diferenţiată a unor organe care pot îndeplini diverse funcţii La oameni, această, multifuncţionalitate a organelor se amplifică şi mai mult, în mod necesar Dar acest lucru nu are legătură cu problema tratată aici Din punct de vedere nemijlocit, iar la animale chiar în sine, această diferenţiere rămîne în cadrul sferei de viaţă propriu-zise, la fel cum viaţa la nivel biologic nu poate ieşi din cadrul acestei unităţi Diferenţierea se referă aici doar la modul diferit de a interveni în situaţii diferite în cadrul procesului de viaţă rămas unitar (de pildă, în cazul maimuţei, modul în care membrele anterioare sînt folosite la căţărat, la apucarea obiectelor etc ) Din punct de vedere strict biologic, s-ar părea că în cazul omului avem de-a face cu un proces similar Dar numai în aparenţă, căci biologicul constituie aici doar fundamentul pe care se constituie ceva cu totul diferit Gîndindu-ne de pildă — pentru a rămîne la mînă — la scris, la cîntatul la vioară etc , este clar că aceste activităţi sînt, ce-i drept, fundamentate biologic, dar ele, tocmai prin particularitatea lor, depăşesc în mod necesar biologicul Desigur, elasticitatea muşchilor, reacţia rapidă a nervilor etc ţin de condiţiile psiho-fizice preliminare indispensabile cîntatului la vioară Dar ceea ce este esenţial în această activitate este că ea mijloceşte în mod adecvat conexiunile unei lumi muzicale, că reuşita sau nereuşita ei este condiţionată exclusiv de către legile interne ale acestei sfere, astfel că ea nu poate fi redusă la o diferenţiere biologică a organelor Despre aceste probleme am mai vôrbit Ele se referă la specificul existenţei sociale, la faptul că acele instituiri teleologice care sînt importante pentru reproducţia omului şi a speciei umane formează — la început în mod spontan, apoi elaborate şi promovate în mod conştient — structuri dinamice reale, care fac ca aceste instituiri să devină tot mai eficace prin astfel de medieri Am văzut modul în care, pe cale genetică, au apărut complexele sociale, precum şi acţiunea acestora Specificul influenţei, cercetate de noi aici, pe care diferitele tipuri de complexe o exercită asupra reproducţiei ontogenetice — mijlocită social — a omului, constă în faptul că, deşi condiţiile dezvoltării impun o diferenţiere largă, uneori extrem de profundă a acestora, în spatele lor, în ele însele rămîne întotdeauna ceva din unitatea originară Această întrepătrundere şi opoziţie dintre complexe are în acelaşi timp un caracter dinamic Niciodată nu se produce o separare definitivă, niciodată o unificare completă, cu toate că cele două procese interferează continuu De aici rezultă bogăţia infinit de variată a istoriei acestor complexe, istorie ce poate fi studiată tocmai în cazul războiului şi al raportului dintre acesta şi economia şi structura socială din momentul respectiv Acest tip de conexiuni devine — atît în ceea ce le apropie cît şi în ceea ce le distinge — cu atît mai strîns şi mai diferenţiat cu cît mai mult se impun în viaţa socială categoriile specific sociale Pentru a pune şi mai bine în evidânţă acest lucru, să ne referim la o altă determinaţie permanentă a acestei unităţi şi diferenţe, pe care nu am menţionat-o pînă acum pentru a nu masca punctul de plecare al reproducţiei ontogenetice a omului prin unele determinaţii sociale spe ciale Avem în vedere relaţia dintre diferenţierea societăţii în clase ca urmare a dezvoltării economice şi acţiunea pe care această diferenţiere o exercită asupra acestei dezvoltări Legătura cu reproducţia ontogenetică este uşor vizibilă : deja producerea în cadrul muncii a ceva nou ridică e- xistenţa socială deasupra naturii ; faptul că această muncă reprezintă o formă calitativ nouă a schimbului de substanţe cu natura este subliniat deja de elementul nou care apare la nivelul ei Dacă dezvoltarea muncii, ca şi diviziunea muncii care decurge din ea, dă naştere, pe trepte de dezvoltare mai înalte, unui element la fel de nou din punct de vedere calitativ, şi anume faptului că omul este în stare să producă mai mult decît are nevoie pentru propria reproducţie, atunci este necesar ca acest fenomen economic nou care apare în societate să cheme la viaţă structuri cu totul noi, şi anume structura de clasă şi tot ceea ce decurge din aceasta Stratificarea în clase este răspunsul social la întrebarea economică : cui trebuie să aparţină ceea ce a fost produs peste cerinţele de reproducţie ale vieţii, iar această stratificare, o dată apărută, domină — cel puţin pînă azi — dezvoltarea socială a umanităţii în Manifestul Partidului Comunist, Marx şi Engels au dat prima formulare a acestor stări de fapte, formulare care a rămas celebră : „Omul liber şi sclavul, patricianul şi plebeul, nobilul şi iobagul, meşterul şi calfa, într-un cuvînt asupritorii şi asupriţii se aflau într-un permanent antagonism, duceau o luptă neîntreruptă, cînd ascunsă, cînd făţişă, o luptă care de fiecare dată se sfîrşea printr-o prefacere revoluţionară a întregii societăţi, sau prin pieirea claselor aflate în luptă“31 Pentru a reveni la problema noastră să menţionăm că prima formă de apropriere a muncii care depăşeşte autoreproducţia este, bineînţeles, violenţa Organizarea acesteia — care servea iniţial apărării sau extinderii spaţiului natural de reproducţie al oamenilor — dobîndeşte acum o nouă funcţie, şi anume pe aceea de a asigura aproprierea muncii care depăşea nevoile de autoreproducţie ale altor oameni Dacă transformarea în sclavi a oamenilor ar mai putea fi considerată drept un simplu produs secundar al războiului (deşi unul dintre scopurile lui era, nu arareori, obţinerea de sclavi), organizarea şi garantarea muncii sclavilor se face cu ajutorul complexului considerat de noi sferă juridică Să ne amintim de consideraţiile lui Engels pe care le-am citat şi în care este vorba de „oameni înarmaţi“ şi de „anexele lor concrete, închisorile şi instituţiile represive de tot felul“, într-un cu vînt de aproprierea prin violenţă a supramuncii sclavilor în felul acesta, în existenţa umană ia naştere o nouă categorie, de asemenea necunoscută în natura organică : apărarea existenţei nu mai înseamnă doar apărarea respectivei comunităţi umane, şi, în cadrul ei, a membrilor care o compun (aici sînt încă vizibile determinaţii naturale socialmente modelate), ci ea se orientează către „interior“, devine apărarea respectivei formaţiuni economice împotriva celor care, în forul lor „interior“, nu pot fi de acord din motive elementare al propriei existenţe — cu acest sistem şi cu funcţionarea lui şi care, prin urmare, trebuie consideraţi, în mod permanent, duşmanii lui potenţiali Din punct de vedere al ontologiei existenţei sociale şi al dezvoltării ei interne, acest fapt are două consecinţe importante : în primul rînd, simpla conservare, în esenţă încă biologică, a propriei existenţe, şi posibilitatea reproducerii ei, se transformă în conservarea (şi încercarea de îmbunătăţire) a situaţiei economico-sociale Din punct de vedere obiectiv, cele două aspecte pot fi separate unul de celălalt, iar viaţa ne arată nenumărate cazuri în care o astfel de separare este realizată de către împrejurări Numai în individul care acţionează se produce tot mai mult o contopire, aparent nemijlocit indisolubilă, a celor două moduri de existenţă şi — ceea ce este foarte important pentru ontologia existenţei sociale, — la nivelul instituirilor teleologice ale individului situaţia socială devine progresiv preponderentă în raport cu viaţa biologică în al doilea rînd, socializarea progresivă a existenţei sociale se manifestă în faptul că violenţa, atît a asupritorilor cît şi a asupriţilor, trece pe un plan secundar în viaţa cotidiană, iar locul ei este luat de reglementarea juridică, de adaptarea instituirilor teleologice la cerinţele respectivului statu-quo economico-social După cum vom vedea, acesta este un proces extrem de îndelungat şi neuniform, deşi el începe să se manifeste încă pe primele trepte ale dezvoltării (De pildă, rolul tradiţiei în ce priveşte statutul sclavilor domestici etc ) Să nu uităm însă că violenţa nu dispare niciodată, nici în statul dreptului „desăvîrşit“, ci ea se transformă doar din ceva permanent actual în ceva predominant latent Oamenii înarmaţi, de care vorbea Engels, cedează locul oamenilor cu căşti, cum îi numeşte, Max Weber, ceea ce arată în mod clar că, in pofida variaţiilor — nicidecum neimportante — structura pe care am schiţat-o se reproduce, în esenţa ei, în continuitatea istoriei Desigur, pe lîngă acest cotidian există şi momente cruciale, momente fatidice ale dezvoltării, cînd lupta se dă pentru menţinerea sau pentru desfiinţarea unei atari forme de apropriere a supramuncii sau pentru repartizarea ei într-un alt mod, pentru o înlocuire a păturii sociale care beneficiază de ea Marx a considerat întotdeauna, pe bună dreptate, că formele fundamentale ale acestei aproprieri constituie caracteristica economico-socială fundamentală a unei epoci, nota hotărîtoare care distinge diferitele formaţiuni Atribuind acestor forme fundamentale de apropriere a supramuncii un rol dominant, Marx nu reduce problema structurii de clasă şi a luptei de clasă exclusiv la aceasta Dimpotrivă, enumerarea cu caracter de proclamaţie politică din Manifestul Partidului Comunist menţionează — referindu-se de pildă la antichitate — nu numai contradicţia dintre stăpîni şi sclavi, ci şi pe cea dintre patricieni şi plebei, iar în alte pasaje Marx se referă adesea la raportul dintre creditori şi datornici, la rolul capitalului comercial şi al celui bănesc în cadrul acestui proces de dezvoltare Această modalitate de examinare este valabilă, desigur, pentru toate formaţiunile, deoarece ea reflectă structura dinamică reală a respectivei existente sociale Modificarea ordinii juridice îri timpul războiului civil este un fenomen foarte complex, cu toate ca o dată devenit actual, el reprezintă întotdeauna — sau cel puţin temporar în perioada crizelor acute — o simplificare prin care multiplele contradicţii sînt limitate la un anumit complex de probleme Desigur, nu putem nici măcar enumera varietatea nesfîrşită de situaţii şi tipurile lor Important este să se releve că în toate tipurile de transformări ale structurii sociale — realizate treptat sau exploziv, prin folosirea făţişă sau disimulată a violenţei — hotărîtor este „în ce mod se va dispune de supramuncä“ Din punctul de vedere al acestei probleme centrale, este tot una dacă ne referim ia concesiile pe care patricienii romani le fac plebeilor, la înfrîngerea de către toate păturile capitaliste, cu ajutorul poporului, a monopolului capitalului bănesc (cum s-a întîmplat în 1848 în Franţa) sau la legiferarea în Anglia a zilei de muncă de zece ore „Tot una“ semnifică însă în acelaşi timp unică schimbare, şi anume permanenta transformare Căci, dezvoltarea economică atrage după sine apariţia unor noi forme de supramuncă, de apropriere a acesteia (precum şi garanţiile juridice ale acestei aproprieri), a unor noi forme de repartizare a acestei supramunci între diferitele grupuri şi pături de exploatatori Ceea ce persistă de-a lungul acestei dezvoltări inegale şi pline de contradicţii, ca substanţă a dezvoltării în cadrul transformării ei continue, se reduce la aproprierea şi — ca urmare a dezvoltării forţelor de producţie — la creşterea cantitativă şi calitativă a ceea ce este apropriat Socialismul se deosebeşte de celelalte forme de societate „doar“ prin aceea că aici singurul subiect al aproprierii devine societatea ca atare în totalitatea ei, că de aceea această apropriere încetează să mai fie un principiu pentru diferenţierea relaţiilor dintre indivizi, dintre grupuri sociale în aceasta şi numai în aceasta se manifestă caracterul de moment predominant al existenţei economice, al activităţii economice în raport cu toate celelalte complexe sociale Aceasta nu anulează, desigur, autonomia, caracterul specific al diferitelor complexe, pe care l-am relevat mai sus Dar această autonomie îşi poate dobîndi particularitatea ei specifică, se poate impune ca autonomie autentică numai în cadrul dinamicii concrete a dezvoltării economice, numai reacţionînd concret faţă de aceasta şi realizînd ceea ce această dezvoltare revendică pe plan social, opunîndu-se — în condiţii subiective şi obiective concrete — tendinţelor ei concrete Reprezentarea idealist- fetişizantă a unei independenţe absolute a complexelor particulare, atît de frecventă în ştiinţele istorice şi sociale, are la bază o viziune îngust-reificată asupra economicului ; această reificare, pornind de la existenţa reală a unor legităţi stricte la nivelul acestei sfere, uită că economicul nu este o realitate pur obiectivă, indiferentă în raport cu existenţa noastră (cum este, de pildă, natura anorganică), ci, dimpotrivă, este sinteza legică a actelor teleologice pe care fiecare dintre noi le realizează într-un mod neîntrerupt de-a lungul vieţii şi care, sub ameninţarea pieirii fizice, trebuie realizate în mod continuu Aşadar, aici nu este vorba de a opune o lume obiectuală pură (legică) unei lumi a subiectivităţii „pure“, a deciziilor şi faptelor pur individuale, ci este vorba de complexul dinamic al existenţei sociale care are la bază din punct de vedere faptic — atît înăuntrul cît şi în afara vieţii economice — instituirile teleologice individuale Repetăm din nou că prioritatea ontologică a unui anumit tip de existenţă, în raport cu celelalte, nu are nimic de a face cu problema valorii Pe de altă parte, trebuie rupt cu reprezentarea, de asemenea reificată — care provine din opoziţia abstractă faţă de reificarea capitalistă — după care izolarea mentală progresivă a individului faţă de mediul său social ar putea favoriza pretinsa sa independenţă, ar duce la creşterea bogăţiei şi forţei individualităţii, ba ar putea chiar da naştere acesteia Cu cît o individualitate este mai bogată şi mai puternică, cu atît răspunsurile pe care ea le dă vieţii sînt mai multiplu legate de existenţa ca atare a societăţii în care trăieşte, cu atît mai mult aceste răspunsuri — chiar dacă ele sînt negative faţă de tendinţele epocii — sînt generate de către problemele epocii Strategia şi tactica lui Napoleon, teoria lui Clausewitz în domeniul războiului, codul lui Napoleon în domeniul dreptului, toate îşi datorează originalitatea tocmai acestui caracter al lor de răspunsuri concrete la marile probleme concrete ale epocii Ceea ce este valabil pentru individ este cu atît mai valabil pentru sinteza instituirilor individuale în cadrul unui complex social, pentru autonomia autentică a respectivului complex în toate domeniile se produc revoluţii metodologice fecunde cu un cîmp larg de acţiune, care preced şi realizează scopuri economico-sociale prioritare Aşadar, dacă tînărul Marx afirma că fenomenele ideologice nu au o istorie independentă 52, el nu înţelegea prin aceasta dependenţa mecanică a acestor fenomene de dezvoltarea economică, nici posibilitatea derivării lor schematice din această dezvoltare, ci nu făcea decît să constate unitatea — amintită de noi în mai multe rînduri — a procesului istoric ca continuitate ontologică, în ciuda caracterului său contradictoriu şi în mod necesar inegal Dar şi în această chestiune a autonomiei fiecărui com- plex-parte trebuie să evităm o viziune uniformizatoare ; căci, din punct de vedere existenţial, influenţa complexelor aflate în interacţiune este extrem de diferită, iar, pe de altă parte, rolul concret de moment predominant nu se afirmă întotdeauna şi peste tot în acelaşi mod Aici nu putem dedît să ne referim pe scurt la faptul că direcţia dezvoltării economice este mult mai mult modificată de structura şi de lupta de clasă decît de interacţiunea cu oricare alt complex Ce-i drept, este de la sine înţeles că dezvoltarea economică determină în ultimă instanţă raportul de forţe dintre clase şi, odată cu aceasta, rezultatul acestor lupte Acest lucru este valabil însă numai în ultimă instanţă, căci — după cum vom mai vedea din consideraţiile care urmează — cu cît clasele sînt mai dezvoltate în sens social, cu cît mai departe au fost împinse graniţele naturii de către existenţa lor socială, cu atît mai mare este rolul factorului subiectiv în luptele de clasă, al transformării clasei în sine într-o clasă pentru sine ; acest lucru se referă nu numai la nivelul ei general de dezvoltare, ci şi la aspectele ei detaliate, inclusiv la personalităţile conducătoare din acel moment, al căror caracter — conform lui Marx — este întotdeauna întîmplător 53 Desigur, pentru dezvoltarea economică a unei ţări nu este indiferent cîacă dintr-o situaţie de criză revoluţionară, provocata de însăşi dezvoltarea economică, iese învingătoare o clasă# sau cealaltă, care începe să organizeze societatea (să promoveze sau să frîneze anumite tendinţe economice active) într-un fel sau altul Direcţiile de dezvoltare profund divergente care apar aici sînt puse foarte bine în lumină de dezvoltarea capitalismului în Europa occidentală — dacă se compară, de pildă, dezvoltarea Germaniei cu cea a Franţei şi Angliei în felul acesta noi nu am reduce tendinţele istoriei la acea „unicitate" iraţională, cum procedează îndeosebi istoriografia germană de la Ranke încoace Apariţia capitalismului în urma descompunerii societăţii feudale este şi rămîne o necesitate ineluctabilă Dar a vedea în caracterul inegal al acestei treceri simple nuanţe, variaţii neesenţiale ale realizării legilor este o falsificare a adevărului, a esenţei istoriei, nu* mai puţin însemnată decît „unicitatea“ susţinută de adepţii lui Ranke, avînd însă un sens opus Interacţiunea dintre sfera războiului şi cea a dezvoltării economice decurge în general asemănător, deşi la nivel concret, foarte diferit Dezvoltarea economică constituie momentul predominant în cadrul acestei interacţiuni, întrucît pe ea se bazează întreaga organizare a armatei, armamentul, tactica etc Fireşte, aici pot să apară situaţii foarte variate, problema care se pune (şi la care pot răspunde, desigur, doar cercetările concrete) este în ce măsură aceste situaţii variate au la bază faptul că, după cum am văzut, în cadrul uneia şi aceleiaşi formaţiuni sînt posibile mari neuniforalităţi ale dezvoltării în măsura în care acest complex acţionează în exterior — acţiunile militare ale războaielor civile sînt determinate în ultimă instanţă de structura de clasă, de formele luptei de clasă, tn ciuda interacţiunilor existente în mod neîndoielnic baza lui o constituie respectiva structură socială în totalitatea ei, structură determinată în ultimă instanţă economic Nivelul şi dinamica dezvoltării acestei totalităţi decid soarta luptei armate dintre popoare Desigur, şi aici acest lucru este valabil numai în ultimă instanţă Căci in istorie sé întîmplă adesea ca o formaţiune aflată pe o treaptă inferioară să învingă în cîteva sau într-o serie de bătălii o formaţiune cu Un grad superior de organizare (desigur, pentru ca în cele din urmă să fie învinsă de către aceasta) Să ne gîndim, de pildă, la gali şi la republica romană, la tătari şi la feudalism etc (Lunga perioadă de slăbiciune a Rusiei se explică tot prin structura ei socială mai înapoiată ) O situaţie asemănătoare se constată şi în alte cazuri Turcii au fost adesea superiori armatelor feudale ; numai monarhia absolută a putut repurta victorii într-adevăr decisive asupra lor Războiul este prin urmare, dintr-o perspectivă mai largă, un mijloc care realizează şi accelerează (desigur, uneori frînează) dezvoltarea economico-socială generală Rolul activ al acestui complex în cadrul totalităţii sociale, în interacţiune cu dezvoltarea economică constă în aceea că urmările unei victorii sau ale unei înfrîngeri pot modifica pentru o perioadă de timp (mai lungă sau mai scurtă) cursul economic general Aici rolul economiei ca moment predominant se manifestă mai pregnant decît în lupta de clasă Nu putem aborda aici varietatea reacţiilor care apar în cadrul diferitelor complexe Aceste scurte referiri au fost necesare doar pentru a ilustra situaţia specială pe care o are structura de clasă şi — într-un mod mai puţin pregnant — sfera războiului în raport cu economia La nivelul celorlalte complexe nu pot fi găsite interacţiuni de o asemenea intensitate şi calitate, cu atît mai puţin cu cît aceste sfere sînt mai spirituale, cu cit gradul lor de mijlocire în raport cu economia este mai ridicat şi mai complicat Ar fi însă cu totul fals ca, pornind de aici, să tragem concluzia că relaţia acestor complexe cu economia ar fi o determinare simplă a acestora şi nu o interacţiune vie, că modul lor de manifestare, dezvoltarea lor etc ar putea fi pur şi simplu derivate, deduse din economie Specificul fiecărui complex pe care l-am stabilit — şi anume faptul că el poate reacţiona la impulsul care determină mişcarea generală a existenţei sociale în economie numai în felul său propriu — dezvăluie caracterul în mod necesar particular al acestor reacţii De aici pot lua naştere unele forme proprii ale dezvoltării inegale, cum este de exemplu faptul că în cursul apariţiei capitalismului, dreptul roman a fost preluat de unele state, în timp ce de altele nu Inegalitatea poate merge însă mult mai departe Să ne referim, de pildă, la criza, pe care am menţionat-o mai sus prin care trece feudalismul aflat în descompunere, în Germania Lupta de clasă revoluţionară impulsionată de Reformă şi care s-a încheiat cu războiul ţărănesc, a eşuat Decăderea feudalismului nu a fost urmată de apriţia unui stat modern sau a unei autentice monarhii absolute Transformarea treptată a unităţilor feudale mai mari sau mai mici în miniaturi caricaturale ale monarhiei absolute a accentuat fărîmiţarea naţională Astfel prilejul istoric al poporului german de a deveni naţiune a eşuat lamentabil Dar primul produs ideologic al Reformei, în începuturile ei revoluţionare, traducerea Bibliei de către Luther, precum şi literatura iniţiată de aceasta, a dus la crearea limbii naţionale comune mult mai devreme decît a putut duce dezvoltarea capitalistă la înfăptuirea unităţii naţionale Istoria este plină de astfel de evenimente aparte, care se situează în afara liniei legice generale La cunoaşterea lor adecvată poate conduce numai dialectica materialistă autentică, întrucît în toate reflectările ei mentale asupra realităţii, chiar şi în cele mai abstracte, este prezent caracterul ontologic real al existenţei sociale Iată de ce ea este un tertium datur, de o importanţă hotărîtoare, atît în raport cu fetişizarea raţionalistă a legii, cît şi în raport cu interpretarea empiristă terre à terre, sau în raport cu abisurile găunoase ale iraţionalismului Acest tertium datur respinge atît negarea legităţii sociale cît şi absolutizarea ei fetişizantă în ciuda tuturor inegalităţilor şi contradicţiilor ei, existenţa-întocmai-astfel constituie atît punctul de plecare cît şi punctul terminus al oricărei încercări de a înţelege, în dinamica ei, existenţa în general şi existenţa socială în special Punctul de plecare pare a fi de la sine înţeles ; tot ceea ce vine în contact cu omul,, deci şi existenţa socială, îi este dat acestuia în mod nemijlocit ca existenţă-întocmai-astfel Desigur, încă la nivelul acestui prim şi nemijlocit contact dintre subiect şi obiect, important este modul în care omul se raportează la această existenţă-întocmai-astfel, dacă el vede aici o problemă care poate fi rezolvată într-un mod concret ontologic, dacă el consideră existenţa-întocmai-astfel un simplu fenomen (sau chiar o simplă aparenţă), sau dacă el se opreşte la nemijlocire ca la un ultim adevăr în general, această problemă nu mai prezintă pentru noi nici o noutate, ceea ce urmărim aici fiind doar concretizarea ei într-un mod corespunzător într-un alt context am definit legitatea, necesitatea ca fiind conexiuni care au drept caracteristică relaţii de tipul „dacă atunci“ încă în această relaţie este implicată prioritatea ontologică, aici importantă, a existenţei-întocmai-astfel a realităţii Este necesar doar să recunoaştem că în existenţa socială complexul a cărui prioritate ontolqgică o accentuăm, lumea economicului, este în acelaşi timp domeniul în care legitatea evenimentului este vizibilă în modul cel mai pregnant Aceasta întrucît ea reprezintă punctul în care se realizează o interacţiune indisolubilă între reproducţia vieţii umane şi natura (organică şi anorganică) unde, prin această mijlocire, omului îi este dată posibilitatea nu numai de a trăi legităţile naturii ca pe obiecte ale acesteia, dar, de asemenea, de a le cunoaşte şi, în urma acestei cunoaşteri, de a le transforma în element, în mobil al propriei vieţi Nu este de mirare, aşadar, că acest element atît de hotărîtor în viaţa umanităţii se dezvăluie, pe măsură ce umanitatea îşi constituie propriile ei forme de mişcare, tot mai mult ca un sistem de legităţi Este tot atît de uşor de înţeles că astfel de sisteme de legi — atunci cînd sînt considerate din punct de vedere gnoseologic sau logicist — sînt reprezentate în sisteme închise în sine, a căror raţiune este dată de aceste legi legate între ele în felul acesta se produce o inversiune ontologică, care este tipică pentru istoria dominării mentale a lumii de către om şi care se manifestă permanent în istorie La un mod foarte general, această răsturnare poate fi exprimată astfel : legitatea, necesitatea şi, în dependenţă mentală de aceasta, raţionalitatea unui proces, înseamnă în sine, în sens strict ontologic, că atunci cînd se întrunesc condiţiile acestui proces, omul poate prevedea cursul lui regulat Necesitatea dominării mentale a unor atari procese determină gîndirea umană să elaboreze forme general-mentale ale posibilităţii, aceste forme putînd să devină instrumente excelente pentru reflectarea şi înţelegerea conexiunilor obiectuale Iată de ce este foarte uşor de înţeles că concepţia asupra raţionalului a fost determinată de specificul acestora : raţional (în acest sens, necesar) este procesul care poate fi sesizat în mod adecvat cu ajutorul unor astfel de forme de gîndire Să luăm ca exemplu istoria ştiinţelor naturii : multă vreme a fost considerat drept „necesar“ faptul că corpurile cereşti trebuie să se mişte pe o traiectorie circulară (forma „desăvîrşită“, în cel mai înalt grad „raţională“) ; mult timp, de asemenea, geometria părea să ofere cheia pentru înţelegerea legităţilor fizicii etc Astăzi, astfel de tendinţe par a fi de mult depăşite Dar gîndindu-ne la faptul cît de des se întîmplă ca analiza reală a unor fenomene reale să fie ascunsă de către formulele matematice, ba chiar şi eliminată de către acestea, vedem uşor că falsa considerare a formei „raţionale“ drept ultimă esenţă a existenţei, precum şi clasificarea fenomenelor plecînd de la „ratio“, prevalează încă asupra eforturilor de a trata aceste fenomene în existenţa lor întocmai-astfel concretă Aici ne ocupăm, înainte de toate, de existenţa socială (şi în cadrul acesteia, acum, de economie) în acest domeniu, caracterul eterogen insuprimabil al conexiunilor ce pot fi găsite drept raţionale, legice este mult mai pregnant decît în natură Aceasta, întrucît fenomenul originar al economiei, munca, este — în planul existenţei — un punct de intersecţie al interacţiunilor dintre legităţile naturii şi cele ale societăţii Orice muncă presupune cunoaşterea legilor naturii care guvernează obiectele şi procesele pc care instituirea teleologică a muncii urmăreşte să le valorifice pentru scopuri social-umane Am văiut însă, de asemenea, că schimbul de substanţe dintre societate şi natură, realizat prin muncă, dă naştere de îndată unor forme specific sociale de legitate, care — în sine — nu au nici o legătură cu legile naturale, fiind complet eterogene faţă de acestea E suficient să ne gîndim la timpul de muncă, în calitate de măsură a productivităţii muncii, pentru a vedea clar această eterogenitate existentă în cadrul unei conexiuni indisolubile Desigur, aici iau naştere tot timpul noi interacţiuni, tot mai strînse : dezvoltarea forţelor productive ale muncii duce permanent la descoperirea unor noi legi- tâţi ale naturii sau la o nouă aplicare a celor deja cunoscute etc Acest lucru nu anulează însă caracterul eterogen al acestor componente, ceea ce în munca dezvoltată se manifestă ca dualitate a componentelor tehnice şi a celor economice Aceste componente constituie o unitate ontologică reală, atît a procesului muncii cît şi a produsului acesteia, numai conlucrînd permanent şi influenţîndu-se r eciproc Aşadar, orice proces de muncă este determinat atît de legile naturii cît şi de cele ale economiei ; dar procesul muncii (şi produsul muncii) nu pot fi înţelese doar din însumarea şi omogenizarea acestor legi, ci numai din acea existenţă-întocmai-astfel care ia naştere din aceste interacţiuni particulare, tocmai în aceste relaţii şi proporţii particulare etc Din punct de vedere ontologic, această existenţă-întocmai-astfel constituie ceea ce este primordial, legile devenind eficace în mod concret abia ca purtători ai unor astfel de sinteze concrete, social existente Ceea ce este valabil pentru simplul fapt al muncii este cu atît mai valabil pentru dezvoltarea ei socială Această dezvoltare se manifestă în amplificarea continuă a ambelor componente Numărul legilor naturii ce pot şi trebuie mobilizate în scopul producţiei economice creşte permanent, dar în acelaşi timp procesul muncii intră într-o conexiune tot mai strînsă — atît extensiv cît şi intensiv cu forţele sociale şi cu legile lor Cu cît mai conturată devine această dezvoltare a celor două componente, cu cît mai complicată este, ca atare, constituţia unei structuri şi a unui proces social, cu atît mai evident apare prioritatea ontologică a existenţei-întocmai-astfel a acestei structuri sau proces în raport cu legităţile particulare care fac posibilă existenţa Este posibil, de pildă — lucru de care a fost deja vorba şi va mai fi într-un mod şi mai detaliat — ca unele procese, raporturi etc extrem de asemănătoare (atunci cînd sînt considerate în mod izolat, în diferite conexiuni) să aibă consecinţe de-a dreptul opuse : aşadar, cursul legic necesar al acestora depinde mai puţin de proprietăţile lor necesare, şi mai mult de funcţia pe care ele pot şi trebuie să o îndeplinească in respectivul complex existent-întocmai-astfel Marx descrie procesul de expropriere a ţăranilor liberi din Roma antică, proces care, în sine, are multe trăsături comune cu acumularea primitivă a capitalului Pe atunci însă, acest proces a dus la dezvoltarea economiei sclavagiste, la apariţia unui lumpenproletariat urban Marx conchide : „Astfel, evenimente de o analogie uimitoare, dar care s-au petrecut în împrejurări istorice diferite, au dus la rezultate complet diferite “ El se foloseşte de acest exemplu pentru a ne avertiza de pericolul de a folosi „cheia universală a unei teorii generale, istorico-filozofice“, de considerare a acesteia „mai presus de istorie“ 54 Este cît se poate de limpede că acest caracter ontologic este valabil nu numai pentru sfera economică, în sensul restrîns al termenului, ci pentru toate complexele care compun totalitatea societăţii Această prioritate a existen- ţei-întocmai-astfel iese cu atît mai clar în evidenţă cu cît relaţiile unui astfel de complex cu economia propriu-zisă sînt mai mijlocite Din punct de vedere metodologic, aceasta înseamnă, desigur, atît posibilitatea unei duble erori ontologice opuse cît şi necesitatea acelui tertium datur propus de noi Să luăm, de pildă, conceptul general de naţiune Ea poate fi foarte uşor interpretată ca un simplu fenomen-consecinţă al luptelor de clasă, dar o astfel de subsumare prea rectilinie şterge toate trăsăturile ontologice determinante ale naţiunii Să nu uităm că noţiunea generală de naţiune constituită pornindu-se de la modul * ei concret de manifestare, existent-întocmai-astfel, ne duce în mod necesar în fundătura unei generalităţi abstracte, care nu explică nimic Este clar că numai pornind de la existenţa-întocmai-astfel a naţiunii, foarte diferită în epoci diferite, de la interacţiunea legilor a căror sinteză este ea de fiecare dată, trecînd apoi la transformările social-politice la care naţiunea este supusă în cursul transformării totalităţii sociale (aici, desigur, momentul predominant constituindu-1 transformarea structurii economice), putem ajunge la cunoaşterea adecvată a realităţii ei Este de asemenea clar că această abordare ontologică a existenţei-întocmai-astfel, a complexelor sociale se leagă indisolubil de interpretarea ontologică dinamic-istorică a substanţialităţii — interpretare examinată deja de noi — ca autoconservare a unei esenţe care se transformă în cursul unei schimbări continue Pentru înţelegerea corectă a acestei noţiuni de substanţă, este necesar ca ea să fie gîndită împreună cu caracterul istoric, din punct de vedere ontologic, primordial, al existenţei sociale Vechea reprezentare a substanţei, falsă şi îngustă, era strîns legată de o concepţie despre lume în general anistorică Recunoaşterea abstractă numai a istoricităţii,, oricît de importantă ar fi ea, nu schimbă această reprezentare, fapt vizibil în teologia creştină ca dualitate a istoricităţii şi atemporalităţii, dualitate care persistă timp îndelungat Pentru a avea consecinţe reale şi fertile, interpretarea ontologică a istoricităţii trebuie să cuprindă toate domeniile Atunci cînd Engels, în ultimii săi ani, a încercat permanent (dar zadarnic) să orienteze pe un făgaş dialectic interpretarea gnoseologică, falsă, vulgar-mecanicistă a priorităţii economicului, ca bază a marxismului, pentru ca înainte de toate să împiedice „deducerea logică din economie a oricărui fenomen social“, el scria următoarele : „Statul prusian s-a format şi s-a dezvoltat de asemenea ca urmare a unor cauze istorice, în ultimă instanţă economice Dar nu se poate susţine, fără a deveni pedant, că, dintre numeroasele state mici din Germania de nord, tocmai Brandenburgul a fost destinat de necesitatea economică şi nu şi de alţi factori pentru rolul de mare putere, înecare s-a întruchipat deosebirea, economică, de limbă şi, de la Reformă încoace, chiar şi de religie dintre nord şi sud“ 55 Reproducţia omului în societate Abia clarificarea unor astfel de probleme ne permite înţelegerea determinaţiilor autentice ale reproducţiei sociale în calitate de proces global Aici este necesar să revenim la punctul nostru de plecare, şi anume la faptul că existenţa socială este un complex alcătuit din complexe, că reproducţia ei se află înir-o interacţiune multiplă şi variata cu procesul de reproducţie al complexelor-părţi ; în cadrul acestei interacţiuni, complexele-părţi sînt relativ autonome, totalităţii revenindu-i întotdeauna o influenţă predominantă Prin această constatare însă, procesul extrem de complicat care urmează să fie prezentat aici nu este nici pe departe caracterizat în mod satisfăcător Fără a anula cele arătate pînă acum, este necesr să examinăm natura bipolară, în ultimă instanţă hotărîtoare a complexului de ansamblu Cei doi poli care circumscriu mişcările de reproducţie ale acestui complex, determiriîndu-le în sens pozitiv ca şi negativ, adică distrugînd vechile graniţe şi instituind altele noi, sînt, pe de o parte, procesul de reproducţie în totalitatea sa extensivă şi intensivă, iar pe de altă parte, indivizii a căror reproducţie constituie baza existenţei reproducţiei totale Şi referitor la acest punct este necesară înlăturarea prejudecăţilor vulgar-mecani- ciste ale succesorilor lui Marx Majoritatea lor au făcut din legitatea obiectivă a economiei un fel de ştiinţă a naturii, au reificat şi fetişizat legile economice astfel încît individul apărea ca un obiect ce nu influenţa cîtuşi de puţin acţiunea acestora Desigur, marxismul critică şi supraevaluarea excesivă a iniţiativelor individului, proprie filozofiilor burghezo-liberale Deşi întemeiată, această polemică s-a transformat la succesorii lui Marx într-o caricatură Iar încercarea — de pildă, de tip kantian — de corectare a ei a dat naştere unei copii pretins marxiste a dualităţii „lumilor“ raţiunii teoretice şi a celei practice» In ultimii săi ani, Engels a încercat să împiedice o astfel de vulgarizare Iată ce scrie el referitor la această problemă în scrisoarea din care am citat mai sus : „Dar din faptul că voinţele individuale — din care fiecare în parte nu vrea altceva decît ceea ce îi cer constituţia sa fizică şi împrejurările exterioare, în ultimă instanţă economice (fie ale sale personale, fie cele general-sociale) — nu realizează ceea ce vor, ci se contopesc într-o medie generală, într-o rezultantă comună, din acest fapt nu trebuie totuşi trasă concluzia că ele urmează să fie considerate nule Dimpotrivă, fiecare în parte contribuie la această rezultantă şi, în această măsură, este cuprinsă în ea“ 56 în această chestiune trebuie făcută o distincţie clară între metodologia proprie cercetărilor particulare şi cea proprie cercetărilor ontolgice asupra procesului global Este de la sine înţeles că cercetările stastistice sînt necesare şi în cadrul existenţei sociale, în care omul apare doar ca individ abstract, fiind luat în considerare numai ca atare în cadrul cunoştinţelor ce pot fi dobîndite astfel Ar fi însă o mare greşeală să credem că o cunoaştere adevărată a societăţii ar putea să o realizeze doar astfel de cercetări Chiar dacă acestea sînt utile pentru explicarea anumitor probleme particulare, în ce priveşte societatea însăşi un enunţ adecvat poate lua naştere numai dacă el vizează conexiunile reale, existente ale acesteia, dezvăluind esenţa lor reală Omul în esenţa sa umana ţine tocmai de aceste conexiuni, esenţa sa fiind altceva, mai mult decît simpla singularitate a unei individualităţi Antici- pînd acum ceea ce vom dezvolta mai tîrziu, să arătăm că unul din conţinuturile principale ale istoriei este modul în care omul a evoluat de la simpla singularitate (ca exemplar al speciei) la omul real, la personalitate, la individualitate O trăsătură specifică a acestei dezvoltări constă în aceea că, pe măsură ce comunităţile umane do- bîndesc un caracter mai social, pe măsură ce acest caracter se accentuează, sporeşte numărul cazurilor în care omul poate figura ca astfel de singularitate abstracţă Desigur, el nu apare numai astfel Imaginea ontologic corectă a omului în cursul dezvoltării sociale este, de asemenea, un tertium datur în raport cu cele două extreme fals-abstracte : pe de o parte, cea care concepe omul ca simplu obiect al legităţii economice (după modelul fizicii), falsifică realitatea ontologică în aceeâşi măsură ca şi ipoteza conform căreia adevăratele rădăcini ale determinaţiilor esenţiale ale existenţei umane ar fi independente, din punct de vedere ontologic, de existenţa societăţii, astfel încît în cazurile date ar fi necesară studierea interacţiunii a două entităţi (individualitate şi societate) care din punct de vedere ontologic sînt independente între ele Filozofia antică, cu excepţia celei din ultima perioadă a autodizolvării, nu a cunoscut această problemă în dezvoltarea polisului, existenţa simultană şi inseparabilă a omului şi a societăţii era un adevăr de la sine înţeles Nici multiplele contradicţii apărute cînd a început declinul polisului nu au putut zdruncina legătura ontologică inseparabilă dintre om şi cetăţeanul polisului Iată de ce Aristotel a putut concepe ontologic, într-un mod şi azi valabil în ceea ce priveşte problemele centrale, esenţa raportului dintre om şi societate Desigur, concepţia sa este valabilă doar în ceea ce priveşte reflectarea esenţei generale a problemei, căci situaţia obiectivă actuală, cu toate consecinţele ei subiective, a devenit calitativ alta Nu este aici locul potrivit nici măcar pentru a schiţa transformările care au dus la situaţia de acum, cu atît mai mult cu cît vom vorbi curînd despre acest lucru din perpsectiva schimbărilor structurale ale dezvoltării economice şi a problemelor legate de acestea Vom releva doar că noua situaţie socială obiectivă este aceea care (în ciuda tuturor iluziilor şi erorilor mentale care decurg în mod spontan din ea) pune omul şi societatea în raporturi pur sociale, că ea este deci o consecinţă necesară a apariţiei capitalismului şi a procesului prin care acesta devine dominant, acestea fiind şi motivele pentru care ea a fost realizată abia de marea revoluţie franceză Noul raport simplifică raporturile formaţiunilor anterioare, în mod „natural“ complicat împletite, dar totodată în noua structură a conştiinţei oamenilor el apare ca dualitate a lui „citoyen“ şi „home“ (bourgeois) existentă în fiecare membru al noii societăţi Această situaţie a fost recunoscută chiar de tînărul Marx, fapt care reiese din articolul „Contribuţii la problema evreiască“, îndreptate împotriva idealismului lui Bruno Bauer : „Emanciparea politică este în acelaşi timp descompunerea vechii societăţi, pe care se sprijină orîn- duirea de stat înstrăinată de popôr, pe care se sprijină puterea despotică Revpluţia politică este revoluţia societăţii civile Care este caracterul vechii societăţi ? Ea poate fi caracterizată cu un singur cuvînt : feudalismul Vechea societate civilă avea un caracter de-a dreptul politic, adică elementele vieţii civile — de pildă, proprietatea, familia, felul de muncă — erau înălţate la rangul de elemente ale vieţii de stat sub forma puterii senioriale, a stărilor şi a corporaţiei Sub această formă ele determinau raportul dintre individul izolat şi totalitatea statului, adică poziţia lui politică, adică poziţia lui de separare şi de izolare faţă de celelalte elemente componente ale societăţii Căci acea organizare a vieţii poporului nu înălţa proprietatea sau munca la rangul de elemente sociale, ci, dimpotrivă, desă- vîrşea separarea lor de totalitatea statului şi le constituia în societăţi aparte în sînul societăţii In această formă a lor, funcţiile vitale şi condiţiile de viaţă ale societăţii civile erau totuşi politice, chiar dacă erau politice în sens feudal, adică separau individul de totalitatea statului şi transformau raportul special al corporaţiei lui faţă de totalitatea statului în propriul lui raport general faţă de viaţa poporului, iar activităţii civile determinate şi poziţiei civile determinate a individului îi imprimau un caracter general Ca urmare a unei asemenea organizări, în mod necesar unitatea statului, ca şi conştiinţa, voinţa şi activitatea unităţii statului, adică puterea generală a statului, apare şi ea ca o funcţie siieciatä a unui suveran izolat de popor şi a slujitorilor lui“  In acest sens, în critica filozofiei hegeliene a dreptului, Marx definise societatea feudală drept „democraţie a nelibertăţii“  Eliberînd toate forţele de care are nevoie pe plan social economia capitalistă, revoluţia franceză proclamă unitatea dintre om şi „homo oeconomicus“, existent deja din punct de vedere teoretic şi practic „Nici unul din aşa-zi- sele drepturi ale omului — spune Marx — nu depăşeşte limitele omului egoist“, fapt cît se poate de consecvent din punct de vedere al fundamentului legal juridic al societăţii capitaliste Marx ironizează idealismul lui Bauer, caracterizînd consecinţele mental-spirituale, social-morale ale acestei instituiri politice drept „enigmatice“ : „Şi mai de neînţeles devine acest fapt cînd observăm că viaţa civilă în stat, comunitatea politică, este redusă de către adepţii emancipării politice la rolul de simplu mijloc pentru păstrarea acestor aşa-zise drepturi ale omului ; că în felul acesta le citoyen este proclamat servitorul acestui homme egoist, iar sfera în care omul se comportă ca o fiinţă socială este coborîtă sub sfera în care el se comportă ca fiinţă particulară ; în sfîrşit, că nu omul ca citoyen este considerat ca ómul projpriu-zis, ca omul adevărat, ci omul ca bourgeois“  Această „enigmă“ se dezleagă fără greutate la nivelul praxisului social cotidian Orice societate îi apare individului activ sub forma unor opoziţii sau, adesea, a unor antinomii care constituie baza acţiunilor sale, spaţii de acţiune pentru deciziile alternative ale vieţii şi practicii sale Dintre aspectele cele mai caracteristice ale unei perioade face parte şi tipul unor atari conflicte care apar în ea, precum şi modul în care li se răspunde Cum aici nu facem o deducere sau o apreciere a valorizărilor care iau naştere pe plan social, ci sîntem încă la nivelul stabilirii pur ontologice a structurilor, proceselor etc , cazurile de valorizări negative sau de negativităţi valorice constituie pentru noi un material tot atît de caracteristic ca şi opoziţiile dintre acestea în Ideologia germană, Marx prezintă un exemplu interesant al felului în care acest dualism, care pune pe bună dreptate tot ceea ce este egoist în sfera de existenţă a lui bourgeois şi alungă în sfera îndepărtată a lui citoyen orice judecată morală asupra acestuia, influenţează comportamentul burghezului obişnuit : „Burghezul se comportă faţă de instituţiile regimului său ca evreul faţă de lege : el le eludează ori de cîte ori poate să o facă în fiecare caz în parte, dar vrea ca toţi ceilalţi să le respecte Această comportare a burghezului faţă de condiţiile existenţei sale capătă una din formele ei generale în moralitatea burgheză“ 60 N-ar fi însă exagerat dacă am afirma : aici avem de a face cu impertivul categoric al lui Kant aşa cum se realizează el în praxisul burghezului obişnuit Căci ceea ce prezintă importanţă aici fără a fi vorba nicidecum doar de un caz psihologic de ipocrizie — este că încălcarea de către individ a propriilor legi implică totodată o vie preocupare practică pentru reproducţia lor nelimitată la scara societăţii Aceeaşi bază reală de viaţă dă naştere însă şi unor teorii specifice despre om, societate şi relaţiile din cadrul ei, dar pentru noi este importantă nu falsitatea lor teoretică, ci faptul că o atare teorie putea să apară pe o astfel de bază In Sfînta familie, Marx combate 61 teoria lui Bruno Bauer conform căreia individul trebuie privit ca atom al societăţii, statul avînd misiunea să asigure legătura dintre atomi Elementul cel mai important al acestei polemici este sublinierea faptului că nu statul leagă aceşti pretinşi oameni-atomi, ci societatea, ceea ce respinge întreaga teorie atomistă Căci în cadrul societăţii care funcţionează şi se reproduce, omul este o fiinţă unitară complexă care reacţionează în felul său concret la împrejurările concrete care ar putea avea doar în închipuirea sa proprietăţile unui atom, a cărui complexitate concretă este condiţie şi totodată rezultat al reproducţiei sale al interacţiunii sale concrete cu lumea înconjurătoare ; faţă de stat însă sînt pe deplin posibile construcţii mentale (ce pot fi chiar utile în elaborarea unor noţiuni juridice specifice şi a unor forme specifice ale praxisului) care pun într-un contrast nemijlocit conştiinţa „izolată“, atomară, cu caracterul general al statului Ele nu dezvăluie însă niciodată poziţia reală a individului în interacţiunea sa concretă cu existenţa socială cu care el vine în mod real în contact Acest complex va fi tratat adecvat abia în Etică Aici este necesar să observăm că sfera de influenţă a existenţei sociale poate fi în multe cazuri mult mai cuprinzătoare K Marx şi F Engels Opere, voi 3, ed cit , p 174—175 K Marx şi F Engels Opere, voi 2, ed cit p 135 decît acea realitate socială cu care individul vine în contact nemijlocit ; să ne referim doar la consecinţele ulterioare ale unor tipuri, tendinţe existenţiale dispărute etc , uneori foarte şterse, în anumite cazuri însă foarte influente, la perspectivele de viitor care abia încolţesc etc Dar încă aici se poate face constatarea, pe care desigur sîntem chiar datori să o facem, referitoare la influenţa necondiţionată şi eficace, în modul cel mai concret, a existenţei sociale asupra celor mai intime şi personale forme de gîndire, simţire, acţiune şi comportament ale fiecărui om Falsele antinomii, în general dominante, împing şi această problemă într-o fundătură teoretică Căci este tot atît de fals să crezi că există o substanţă aspaţială şi atemporală a individualităţii umane, care ar fi modificată doar la suprafaţă de către împrejurările de viaţă, pe cît este de fals că concepi individul ca un simplu produs al mediului său Desigur, aceste concepţii nu mai apar azi în formele rigide pe care le-au avut, de pildă în cercul lui Stefan George * (Gundolf) : trăirea originară (Urerlebnis) sau, la celălalt pol, la Taine Dar chiar şi o formulare mai subtilă este suficientă pentru a deforma problema ontologică prezentă aici, pentru a fetişiza, pe de o parte, substanţa umană într-o entitate rigid-abstractă, ruptă mecanic de lume, de propria-i activitate (cum se întîmplă adesea în existenţialism) sau, pe de altă parte, pentru a face din ea un obiect de manipulare care nu opune nici un fel de rezistenţă (ceea ce reprezintă ultima consecinţă a neopozitivismului) Dacă, dimpotrivă, admitem acel ter- tium datur ontologic propus de noi, dezvăluim noţiunea de substanţă generală şi în acelaşi timp istorică dintr-o nouă latură Am văzut că elementul nemijlocit al evenimentelor social-istorice — care, în ciuda complexităţii sale interne în calitate de componentă a complexelor sociale, nu mai poate fi divizat în planul existenţei, ci trebuie considerat aşa cum este el în a sa existenţă-înţocmai-astfe] ca „element“ — nu poate fi altceva decît decizia alternativă a unui om concret La fel cum existenţa socială se constituie din lanţuri de decizii alternative care se intersectează, viaţa individuală a unui om se constituie din suc- * Este vorba de cercul de scriitori întemeiat de poetul Stefan George (1863—1933), la a cărui revistă — „Blätter für die Kunst“ — au colaborat nume celebre ale vremii, cum ar fi Hofmannsthal, K Wolfskehl, F Gundolf etc Idealul estetic al acestui cerc era imprimarea unui nou spirit liricii germane prin rimă impură, neregularităţi metrice etc (N tr ) cesiunea şi derivarea acestora una din cealaltă Începînd cu prima muncă, ca geneză a umanizării omului, pînă la deciziile psihologice — spirituale cele mai subtile, pretutindeni omul modelează lumea sa înconjurătoare, contribuie la constituirea şi amplificarea ei şi, prin aceste acţiuni, el se modelează pe sine însuşi, dezvoltîndu-se de la nivelul purei particularităţi naturale la cel al individualităţii care trăieşte în cadrul unei societăţi Analizînd din punct de vedere ontologic atari acte, observăm că ele sînt întotdeauna acte concrete ale unui om concret, în cadrul unei părţi concrete a unei societăţi concrete încă tînărul Marx arăta : „Un scop care nu e un scop particular, nu este un scop“ 62 Faptul că toate aceste momente pot, ba chiar trebuie să afle o generalizare, nu poate anula caracterul concret al existenţei lor iniţiale Nu exagerăm deloc spunînd că ele pot numai şi numai de aceea să fie generalizate ontologic, în primul rînd de către praxisul social, întrucît modul lor de a fi fixate ţine de o existenţă-întocmai-astfel concretă ca bază originară şi din punct de vedere ontologic — insuprimabilă Întrucît orice alternativă reală este concretă, chiar dacă în decizia concretă un rol hotărîtor îl joacă cunoştinţele, principiile şi alte generalizări, această decizie îşi păstrează atît subiectiv cît şi obiectiv existenţa-întocmai-astfel concretă şi acţionează în acest mod asupra realităţii obiective ; pornind de aici, se explică importanţa şi influenţa pe care ea le are în primul rînd asupra dezvoltării subiectului Ceea ce înţelegem prin personalitatea unui om este tocmai această existenţă-întocmai-astfel a deciziilor sale alternative Atunci cînd, în Genoveva, într-un vers la care apoi a renunţat, Hebbel afirmă prin Golo „Ceea ce poţi deveni, asta şi eşti“, el omite în mod abstract acest fapt tocmai întrucît a urmărit să fundamenteze foarte adînc necesitatea tragică a eroului său în fiecare om sînt latente un mare număr de posibilităţi — în sensul aristotelic al termenului, analizat de noi în repetate raiduri Adevăratul său caracter se realizează însă în existenţa sa întocmai-astfel în şi prin aceea că numai cîteva posibilităţi se realizează în fapt Desigur, posibilitatea aparţine de asemenea imaginii sale globale, căci depăşirea ei este deopotrivă obiect al unei decizii alternative Totuşi, hotărîtor este aici faptul dacă posibilitatea este confirmată sau negată, dacă din ea rezultă o acţiune sau dacă rămîne o simplă posibilitate condamnată în ultimă instanţă la ineficacitate Substanţa unui om este, aşadar, ceea ce în cursul vieţii sale se constituiê ca continuitate, direcţie, calitate a lanţurilor neîntrerupte ale acestor decizii Pentru a înţelege ontologic corect ce este omul, nu trebuie să uităm niciodată că aceste decizii determină esenţa sa, o direcţionează înainte sau înapoi Pentru un pictor nu mai constituie o alternativă doar faptul dacă va picta un tablou sau altul : fiecare trăsătură de penel este o alternativă şi persoana sa se dezvăluie ca artist cel mai clar în faptul că experienţa cîştigată la prima trăsătură de penel este folosită în mod critic la următoarea Acest lucru este valabil, din punct de vedere ontologic general, pentru orice activitate umană, pentru orice rélatie dintre oarùeni în acest sens putem spune (ceea ce am mai arătat deja referitor la rolul muncii în umanizarea omului), că omul este rezultatul propriului său praxis Aici însă se confirmă în reproducţia ontologică a individului ceea ce Marx a arătat referitor la reproducţia filogenetică care se desfăşoară pe parcursul istoriei : „Oamenii îşi făuresc ei înşişi istoria, dar şi-o făuresc nu după bunul lor plac şi în împrejurări alese de ei, ci în împrejurări care există independent de ei, împrejurări date şi moştenite din trecut“ 63 împrejurările nealese (locul şi data naşterii, familia etc ) sínt un adevăr atît de evident, încît nu ar mai fi necesar să spunem nimic dacă acestea nu ar fi permanent ascunse şi denaturate pînă la nerecunoaştere de diferite mituri şi legende ontologice Falsa explicare şi apreciere a împrejurărilor provine şi din faptul că aceste împrejurări sînt concepute fie ca simple condiţii pentru activităţi pur interioare, fie ca determinaţii legic-cauzale, în ultimă instanţă decisive Dar la o examinare ontologic corectă reiese că, deşi împrejurările sînt date individului într-o obiectivitate insuprima- bilă, deşi ele sînt supuse, ca obiectualităţi sociale, unei cauzalităţi obiective, totodată însă ele oferă oamenilor care s-au născut sau au ajuns în aceste împrejurări etc materialul necesar pentru decizii alternative concrete De aici rezultă, pe de o parte, că tipul acestor împrejurări determină în mod necesar tipul, calitatea etc întrebărilor pe care le ridică viaţa, la care deciziile alternative ale fiecărui om reacţionează prin răspunsurile praxisului său (şi cu generalizările care provin de aici) Cînd apreciem astfel de situaţii, nu trebuie niciodată să uităm că omul, chiar dacă crede că acţionează doar din impulsurile unei necesităţi interioare, el dă întotdeauna — prin faptele sale, ca şi prin gîndurile, sentimentele etc care pregătesc, însoţesc, apreciază sau critică aceste fapte — răspunsuri practice unor dileme practice pe care i le pune în momentul respectiv viaţa, o anumită societate (în mod nemijlocit : o clasă, o pătură etc , sau chiar familie) ca om care trăieşte în ea Această determinaţie — spaţiul de acţiune pus de întrebare în vederea unui răspuns — este o prezenţă permanentă de la naştere pînă la moarte Pe de altă parte, nu trebuie uitat că orice astfel de reacţie a omului faţă de mediul său social (implicit schimbul de substanţe dintre societate şi natură) are întotdeauna un caracter alternativ, că ea conţine în sine în mod nemijlocit un permanent „da sau nu“ (sau o „abţinere de la vot“) faţă de întrebarea pusă de către societate Amintim că în expunerile anterioare am arătat că este complet eronat să interpretăm negaţia ca pe un factor ontologic general Natura anorganică cunoaşte doar schimbarea în care chiar componentele, obiectele, procesele care contrastează cel mai puternic pot doar într-un mod cu totul arbitrar să fie desemnate pozitive sau negative în natura organică, viaţa şi moartea există doar în sens pur obiectiv, doar ca procese naturale, moartea putînd fi interpretată din punct de vedere ontologic ca negaţie a celei dintîi, desigur, numai dacă prin aceasta nu se încearcă ca „muţenia“ şi obiectivitatea pură a procesului natural (care dă naştere, cu aceeaşi necesitate, atît vieţii cît şi morţii), să fie camuflată prin introducerea unor categorii care nu există la acest nivel Am arătat, de asemenea, că doar odată cu munca afirmarea sau negarea devin determinaţii ontologice ale existenţei, fără manifestarea neîntreruptă a acestora nefiind posibilă nici o acţiune umană, nici un proces social, nici o reproducţie socială Am arătat, de asemenea, că structura ontologică fundamentală a muncii, şi anume instituirea teleologică pe baza cunoaşterii unei secţiuni din realitate şi instituirea scopului de transformare a acesteia (conservarea este doar un moment al categoriei de transformare), acţiunea cauzală ulterioară — devenită independentă de subiect — a existenţei puse în mişcare de către instituirea realizată, acţiunea retroactivă pe care experienţele cîştigate în toate aceste procese le au asupra subiectului, efectele pe care aceste experienţe le au asupra viitoarelor instituiri teleologice, constituie într-o oarecare măsură modelul oricăror activităţi umane Nici procesul muncii, nici folosirea produsului acestuia nu sînt posibile fără afirmarea sau negarea care Je influenţează în mod hotărîtor pe amîndouă Nici un act de muncă nu poate avea loc fără ca alte posibilităţi de realizare a lui să nu fi fost negate ca contrare scopului sau mai puţin utile scopului etc Această negare are însă un caracter concret : ea se raportează tot timpul la posibilităţi concret determinate, în cadrul unui anumit spaţiu de acţiune existent şi determinat în mod concret Dar în mod normal, negaţia nu se referă la spaţiul de acţiune ca întreg ; existenţa obiectivă a acestuia din urmă, independenţa sa în raport cu afirmarea sau negarea lui este implicată dimpotrivă, în mod tacit dar categoric, în orice acceptare sau respingere concretă Chiar atunci cînd spaţiul de acţiune este influenţat, uneori pînă la transformarea sa radicală, această obiectivitate nu dispare Faptul cel mai revoluţionar este dependent în conţinutul, formele şi calitatea sa specifică prin nenumărate fire de continuitatea istorică obiectivă, porneşte de la posibilităţile obiective ale acesteia Bineînţeles — şi acest lucru a fost de asemenea arătat mai înainte — faptul că munca constituie un model nu trebuie generalizat mecanic şi astfel fetişizat La timpul cuvenit am arătat deosebirea importantă ce decurge din faptul dacă instituirea teleologică urmăreşte transformarea naturii sau, dimpotrivă, a conştiinţei, a instituirii teleologice a altor oameni De aici decurg diferenţe importante faţă de muncă în calitate de model, totuşi trăsăturile ontologice fundamentale, pe care le-am schiţat, nu suferă nici o modificare decisivă ; rămîne în continuare valabil caracterul concret al oricărei instituiri teleologice, iar faptul că spaţiul de acţiune a] deciziilor poate fi supus (dar nu obligatoriu) unor transformări social-istorice, eventual unor transformări mai rapide şi mai ample, că acest spaţiu are în mod nemijlocit o natură mai elastică etc , nu aduce transformări calitative nici la nivelul obiectului însuşi, nici în raportul obiectiv subiect-obiect Simplul fapt că multe din aceste instituiri (nicidecum toate) acţion6ază mai puternic asupra personalităţii omului decît altele, nu este suficient pentru a ne determina să stabilim aici un nou tip de comportament Căci deosebirile au, în parte, un caracter pur cantitativ, în parte, ele sînt deosebiri ale modului de influenţare nemijlocit sau mijlocit, care -nu schimbă în chip hotărîtor structura şi dinamica situaţiei de fapt şi a întregului proces comportamental Caracterul unic, concret este păstrat nu numai de respectiva decizie alternativă, ci şi de spaţiul ei de acţiune, care aici reprezintă nemijlocit, cel mai adesea, un segment al existenţei sociale ; deşi din punct de vedere obiectiv el rămîne legat prin multe mijlociri de totalitatea acestei existenţe, el îşi păstrează în raport cu decizia individului o obiectivitate similară cu cea pe care o are natura şi schimbul de substanţe dintre societate şi natură, realizat prin muncă Faptul că omul îşi realizează esenţa sa, identitatea sa cu sine însuşi prin faptele sale, că gîndurile, simţămintele, trăirile sale etc exprimă esenţa sa, şinele său, în mod inevitabil numai în măsura în care acestea pot să se manifeste, într-o formă oarecare, în abţiunile sale, nu este o descoperire a marxismului, orice filozofie apropiată de realitate porneşte în mod necesar de aici Marxismului îi este caracteristic doar faptul că readuce această prioritate ontologică a praxisului în viaţa umană la adevăratul ei temei ontologic, la existenţa socială, pe care şi în care se fundamentează această prioritate Actualitatea, şi astăzi vie, a eticii lui Aristotel se bazează în principal pe faptul că el 3 fost acela care, dintre toţi gînditorii de pînă la Marx, a sesizat în modul cel mai conştient şi mai clar această legătură Din punct de vedere ontologic, aici este vorba de faptul că principiul ultim care construieşte, menţine şi reproduce personalitatea umană este imanent acesteia, este aşadar radical mundan Acest lucru este însă posibil numai dacă forţele dinamice hotărîtoare ale personalităţii sînt indisolubil legate de realitatea în care omul se realizează, se formează ca personalitate, numai dacă ele se pot im- frune efectiv în interacţiune continuă cu această realitate, ntrucît munca apare ca geneză a umanizării omului, esenţa ei, interacţiunea continuă dintre existenţa naturală şi cea socială, instituirea teleologică care pune această interacţiune într-o mişcare reală şi, odată cu ea, rolul conducător care îi revine conştiinţei în astfel de acte care realizează conexiuni dinamice, aceste componente au în mod necesar o importanţă maximă şi pentru existenţa omului Desigur, cu rezerva că în procesul muncii ia naştere un raport subiçct-obiect, în timp ce acum examinăm acest proces din punctul de vedere al subiectului activ Această schimbare a punctului de vedere ne permite cunoaşterea unor noi momente ale procesului însuşi ; să nu uităm însă că aici este vorba întotdeauna — din punct de vedere ontologic-obiectiv — în ultimă instanţă de acelaşi proces, numai că acum interesul nostru este îndreptat asupra urmărilor pre care procesul le are asupra subiectului activ, acest proces fiind tratat în calitate de mijloc pentru ivirea unor determinaţii la nivelul subiectului, în timp ce mai înainte ne-am referit la subiect înainte de toate ca organ nemijlocit care realizează schimbul de substanţe dintre societate şi natură Noile determinaţii care se dezvăluie acum modifică imaginea de ansamblu numai în măsura în care o concretizează, o îmbogăţesc Să amintim una dintre constatările noastre referitoare la poziţia subiectului faţă de procesul muncii, şi anuine iluzia posibilităţii separării la nivelul omului a „spiritualului“ de „material“, iluzie apărută prin absolutizarea a ceea ce apare nemijlocit în instituirea teleologică, şi anume a priorităţii pe care instituirea scopului, care are loc în conştiinţă, o are în mod necesar în raport cu înfăptuirea sa materiala Expresia „absolutizarea a ceea ce apare nemijlocit“ ne îndreaptă atenţia asupra faptului că, considerînd actul însuşi în totalitatea sa dinamică, acesta nu conţine cîtuşi de puţin o separare ontologică, o opoziţie între ceea ce este „spiritual“ şi ceea ce este „material“ Conştiinţa care realizează instituirea teleologică este conştiinţa unei fiinţe sociale reale, care ca atare trebuie să fie în acelaşi timp — într-un mod necesar şi inseparabil — o fiinţă vie în sens biologic ; adică o conştiinţă ale cărei conţinuturi, capacitate de a înţelege în mod adecvat obiectele şi cor nexiunile acestora, de a generaliza propriile experienţe şi de a le aplica în practică este în mod necesar inseparabil legată de omul biologic-social, a cărui conştiinţă de fapt şi esté Chiar şi faptul că potenţial conştiinţa apare odată cu naşterea omului şi se realizează prin creşterea, educaţia, experienţa de viaţă a acestuia etc , dispărînd odată cu moartea sa, ne arată dependenţa ei de om ca fiinţă vie Dar faptul că ieşirea ei din simpla pontenţialitate din momentul naşterii este legată de categorii specific sociale, cum este educaţia, arată că omul, din momentul în care a devenit om datorită muncii, a reunit în sine într-un mod inseparabil categorii naturale şi sociale Despre problemele specifice ale ontologiei conştiinţei umane va fi vorba, mai în detaliu, abia în capitolul următor ; aiçi a fost ne^ cesar doar să stabilim dubla şi indestructibila legătură a conştiinţei umane cu existenţa organică şi cu existenţa socială a omului Dar această dublă legătură nu are un caracter static, iar momentul dinamic, al posibilităţii de dezvoltare îl reprezintă aici tocmai existenţa sccială Ar fi cu totul greşit să contestăm faptul că animalele superioare posedă conştiinţă Dar tocmai întrucît la acest nivel funcţionează doar legătura cu viaţa organică, activitatea conştiinţei se limitează la reacţii faţă de lumea exterioară care, în mod normal, rămîn multă vreme aceleaşi şi care sînt dictate de reproducerea vieţii organice ; iată de ce am putut desemna conştiinţa animală, în sens ontologic, drept epifenomen Dimpotrivă, conştiinţa umană este pusă în mişcare de instituiri de scopuri care depăşesc existenţa biologică a unei vieţuitoare, cu toate că ele servesc în mod nemijlocit înainte de toate reproducţiei vieţii, aceasta întrucît ele pun la dispoziţia acesteia sisteme de mediere care, atît sub aspect formal, cît şi al conţinutului, acţionează în măsură tot mai mare asupra instituirilor înseşi, pentru ca abia pe această cale ocolită a unor mijlociri tot mai ramificate să se pună din nou în serviciul reproducţiei vieţii organice Cînd am analizat munca, am descris acest proces din perspectiva muncii înseşi Pentru noi problema principală este acum modul în care această dezvoltare influenţează oamenii care acţionează în societate Este vorba aici de o dublă influenţare ale cărei consecinţe însă converg, se suprapun în subiect In primul rînd munca (precum şi orice activitate socială care în ultimă instanţă porneşte de la ea sau ajunge la ea), îl pun pe fiecare om în faţa unor noi sarcini a căror realizare dezvoltă în el noi aptitudini ; în al doilea rînd, produsele muncii satisfac într-un mod nou trebuinţele umane, care se îndepărtează tot mai mult de satisfacerea biologică a trebuinţelor, fără să se rupă desigur — complet de aceasta ; munca şi produsele muncii dau naştere permanent unor trebuinţe noi pînă atunci necunoscute şi, concomitent, unor noi moduri de satisfacere a lor Pe scurt, făcînd reproducţia vieţii tot mai variată şi mai complexă, îndepărtînd-o tot mai mult de reproducţia pur biologică, munca şi produsele ei transformă în acelaşi timp omul care se realizează în cadrul praxisului, îl îndepărtează tot mai mult de reproducţia pur biologică a vieţii sale Am arătat în alte contexte felul în care această modificare a modului de viaţă de către muncă se răsfrînge asupra unor manifestări de viaţă prin excelenţă biologice, ca de exemplu, hrana, sexualitatea etc Desigur, trebuie subliniat din nou că prin aceasta baza biologică nu este eliminată, ci doar socializată, astfel încît în om iau naştere din punct de vedere calitativ şi structural noi trăsături, noi aptitudini ale umanităţii sale Elementul cel mai important îl constituie aici predominarea progresivă a instituirilor teleologice în modul de a reacţiona faţă de lumea exterioară Acest lucru nu este cu nimic afectat de faptul că — după cum s-a arătat — o parte considerabilă a instituirilor devin eficace treptat sub forma unor reflexe fixate condiţionat, deoarece fixarea şi dispariţia reflexelor condiţionate se bazează în aceeaşi măsură pe instituiri teleologice ca şi acţiunea care nu s-a fixat în acest mod Acestea presupun nu numai prezenţa conştiinţei, ci — întrucît contribuie la crearea unui mediu social, schimbîndu-se neîntrerupt în vechi şi nou, în ceea ce era aşteptat şi ceea ce survine — ele presupun şi o continuitate a conştiinţei, o înmagazinare critică a experienţelor şi chiar o potenţială orientare către afirmarea sau negarea, acceptarea anumitor fenomene noi, respingerea apriorică a altora etc Deoarece însă instituirea teleologică, decizia alternativă poate fi realizată doar de către subiectul uman — chiar atunci cînd se execută un ordin există, cel puţin din punct de vedere ontologic, posibilitatea abstractă de a nu-1 urma şi de a suporta consecinţele acestui fapt, —, continuitatea conştiinţei care ia naştere în felul acesta este centrată în mod necesar pe éul fiecărui om Dar pentru om aceasta înseamnă o schimbare calitativă în raportul dintre viaţă şi conştiinţă Desigur, fiecare fiinţă vie, fiind un exemplar al propriului său gen, este totodată un individ, un exemplar concret-particular al unui gen concret Acest raport însă — după cum subliniază Marx în critica pe care i-o face lui Feuerbach — este în mod necesar un raport mut, există doar în sine Necesitatea despre care am vorbit — şi anume faptul că conştiinţa umană nu dezvoltă pur şi simplu, în şi prin praxisul social, o continuitate superioară, fixată în mod conştient, ci şi centrează aceasţă continuitate necontenit asupra purtătorului material, psihofizic al acestei conştiinţe — are drept Urmare sub aspect ontologic faptul că existenţa în-sine naturală a particularităţii în exemplarele speciei se dezvoltă în direcţia unei existenţe pentru-sine, transformă tenden- ţial omul într-o individualitate însăşi geneza acestei existenţe pentru-sine ne arată că ea decurge din societate, nu din natură, din „natura“ omului Şi aici este necesară depăşirea unor prejudecăţi rezultate dintr-o interpretare greşită a céea ce apare nemijlocit Căci, într-adevăr trăirea nemijlocită a unei atari situaţii face ca marea majoritate să aibă o imagine a omului care trăieşte într-un mediu social care îi pune cele mai variate cerinţe, la care el reacţionează extrem de diferit, luîndu-le la curioştinţă, subordonîndu-se lor, acceptîndu-le sau negîntiu-le, dar face toate acestea numai conform propriei sale naturi“ Această nemijlocire ascunde, desigur, momente ale stării reale de lucruri ; întrebarea care se pune este doar în ce măsură expresia „natură“ poate fi luată în sens literal, dacă ea nu ascunde reminiscenţe importante ale reprezentării unui „suflet nemuritor“ secularizat, reminiscenţe care s-ar afla într-o contradicţie insuprimabilă nu numai cu existenţa socială a omului, ci şi cu existenţa sa material-corporală In „natura“ generalizată — după părerea noastră în mod nejustificat — este anulată, ce-i drept, opoziţia faţă de existenţa organic-corporală, aceasta din urmă dobîndind dimpotrivă caracterul unei supratemporalităţi valorice în raport cu trecătoarele şi zadarnicele „cerinţe“ cotidiene puse de societate şi la care omul trebuie să răspundă, criteriul adecvat pentru adevărul sau falsitatea acestora din urmă fiind tocmai concordanţa cu această „natură“ Această teorie (ai cărei germeni apar încă în antichitate) cunoaşte cea mai largă răspândire şî cea mai mare influenţă începînd cu Renaşterea cînd, ca urmare a avîntului gîndirii mundan-ştiinţifice, credinţa în „sufletul nemuritor“, transcendent materiei, primeşte o lovitură puternică, mulţi dintre reprezentanţii de seamă ai acestei orientări înlocuin- du-1 pe Dumnezeu cu natura divinizată De atunci încoace, dezvoltarea a depăşit din punct de vedere teoretic, odată cu panteismul, şi această interpretare ; la Goethe sînt vizibile încă luptele ariergărzii, iar în zilele noastre abia mai pot fi auzite ultimele ei ecouri Contradicţiile care se ivesc aici sînt evidente : pentru ca „natura“ omului să preia această funcţie, ea trebuia să fie supusă unei stilizări inconştiente ; cea mai simplă dintre acestea este un fel de „divinizare“ a trupului, răspîndită în cadrul cercului lui Stefan George, în care, pe de o parte, tot ceea ce dă omului calitatea de om era în mod necesar proiectat în datul natural al trupului, întregul proces cultural apă- rînd ca o consecinţă spontană a unei materii organice misterios înzestrate, ca ceva pur secundar în raport cu această materie ; pe de altă parte, de aici a luat naştere în mod necesar o concepţie aristocratică despre lume, întrucît numai foarte puţini sînt aceia ál căror trup ar poseda aceste înalte calităţi Orice aristocratism are însă un caracter social Reprezentarea conform căreia legile non-teleo- iogice ale naturii ar putea da naştere unei pături de „aleşi“, distinctă din punct de vedere calitativ de „masă“, dezvăluie în mod clar originea religioasă, dualist-transcendentă a acestor concepţii Ele sînt prezente pe alocuri la Goethe, ca lupte de ariergardă ale Renaşterii şi, ceea ce este interesant, tocmai ca versiune aristocratică a „nemuririi“, pentru „marea entelehie“, de care „natura nu se poate lipsi“, ca o consecinţă a activităţii umane faţă de care, atunci cînd este suficient de importantă, natura „este silită să ia o nouâ formă de existenţă“ 64 în convorbirile despre dispariţia Elenei în Hades, aflăm de asemenea un ecou poetic al acestei viziuni asupra omului, care, ce-i drept, contrazice adesea tendinţele principale ale concepţiei generale a lui Goethe despre orti, dar care rămîne permanent în el ca o urmă de neşters a cosmologiei renascentiste De aceea în aceste consideraţii contradicţia apare într-un mod foarte clar Specificul şi legitatea specifică a vieţii sociale dispar complet, iar categorii specific sociale şi care nu pot fi întîlnite în natură, cum este cea de activitate, dobîndesc o semnificaţie cosmic-naturală hotărîtoare, ele fundamentează un rol calitativ-ierarhic în existenţa „entelehiei“, de asemenea în mod cosmic- natural, cu toate că o astfel de funcţionare nu este posibilă în lumea cauzàl-legicà a naturii, putînd fi concepută cel mult în termeni religioşi Deşi poartă amprenta unei concepţii despre lume dintr-o perioadă de tranziţie, gîndurile lui Goethe relevă adeseori stări de lucruri ontologice reale în ciuda contradicţiei lor interne, asemenea concepţii panteiste elimină falsa opoziţie dintre corp şi suflet, considerînd viaţa omului o unitate inseparabilă a celor două Problema care se pune este de a înţelege corect structura reală a acestei unităţi Cînd Goethe scria : „Legea în virtutea căreia te-ai născut“ el exprima un mare adevăr Este vorba aici, pur şi simplu, de naştere ? Este oare „legea“, care 64 J P Eckermann* Convorbiri cu Goethe, Editura pentru literatură universală, Bucureşti, 1965, p 358 este prezentă în toate transformările fiecărui om, dată acestuia, o dată pentru totdeauna în momentul în care şe naşte ? Cred că la nici una din aceste întrebări nu putem da un răspuns absolut afirmativ însăşi biologia modernă acordă cea mai mare importanţă dezvoltării biologice lente a omului, ritm care în natură este de altfel necunoscut Constatarea este în sine corectă, dar majoritatea biologilor uită faptul că acest ritm este o urmare a umanizării omului, a apariţiei societăţii, inclusiv a celei primordiale în ce priveşte însă societatea dezvoltată, trebuie să mai adăugăm că intervalul de timp în care omul ajunge la maturizare social-umană este mult mai lung în comparaţie cu cel biologic ; este posibil, de pildă, ca cineva să fi ajuns de mult la maturitate sexuală, dar din punct de vedere social-uman să fie doar un copil necopt Astfel educaţia, aşa cum am mai arătat, este un proces pur social, o modelare pur socială Profunda ambiguitate a cuvintelor lui Goethe „Legea în virtutea căreia te-ai născut“ constă în aceea că în principiu nu poate fi stabilit punctul de plecare ; pe de o parte educaţia nu poate forma omului trăsături cu totul noi ; pe de altă parte, după cum de asemenea am văzut, trăsăturile înseşi nu sînt determinaţii fixe, stabilite o dată pentru totdeauna, ci posibilităţi a căror cale de a deveni realităţi nu poate fi concepută independent de procesul lor de dezvoltare, de umanizare — realizată social — a individului Faptul că acest proces are un caracter social şi nu este nicidecum o creştere pur biologică poate fi desprins încă din faptul că el este constituit de asemenea dintr-un lanţ, dintr-o continuitate dinamică de decizii alternative Acest lucru are loc sub două aspecte : pe de o parte, educaţia îl pregăteşte pe om în vederea unor anumite decizii alternative, de un anumit tip ; aici avem în vedere educaţia nu în sensul strict al termenului, ca activitate conştientă, ci ca totalitate a influenţelor exercitate asupra omului în curs de formare iTe de altă parte, chiar şi un copil reacţionează faţă de educaţia sa, considerată în acest sens larg, tot prin decizii alternative, educaţia sa, formarea caracterului său fiind un proces de interacţiuni continue între aceste complexe componente Cea mai mare greşeală în aprecierea unor astfel de procese constă în aceea că, de obicei, se consideră drept rezultate ale educaţiei numai influenţele pozitive ; or, dacă fiul unui aristocrat devine revoluţionar, 'iar fiul unui ofiţer — anti- militarist, dacă educaţia întru „virtute“ are drept efect înclinaţii spre prostituţie etc , acestea reprezintă în aceeaşi măsură — în sens ontologic — rezultate ale educaţiei ca şi atunci cînd educatorul şi-a atins scopul Căci în ambele cazuri dezvoltarea cuprinde acele însuşiri ale omului care s-au dovedit mai puternice în şi pentru practică, care joacă în interacţiunile respective rolul de moment predominant Dar aici este vorba de interacţiuni în care este imposibil — din punct de vedere teoretic — să determini în prealabil cărui factor îi revine această funcţie de moment predominant într-un caz concret în orice caz, din toate acestea reiese că „legea în virtutea căreia te-ai născut“, la care se referea Goethe, nu ţine de datul biologic al omului, ci este rezultatul unui proces complicat de interacţiuni în care şi prin care în individ ia naştere acea unitate inseparabilă — chiar dacă adesea contradictorie — dintre determinaţiile corporal-sufleteşti şi cele sociale, unitate care este trăsătura cea mai caracteristică a existenţei sale ca om Dacă însă în felul acesta dualitatea pe care religiile şi secularizările lor panteiste caută să o introducă în ontologia existenţei sociale s-a dovedit lipsită de valoare, de aici nu rezultă cîtuşi de puţin valabilitatea interpretării monolitice a acestei sfere, caracteristică vechiului materialism al ştiinţelor naturii şi marxismului vulgar Important este să înţelegem felul în care, la nivelul umanităţii, ia naştere, prin acest nou mçdiu de existenţă, o nouă sinteză pe care am numit-o mai sus existenţa pentru-sine a particularului Această existenţă pentru- sine nu anulează existenţa-întocmai-astfel în sens ontologic, dar îi dă alte conţinuturi, alte forme structurale ; şi, dacă în felul acesta, la nivelul existenţei-întocmai-astfei se produce o nouă stratificare contradictorie, aceasta nu are nimic de-a face cu vechile forme, fictive, dualiste Este de la sine înţeles că existenţa-întocmai-astfel biologică nu constituie doar baza insuprimabilă pentru modelări superioare, de natură socială, ci ea poate dobîndi — aşa cum se şi întîmplă — o importanţă considerabilă din punct de vedere practic în cadrul unor conexiuni sociale Să ne gîn- dim, de pildă, la amprentele digitale ale individului, în care se oglindeşte specificul biologic al fiecărui exemplar al speciei umane, şi la rolul pe care îl joacă în jurisdicţie, administraţie etc Luat în sine, acest fapt nu se deosebeşte cîtuşi de puţin de ceea ce constatase Leibniz, şi anume imposibilitatea de a găsi două frunze absolut identice Această unicitate rămîne un fapt biologic nemijlocit Dar de la aceste singularităţi pornesc interacţiuni foarte variate şi complicate, care pot duce la forme sociale fenomenale de unicitate nemijlocită Să ne gîndim, de pildă, la grafia individului Oricît de discutabilă, de absurdă este grafologia atunci cînd încearcă să rezolve problemele „profund psihologice16 ale personalităţii umane, este clar că grafia care are deja un caracter social, cu toate că este dependentă totodată de activitatea fizică — este ceva nemijlocit, unic pentru fiecare individ, la fel cum sînt amprentele digitale, determinate pur biologic Această linie merge şi mai departe, pînă la expresiile cele mai înalte ale activităţii umane Nimeni nu va nega fundamentul biologic al unor arte cum este pictura şi muzica ; simţul vizual şi cel auditiv sînt neîndoielnic instrumente ale existenţei biologice, ale reproducţiei biologice a omului ca fiinţă organică Este însă tot atît de incontestabil că nici cea mai mare dezvoltare naturală imaginabilă a acestor simţuri nu poate face din toţi oamenii pictori sau muzicieni, ca sâ nu mai vorbim de problemele de creaţie Saltul care separă, de pildă, vederea pur biologică de cea transformată în sens social — în ciuda bazei biologice comune — trebuie localizat, desigur, pe o treaptă cu mult anterioară apariţiei artelor vizuale Constatarea lui Engels : „Vulturul vede mult mai departe decît omul, dar ochiul omului distinge în lucruri mult mai multe decît cel al vulturului“ 65 este valabilă şi pentru stadiile de început ale umanităţii Şi mai detaliat tratează tînărul Marx problema muzicii şi a muzicalităţii în Manuscrisele economico-filozofice, unde ajunge la următoarea concluzie extrem de importantă : „Formarea celor cinci simţuri este opera întregii istorii de pînă acum“ 66 Faptul ce se poate deduce de aici, şi anume că socializarea simţurilor nu anulează existenţa lor întocmai-astfel în fiecare individ, ci, dimpotrivă, o face mai rafinată şi mai profundă, nu necesită o demonstraţie detaliată Am arătat la început că existenţa-întocmai-astfel a omului străbate întreaga sa evoluţie ; acum vedem că, atît la începutul biologic cît şi la capătul socializat, este prezentă exis- tenţa-întocmai-astfel a omului, că în cazul individului în mod ontogenetic — ca în cazul speciei umane în mod filogenetic — este prezent acel drum care duce de la existenţa-întocmai-astfel dată nemijlocit, la existenţa întocmai-astfel a existenţei pentru-sine a individualităţii umane : o dezvoltare continuă, desigur foarte inegală şi contradictorie, ale cărei rezultate pe de o parte continuă şi dezvoltă începutul, după cum, pe de altă parte, poate fi într-o contradicţie netă cu acesta ; aici este vorba din nou despre o conexiune a realităţii cu structura identităţii identităţii şi non-identităţii In urma consideraţiilor de pînă acum, nu este prea greu să circumscriem conţinutul acestei determinaţii formale Am arătat că această non-identitate nu are nimic de a face cu opoziţia dintre material şi ideatic, indiferent în ce formă este concepută aceasta, că ea are — dimpotrivă — drept bază ontologică dezvoltarea continuă a componentelor sociale la nivelul complexului om, tocmai acest factor determinant al momentului identităţii în continuitatea dezvoltării fiind totodată mobilul non-identităţii în cadrul identităţii Pentru a vedea clar acest lucru, este suficient să reflectăm asupra expunerilor noastre precedente în care am arătat modul în care genericitatea omului se leagă de existenţa sa determinată ca membru al unei societăţi, cum pe această cale — din nou într-un mod foarte inegal şi contradictoriu — muţenia speciei este anulată social-istoric, iar specia umană, de-a lungul unei dezvoltări îndelungate (care nu este pînă acum nici pe departe încheiată) începe să apară într-o formă propriu- zisă şi adecvată Cele arătate pînă acum, mai mult din perspectiva critică a respingerii interpretărilor greşite ale existenţei pentru sine a particularităţii omului (Einzelheit), pot dobîndi o formă concretă numai în conexiune cu o atare înţelegere a genericităţii Această genericitate este în primul rînd un proces elementar-spontan, socialmente determinat Intenţia iniţială a instituirii teleologice a muncii vizează nemijlocit doar simpla satisfacere a trebuinţelor Abia într-un context social obiectiv procesul muncii şi produsul muncii cunosc o generalizare care depăşeşte individul şi care se leagă de praxis şi, prin acesta, de existenţa omului : tocmai genericitatea Căci abia în comunităţile umane care au la bază munca în comun şi diviziunea muncii precum şi consecinţele acesteia, muţenia naturală a speciei începe să dispară ; individul, chiar prin conştiinţa praxisului său, devine dintr-un simplu exem plar al speciei un membru al acesteia, aceasta din urmă fiind considerată la început ca nemijlocit-identică cu comunitatea existenţă Elementul nou, hotărîtor este că apartenenţa la specie, chiar dacă apare în mod natural — prin naştere — este dezvoltată şi conştientizată prin praxisul social conştient, prin educaţie (în sensul larg al termenului), că această apartenenţă produce, prin limba comună, un organ propriu socialmente creat etc Adoptarea unor străini în comunitate face ca apartenenţa să piardă ceva din caracterul ei natural, înnăscut Nu este greu de demonstrat că, cu cît o societate este mai dezvoltată, cu atît mai puţin apartenenţa la ea se bazează pe elemente pur naturale, deşi nu trebuie uitat că în societăţile relativ stabile, care se transformă lent, unele obiceiuri înrădăcinate — în ciuda caracterului şi originii lor, în ultimă instanţă sociale — par să aibă în ceea ce priveşte importanţa imediată, forme de manifestare naturale Astfel este, de pildă, prestigiul bătrînilor în societăţile primitive, care deşi are o origine obiectiv socială, şi anume concentrarea în principal empirică a experienţelor, precum şi fixarea şi transmiterea lor într-o formă tradiţională, la nivelul conştiinţei nemijlocite, acest prestigiu primeşte o formă provenită de la „natură“ Desigur, autoritatea unui specialist tînăr şi înzestrat este deja, pe o treaptă mai dezvoltată, în mod nemijlocit de factură pur socială Această deosebire nu trebuie să eclipseze evoluţia care are loc în cadrul socialităţii în al doilea rînd, dezvoltarea socialităţii la nivelul colaborării dintre oameni duce tot mai mult la o centrare a impulsurilor şi a contraimpulsurilor sociale faţă de anumite tipuri ale praxisului, faţă de instituirile teleologice şi alternativele care stau la baza lor, asupra conştiinţei „eu“-ului indivizilor care trebuie să acţioneze Aşadar : cu cît societatea este mai dezvoltată, mai socializată, cu cît mai mult se retrag, din punct de vedere practic, graniţele naturii, cu atît mai pregnant, mai multilateral şi mai ferm se manifestă această centrare a deciziei asupra „eu“-ului celui care are de îndeplinit acţiunea respectivă Această dezvoltare este astăzi, în genere, recunoscută în ce priveşte cursul şi modul de realizare Numai că, de obicei, aici se trece cu vederea faptul că centrarea deciziilor asupra individului nu-şi are originile şi forţele motrice în dezvoltarea lui imanentă ci în socializarea mereu cres- cîndă a societăţii Cu cît individul trebuie să ia mai multe decizii, cu cît acestea sînt mai variate, mai îndepărtate de scopul lor nemijlocit iar legătura cu acesta are la bază complicate conexiuni de mediere, cu atît mai mult individul trebuie să-şi dezvolte în sine un sistem de capacităţi apt să facă faţă acestor multiple şi adesea eterogene posibilităţi de a reacţiona, dacă vrea să se menţină în acest complex de obligaţii tot mai numeroase şi mai variate Spaţiul de acţiune pentru această dezvoltare este, aşadar, determinat social, dar — desigur — în acest spaţiu de acţiune, diferiţi indivizi pot lua, în situaţii „similare“, decizii alternative foarte diferite Dar cum urmările acestora nu mai depind de ei înşişi, se impune tot mai intens necesitatea de a pune de acord diferitele lor moduri de comportament atît între ele cît şi cu propriile lor trebuinţe, cu consecinţele lor social previzibile etc Acest lucru este valabil atît în ce priveşte acţiunile cotidiene care revin mereu, cît şi acţiunile mediate într-un mod complicat Marx spune despre un caz extrem al unui astfel de comportament : „Omul este, în sensul strict literal al cuvîntului, un zoon politikon, nu numai un animal social, ci un animal care numai în societate se poate singulariza“ 67 în al treilea rînd — după cum a arătat analiza noastră — orice decizie practică conţine în sine în mod concomitent, atît elemente şi tendinţe ale purei particularităţi, ale celei mai simple singularităţi, care există doar în sine, cît şi pe cele ale genericităţii De exemplu, omul munceşte nemijlocit pentru satisfacerea nemijlocită a trebuinţelor sale (foamea etc ), dar munca sa are, după cum am văzut, atît în realizarea cît şi în rezultatul ei elemente şi tendinţe ale genericităţii Separarea acestora este obiectiv prezentă întotdeauna, indiferent de modul în care se reflectă ea la un moment dat în conştiinţa individului, căci în ambele cazuri deciziile sînt declanşate de mediul social şi, simultan, sînt raportate la eul care ia decizia Separarea, ba chiar opunerea lor poate apare în conştiinţă numai ca urmare a faptului că ele intră în conflict şi individul este constrîns să aleagă una dintre cele două componente Astfel de conflicte impulsionează neîntrerupt dezvoltarea socială, desigur în forme mereu noi, pornind de la conţinuturi mereu noi Mişcarea pe care am descris-o mai sus, de la singularitatea existentă în-sine a omului la existenţa sa pentru-sine este indisolubil legată de această dezvoltare Referitor la raportul specie-individ, nu trebuie să tragem concluzii pripite şi simplificatoare din faptul istoric că genericitatea omului dobîndeşte o formă plastică mult mai devreme decît aceea a dezvoltării individualităţii salè O tratare cu adevărat adecvată a complexului de probleme care se iveşte aici va fi posibilă abia în Etică ; aceasta întrucît acolo vor apare inevitabil tot timpul probleme valorice, în timp ce aici, unde trebuie să ne limităm la stabilirea conexiunilor ontologice de Ia nivelul existenţei sociale, dialectica concretă a valorilor se situează în “afara temelor tratate de noi Din punct de vedere ontologic, trebuie să arătăm doar că ambele mişcări, şi anume atît cea care duce de la existenţa-în-sine a singularităţii la individualitatea existentă pentru-sine, ca şi cea care duce de la particularitatea omului la genericitatea sa se împletesc strîns, chiar dacă ele sînt procese inégale şi contradictorii ; esenţa acestora este iremediabil falsificată dacă momentelor — în ultimă instanţă predominante — ale existenţei pentru-sine şi ale genericităţii, li se acordă o superioritate (sau inferioritate) general- mecanică, sau dacă cineva îşi închipuie că acestea pot fi înţelese ca potenţe cu totul independente ale dezvoltării ; acest lucru este cu atît mai mult valabil atunci cînd, prin abstractizare, carácterul valoric imanent acestora este izolat, conferindu-i-se o existenţă (sau valabilitate) independentă de dezvoltarea social-istorică, fetişizîndu-se astfel sfera valorii şi a realizării valorii ca sferă independentă Istoria omenirii ar fi imposibilă în absenţa conflictelor care se ivesc mereu între existenţa-pentru-sine şi genericitatea omului, conflicte care, adesea, în actualitatea lor istorică, sînt, în principiu, insolubile Am ocoli însă elementul cel mai important al acestei situaţii-problemă dacă, în toate aceste conflicte — chiar dacă în actualitatea lor istorică sînt insolubile — nu am recunoaşte profunda lor convergenţă, în ultimă instanţă istorică Această convergenţă exprimă o conexiune esenţială între existenţa-pentru-sine şi genericitatea omului Dar această conexiune poate fi sesizată numai dacă nici una din cele două nu este considerată o entitate supraistorică, ci, dimpotrivă, ambele sînt înţelese — chiar în substanţialitatea lor cea mai autentică — drept produse şi copro- ducători ai istoriei Ce-i drept, muţenia speciei umane este anulată chiar la începuturile societăţii Specia umană se constituie numai treptat, în mod inegal şi contradictoriu, ea putînd — aşa cum am mai arătat — să-şi dezvolte, atît subiectiv cît şi obiectiv, determinaţiile reale abia în cursul integrării societăţii în forme unitare tot mai mari, mai dezvoltate, mai socializate De-a lungul acestei dezvoltări există adesea simultan, în diferite societăţi, trepte diferite de genericitate : cea dominantă reprezintă în existenţa ei treapta tocmai atinsă, în acelaşi timp însă, în ea sînt prezente urmele treptei depăşite, spre care se orientează în moduri diferite praxisul multor oameni, şi nu puţine sînt cazurile In care formele viitoare dezvăluie in perspectivă chiar realizarea deplină a genericităţii (Să ne gîndim, de pildă, la filozofia antichităţii tîrzii ) Este clar că în astfel de cazuri şi aceste posibilităţi devin componente ale spaţiului de acţiune al deciziilor alternative ale oamenilor Fără să putem aborda aici problemele sociale ale valorii, să arătăm doar că intenţia spre genericitate poate porni în multe cazuri atît din direcţia particularităţii, cît şi din cea a existenţei pentru-sine a oamenilor Un rol important îl poate juca particularitatea îndeosebi prin nostalgia treptei depăşite în general, se poate spune că depăşirea particularităţii la nivelul individului şi aspiraţia spre o formă superioară de genericitate reprezintă, în dinamica substanţei sociale a omului, o convergenţă pe plan istoric-universal Am falsifica însă esenţa reală, ontologică a acestui proces dacă am vrea să facem din această tendinţă universal-istorică un îndreptar general- abstract, valabil pentru toate cazurile particulare Această rezervă necesară nu poate anula însă tendinţa universal- istorică schiţată mai sus : mişcarea declanşată social în indivizi, care duce de la singularitatea existentă numai In sine la existenţa pentru-sine conştientă şi care dirijează în mod conştient propriul praxis, pe de o parte, şi depăşirea — atît obiectivă cît şi subiectivă, atît în planul existenţei cît şi al conştiinţei — a muţeniei speciei umane, pe de altă parte, sînt mişcări convergente, care se sprijină reciproc Pe cît este de adevărat că traiectoria, fazele procesului global sînt caracterizate de mari inegalităţi şi de profunde contradicţii, pe atît este de adevărat că specia umană nu s-ar putea realiza deplin, nu ar putea lăsa în urmă muţenia moştenită de ia natură dacă în indivizi nu s-ar manifesta în mod necesar o tendinţă paralelă în direcţia existenţei lor pentru-sine : doar ei înşişi ca individualităţi (nu numai ca indivizi care se deosebesc între ei prin particularitatea lor) sînt capabili să transforme o genericitate veritabilă — prin conştiinţa lor, prin faptele dirijate de această conştiinţă — într-un praxis so- cial-uman, adică într-o existenţă socială In ciuda tuturor acestor neuniformităţi şi contradicţii, dezvoltarea socială duce — la scara istoriei universale — paralel cu apariţia în oameni a individualităţii lor existente pentru-sine, la constituirea unei umanităţi care, ca specie umană, este conştientă de ea însăşi în cadrul praxisului său Reproducţia societăţii ca totalitate Aşadar, a devenit vizibil unul dintre polii dezvoltării sociale, şi anume omul însuşi, în evoluţia sa către existenţa pentru-sine şi către genericitate conştientă Analiza forţelor ontologic determinante ale acestei dezvoltări arată că acestea sînt întotdeauna rezultante ale interacţiunilor dintre formaţiunile sociale respective, pe de o parte, şi posibilităţile, precum şi necesităţile de acţiune ale oamenilor înşişi, pe de altă parte, aceştia realizînd în mod concret, spaţiul de acţiune oferit de formaţiunea respectivă, posibilităţile şi sarcinile puse de aceasta Am văzut, de asemenea, că pentru înţelegerea acestei dezvoltări nu este necesară o ipoteză apriorică asupra esenţei „naturii umane“ Istoria însăşi dezvăluie faptul ontologic fundamental, extrem de simplu, că munca este capabilă să dezvolte în om noi aptitudini şi trebuinţe, că urmările muncii depăşesc ceea ce este dat în mod nemijlocit şi conştient în ea, instituie în lume noi trebuinţe şi totodată noi aptitudini de satisfacere a acestora, că — înăuntrul posibilităţilor obiective ale unei anumite formaţiuni „natura umană“ nu are nici un fel de limite apriorice în ce priveşte această dezvoltare (Cazul lui Icar nu dezvăluie limite ale „naturii umane“, ci limitele dezvoltării forţelor de producţie în economia sclavagistă antică ) Tocmai aici devine vizibilă în dialectica şi dinamica ei concretă problema fundamentală pentru ontologia omului în calitate de fiinţă socială, şi anume retragerea graniţelor naturii, despre care am vorbit adesea Ca orice fiinţă vie, omul este de la natură o fiinţă care răspunde : mediul pune existenţei, reproducţiei sale, condiţii, sarcini etc , iar activitatea sa de vieţuitoare în procesul autoconservării şi conservării speciei constă în a reacţiona în mod corespunzător faţă de acestea (în conformitate cu propriile trebuinţe de viaţă, în sensul cel mai larg al termenului) Omul care munceşte se distinge de orice fiinţă care i-a precedat apariţia prin aceea că el nu numai că reacţionează faţă de mediul său, cum trebuie să facă orice fiinţă dar aceste reacţii sînt articulate în praxisul lui ca răspunsuri La nivelul naturii organice, dezvoltarea începe cu reacţii pur spontane, fizico-chimice şi sfîrşeşte cu reacţii care sînt însoţite, ba chiar declanşate de un anumit grad de conştiinţă Articularea are la bază instituirea teleologică dirijată întotdeauna de conştiinţă, şi înainte de toate elementul nou, de principiu, care este implicit conţinut în fiecare instituire în felul acesta, simpla reacţie se constituie ca răspuns şi putem spune că abia în felul acesta influenţa mediului înconjurător dobîndeşte caracterul unei întrebări Posibilitatea unei dezvoltări nelimitate a acestui joc dialectic dintre întrebare şi răspuns se bazează pe faptul că activitatea oamenilor conţine nu numai răspunsuri date mediului natural înconjurător, ci, de asemenea, dînd naştere noului, ea ridică în mod necesar la rîndul ei noi întrebări, care nu mai decurg nemijlocit din mediul înconjurător, din natură, ci constituie pietre de construcţie ale unui mediu autocreat, ale existenţei sociale Prin aceasta structura întrebare-răspuns nu este anulată, ci ea dobîndeşte doar o formă mai complicată, care devine tot mai socială Acest prim pas care declanşează încă în munca primitivă retragerea graniţelor naturii, dă naştere, dintr-o dinamică proprie necesară, unei dezvoltări continue : în primul rînd munca se interpune treptat ca domeniu propriu de medieri între om şi satisfacerea trebuinţelor, între omul care munceşte şi mediul natural Şi după ce a avut loc această interpunere, oamenilor le sînt puse întrebări care cer răspunsuri sub forma praxisului, dar întrebările sînt tot mai puţin puse de natura nemijlocită în sine, ci mai curînd de schimbul de substanţe tot mai amplu şi mai intens dintre societate şi natură Această verigă intermediară, nou apărută, a medierilor autocreate, schimbă însă şi structura şi dinamica răspunsurilor : răspunsurile iau naştere tot mai puţin într-un mod nemijlocit, ele sînt — din contră — pregătite şi declanşate de întrebări care, pînă la un anumit grad, devin independente Această autonomizare a întrebărilor care provin din tendinţele către răspuns, duce cu timpul la constituirea ştiinţelor ; în cadrul acestora, foarte adesea nu poate fi perceput în mod nemijlocit, în spatele dinamicii proprii a întrebărilor, punctul lor de plecare foarte mijlocit, şi anume pregătirea răspunsurilor pe care existenţa socială le pretinde oamenilor pentru ca aceştia să poată să existe şi să se reproducă Dar în acest punct, înţelegerea clară a îndepărtării calitative de situaţia iniţială este la fel de necesară ca şi înţelegerea faptului că reproducţia existenţei omului este cea care — în ultimă instanţă — îi pune în faţă şi acum diferite cerinţe, la care el dă răspunsuri adecvate prin munca sa şi prin pregătirea ei, pregătire foarte complicată, ce prezintă un mare grad de mediere şi care face posibilă propria reproducţie Pentru a putea sesiza în mod corespunzător celălalt pol al reproducţiei speciei umâne, totalitatea societăţii, a fost absolut necesar să ne referim mai întîi la aceasta legătură dintre activitatea umană şi dezvoltarea economică obiectivă Şi aici situaţia ontologică reală nu poate fi reprezentată în mod corect decît ca un tertium datur în raport cu cele două extreme false Nu intenţionăm cîtuşi de puţin să polemizăm cu diferite concepţii idealiste referitoare la acest complex de probleme, începînd cu filozofiile teologice ale istoriei şi sfîrşind cu construcţiile ştiinţelor umane sau fenomenologice, care văd în cele din urmă în om un demiurg mitic al culturii sale Tot atît de inutil este să abordăm în detaliu marxismul vulgar, conform căruia omul şi activitatea sa sînt un produs mecanic al unei „legităţi naturale“ economice obiective, transformată în mit ; această mitizare fetişizantă atinge apogeul atunci cînd marxismul vulgar identifică forţa productivă cu tehnica (în capitolul următor vom aborda mai în amănunt erorile metodice ale interpretării mecaniciste caracteristice marxismului vulgar ) Aici este necesar să menţionăm faptul că structura pe care am schiţat-o — răspunsurile omului la întrebările care îi sînt puse asupra existenţei sale de către societate şi schimbul de substanţe cu natura constituie doar o parafrază, o concretizare a ceea ce a spus Marx, şi anume — după cum am arătat — că oamenii înşişi îşi fac istoria, dar nu în împrejurări alese de ei înşişi, ci în împrejurări care le sînt date în mod obiectiv Numai prin sesizarea clară a acestei conexiuni putem înţelege în mod corespunzător principala linie a dezvoltării economice, faptele şi tendinţele ontologice care stau la baza acestei dezvoltări înainte de a aborda problemele care apar aici în mod concret, este necesar să avem o imagine clară, chiar dacă generală, asupra condiţiilor structurale şi dinamice în care are ioc această mişcare bipolară Tocmai am caracterizat unul din polii acestei dezvoltări, şi anume omul în calitate de complex dinamic şi care se dezvoltă pe sine Este la fel de limpede că celălalt pol îl constituie in mod necesar societatea ca totalitate în Mizeria filozofieir Marx spune împotriva lui Proudhon următoarele : „Relaţiile de producţie ale oricărei societăţi formează un întreg Construind cu ajutorul categoriilor economiei politice edificiul unui sistem ideologic, el dislocă verigile sistemului social şi transformă diferitele verigi ale societăţii în tot atîtea societăţi separate care se ivesc una după alta“68 Această prioritate a întregului faţă de părţi, a complexului global faţă de complexele particulare din care el se constituie trebuie menţionată neapărat, căci altfel se ajunge, vrînd-nevrînd, la extrapolarea acelor forţe care în realitate determină numai particularitatea unui complex-parte în cadrul totalităţii, devenind astfel forţe autonome care nu sînt frînate de nimic ; de asemenea, în felul acesta devin de neînţeles contradicţiile şi inegalităţile dezvoltării care provin din interacţiunile dinamice ale complexelor particulare şi, înainte de toate, din poziţia pe care complexele-părţi o au în cadrul totalităţii ! Tocmai în legătură cu astfel de probleme se vede cît de periculoasă poate deveni pentru înţelegerea adecvată a realităţii prioritatea metodologică acordată construcţiei mentale, consecvent gnoseologice sau logice, a unui complex-parte Bineînţeles, după cum s-a arătat aici în repetate rînduri, fiecare complex îşi are specificul său, iară de care esenţa sa nu ar putea fi înţeleasă Acest specific însă nu este determinat, din punct de vedere ontologic, doar de către legitatea proprie a complexului- parte, ci totodată, şi mai ales, de funcţia şi locul pe care acesta îl deţine în totalitatea socială Această determinare nu este doar formală, ea neputind ii realizată — rnental — într-un mod independent şi abia apei să fie examinată în interacţiune cu alte forţe, ci ea este inserată într-un mod profund şi hotărîtor în edificiul categorial, în desfăşurarea dinamică a oricărui complex, ajungînd în multe cazuri să modifice tocmai categoriile cele mai centrale ale acestuia Să luăm, de pildă, cîteva din cazurile cercetate de noi Complexul pe care-1 constituie ducerea războiului are la bază, ca orice alt complex, posibilităţile social-economice ale societăţii în care apare Aceasta este baza pe care se iveşte o categorie atît de importantă cum este tactica, care exprimă într-un mod specific stadiul, particularitatea acestui complex Ar fi însă o extrapolare falsă, tocmai în sensul pe care l-am criticat, dacă am determina noţiunea militară superioară, strategia, de asemenea în acelaşi chip Clausewitz a dovedit un autentic simţ filozofic în abordarea acestei probleme întrucît el a recunoscut în mod clar caracterul predominant politic al strategiei şi faptul că aceasta depăşeşte tehnica pur militară Atît teoria cît şi practica acestui domeniu arată cît de fatală este, chiar din punct de vedere practic, deducerea imanentă a strategiei din tactică, sub forma unei derivări conceptuale, gnoseologice sau logice ; desigur, situaţia nu devine cîtuşi de puţin mai bună dacă tactica este derivată din noţiunea de strategie, construită în felul acesta Eterogenitatea ontologică a acestor două categorii, care rezultă din raportul părţii faţă de întreg, este singura bază reală penru a ne reprezenta în mod corect acest raport, atît din punct de vedere teoretic cît şi practic Asemănătoare, dar nu şi identică, este relaţia conţinu/t-formă în sfera dreptului ; în această sferă apar probleme care nu pot fi soluţionate în mod imanent, cum ar fi cea a apariţiei dreptului, a dreptului natural etc , şi care în decursul istoriei au dezvăluit deopotrivă în forme diferite, în moduri diferite de soluţionare, astfel de eterogenităţi ontologice Acest complex de probleme va juca un rol important în capitolul consacrat Eticii Nu este de prisos dacă mai accentuăm o dată că, în cazul problemelor ontologice, existenţa-întocmai-astfel a obiectelor şi relaţiilor este cea care trebuie întotdeauna considerată drept bază a existenţei, că, de aceea, tendinţele metodologic omogenizatoare reprezintă un mare pericol pentru cunoaşterea adecvată a obiectelor reale încă în capitolul despre Hegel* am putut vedea că ideile sale, adesea geniale, au fost deformate şi denaturate ca urmare a logicizării ontologicului Acest lucru reiese foarte clar şi din delimitarea strictă a ceea ce el numea spirit absolut (arta, religia, filozofia) de existenţa obiectivă (societate, drept, stat) Dar astfel, el îşi diminuează şi deformează propria intuiţie Chiar prin faptul că, deşi recunoaşte religiei o existenţă-întocmai-astfel, specifică, el o include, împreună cu arta şi filozofia într-o serie omogenă, el scapă din vedere tocmai esenţa existenţei-întocmai-astfel a religiei, degradînd-o în fapt într-o simplă filozofie a religiei Şi mai importantă, mai bogată în consecinţe este poziţia de ansamblu pe care el o atribuie în sistemul său spiritului absolut, pe care îl consideră într-un sens istoric- universal încă în Fenomenologie, acesta apare ca amintire, ca retragere ulterioară a exteriorizării, a înstrăinării, ca proces real, ca o coincidere a substanţei şi subiectului Dar în felul acesta, nu numai că spiritul absolut încoronează întregul proces, dar în acelaşi timp, el este eliminat din procesul real : acesta se desfăşoară la scara istoriei universale, iar desfăşurarea sa este apariţia Statului ca întruchipare în realitatea însăşi a Ideii Hegel a văzut aici într-un mod foarte pătrunzător caracterul dublu a ceea ce el numeşte spirit absolut : pe de o parte, sinteza extrem de spirituală care se realizează în mod real în istorie, pe de altă parte însă, o obiectivaţie (Obiektivation) care nu ia parte la procesul realităţii şi care nu-1 poate influenţa direct pe acesta Oricît adevăr şi profunzime ar conţine această autonomie, această lipsă de influenţă reală nemijlocită conform esenţei sale ultime, totuşi, în construcţia sistematică a lui Hegel ia naştere o dualitate neo- organică, în sine incompatibilă (aşadar, nu o dualitate dialectic-contradictorie fertilă), şi anume dualitatea dintre atotputernicia şi, în acelaşi timp, neputinţa acestei sfere în totalitatea ei Marx, în Sfînta familie, a făcut o critică pătrunzătoare a acestei jumătăţi de măsură : „Chiar la Hegel, spiritul absolut al istoriei îşi găseşte materialul în masa, şi abia în filozofie îşi găseşte el expresia corespunzătoare Dar filozoful apare numai ca organul în care spiritul absolut, care făureşte istoria, devine conştient în mod retrospectiv, adică după împlinirea mişcării Participarea filozofului la istorie se reduce la această conştiinţă retrospectivă, pentru că adevărata mişcare este îndeplinită de către spirit într-un mod inconştient Filozoful vine deci post-festum" Consecinţa acestui fapt este că Hegel „numai în aparenţă face din spiritul absolut, ca spirit absolut, făuritorul istoriei Deoarece însă spiritul absolut abia post-festum, în filozof, devine conştient de sine însuşi ca spirit creator al lumii, rezultă că fabricarea istoriei de către el există numai în conştiinţa, în părerea şi închipuirea filozofului, numai în imaginaţia speculativă“ 69 „Jumătatea de măsură“ a lui Hegel se bazează pe faptul că prin logicizarea faptelor ontologice el ajunge la o antinomie falsă, rigidă : la antinomia atotputinţă-neputinţă, care nu are nimic de a face cu adevărata situaţie ontologică Reflectarea conştientă (chiar filozofică) a realităţii — după cum am arătat şi vom arăta mai amănunţit în capitolul următor nu este un însoţitor neputincios al istoriei materiale, iar meditaţia filozofică asupra acestei istorii, după cum arată exemplul lui Marx, nu este un fapt care se verifică post festum Atunci cînd Scheler şi, după el, Hartmann admit o ierarhie în ontologie, în care formele mai înalte sînt caracterizate prin neputinţa de a interveni în lumea reală, ei nu fac decît să reînnoiască într-o anumită privinţă, în împrejurări istorice schimbate (acelea ale pierderii încrederii în eficacitatea raţiunii) acea ambiguitate din doctrina hegeliană a, spiritului absolut Constatarea acestei neputinţe nu este doar o çxpresie a neîncrederii lor în dezvoltarea imanentă a istoriei, dezvoltare care ar ascunde în sine propria ei raţiune — desigur, pur ontologică — pe care ar dezvolta-o istoric, ci, de asemenea, o judecată de valoare inacceptabilă asupra unor stări de lucruri pur ontologice, judecată care, atît din punct de vedere metodologic cît şi al conţinutului, este falsă Iată de ce concepţia lui Marx este mai profundă din punct de vedere ontologic decît cea a lui Hegel, fără a mai vorbi de ecoul ei ; disociind net problemele existenţiale de cele valorice, Marx examinează într-un mod ontologic imparţial interacţiunile lor reale, face ca valorile să rezulte într-adevăr din realitate şi să acţioneze în ea, fără ca autenticitatea existenţei pure să fie într-un fel lezată Iată de ce el nu lasă ca existenţa şi valoarea să treacă una într-alta pentru ca la urmă — entuziast sau dezamăgit — să înţeleagă în mod sumar întreaga existenţă La Marx, era vorba de a descrie şi de a înţelege, în obiectivitatea lor ontologică, acele mari tendinţe ale dezvoltării care dau naştere în sine şi din sine existenţei sociale ca atare, ca rezultat al propriei lor dinamici Desigur, o problemă concretă care se cere rezolvată, problemă importantă a ontologiei existenţei sociale în dezvoltarea acesteia, este stabilirea importanţei pe care valorile, valorizările, sistemele valorice o dobîndesc în cadrul acestui proces de ansamblu Dacă însă se ajunge la o evaluare generalizată logic a procesului global, atunci evaluarea cave intenţiona să fie pur obiectivă devine brusc pur subiectivă, caracterizînd doar pe cel care evaluează, nu şi ceea ce este evaluat Problema fundamentală pe care urmează să o discutăm acum a mai fost atinsă de noi de cîteva ori Este vorba de procesul de apariţie a societăţii în forme tot mai pure, mai independente ; de un proces specific ontologic care intervine de fiecare dată cînd dintr-un tip de existenţă mai simplu ia naştere, într-o situaţie oarecare, un tip de existenţă mai complicat Acesta este cazul genezei vieţii din materia anorganică, şi al transformării din simple vieţuitoare în membrii unei societăţi (acest din urmă caz este mult mai complicat) Prin urmare, este vorba de a urmări modul în care acele elemente categoriale constitutive ale socialităţii, la început sporadice şi risipite — cave, după cum am văzut, funcţionează încă la nivelul muncii celei mai primitive — se amplifică, devin tot mai mediate, se constituie în complexe proprii şi specifice, pentru ca din interacţiunea tuturor acestor forţe să ia naştere diferite societăţi aflate pe anumite trepte de dezvoltare Am arătat de asemenea că forma mai complicată de existenţă are la bază întotdeauna o formă de existenţă mai simplă : de pildă, procesele care se desfăşoară în fiinţa vie, care constituie existenţa şi reproducerea ei sînt procese ale naturii anorganice, ale existenţei fizice şi chimice a căror funcţionare este pusă în mişcare de către existenţa biologică a vieţuitoarelor conform propriilor lor condiţii de existenţă Fără a intra în problemele care se ivesc aici (aceasta este sarcina biologiei şi a unei ontologii a vieţii care ia naştere din aceasta), putem spune că existenţa socială înseamnă întotdeauna o schimbare a funcţiei categoriilor existenţei organice şi anorganice, că ea nu se poate niciodată desprinde de această bază Desigur, aceasta nu exclude apariţia unor categorii specifice sociale, care nu au şi nu pot avea analogii în natură Mijlocul de muncă şi obiectul muncii funcţionează numai ca urmare a naturii care stă la baza lor In procesul muncii nu poate avea loc nici o mişcare care, în calitate de mişcare, să nu fie determinată biologic Cu toate acestea, în muncă ia naştere un complex dinamic, ale cărui categorii hotărîtoare — este suficient să amintim instituirea teleologică — semnifică, în raport cu natura, ceva radical şi calitativ nou După cum de asemenea am arătat, esenţa muncii înseşi, şi cu atît mai mult a altor tipuri ale praxisului social care provin din ea, constă în aceea că ea instituie în viaţă forme tot mai noi, tot mai complicate, tot mai mijlocite social, astfel Sn- cît viaţa omului se desfăşoară într-o măsură tot mai mare într-un mediu creat de el însuşi ca fiinţă socială, natura apărînd aici în principal ca obiect al schimbului de substanţe cu societatea Pentru ca în cele ce urmează să putem descrie principiile ontologice ale acestei dezvoltări, este necesar să abordăm problema dintr-o dublă perspectivă, care este totuşi unitară Pe de o parte, calea pe care o urmăm trebuie să vizeze întotdeauna totalitatea societăţii, căci numai la acest nivel categoriile îşi dezvăluie adevărata lor esenţă ontologică ; orice complex-parte are, ce-i drept, după cum am mai arătat, tipul său specific de obiectua- litate, a cărui cunoaştere este indispensabilă pentru înţelegerea cuprinzătoare a societăţii ; cînd, însă, el este tratat izolat sau i se atribuie un loc central, marile şi adevăratele linii ale dezvoltării de ansamblu pot fi denaturate cu uşurinţă Pe de altă parte, în centrul acestei prezentări, trebuie să stea apariţia şi transformarea categoriilor economice Economia se deosebeşte ontologic de orice alt complex, tocmai prin aceea că ea constituie reproducţia efectivă a vieţii Pînă acum am tratat reproducţia în ansamblul ei, din perspectiva omului, întrucît reproducţia biologic-socială a acestuia constituie baza nemijlocită, insuprimabilă a acestei totalităţi De asemenea, am dezvăluit chiar la nivelul muncii însăşi esenţa socială a acesteia (genericitatea ei) Economia, ca sistem dinamic al tuturor medierilor care constituie baza materială a reproducţiei individului şi a speciei umane este, de aceea, veriga reală de legătură dintre reproducţia speciei umane şi cea a indivizilor care o compun în acest fel am exprimat în acelaşi timp, — în esenţa ei ultimă, nedeformată ontologic — tocmai dezvoltarea economiei către acel proces care ne preocupă în prezent, şi anume socializarea societăţii şi, odată cu aceasta, socializarea oamenilor care o compun în mod real Căci, după cum am arătat în repetate rînduri, toate manifestările complicate de viaţă ale oamenilor au drept premisă firească această reproducţie individuală şi generică a lor Pentru a înţelege însă in mod real, conform existenţei ei, relaţia dintre dezvoltarea societăţii şi cea a oamenilor, este absolut necesar să ţinem seama şi de ceea ce am desemnat mai devreme în acest proces drept dialectică contradictorie a esenţei şi fenomenului Deoarece în cele ce urmează vom vorbi de mai multe ori şi la modul concret despre contradicţiile care apar aici, acum este suficient să menţionăm doar faptul că, de pildă, dezvoltarea forţelor productive — în sine, în esenţa lor — este identificată cu dezvoltarea aptitudinilor umane ; în ce priveşte însă modul ei de manifestare, această dezvoltare a forţelor productive poate duce, cu aceeaşi necesitate socială, la înjosirea, deformarea, înstrăinarea de sine a oamenilor Să accentuăm aici, aşa cum am făcut mai sus, faptul că la Marx lumea fenomenelor constituie o sferă a realităţii, o componentă autentică a existenţei, sociale, că ea nu are cîtuşi de puţin un caracter subiectiv, pur aparent Iată de ce aici, unde este vorba de linia generală de dezvoltare a existenţei sociale, este necesar să ne îndreptăm atenţia în principal asupra următoarei probleme : care sînt căile şi direcţiile pe care le ia această esenţă reală a existenţei sociale în transformările ei determinate social-istoric ? Desigur, aici nu trebuie să ignorăm contradicţiile necesare dintre esenţa existentă şi fenomen, de asemenea existent, dar accentul real trebuie pus pe relevarea dinamicii esenţei Cunoaştem de asemenea, încă din consideraţiile gene- ral-ontologice, linia fundamentală, hotărîtoare a acestei dezvoltări, şi anume dominarea treptată a categoriilor specific sociale în structura şi dinamica reproducţiei existenţei sociale, retragerea graniţelor naturii Pentru a examina ceva mai în detaliu decît pînă acum această linie a dezvoltării, este necesar mai întîi să separăm problema însăşi de reflectările ei în conştiinţa oamenilor Această delimitare, aşa cum am mai arătat, se face între obiectivitatea respectivei existenţe în-sine şi reflectarea ei subiectivă (chiar dacă adeseori ea este subiectivă la nivel social general), şi nu are nimic de a face cu opoziţia anterioară, cea dintre esenţă şi fenomen, unde ambii factori există în mod obiectiv Este necesar ca momentul subiectiv să fie aici special subliniat, întrucît chiar şi cele mai naturale funcţii vitale ale oamenilor sînt socializate treptat de-a lungul istoriei Dacă o astfel de transformare a datului natural originar are loc într-o perioadă îndelungată din punct de vedere al trăirii umane, atunci aceasta apare în conştiinţa oamenilor ca ceva care în însăşi existenţa ei trebuie considerată ca avînd un caracter natural Cercetarea ontologică nu trebuie însă să ţină cîtuşi de puţin seama de astfel de manifestări ale conştiinţei, ci doar de procesul obiectiv, aşa cum este el în sine ; or, în cadrul acestuia, dispariţia naturalului pur începe odată cu faptul muncii Aşadar, de cele mai multe ori, viziunile contrastante de natură ideologică desemnează trecerea de la o etapă inferioară a procesului de retragere a graniţelor naturii la una superioară Ceea ce din punct de vedere ideologic este considerat „natură“, în opoziţie cu ceea ce este pur „social“, merită această denumire doar într-un sens relativ istoric ; prin urmare, metaforic s-ar putea vorbi de o cvasinatură, tot aşa cum, adeseori —desigur, în alte contexte — se vorbeşte de societate în legitatea ei obiectivă ca de o a „doua natură“ Această cvasinatură începe cu raporturile sexuale şi se întinde pină la concepţiile pur ideologice, cum este dreptul natural, şi a jucat un rol însemnat în istoria sensibilităţii şi a gîndirii Aşadar, pentru evitarea neînţelegerilor, a fost necesar să aruncăm o privire şi asupra acestei probleme După tot ceea ce am arătat pînă acum, referitor la dezvoltare şi progres, este de la sine înţeles că pentru nci hotărîtor este aici faptul ontologic al socializării şi că, în stabilirea faptelor existenţei sociale care se referă la acest proces, trebuie să evităm orice fel de judecată de valoare Este necesar însă să ne abţinem nu numai de la valorizări proprii (repetăm din nou : pentru a evita orice confuzie), dar este de asemenea necesar să nu luăm în consideraţie nici reacţiile filozofice şi religioase, ştiinţifice şi artistice — din punct de vedere istoric foarte importante — ale diferitelor culturi faţă de dezvoltarea socială pe care o examinăm acum Faptul că în epoca primitivă există în mod necesar unele realizări excepţionale care nici mai tîrziu nu sînt întrecute, decurge din însuşi caracterul inegal al dezvoltării, caracter despre care am vorbit în repetate rînduri ; am citat chiar în detaliu la timpul său aprecierea pe care Marx a fâcut-o referitor la opera lui Homer şi care este mult mai mult decît o apre- cierc particulară justă, şi anume o afirmaţie generală foarte bogată în implicaţii din punct de vedere metodologic Insă în ciuda adevărului ei indubitabil şi de o mare importanţă, această apreciere nu constituie un argument împotriva faptului că epocile ulterioare se caracterizează printr-o dezvoltare superioară din punct de vedere ontologic Subliniind dezvoltarea inegală, Marx nu contrazice o atare determinaţie reală, ci, dimpotrivă, tocmai acest contrast dintre baza economică nedezvoltată şi creaţia epică de o desăvîrşire inegalabilă constituie punctul de plecare pentru constatarea teoretică a dezvoltării inegale Chiar dacă acest caracter inegal se reliefează într-un mod deosebit de pregnant în artă, de aici nu decurge că ea s-ar manifesta numai aici In toate domeniile culturii, atît teoretice cît şi practice, există realizări excepţionale ale căror premise sociale unice sînt în mod necesar înlăturate şi distruse de dezvoltarea economică Caracterul ontologic obiectiv al progresului care se manifestă în asemenea cazuri nu este afectat de atari contradicţii, dimpotrivă, acestea subliniază şi mai mult caracterul irezistibil al mişcării pur obiective a existenţei sociale Pentru a vedea modul cum această dezvoltare a socialităţii înaintează către o autoperfecţionare, este necesar să pornim de la examinarea felului în care dezvoltarea forţelor productive, impregnată încă cu multe determinaţii naturale (de pildă, simpla creştere a populaţiei, care — desigur — nu mai este nici ea pur şi simplu „naturală“) pătrunde în structura societăţii, cu alte cuvinte, să vedem care sînt consecinţele • dezvoltării forţelor productive asupra constituirii şi dinamicii socialităţii Observăm că în cursul istoriei există, în ce priveşte starea comunităţilor umane primitive, două tipuri radical divergente Acest punct de plecare tratat de Engels pe larg în Originea familiei, este caracterizat de Marx în Bazele criticii economiei politice în felul următor : „Comunitatea naturală de trib — înrudire de sînge, comunitate de limbă, de obiceiuri etc — sau, dacă vreţi, constituirea în hoarde, este prima condiţie a aproprierii de către oameni a condiţiilor obiective ale vieţii lor şi ale activităţii prin care această viaţă se reproduce şi capătă forme obiective (asemenea activitate putînd fi păstoritul, vînătoa- rea, agricultura etc ) Pămîntul este marele laborator, arsenalul care furnizează atît mijlocul de muncă şi materialul muncii, cît şi locul de aşezare al colectivităţii, baza ei Aproprierea reală, prin procesul muncii, se efectuează în condiţiile acestor premise, care nu sînt un produs al muncii, ci apar ca premise ale ei naturale sau di- vine“70 De aici reiese foarte clar în ce constă esenţa „naturalului“ în astfel de comunităţi ; înainte de toate, în faptul că, ce-i drept, munca este forţa organizatoare care asigură coeziunea complexelor care funcţionează aici, dar este vorba de o muncă ale cărei premise nu sînt încă produse ale muncii înseşi In această determinate conceptuală, Marx accentuează pe bună dreptate opoziţia dintre această epocă şi formaţiunile ulterioare, opoziţie la care avea să se refere ulterior Iată de ce el situează în prim plan momentul — aici încă predominat — al premiselor naturale, dar chiar şi aluzia că acestea apar oamenilor nu numai ca naturale, ci şi ca avînd o origine divină, sugerează faptul că, în mod obiectiv, ele nu mai pot avea un caracter pur natural, că în aceste premise este investită deja muncă umană, fără ca, desigur, oamenii să poată înţelege adecvat modul dat de existenţă al acestora Să ne gîndim, de pildă, la mitul lui Prometeu, care este un caz tipic pentru faptul că momentele cele mai importante care reglementează raportul om-natură (în mod obiectiv, prin muncă), apar ca daruri divine atîta timp cît apar în mod izolat, fără să poată cuprinde încă întregul domeniu al reproducţiei Dar, indiferent de măsura în care momentele vieţii care funcţionează natural au deja, din punct de vedere obiectiv, o bază socială (o ceată, de pildă, chiar dacă reproducţia ei nu este încă realizată conştient, nu mai este, din punct de vedere obiectiv, pur şi simplu un obiect al naturii), apariţia alternativei hotă- rîtoare a istoriei universale depinde de măsura în care această stare — desigur, doar în cadrul unui spaţiu de acţiune relativizant — se poate stabiliza, adică pur şi simplu reproduce, de măsura şi direcţiile în care, din dizolvarea ei, iau naştere tendinţe de dezvoltare ale unor noi formaţiuni Istoria reală — în perioadele ei de început — răspundea atît afirmativ cît şi negativ acestei alternative Ceea ce Marx denumeşte mod de producţie asiatic arată în mod concret şi în forme foarte variate acele posibilităţi care rezultă în cadrul reproducţiei din conservarea acestuia 71 în Capitalul, Marx ne oferă o analiză amănunţită a structurii şi posibilităţii de dezvoltare a acestui mod de producţie, pornind în mod concret de la forma sa hindusă Astfel de obşti, explică el, „se întemeiază pe posesiunea în comun a pămîntului, pe legătura nemijlocită dintre agricultură şi meserie, şi pe o statornică diviziune a muncii, care la întemeierea unor noi obşti serveşte de plan şi de model Ele alcătuiesc unităţi de producţie autarhice Cea mai mare parte a produselor se confecţionează pentru nevoile proprii directe ale obştii, nu ca marfă, astfel încît producţia însăşi este independentă de diviziunea muncii, mijlocită prin schimbul de mărfuri care există în întreaga societate hindusă Numai surplusul de produse se transformă în marfă, în parte mai întîi în mîna statului, căruia din timpuri imemoriale îi revine şi o anumită cantitate de produse sub formă de rentă în natură“ în astfel de sate există o diviziune a muncii foarte pregnantă ; există diferiţi meseriaşi, precum reprezentanţi ai statului (care se ocupă, de pildă, de gospodărirea apei), ai religiei etc „Dacă populaţia sporeşte, se înfiinţează pe un teren necultivat o nouă obşte, după modelul celei vechi Mecanismul acestei comunităţi prezintă o diviziune sistematică a muncii, dar o diviziune manufacturieră a ei nu este cu putinţă întrucît pentru fierar, tîmplar etc piaţa rămîne neschimbată ; cel mult în raport cu mărimea satelor în loc de un fierar, de un olar etc , există doi sau trei Legea care reglementează diviziunea muncii în obşte acţionează aici cu implacabila forţă a unei legi naturale ; fiecare meseriaş în parte, ca fierarul şi ceilalţi, execută toate operaţiile care ţin de meseria sa într-un mod tradiţional, dar indepedent şi fără a recunoaşte vreo autoritate în atelierul său“ Trebuie însă reliefat în mod deosebit faptul că pe această bază economică a obştilor asiatice se ridică o suprastructură statală particulară, care se află în interacţiuni foarte slabe cu acestea, în primul rînd sub forma strîngerii rentei funciare (aici chiar în forma impozitului), a reglementării irigaţiilor, a apărării militare împotriva duşmanilor din afară etc După cum arată Marx, specificul aces- 71 Modul de producţie asiatic — pe care perioada stalinistă a încercat să-l elimine din marxism şi să-l înlocuiască printr-un aşa-zis „feudalism asiatic“, termen lipsit de conţinut şi artificial — este analizat în monografia marxistă a eminentului sinolog Tökei Ferenc Az ázsiai termelési mód kérdéséhez, Kossuth Könyvkiadó, Budapest, 1965 tor societăţi, considerate ca întreg, decurge tocmai din continua restabilire a bazei, adică din stabilitatea lor dinamică, în condiţiile unei instabilităţi — adesea catastrofale — a întregii suprastructuri statale : „Organismul simplu al producţiei în aceste obşti autarhice, care se reproduc mereu în aceeaşi formă şi care, dacă din întîmplare sînt distruse, se reconstituie în acelaşi loc şi sub acelaşi nume, oferă cheia pentru misterul invariabilităţii societăţilor asiatice, care contrastează atît de izbitor cu necontenita dizolvare şi realcătuire a statelor asiatice şi cu necontenitele schimbări dinastice Structura elementelor economice fundamentale ale societăţii rămîne neatinsă de furtunile din sfera nebuloasă a politicii“ 72 Cercetările făcute de Tökei arată că această structură fundamentală poate fi constatată şi în dezvoltarea Chinei Ceea ce este mai izbitor în acest fenomen, ceea ce apare în acelaşi timp în modul cel mai natural, este restabilirea permanentă a obştilor săteşti, soliditatea neobişnuită a acestora, asociată cu imunitatea faţă de prefacerile adînci de la nivelul structurii Nu încape deci nici o îndoială că astfel de procese prezintă anumite analogii cu procesul de conservare ontogenetică a speciilor, astfel încît ele dau impresia că ar avea un caracter natural Analiza lui Marx arată însă că în mare măsură aceste analogii sînt doar aparente Ele neglijează de pildă faptul că existenţa satului hindus se bazează deja pe o diviziune a muncii relativ dezvoltată (agricultura şi meşteşugurile), unde, desigur, categoriile şi forţele specifice — pe care acestea le antrenează în fluxul dezvoltării sociale — lipsesc : este vorba în primul rînd de forţa care determină destinele oamenilor, şi anume, circulaţia intensivă a mărfurilor care pătrunde în toţi porii societăţii Diviziunea muncii este determinată încă în mod predominant de nevoile nemijlocite ale consumului, ea nu dă naştere unor nevoi care să acţioneze apoi retroactiv asupra ei însăşi La fel de static este reglementată, sub forma rentei funciare (respectiv a impozitului), relaţia dintre baza economică şi suprastructura statală, fără ca între ele să existe acele interacţiuni complicate prin care, în alte formaţiuni, ele se pun reciproc în mişcare, determină procese de descompunere şi de progres în ambele domenii, cu toate că şi aici este cît se poate de evident că atît renta funciară cît şi impozitul şi suprapunerea color două nu sînt categorii naturale, ci determinaţii ale existenţei sociale Problema modului de producţie asiatic nu se referă, deci, la o stare încă naturală a societăţii, ci este mai curînd un caz particular — deosebit de instructiv în negativitatea sa — al relaţiei interne dintre categoriile sociale şi progresul economic obiectiv Cu totul altfel se prezintă transformarea structurii comunismului primitiv în Grecia şi în Roma Această formă apare deja pe baza separării satului de oraş ; aici însă, spre deosebire de Orient, oraşul nu este rupt de reproducţia economică nemijlocită şi nu participă la ea doar prin însuşirea rentei funciare, ci existenţa proprietarului individual al unui lot de pămînt este strîns legată de calitatea acestuia de cetăţean al polisului : „Ogorul apare aici ca un teritoriu al oraşului, pe cînd în primul caz, satul se prezenta ca un simplu accesoriu al pămîn- tului“, spune Marx La acestea se adaugă faptul că poziţia individului faţă de pămînt decurge, ce-i drept, din calitatea sa de membru al tribului, dar nu ca poziţie faţă de proprietatea tribului, nemijlocit comună, ci ca poziţie faţă de proprietatea sa personală : „ca membru al obştii, fiecare individ este proprietar privat“ — spune Marx In Grecia şi în Roma antică nu se mai pune problema, de o importanţă hotărîtoare în Orient, şi anume faptul că „proprietatea individuală poate fi valorificată exclusiv prin munca în comun (adică aşa cum este cazul, de pildă, în condiţiile sistemului de irigaţii din Orient)“ Vechile forme ale tribului sînt mai mult sau mai puţin slăbite sau distruse în urma migraţiilor, ocupaţiilor etc , în centrul problemelor de viaţă situîndu-se acum cucerirea, acapararea de pămînturi şi apărarea acestora „Iată de ce războiul reprezintă o importantă sarcină generală, o mare muncă colectivă, care e cerută fie pentru a pune stăpînire pe condiţiile obiective de existenţă, fie pentru a apăra şi a eterniza stăpînirea lor“ în felul acesta ia naştere o formă specifică de societate : „Concentrarea se operează la oraş, al cărui teritoriu înglobează regiunea rurală înconjurătoare ; mica agricultură produce pentru consumul nemijlocit ; industria casnică reprezintă o îndeletnicire casnică accesorie a femeilor şi a fetelor (torsul sau ţesutul) sau o ocupaţie care a căpătat o dezvoltare de sine stătătoare numai în unele ramuri ale producţiei (fabri etc ) Dăinuirea unei asemenea obşti are ca pre misă menţinerea egalităţii între ţăranii liberi care o compun şi care-şi asigură singuri existenţa, precum şi munca proprie ca o condiţie pentru dăinuirea proprietăţii lor Ei se comportă ca proprietari faţă de condiţiile naturale ale muncii, dar totodată trebuie ca aceste condiţii să fie continuu şi efectiv confirmate prin munca personală a individului, ca condiţii şi elemente obiective ale personalităţii sale, ale muncii sale personale“ 73 Este clar că în felul acesta ia naştere o formă de societate cu mult mai socială decît în Orient Este vorba în primul rînd de faptul că această societate nu se limitează nicidecum la simpla reproducţie simplă, la restabilirea a ceea ce a apărut odată, ci pentru ea extinderea, mişcarea înainte sînt date deja de la bun început în dinamica reproducţiei propriei existenţe Se pune însă întrebarea : care este în acest caz raportul dintre structura construcţiei şi dinamica mişcării ? Pe scurt, şi totodată anticipînd ceea ce vom arăta mai tîrziu, răspunsul poate fi următorul : faptul că în această formaţiune are loc o reproducţie lărgită, că ea depăşeşte mult propriul ei dat iniţial, ţine de esenţa acestei formaţiuni ; dar forţele care au fost declanşate în felul acesta pot dezvolta bazele sociale şi punctele de plecare ale acestei formaţiuni numai pentru o anumită perioadă, ele devenind apoi treptat, în mod necesar, tendinţe de destrămare a structurii căreia ele i-au dat naştere Re- ferindu-se la Roma, Marx descrie această situaţie în felul următor : „îndeosebi influenţa războaielor şi a cuceririlor (care la Roma, bunăoară, constituiau în fond una din condiţiile economice ale obştii însăşi) subminează legătura reală pe care se sprijină obştea în toate aceste forme, baza dezvoltării o constituie reproducerea relaţiilor — dinainte dale — dintre individ şi obşte (relaţii care s-au format pe o cale mai mult sau mai puţin naturală sau care au apărut în decursul istoriei şi au devenit tradiţionale), precum şi o anumită existenţă obiectivă, pentru el predeterminată, atît în ceea ce priveşte raporturile lui faţă de condiţiile de muncă, cît şi în ceea ce priveşte relaţiile lui cu tovarăşii săi de muncă, cu ceilalţi membri ai tribului etc , din care cauză această bază are, din capul locului, un caracter limitat ; dar, odată cu eliminarea acestei limitări, asistăm la decăderea şi dispariţia vechilor relaţii“ Momentul economico-social, care joacă aici un rol hotărîtor, este caracterizat de către Marx în Capitalul astfel : „Această formă a proprietăţii parcelare libere a ţăranilor care-şi lucrează singuri pă- mîntul constituie baza economică a societăţii în cele mai bune timpuri ale antichităţii clasice“ Toate forţele economice eliberate în această societate duc în ultimă instanţă la destrămarea ei inevitabilă, iremediabilă Ne-am referit în alte contexte la afirmaţia lui Marx, conform căreia procesul — similar în modurile sale negative de manifestare — de destrămare a ţărănimii, separarea ei de pămînt care în Anglia a dus, sub forma acumulării primitive a capitalului, la un avînt uriaş al capitalismului, nu a putut în antichitate să dea naştere decît unui lumpenproletariat urban parazitar Această deosebire fundamentală are un întreg complex de cauze, care însă se leagă strîns de treapta socială de dezvoltare a polisului antic, pe care am descris-o mai înainte Dezvoltarea economică înfloritoare de la începutul acestei societăţi duce la extinderea circulaţiei mărfurilor, la concentrarea unor mari averi Toate acestea au loc, pe de o parte, doar sub forma capitalului comercial şi bănesc, pe de altă parte, sub forma unei mari extinderi a economiei sclavagiste Refe- rindu-se la capitalul comercial ca forţă economică independentă, Marx constată următoarele : „Capitalul comercial nu este la început decît mişcarea intermediară între extreme, pe care nu el le domină şi între premise, pe care nu el le creează De aceea comerţul exercită pretutindeni o acţiune mai mult sau mai puţin dizolvantă asupra rîndu- ielilor producţiei pe care le găseşte şi care, sub diferitele lor forme, sînt orientate cu deosebire înspre valoarea de întrebuinţare“  Cît de departe duce însă acest drum, nu mai depinde de el La fel acţionează extinderea capitalului bănesc care, pe această treaptă a raporturilor de muncă, nu poate lua preponderent decît forma cametei : „Aşadar, cămătăria, pe de o parte subminează şi distruge avuţia antică şi feudală şi proprietatea antică şi feudală Pe de altă parte, ea subminează şi ruinează mica producţie ţărănească şi mica producţie burgheză, într-un cuvînt, toate formele în care producătorul mai apare ca proprietar al mijloacelor sale de producţie“ Această influenţă este deosebit de agravantă şi de dizolvantă în polisul antic, „cînd proprietatea producătorului asupra condiţiilor lui de producţie era în acelaşi timp baza relaţiilor politice, a independenţei cetăţenilor“ 77 Vedem aşadar că circulaţia mărfurilor — cu toate că ea s-a putut ridica pînă la producerea primelor şi celor mai superficiale, mai primitive forme ale socializării capitaliste doar pe aceste baze — a trebuit în cele din urmă să acţioneze asupra structurii sociale distrugînd aceste baze Cauza fundamentală care a dus la acest impas social constă în faptul că punctul social central al tuturor transformărilor autentice, munca însăşi, precum şi relaţiile sociale care decurg din aceasta, sînt prea puţin socializate, sînt încă într-o mult prea mare măsură determinate de către categorii „naturale“ pentru a permite organizarea lor socială autentică Şi asupra acestei situaţii Marx ne dă o analiză cuprinzătoare El consideră „unitatea dintre oamenii vii, activi şi condiţiile naturale, neorganice ale schimbului lor de substanţe cu natura, şi, ca urmare, aproprierea naturii de către ei“, drept punct de plecare de la sine înţeles, iar problema ontologică a socializării reale a existenţei sociale constă în „scindarea“ acestei unităţi iniţiale, scindare care îşi dobîndeşte forma cea mai adecvată abia în „relaţia dintre munca salariată şi capital“ In formaţiunile timpurii, forţele imanent sociale nu pot duce la o astfel de apărare Marx spune : „ o parte a societăţii o tratează pe cealaltă ca pe o simplă condiţie neorganică şi naturală a propriei sale reproducţii Sclavul nu se află în nici un fel de relaţii cu condiţiile obiective ale muncii sale : dimpotrivă, lucrătorul, atît sub forma sclavului, cît şi sub aceea a iobagului, este pus ca o condiţie neorganică a producţiei, în rîndul celorlalte fiinţe din natură, alături de vite, sau este considerat ca o anexă a pămîntului Cu alte cuvinte, condiţiile iniţiale ale producţiei apar ca premise naturale, ca nişte condiţii naturale de existenţă ale producătorului, tot aşa cum corpul său viu, cu toate că el este acela care îl reprezintă şi îl dezvoltă, iniţial nu este creat de el însuşi, ci este premisa lui însuşi ; 43 Max Weber Wirtschaft und Gesellschaft, Tübingen, 1921, S 270 ; Studienausgabe, Köln-Berlin 1964, S 371 11 K Marx şi F Engels Opere, voi 4, ed cit , p 131 23 Hegel Fenomenologia spiritului, Editura Academiei R S R , Bucureşti, 1965, p 24 (Am modificat traducerea acestui pasaj din Fenomenologia spiritului, întrucît considerăm că astfel redăm mai bine în limba română diferenţa dintre termenii germani „bekannt“ şi „erkannt“ — ZV tr ) •50 Werner Jaeger Paideia, vol I [W de Gruyter], Berlin, 1959 p 415 38 Hegel Principiile filozofiei dreptului Bucureşti Editura Academiei R S R , 1969, p 245 